
I. 


Om  Betydningen  af  det  norske  Selskabs  Oppo- 
sition mod  den  Ewaldske  Poesi. 


(Under  mit  Ophold  1848  i  Kjobenhavn  viste  HerrKam- 
merraad  Læssae  mig  den  Velvilje,  at  overlade  mig  til  Gjen- 
nemsyn  et  stort  Antal  baandskrevne  Blade  og  Hefter,  der  horte 
til  Capitain  W.  H.  Frederik  Abrahamsons  Efterladenskab.  Mel- 
lem disse  Papirer  fandt  jeg  betydelige  Levninger  af  det  danske 
Literatur- Selskabs  Arkiv,  indeholdende  dels  Arbeider  i  Vers  og 
Prosa,  med  tilfoiede  kritiske  Bemærkninger,  og  dels  Dokumenter, 
der  angaa  Selskabets  Organisation  og  indre  Forholde.  Da 
jeg  ytrede  for  Herr  Læssoe,  at  flere  af  Haandskrifterne  havde 
literatur-historisk  Betydning ,  overlod  han  den  Del  af  For- 
raadet  til  min  frie  Kaadighed.  Jeg  har  noie  gjennemgaaet 
disse  Aktstykker,  uddraget  deraf  hvad  der  især  var  bruge- 
ligt, og  endelig  skjenket  Samlingen  til  det  store  kongelige 
Bibliotek  i  Kjebenhavn,  hvor  den  vil  finde  sin  rette  Plads 
mellem  dets  mange  fortrinlige,  til  den  danske  Literatur- 
Historie  henhørende  Arkivsager.  Mit  Udbytte  af  Haand- 
skrifterne har  jeg  benyttet  i  den  her  meddelte  Afhandling.) 

J.  Welhaven's  Skrifter.     VIII.  1 


2  Om  Betydningen  af  det  norske  Selskabs 

T  den  Periode  af  vor  Literatur-Historie ,  der 
fornemmelig  er  bleven  betegnet  ved  Ewalds  Optræden 
og  paafølgende  Digter-Liv,  1764—1781,  finde  vi  tre 
literære  Selskaber,  der  med  hverandre  danne  den 
almindelige  Situation,  hvori  de  forskjellige  poetiske 
Kræfter  og  Bestræbelser  gjorde  sig  kjendelige.  Sel- 
skabet for  de  skjonne  Videnskabers  Fremme,  Det 
norske  Selskab  og  Det  danske  Literatur-Selskab  ere 
alle  mærkelige  som  Udtryk  for  særskilte ,  skjant  i 
visse  Punkter  samstemmende  Interesser,  af  hvilke 
enhver  havde  Indflydelse  paa  Literatur-Ud viklingen. 
Og  derfor  kan  man  ei  overse  nogen  enkelt  af  disse 
Kredse  uden  i  en  vis  Grad  at  miskjende  Periodens 
Karakter  og  Betydning. 

Imidlertid  er  der  mellem  de  mange  literær-hi- 
storiske  Bearbeidelser  af  Emner,  der  angaa  Ewald 
og  hans  Samtid,  ingen  Fremstilling,  hvoraf  de  tre 
Selskabers  gj ensidige  Forhold  kan  sees.  En  Del  af 
det  Stof,  som  Literaturen  til  en  saadan  Opfatning 
frembyder,  synes  endog  at  være  lagt  tilside  som 
overflødigt  eller  uvæsentligt,  efter  at  det  hist  og  her 
løselig  er  blevet  berørt.  Selskabet  for  de  skjønne 
Videnskaber  og  det  norske  Selskab  ere  omhandlede 
ved  mange  Leiligheder  og  af  mange  Forfattere.  Men 
det  er  egentlig  kun  Kahbek,  der  om  det  danske 
Literatur-Selskab  har  meddelt  brugbare  Oplysninger. 
Disse  ere  dog  i  og  for  sig  mangelfulde,  vidt  adspredte  i 

meget  forskjellige  Skrifter,  og  for  en  stor  Del  blotte 
Brudstykker,  hvis  Forbindelse  med  Periodens  almin- 
delige Grundtræk  ei  tilstrækkeligt  kommer  tilsyne. 

De  udførligste  Fremstillinger  af  vort  Sprogs  poetiske 
Literatur  i  hint  Tidspunkt  findes  hos  Eahbek  og  Mol- 
bech. Den  Sidstes  Opfatning  af  Ewalds  Liv  og  Vir- 
ken,  i  Forholdet  til  Samtidens  literære  Synsmaader 
og  Bestræbelser,  kan  endog  betragtes  som  et  Udbytte, 
hvorved  Undersøgelsen  omtrent  i  et  Par  Decennier  er 
bleven  staaende.  Det  er  da  først  magtpaaliggende 
at  se,  hvorledes  de  nævnte  Forfattere  have  behandlet 
de  Hovedpunkter,  som  her  maatte  komme  under 
Overveielse. 

I  Minerva  for  Februar  1789  optraadte  den  ene 
af  dette  Tidsskrifts  Redaktorer,  Pram,  mod  Sel- 
skabet for  de  skjonne  Videnskabers  Fremme  med  en 
Anklage,  der  i  alt  Væsentligt  er  vel  begrundet,  og 
hvori  blandt  Andet  Selskabets  Adfærd  mod  Ewald 
bliver  skarpt  dadlet.  Under  den  Strid,  som  derved 
opkom  mellem  Pram  og  Selskabets  Sekretær,  J.  Ba- 
den ,  erklærede  Eahbek ,  som  Medredaktør  af  Mi- 
nerva, at  han  underskrev  sin  Kollegas  Anklage.  Han 
fremhæver  her  dette  Selskabs  Mangel •  paa  Kritik, 
dets  Uvirksomhed  i  et  for  Literaturen  vigtigt  Tids- 
punkt, og  dets  bornerede  Betragtning  af  poetiske  Op- 
gaver. Men  Rahbek  har  ved  andre  Leiligheder  saa 
meget  betinget  og  svækket  denne  Dom,  at  den  for 
hans   Vedkommende  vel  kan   siges  at  være  opgiven. 

i* 

Saaledes  viser  det  sig  i  Udsigten  over  dansk  Digte- 
kunst under  Frederik  den  5te  og  Christian  den  7de, 
hvor  der  dog  var  det  rette  Sted  til  nærmere   at  be- 
grunde hin  Dadel  i  en  gjennemfort  Fremstilling  af 
Selskabets    Standpunkt     og.  Virksomhed.     Rahbeks 
Behandling  af  dette  Emne  er  overhoved  mere  lov- 
prisende end  prøvende.     Selskabet  kaldes   .,en  Lau- 
rus, under  hvilken  Tulliner   og  Ewalder,  Frimanner 
og  Prammer  fandt  Ly'-;   det  fremstilles  som   „vel- 
dædigen  virksomt  til  sin  Hensigt",  og  endelig  heder 
det,  efter  at  Decenniet  1766—75   er  gjennemgaaet: 
„Vi  have  nu  seet,  hvilke   Fortjenester  saavel  dette 
Selskab  (det  norske)  som  især  Selskabet  til  de  skjønne 
Videnskabers  Fremme  have    erhvervet   dem   af  vor 
poetiske   Literatur".     Rahbek  har  paa   mangfoldige 
Steder  og   i  mange  Slags    Forbindelser   givet   gode 
Vink   og  Bemærkninger  til    Oplysning   om  de  For- 
holde, hvori    Selskabet   fremstod    og    virkede;    men 
hans  bekjendte   Hang  til  at  udjevne    alle   Modsæt- 
ninger,   og  hans  altid  overstrømmende  Patriotisme, 
har  ei  tilladt  ham  at  fastholde  den   Bedommelse  af 
hin  Periodes  Smags-Tribunal,  som  han  en  Gang  næsten 
nødtvungen  havde  udtalt,  og  hvortil  han   selv  i  sine 
vidt  omspredte  Meddelelser  har  fremlagt  saa  mange 
Præmisser.     Hovedpunkterne  af  den  Kritik,  der  nær- 
mest maa   ramme  Selskabet,  nemlig  dets   uheldige 
Sammensætning  og  den  aandlose  Metode  i   dets   hele 
Virksomhed,    har   Rahbek  neppe  berørt,  eller  i  alle 

Fald  ei  tillagt  den  rette  Vegt.  Men  det  er  fra  disse  Sider 
Selskabets  Indflydelse  paa  Literaturen  især  maa  be- 
tragtes, og  de  vise  tillige  det  mellem  denne  Auto- 
ritet og  det  norske  Selskab  herskende  Modsætnings- 
Forhold,  hvorunder  dog  deres  literære  Forbindelse 
blev  vedligeholdt. 

Det  norske  Selskab  har  mellem  disse  Foreninger 
uden  Tvivl  havt  den  største  Navnkundighed  og  det 
videste  Eftermæle.  Grunden  hertil  ligger  ligesaa 
meget  i  Selskabets  oprindelige  Anlæg,  der  tillod  Ud- 
viklingen af  en  friere  Aand  og  Samkvemstone ,  som 
i  det  store  Antal  af  udmærkede,  begavede  Person- 
ligheder, der  dannede  Selskabets  Hovedstamme  og 
gav  det  en  levende  Tradition,  efter  at  dets  egent- 
lige Virksomhed  var  ophort.  Rahbek,  der  noie 
kj endte  denne  Kreds,  hvori  han  selv  med  flere  andre 
Danske  var  bleven  optagen,  omtaler  det  norske  Sel- 
skab med  en  vis  Forkjerlighed.  Og  skjont  hans 
Omhu  i  at  mægle  mellem  hin  Literatur-Epokes  stri- 
dende Parter  undertiden  kan  bringe  ham  til  noget 
at  dæmpe  det  fordelagtige  Lys,  hvori  han  ellers 
stiller  Selskabet,  mærker  man  dog,  at  dets  literære 
Tendents  har  havt  hans  Bifald.  Saaledes  udhæver 
han  paa  flere  Steder  Eetmæssigheden  og  Gavnlig- 
heden  af  den  Opposition,  de  Norske  dannede  mod 
tiet  Ewaldske  Parti,  og  ved  at  paapege  de  Enkelte,  der  i 
denne  Retning  gik  for  vidt,  viser  han,  at  Selskabet 
i  dets   Helhed  ingenlunde  fortjener  den  oftere  gjen- 

tagne  Anklage  for  Ensidighed  og  hadefuld  Parti-Aand. 
Det  norske  Selskabs  Indvirken  paa  de  literære 
Tilstande  bestod  vistnok  for  en  Del  i  den  improvi- 
serede Kritik,  der  snart  som  Epigrammer,  snart  som 
blotte  Anekdoter  udbredte  sig  gjennem  mundtlige 
Meddelelser  i  videre  Kredse.  Men  man  kan  tænke 
sig,  at  de  oprindelige  Udsagn  derved  mangen  Gang 
bleve  forvanskede,  og  at  Meget,  der  kom  anden- 
steds-fra,  blev  sat  paa  Selskabets  Regning,  naar 
Tingen  blot  nogenledes  svarede  til  den  Aand  og  Tone, 
hvorved  de  Norskes  Kreds  var  bleven  mærkelig  for 
Omgivelserne.  Rahbek  stod  i  disse  Traditioners 
umiddelbare  Nærhed,  og  havde  oftere  Anledning  til 
at  prøve  deres  Ægthed.  Han  har  ogsaa  meddelt 
mærkelige  Exempler  paa  den  Sikkerhed,  hvormed 
man  i  hin  Tid  kunde  sætte  satiriske  Indfald  i  Om- 
løb under  det  norske  Selskabs  Navn,  uden  at  nogen 
af  dets  Medlemmer  deri  havde  den  ringeste  Andel. 
Saadanne  Kjendsgjerninger,  der  bekræfte,  hvad  man 
efter  selve  Forholdets  Natur  kunde  antage  som  givet, 
maa  være  af  Vigtighed  for  den  historiske  Opfatning 
af  hin  Periodes  literære  Stridigheder.  Man  ser  nemlig 
det  Mislige  i  at  ville  bestemme  Karakteren  af  det 
norske  Selskabs  Opposition  efter  hine  lose  Antyd- 
ninger og  Meddelelser,  der  selv  i  Samtiden  vare 
upaalidelige.  Men  denne  Fremgangsmaade  er  saa 
meget  mindre  tilladelig,  hvor  de  sande  og  træffende 
Momenter  i  Fremstillingen   af  de  modsatte  Partiers 

Væsen   uden   Vanskelighed  lade  sig  paavise  og  be- 
handle. 

Det  norske  Selskab  havde  sin  egentlige  bestemte 
Modstander  i  Det  danske  Literatur-Selskab.  Dette 
Forhold  er  i  enhver  Henseende  tydeligt  udpræget; 
det  viser  sig  ligesaa  vel  i  Selskabernes  Oprindelse 
som  i  deres  Tendentser  og  Virkemaade.  Men  ved 
at  fjerne  eller  svække  denne  Opfatning  kommer  Li- 
teratur-Historikeren  selv  til  at  frembringe  den  Ensi- 
dighed, for  hvilken  det  ene  Parti  da  synes  at  blive 
ansvarligt.  Betydningen  af  hin  Periodes  æsthetiske 
Bevægelse  træder  forst  under  Betragtningen  af  disse 
Selskabers  modsatte  Bestræbelser  frem  i  sit  rette 
og  fulde  Lys,  og  derfor  er  det  underligt,  at  dette 
Forhold,  hvis  Grundlinjer  allerede  ere  dragne  af  Kah- 
bek,  senere  næsten  er  traadt  i  Forglemmelse.  De 
Steder,  hvor  Kahbek  udforligt  har  omhandlet  det 
danske  Literatur-Selskab,  ere  følgende:  1)  „Forsøg  til 
en  Charakteristik  over  Trojelernes  Digte,"  i  Seidelins 
Udgave,  Kbhvn.  1801  ;  2)  „Tale,  holden  i  Selskabet 
Den  nye  Forening  den  26de  Novbr.  1825,"  og  3) 
..Om  det  danske  Literatur-Selskab,  stiftet  1775",  i 
Maanedsskriftet  Hertha,  Decbr.  1827.  Hertil  kan  end- 
nu føies  de  Uddiag  af  Literatur-Selskabets  Arkiv, 
der  ere  meddelte  i  Minerva  for  Juli  og  August  1807. 

Man  ser  af  Eahbeks  Meddelelser,  at  Literatur- 
Selskabet,  ligesom  det  norske  Selskab,  udgik  fra  det 
i  hine  Dage   herskende   Klub-Liv.     Som  selskabelig 

Sammenkomst,  med  en  vis  riterær  Farve,  var  hin 
Forenings  Stamme  ældre  end  det  norske  Selskab, 
ved  hvis  Dannelse  den  fik  sit  Modstykke.  Men  det 
norske  Selskab  bibeholdt  under  sin  literære  Virken 
den  friere  Klub-Form,  medens  Literatur-Selskabet, 
for  igjen  at  modarbeide  Normændenes  voxende  Ind- 
flydelse, optraadte  i  det  oprindelige  Klub-Samkvem 
som  en  esoterisk  Afdeling,  med  egne  Love  og  en 
noiagtigt  bestemt  Forretnings-Orden.  Dette  Selskabs 
Smagsretning  sluttede  sig  til  den  Ewaldske  Poesi  og 
dens  nærmeste  Forbilleder.  De  fleste  Medlemmer 
vare  ivrige  Ewaldianere,  og  Mesteren  selv  blev  op- 
tagen i  deres  Midte.  Under  en  tilsyneladende  al- 
mindelig literær  Stræben  virkede  her  en  Parti-Aand, 
der  snart  blev  meget  kj endelig.  Men  i  denne  Sel- 
skabets Ensidighed  ligger  allerede  en  naturlig  Grund 
til  at  dets  Virken  ei  kunde  fyldestgjore,  hvad  An- 
læget  bebudede.  Forfeilelsen  tog  ogsaa  i  kort  Tid 
Overhaand,  og  derfor  har  Eahbek  endogsaa  der,  hvor 
han  af  al  Magt  søger  at  fremhæve  det  danske  Lite- 
ratur-Selskabs  Fortjeneste,  maattet  røbe  dets  Grund- 
feil,  de  Afveie,  hvortil  denne  ledede,  og  den  Afmagts- 
Tilstand,  hvori  det  hele  Foretagende  kort  efter  Ewalds 
Død  opløstes. 

Naar  man  ved  Siden  heraf  betragter  Molbechs 
Opfatning  af  de  Indstiftelser,  hvorom  her  er  Tale, 
da  maa  man  først  erindre,  at  Ewalds  Poesi  er  for 
denne  Forfatter  det  ubetinget  Væsentlige  i  Perioden. 

Efter  dette  Hensyn  ordner  han  Samtidens  literære  Til- 
stande, og  kommer  derved  til  i  Meget  at  miskjende  dem. 

Men  den  Literatnrens  Scene,  hvorpaa  Ewald 
fremtraadte,  og  de  Medvirkende  i  Optrinet,  fordrer 
med  god  Grund  en  Betragtning,  hvori  det  hele  Sammen- 
spil bliver  synligt.  Man  kan  tilkjende  en  enkelt  Person 
Hovedpartiet  og  Kangen  fremfor  de  Andre ;  men  man 
maa  ei  derfor  bringe  Omgivelserne  i  en  falsk  Belysning, 
og  forrykke  Opfatningens  Standpunkt.  Molbechs 
Sætning,  at  Ewald  „egentlig  var  ilet  forbi  sin  Tids- 
alder i  Danmark",  er,  som  det  oftest  sker  med  det 
Slags  Udtryk  for  Berømmelsen,  lidet  betegnende. 
Hin  Tidsalder  medførte  i  Literaturen  en  mærkelig 
Gjæring,  som  ingenlunde  udgik  fra  Ewald,  skjont 
hans  Poesi  deri  blev  det  stærkeste  Ferment.  Denne 
Poesis  frugtbare  Elementer  gaa  over  i  de  følgende 
Epoker ;  men  dens  eiendommelige  Væsen,  der  ganske 
tilhorte  en  vis  Eetning  i  Tidsalderen,  fik,  udover 
denne,  ingen  Udvikling  eller  Fornyelse  i  Literaturen. 
Ewalds  poetiske  Ingenium  og  hans  begeistrede  An- 
skuelse af  Digtekunsten  var  fremragende  i  Tidsal- 
deren, og  den  Form,  hvori  disse  Kræfter  søgte  sit 
Udtryk,  var  det  ikke  mindre.  Men  naar  man  be- 
klager, at  denne  Form  ei  kunde  naa  fuldkommen 
An erkj  endelse  i  Samtiden,  er  det  forgjæves  at  hen- 
lede Tankerne  paa  et  senere  Tidsrum,  der  ganske 
har  opgivet  den. 

I  Opfatningen   af  Ewalds  Forhold  til  Samtiden 

maa  man  neie  adskille  den  Kritik  og  Opposition, 
der  var  rettet  mod  hans  Digtnings  Eiendommelighed, 
fra  det  Omdomme,  der  angik  hans  Værd  som  hoit- 
begavet  Digter.  I  denne  Egenskab  nød  han  almin- 
delig Anerkjendelse.  Og  om  man  end  bebreider 
Samtidens  Magthavere  og  Mæcenater,  at  de  desuagtet 
lod  Ewald  forblive  i  kummerlige  Kaar,  tor  man  dog 
ei  lade  dette  Hensyn  indvirke  paa  Fremstillingen  af 
de  Forholde ,  der  alene  tilhore  den  literære  Kritik. 
Oppositionen  mod  Ewalds  poetiske  Retning  og  mod  det 
hoit-stemte  Foredrag,  der  samtidigt  hos  hans  Efterlig- 
nere blev  drevet  til  Karikatur  og  Udartning,  var  i  det 
Hele  vel  begrundet.  Man  maa  blot  ei  fordre  hin  Tids 
Kritik  udledet  af  Forudsætninger  og  Synsmaader,  der 
forst  fra  en  nyere  Smags-Læres  Standpunkt  have  viist 
sig  gyldige.  Ewald,  hvis  poetiske  Evne  Alle  beundrede, 
udviklede  en  excentrisk,  ofte  endog  forskruet  Digte- 
kunst, der  hverken  havde  Originalitetens  Forret 
eller  fandtes  grundet  i  den  nationale  Literatur,  men 
tvertimod  fulgte  et  fremmed,  for  mange  tvivlsomt 
Monster,  og  dannede  en  Skole,  som  end  mere  fjer- 
nede sig  fra  den  Smag,  der  overalt  stod  i  Hævd 
som  klassisk.  Dette  er  Situationen  i  dens  Hoved- 
træk. Men  hvor  en  saadan  Sagbestand  foreligger, 
maa  man  omhyggeligt  have  prøvet  de  stridende  An- 
skuelsers Fremtræden  og  Magt,  inden  man  til  nogen 
af  Siderne  sætter  Modstandens  Bevæggrund  i  Had 
og  Avind  og  i  en  smaalig  Parti-Aand. 

Selskabet  for  de  skjønne  Videnskaber,  det  offi- 
cielle Smags-Tribunal  i  Danmark,  havde  paataget 
sig  en  flersidig  Omsorg  for  Rigets  saa  kaldte  Genier, 
med  hvilken  Titel  man  dengang  kun  benævnte  Poe- 
terne. Selskabet  virkede  med  Understøttelse  af  Kon- 
gens Kasse,  og  flere  af  dets  Medlemmer  vare  be- 
kjendte  Mæcenater.  Mellem  disse  var  den  Poesi, 
hvori  Ewald  saa  sit  Forbillede,  paa  en  afgjorende 
Maade  repræsenteret,  og  nød,  idetmindste  for  en 
Del,  Selskabets  Gunst.  Efter  disse  Omstændigheder 
havde  Ewald  billigt  Krav  paa  en  langt  mere  virk- 
som og  redebon  Hjelp  af  Selskabet  end  den,  der 
blev  ham  ydet.  Molbech  har  derfor  med  god  Grund 
i  „Ewalds  Levnet"  fornyet  Prams  Anklage,  og  frem- 
hævet den  Beredvillighed,  hvormed  hine  Smagsdom- 
mere ofte  lønnede  det  maadelige  eller  smaglose  Ar- 
beide,  medens  der  vistes  en  karrig  Adfærd  mod  den 
begavede  Digters  Frembringelser.  Imidlertid  maa 
man  ogsaa  her,  for  at  finde  denne  Kjendsgjernings 
nærmeste  Forklaring,  tage  Hensyn  til  Forskjelligheden 
af  de  indtrædende  literære  Standpunkter.  Selskabet 
for  de  skjønne  Videnskaber  var,  med  al  dets  virke- 
lige eller  paatagne  Ærbødighed  for  den  nylig  op- 
komne sublime  Poesi,  dog  i  Hovedsagen  den  be- 
staltede Opretholder  af  en  Smag,  der  hvilede  ved 
Aristoteles  ogBatteux,—  og  saaledes  handlede  Selskabet 
paa  en  Maade  i  Embeds  Medfør,  naar  det  vægrede 
sig  ved  at  vise  den  poetiske  Reform  altfor  store  Ind- 

rømmelser.  Men  hertil  kommer  endnu  en  Omstæn- 
dighed, der  vel  maa  tages  i  Betragtning.  Kun 
meget  faa  af  dette  Tribunals  Medlemmer  havde  no- 
gen tilstrækkelig  Forestilling  om  den  Aands- Virk- 
somhed, de  skulde  fremme  og  beskytte;  dets  langt 
overveiende  Flerhed  prøvede  de  poetiske  Frembrin- 
gelser efter  den  døde  Theori,  hvorved  der  dannede 
sig  en  tør  og  tom  Kritik,  for  hvilken  just  det  Maa- 
delige  lettest  kunde  holde  Stand.  Disse  Dommere 
manglede  Selv-Udviklingens  friere  Blik;  for  dem  var 
Poesien,  med  al  deres  Omhu  for  at  lede  og  udbrede 
den,  et  fremmed  Anliggende,  til  hvis  Behandling  de, 
i  den  Tids  Aand,  fornemmeligt  lededes  af  en  patrio- 
tisk Interesse. 

Dette  Selskabs  Forhold  til  Ewald  viser  saaledes 
en  lunken,  og  i  selve  Anerkj endelsen  ligesom  und- 
vigende Opmuntring,  hvoraf  man  tydeligt  ser  dets 
uklare  og  vaklende  Holdning  mellem  de  modsatte 
Smagsretninger.  Alligevel  vedblev  Ewald  at  ty  til 
Selskabet,  og  synes  at  have  betragtet  det  som  sit 
rette  poetiske  Værnething.  Man  kan  finde  denne 
Afhængighed  tilstrækkeligt  begrundet  i  hans  træn- 
gende Kaar,  der  ei  tillod  ham  at  være  nøieregnende 
med  sine  Udveie.  Men  det  maa  tillige  erindres,  at 
Selskabet  i  hine  Dage  endnu  havde  en  Autoritet, 
som  hverken  Ewald  eller  hans  Tilhængere  kunde 
unddrage  sig. 

Naar  man  altsaa,  som  det  oftere  sker  hos  Mol- 
bech, sammenstiller  dette  Selskab  og  det  norske  i 
Modsætningen  til  Ewald  og  hans  Poesi,  er  det  frem- 
for Alt  magtpaaliggende  at  fastholde  det  Overblik, 
der  viser,  at  Forbindelsen  her  kun  er  forbigaaende, 
idet  man  til  andre  Sider  ser  Modsætningerne  forene 
sig.  Det  norske  Selskab  dannede  mod  Selskabet 
for  de  skjonne  Videnskabers  Fremme  en  væsentlig 
Opposition,  hvis  Beskaffenhed  i  det  Følgende  skal 
angives.  Berøringspunktet  derimod  laa  kun  i  visse 
Sætninger  af  en  gjeldende  Poetik,  som  man  i  det  ene- 
Selskab  ligefrem  forfegtede,  og  i  det  andet  nødigt 
vilde  fravige.  Paa  den  anden  Side  var  Kjernen  af 
det  norske  Selskab  ingenlunde  blind  for  Ewalds  sande 
Fortjeneste,  medens  denne  for  saa  mange  af  hans  Vel- 
yndere og  Beundrere  var  ganske  tilsioret.  Den  uaf- 
hængige Aand  og  poetiske  Grundtone  i  Normændenes 
Kreds  stemmede  saa  naturligt  med  et  Digter-Liv 
som  Ewalds,  at  man  næsten  kunde  fristes  til  at  be- 
tragte Adskillelsen  som  en  Følge  af  tilfældige  Hin- 
dringer. Denne  indre  Forbindelse  af  det  Stridige 
har  Oehlenschlager  i  sin  Novelle  „Digter-Besøget'1 
levende  anskuet.  Ved  Wessels  pludselige  Besøg  hos 
Ewald  i  Kungsteds  Kro,  og  ved  den  Glæde,  de  begge 
havde  af  Mødet,  betegner  Novellen  denne  Enighed  i 
det  Væsentlige,  som  modsatte  Partier  i  et  lykkeligt 
-Oieblik  kunne  blive  sig  bevidste.  I  Begyndelsen 
undslipper  der  Ewald  en  bitter  Ytring ;  men  da  siger 

Wessel:  „Rer,  Ewald!  De  gjor  det  norske  Selskab 
Uret,  —  de  Bedre  deri,  Aanden  deri.  Mange  Danske 
ere  i  dette  Selskab  heit  anseede,  og  naar  De  lod 
Dem  optage  som  Medlem,  vilde  —  ja,  det  er  jeg 
vis  paa,  —  Selskabet  modtage  Dem  i  et  Triumftog". 
Disse  Ord  udtrykke  Forholdet  paa  en  træffende 
Maade.  Enhver,  der  uden  Fordom  har  betragtet  hin 
Literatur-Periodes  Tilstande,  maa  erkjende,  at  der 
ligger  en  dybere  Sandhed  i  Oehlenschlågers  Fiktion 
end  i  det  Udsagn  om  de  Norskes  blinde  Parti-Had 
mod  Ewald,  der  gjor  Fordring  paa  at  være  historisk. 

Den  væsentlige  Sammenhæng  mellem  de  norske 
Digteres  og  Ewalds  Poesi  viser  sig  i  de  Frembrin- 
gelser fra  begge  Sider,  der  virkelig  have  overlevet 
Perioden.  Man  finder  i  dem  det  egne  Tonefald,  der 
udtrykker  Tidsalderens  lyriske  Grundstemning,  uden 
at  minde  om  nogen  Mislyd  fra  Partiernes  Feltraab. 

Imidlertid  er  det  bekjendt,  at  Smags-Forskjellig- 
heden  og  den  literære  Modsætning  var  betydelig  nok, 
og  at  den  ved  det  norske  Selskabs  Anseelse  og  eien- 
dommelige  Optræden  blev  stærkt  udhævet.  Man 
skal  blot  ved  Siden  heraf  lægge  Mærke  til,  at  hin 
Splittelse,  ved  Anstaltmageres  og  tjenende  Aanders 
Indgriben,  allerede  i  Samtiden  fik  et  hadefuldt  Skin, 
og  at  en  senere  Opfatning,  ved  at  følge  det  falske 
Spor,  ydermere  har  givet  Striden  en  usand,  over- 
dreven Karakter. 

Molbechs   Frem  stilling    af  det   norske   Selskabs 

Opposition  mod  Ewalds  Poesi  ligner   snarere  et  Ud- 
brud af  personlig  Uvilje  end  et  Udbytte  af  literatur- 
historiske  Undersøgelser.     Det  hjelper  lidet,  at  denne 
Forfatter  ved  Siden    af   sin  bitre  Anklage    har    ind- 
skudt nogle  tarvelige  Indrømmelser,    der  mestendels 
ere  Citater  af  Rahbek,  som  han  jnst  i  denne  Forbin- 
delse kalder  den  „altfor  gavmilde  Lovtaler" ;  thi  disse 
overfladiske    Vendinger    kunne   hverken    skjule    hans 
gjennemgribende  Miskjendelse  af  det  norske  Selskabs 
Stilling   og  Virksomhed,    eller   fratage   de   bestemte 
Domme,  hvori  en  saadan  Opfatning  især  udtaler  sig, 
noget    af    deres    Skarphed    og   Ensidighed.       I    sin 
Dansk    poetisk   Anthologi,    1ste   Del,    S.  282,    siger 
Molbech  blandt  Andet:     „En  skadelig  Tenclents  viste 
sig  idetmindste  i  det  i  en  borneret  Smag  og  Idekreds 
fængslede  norske  Partis  Opposition  mod  den  over  sin 
Samtid   ophøiede  Ewaldske  Digter- Aand,   hvis  Virk- 
ning og  stigende  Indflydelse  dets  Spot  dog  var  meget 
for  svag  til  at  kunne  hindre".     Disse  Ytringer  inde- 
holde Summen    af  Molbechs    ved   forskjellige  Leilig- 
heder  anbragte  Udfald  mod  det  norske  Selskab.     Men 
den  fordomsfrie  Eevision  af  de  rette  Aktstykker  kan 
ei  tillade,  at  et  saadant  Skjøn  bliver  staaende  i  vor 
Literatur-Historie. 

Man  vil  sandelig  i  den  Periode,  hvorom  her 
handles,  forgjæves  lede  efter  den  opvakte  Aand  og 
efter  den  videre  og  renere  literære  Dannelse,  naar 
det    skal   gjelde  som  et  Mærke  for  Mændene  af  det 

norske  Selskab,  at  de  vare  „fængslede  i  en  borneret 
Smag  og  Idekreds".  I  dette  Samrand  fandtes  et 
poetisk  Liv,  som  for  en  stor  Del  hvilede  paa  Natio- 
nalitetens Grund,  og  hvis  Flor  endnu  ei  er  visnet. 
Og  der  berededes  desuden  det  Salt,  som  Periodens 
Smags-Anliggender  havde  høiligt  fornøden.  Det  er 
ogsaa  af  flere  danske  Forfattere  bemærket,  at  det 
renere  Foredrag,  der  udmærker  Ewalds  sidste  Ar- 
beider,  i  Meget  skyldes  det  norske  Selskabs  Kritik, 
og  denne  Bemærkning  danner  et  oplysende  Modstykke 
til  hin  Sætning,  som  udpeger  Selskabets  Spot,  „der 
var  meget  for  svag  til  at  hindre  den  Ewaldske  Digter- 
Aands  Virkning  og  stigende  Indflydelse".  Men 
den  fiendske  og  ensidige  Behandling  af  det  norske 
Selskab  bliver  for  den,  der  noget  nøiere  kjender 
Ewalds  Samtid,  end  mere  tydelig  derved,  at  Mod- 
partiet, det  danske  Literatur-Selskab,  kun  flygtigt  er 
berørt,  hvor  dog  en  nærmere  Betragtning  af  dets 
Væsen  og  Virken  var  nødvendig  til  Bedømmelsen  af 
den  hele  Tvist.  Molbech  affærdiger  i  „Ewalds  Lev- 
net", S.  206,  dette  Selskab  med  en  kort  Bemærk- 
ning, hvori  nogle  af  Medlemmerne  nævnes,  og  hvor 
det,  med  Henvisning  til  Kahbeks  Fremstilling  i  Hertha, 
1827,  blot  antydes,  at  „Selskabet  blev  stiftet  i  Oppo- 
sition mod  det  norske  Selskab,  og  vel  ogsaa  mod  Sel- 
skabet for  de  skjønne  Videnskaber".  Denne  Korthed 
er  især  mærkelig  paa  dette  Sted ;  thi  Noten  hører  til 
Beretningen  om  Ewalds  Optagelse   som  Æresmedlem 

i  Selskabet,  og  der  anføres  tillige  et  Brudstykke  af 
det  Dokument,  hvorved  Selskabets  ivrigste  Medlem, 
Abrahamson,  underretter  Ewald  om  Udnævnelsen. 
Man  støder  i  Citatet  paa  følgende  Ytringer:  „Lad 
dette  være  Dem  en  nogenledes  Modvegt  imod  den 
Fortrædelighed,  De  ventelig  føler  ved  Tanken  om 
Tossernes  og  Abderiternes  Domme.  Ret  Mange  læn- 
ges efter  at  se  og  høre  og  læse  Noget  fra  Dem".  — 
„Tosser  og  Abderiter",  —  skulde  man  tro,  at  Abra- 
hamson ved  disse  Ord  har  kunnet  tænke  paa  Med- 
lemmerne af  det  norske  Selskab?  —  Molbech  har 
troet  det,  og  har  derimod  Intet  havt  at  indvende. 

Dette  Abrahamsons  Brev  til  Ewald  kan  betrag- 
tes som  det  danske  Literatur  -  Selskabs  Program. 
Man  finder  her  et  Sprog,  der  tilhorer  den  literære 
Fanatisme  og  tillige  rober  en  overmodig  Tryghed  hos 
det  Parti,  der  efter  Rahbeks  Udtryk  ansaa  sig  som 
„den  herskende  Kirke".  Literatur -Selskabets  strid- 
bare og  digtende  Medlemmer,  som  i  Grunden  fulgte 
Tidsalderens  Smagsbegreber,  havde  kun  en  uklar 
Forestilling  om  det,  de  skulde  forfegte.  De  vare 
regelbundne,  og  sværmede  tillige  for  en  Genialitet, 
hvis  faste  Form  de  anskuede  i  Ewalds  Poesi.  Man 
ser  heri  Dyrkelsen  af  en  ny  Autoritet  og  en  ny  Ma- 
neer, men  ingen  friere  Opfatning  af  Poesiens  Væsen, 
intet  Fremskridt  i  dens  Udvikling.  Ewald  hen- 
førtes selv  i  en  Smagsretning,  der  maa  kaldes  en 
Afvei.     Men   han   bragte   alligevel  paa  denne  Bane 

sin  poetiske  Evne  til  en  Svulmen  og  Stigen,  hvoraf 
der  viste  sig  flere  modne  Frembringelser.  Derfor 
kunde  man  have  Eet  til,  under  Anerkj  endelsen  af 
hans  fremragende  Digter-Aand,  at  bekæmpe  Karak- 
teren af  dens  Ytringsform,  og  modsætte  sig  dennes 
Indflydelse  paa  den  endnu  saa  lidet  befæstede  Litera- 
tur.  Men  de  umodne  Bestræbelser  af  Ewalds  Efter- 
lignere henskød  sig,  lige  over  for  Kritiken,  under  den 
Forret,  der  blot  tilkom  Mesteren,  og  de  fremkaldte, 
som  det  jo  pleier  at  gaa,  ved  deres  Indgriben  i 
Literaturen  en  skarpere  Modstand  mod  den  Autoritet, 
hvori  de  sogte  en  Støtte  og  et  Foreningspunkt. 

Alene  ved  at  anstille  denne  nærliggende  Betragt- 
ning kommer  man  til  at  betvivle  Retmæssigheden  af 
en  Fremstilling,  der  med  Dadel  udhæver  og  fast- 
holder det  norske  Selskabs  Opposition  mod  Ewald, 
medens  den  kun  flygtigt  berører  det  danske  Literatur- 
Selskab,  og  lader  det  bero  med  en  uklar  Antydning 
af  dets  blotte  Stilling  i  den  literære  Strid.  Denne 
Knaphed  og  Ensidighed  er  i  alle  Fald  vilkaarlig;  thi 
.Rahbeks  Oplysninger  om  Selskabet  maatte  allerede 
for  Enhver,  der  roligt  vilde  prøve  hine  Tilstande, 
have  ledet  til  Opfatningen  af  et  polemisk  Forhold, 
som  til  begge  Sider  har  noget  Eiendommeligt ,  og 
hvori  Normændenes  Andel  vel  kan  forsvares. 

Det  danske  Literatur-Selskab  var  det  Ewaldske 
Partis  Hovedkvarteer,  end  mere  forstærket  ved  nogle 
Medlemmer  af  Rang  og  i  indflydelsesrige  Stillinger.  Her 

udvikledes  Efterligningen  af  Ewalds  Poesi;  det  var 
her,  Mesteren  saa  sig  omgiven  af  den  Skole,  hvis 
Tilværelse  Molbech  benegter  (Forelæsninger  over 
nyere  dansk  Poesi,  1ste  D.,  S.  245),  men  som  dog 
kan  paavises  i  selve  de  Navne,  han  andensteds  (Ewalds 
Levnet,  S.  206)  anfører  blandt  Selskabets  Stiftere, 
H.  Sneedorf,  Thaarup,  Brødrene  Trojel  vare,  tillige- 
med flere  mindre  bekj  endte  Medlemmer,  i  Ordets 
fulde  Betydning  Skolarer  af  Ewald.  Sneedorf  for- 
dærvede paa  denne  Vei  et  meget  lovende  Natur- 
Anlæg;  i  Thaarups  lyriske  Poesi  mærker  Enhver  den 
Ewaldske  Efterklang,  —  og  Trojelerne  skrev  sine 
uheldigste  Ting  i  den  Maneer. 

Literatur-Selskabet  arbeidede  paa  at  udbrede  den 
Smagsretning,  som  det  selv  hyldede;  det  vilde  ved 
Medlemmernes  Arbeider,  der  vare  underkastede  Cen- 
sur, tilveiebringe  et  udsøgt  Fond  af  Skrifter,  som 
efterhaanden  i  selvstændige  Samlinger  skulde  offentlig- 
gjores.  Ifølge  denne  Plan,  der  dog  ei  fuldstændigt 
kom  til  Udførelse,  fremtraadte  Selskabet  med  en 
Digt-Samling  „over  Indfødsretten ",  hvortil  man  altid 
maa  tage  Hensyn,  hvor  Talen  er  om  den  Indflydelse, 
Ewald  udøvede  paa  Samtidens  Digtning.  I  disse 
Vers  ser  man  de  hoit-stemte  Toners  Poesi  bragt  til 
en  Udartning,  som  den  Tids  Kritik  baade  i  og  uden- 
for det  norske  Selskab  med  god  Grund  modsatte  sig. 
Man  finder  her  Gjengivelsen  af  Ewalds  Vendinger  og 
Fraseologi,  og  man  horer  Ewalds  eget  Mønster,  den 

Klopstockske  Ode,  lyde  gjennem  det  skruede  Foredrag. 
Det  er  en  aandføs,  udhamret  Poesi  paa  anden  og 
tredie  Haand.  Men  Selskabet  virkede  desuden  i 
det  „almindelige  danske  Bibliothek",  hvoraf  fra  1780 
Litera tur- Journalen  udgik.  Nogle  af  Medlemmerne, 
som  Abrahamson,  L.  Smith,  Wadum,  havde  tillige 
betydelig  Andel  i  flere  recenserende  Tidsskrifter,  og 
saaledes  fik  dette  Parti  en  temmelig  udbredt  literær 
Indflydelse,  skjont  den  for  Resten  ei  blev  stor  nok 
i  Forhold  til  Literatur-Selskabets  Anlæg  og  Forvent- 
ninger. Men  det  kan  ei  synes  underligt,  at  det  paa- 
tagne  Væsen  og  den  hele  ufrie  Virkemaade  hindrede 
Selskabets  Fremgang,    og  gav  det  en  kort  Varighed. 

Imidlertid  indskrænkede  disse  Opretholdere  af  den 
Ewaldske  Poesi  sig  ei  til  Forsvaret  og  Efterligningen. 
Der  bliver  længere  hen  i  denne  Afhandling  Leilighed 
til  at  se  en  af  Partiets  Hovedmænd  vende  sig  mod 
det  norske  Selskab  med  Beskyldninger,  der  i  Grov- 
hed og  Fanatisme  overgaa  ethvert  andet  hidtil  be- 
kjendt  Udbrud  af  hin  Periodes  literære  Stridbarhed. 

Det  viser  sig  da,  at  man  til  den  rette  literær- 
historiske  Opfatning  maa,  ved  Siden  af  de  i  flere 
Skrifter  nedlagte  udførlige  Oplysninger  om  det  norske 
Selskabs  Væsen  og  Virken,  have  en  nogenlunde  mod- 
svarende Underretning  om  det  danske  Literatur- 
Selskab  og  om  disse  Kredses  gjensidige  Forhold. 
Men  Behandlingen  af  dette  Emne    fordrer   igjen    en 

mere    almindelig  Betragtning   af   de    danske  Smags- 
Anliggender  i  Ewalds  Tidsalder. 

Christian  den  6tes  Regjering,  1730—1746,  nævnes 
i  Almindelighed  som  et  Tidsrum,  der  var  ugunstigt 
for  den  skjønne  Literatur,  og  hvori  Digtekunsten 
forfaldt  i  Stedet  for,  som  flere  Grene  af  Videnskaben, 
at  gjore  Fremgang.  Til  megen  Hinder  var  vistnok 
det  bigotte  Pedanteri,  der  ved  den  Tid  ligesom  var 
indkilet  i  det  lærde.  Men  det  vil  tillige  erkj endes, 
at  den  Retning,  Poesien  gjennem  mange  Menneske- 
aldere  havde  fulgt,  nødvendigt  maatte  lede  til  denne 
Yderlighed,  som  man  altsaa,  fra  et  vist  Synspunkt, 
snarere  kan  kalde  en  Stigen  end  en  Synken.  I  Stedet 
for  at  slutte  sig  til  Folkedigtningen  og  søge  sin  Ud- 
vikling i  dens  Aand,  gik  den  poetiske  Literatur  ind 
under  det  lærde  Væsen ;  i  Stedet  for  at  forbinde  Kul- 
iuren med  Livet,  sondrede  den  sig  fra  dette,  og  hen- 
tede Næring  af  en  i  sig  selv  tør  og  ufrugtbar  Stu- 
derings Affald.  I  sin  Hovedmasse  fremviser  derfor 
vort  Sprogs  egentlige  Digt-Frembringelse,  indtil  Mid- 
ten af  forrige  Aarhundrede,  en  Stue-Poesi,  der  mere 
og  mere  tabte  de  naturlige  Elementer  og  Følelsens 
Indhold,  medens  den  i  øvrigt  paa  sin  Maade  frem- 
mede Sprog-Udviklingen  og  Vers-Kunsten.  Dette 
Afsnit  af  Literaturen  er  optaget  af  en  overfladisk 
^Forstands-Virksomhed,  der  fornemmelig  fremtræder 
med  et  stort  Antal  moraliserende,  satiriske  Afhand- 
linger i  Vers-Form.     Selv  Holberg  fulgte  denne  Tids- 

alderens  Tendents.  Men  lians  Genialitet  ytrede  sigf 
væsentligt  deri,  at  han  for  den  moraliserende  Digt- 
ning indførte  en  ny  Form  og  bragte  den  i  sin  „Danske 
Skueplads-1  til  Selvstændighed. 

Samtidigt  med  Holberg,  og  ved  Siden  af  hans 
gavnlige  Yirken,  vedblev  Kimekunsten  paa  den  en- 
gang angivne  Bane  at  udvikle  sig  til  en  Unatur  og 
en  Udvorteshed,  der  naaede  et  Slags  Virtuositet  hos 
Poeter  som  Clitau  og  Wadskjær,  af  hvilke  den  sidste 
var  i  fuld  Virksomhed  i  Frederik  den  5tes  Dage  og 
længe  overlevede  Tullin.  Denne  Digtning  havde  vel  sit 
nærmeste  Forbillede  i  Hoffmannswaldaus  og  Lohen- 
steins  Arbeider.  Men  den  fulgte  i  Øvrigt  en  den- 
gang almindelig  udbredt  Maneer,  som  man  kan  kalde 
Poesiens  Rokoko-Stil,  og  som  fuldkommen  svarede 
til  den  Smag,  der  var  herskende  i  andre  Kunstgrene. 
Hin  eventyrlige  Forening  af  Svulst  og  Plathed,  af 
indre  Tomhed  og  ydre  Prunkmidler,  der  forekommer 
os  modbydelig  eller  latterlig,  behagede  en  stor  Del 
af  den  Tids  Publikum  og  Recensenter.  Saaledes 
heder  det  i  en  Kritik  fra  1756  over  Bjerrings  ..Tanker 
ved  Lissabons  ødelæggelse" :  „Denne  Piece  overgaaer 
alle  dem,  vi  til  Dato  have  seet  over  denne  Materie; 
thi  foruden  at  Poesien  er  flydende  og  fuld  af  behage- 
lig Paronomasi  og  forestiller  Stadens  Undergang  ef- 
ter Virgils  Maade,  saa  levende  og  livagtig,  som  man 
kunde  see  den  med  sine  øine,  er  den  ogsaa  forsynet 

med  adskillige  Anmærkninger  af  Theologien,  Histo- 
rien, Geographien  og  Mythologien." 

Men  idet  vi  tillægge  vort  Sprogs  poetiske  Lite- 
ratur  i  det  syttende  Aarhundrede,  og  indtil  Ewalds 
Tidsalder,  en  almindelig  forfeilet  Karakter,  som  hem- 
mede den  eiendommelige ,  med  nordisk  Natur  og 
Folkeliv  stemmende  Digtning,  er  det  magtpaaliggende 
ogsaa  at  betegne  denne,  saaledes  som  den,  trods  de 
pedantiske  Kimeriers  Overvegt,  og  omgiven  af  dem, 
dog  med  større  eller  mindre  Tydelighed  giver  sig 
tilkjende.  Det  er  ikke  nok,  at  man,  som  det  oftere 
er  skeet,  nævner  en  enkelt  Forfatter,  der  i  et  eller 
andet  Digt  eller  Digt-Slags  har  et  naturligere  eller 
fyldigere  Foredrag.  Heller  ikke  er  det  afgjørende 
her,  at  man,  som  Molbech  (Forelæsn.  1.  D.,  S.  91.), 
henviser  til  en  ved  Siden  af  Kunst-Poesien  udbredt 
Folke-Poesi  og  Vise-Digtning,  som  er  tilovers  i  fly- 
vende Blade  fra  det  syttende  Aarhundrede  og  hen  i 
første  Halvdel  af  det  attende,  og  som  for  en  stor 
Del  udmærker  sig  ved  en  fri  lyrisk  Tone  og  ved  en 
hjertelig  og  naturlig  Følelse.  Af  større  Betydning 
er  nemlig  den  upaaagtede  Kjendsgjerning,  at  der 
gjennem  det  her  angivne  Tidsrums  poetiske  Literatur, 
mellem  den  studerede  Rimekunsts  tørre  Forstands- 
Verker  og  Smagløsheder,  kan  paavises  en  Række 
Digt-Frembringelser,  hvori  de  forskjellige  Forfattere 
et  øieblik  havde  sluppet  den  pedantiske  Stil  og  lige- 
som uforvarende  fundet   det  hjemlige  Livs  Farve  og 

de  sande  Stemningers  naturlige  Udtryk.  —  Man  kan 
i  denne  Henseende  nævne  følgende  Poeter:  Søren 
Terkelsen,  Laurids  Kok,  Anders  Bording,  Thomas 
Kingo,  Peder  Dass ,  Toger  Keenberg ,  Jørgen  Sorte- 
rup,  Christian  Rose,  Jorgen  Friis,  Christen  Tycho- 
nius,  Albert  Thura,  Ambrosius  Stub.  Der  er  mellem 
den  første  og  den  sidste  af  disse  Mænd  et  Tidsrum 
af  hundrede  Aar,  hvori  det  aandlose  Versmageri  ud- 
bredte sig  og  tog  Overhaand.  De  fleste  af  de  her 
anførte  Poeter  vare  endog  særdeles  travle  Befordrere 
af  den  pedantiske  Rimekunst,  og  ingen  af  dem  stod 
udenfor  den.  Alligevel  kunde  man  hos  dem  alle 
hente  Bidrag  til  en  Digt-Samling,  der  dels  vilde  for- 
binde den  naive  Folke-Digtning  med  dens  Udvikling 
i  en  nyere  poetisk  Kunst,  dels  vise  Prøver  paa  den 
klare,  kunstløse  Fremstillingsmaade ,  der  stemmer 
med  Folke-Karakteren  og  Sprogets  Aand.  Man  kjen- 
der  Koks  Vise  om  Dannevirke,  Kingos  Psalmer  og 
Sorterups  Heltesange.  Man  ved,  at  mange  af  Dass's 
Sange  endnu  ere  paa  Folkets  Læber.  Men  det  er 
mindre  bekjendt,  at  Jørgen  Friis  mellem  sine  aand- 
lose Rimerier  har  givet  friske  Skildringer  af  nordisk 
Natur  og  Folkeliv,  og  at  Tychonius,  en  af  sin  Tids 
største  Pedanter,  har  kunnet  spøge  med  en  vis  Ynde 
og  desuden  synge  smukt  og  naturligt  i  Kæmpevisens 
Tonart. 

Man  maa  overhoved  hos  den  Del  af  hine  Tiders 
Versmagere,    der  i  Sandhed   havde   poetisk  Talent, 


Opposition  mod  den  Ewaldske  Poesi.  25 

lægge  Mærke  til  en  Dobbelthed  i  cleres  Fremtræden. 
De  bære  i  Literaturen  allerhelst  et  Kostume,  der 
svarer  til  Aarhundredets  smagløse  Stads-Antræk; 
men  man  ser  dem  ogsaa  i  en  Hus-Dragt,  der  falder 
dem  naturligere,  og  hvori  de  komme  til  friere  Bevæ- 
gelser. Ved  saadanne  Leiligheder  give  de  Vidnes- 
byrd om,  at  en  national  Aand  og  Tone  maa  have 
berørt  dem  i  Livsforholde,  som  under  en  senere  Pe- 
riode tabte  meget  af  denne  Paavirkning. 

I  den  nyere  Tid  har  man  fremhævet  den  sidste 
af  de  her  nævnte  Forfattere,  Ambrosius  Stub,  som 
en  Digter,  der  med  sin  friere  lyriske  Poesi  staar 
ene  i  den  Periode,  hvortil  han  hører.  Molbech  an- 
tager saaledes  i  sine  Forelæsninger  (1  D. ,  S.  94),  i 
Sammenhæng  med  den  ovenfor  citerede  Bemærkning, 
at  man  maa  betragte  Stub  som  en  national  Folke- 
sanger, hvis  Frembringelser  mere  kunne  henføres  til 
Natur-Digtningen  end  til  den  egentlige  Digtekunst. 
Men  denne  Betragtning  har  neppe  nogen  Hjemmel. 
Stubs  Poesi  viser  noksom  den  studerede  Forfatter,  og 
den  bærer  Tidsalderens  Farve.  Den  største  Del  af 
hans  i  øvrigt  lidet  talrige  Digte  indeholder  Psalmer 
og  andre  gudelige  Sange,  hvis  Vendinger  hyppigt  ere 
søgte  og  kunstlede ,  og  som  i  det  Hele  have  Karakteren 
af  den  i  Kristian  den  6tes  Dage  herskende  religiøse 
Tone.  Blandt  hans  verdslige  Sange  udmærke  flere 
sig  ved  en  naturfrisk  Stemning  og  et  flydende  Fore- 
drag.    Men   de  ere  ingenlunde  uden  Forbilleder  og 

Sidestykker  i  den  poetiske  Literatur;  man  kan  finde 
saadanne  hos  Terkelsen,  Bording,  Reenberg,  og  for- 
nemmelig hos  den  samtidige  Albert  Thura,  hvis 
Drikkesange  neppe  ere  overtrufne  af  Stubs.  Vil  man 
ellers  efterse,  hvorvidt  denne  Digter  har  været  paa- 
virket af  sin  Tidsalders  Smag ,  da  kan  man  læse 
hans  Ligvers  over  Lovenørn ,  som  er  et  Arbeide  i 
den  samme  Rokoko-Stil,  der  har  gjort  Wadskjær  be- 
rygtet. Molbech,  —  og  efter  ham  Frederik  Barfod, 
der  mere  end  nogen  Anden  har  beskjeftiget  sig  med 
Stubs  Levnet  og  Digtning,  —  anstiller  en  Sammenlig- 
ning mellem  Stub  og  Tullin,  (Foraars-Arien:  „Den 
kjedsom'  Vinter  gik  sin  Gang"  og  „Mai-Dagen"). 
Barfod  synes  endog  tilbøielig  til  at  sætte  Stub  paa 
det  Vendepunkt,  der  i  Almindelighed  betegnes  med 
Tullin.  Men  derimod  maa  man  indvende,  at  denne 
Digter  ei  har  faaet  sin  Plads  ifølge  saadanne,  paa 
Frembringelsernes  relative  indre  Værd  grundede  Sam- 
menstillinger. Det  er  derimod  den  ved  ham  i  vor 
poetiske  Literatur  indførte  nye,  eiendoinmelige  Ret- 
ning, som  her  kommer  i  Betragtning. 

Naar  man  forestiller  sig  det  mægtige  Fremstod, 
Holberg  havde  givet  vor  Literatur  til  en  flersidig 
Udvikling,  og  dertil  føier  den  Digtning,  der  før  Hol- 
berg og  samtidigt  med  ham,  skjønt  uden  hans  Paa- 
virkning,  havde  optaget  nationale  Elementer,  og  vist 
sig  som  en  Episode  i  den  lærde  Stue-Poesi,  da  synes 
det  underligt,    at  Tidsalderen    ei   deri   fandt   nogen 

Anvisning  til  Poesiens  Kenselse  og  Fornyelse  af  vor 
Literaturs  egen  Kilde.  Men  her  moder  os  den  Kjends- 
gjerning,  der  saa  ofte  gjentager  sig  i  vor  Literatur- 
Historie,  at  Indvirkningen  udenfra  er  stærkere  end 
Selv-Bevægelsen,  der  idelig  synes  afbrudt,  skjont  den 
vistnok,  om  end  i  lidet  kj endelige  Ytringer,  altid 
holder  sig  vedlige.  Hos  os  gik  Optugtelsen  i  lang 
Tid  over  Naturen.  Men  man  maa  erindre,  at  den 
literære  Dannelse  ved  det  Tidspunkt,  som  her  om- 
tales, fornemmelig  stottede  sig  til  tvende  Autorite- 
ter, der  havde  almindelig  europæisk  Gyldighed:  til 
de  gamle  klassiske  og  til  de  franske  Monstre,  Vor 
Literatur  havde  vel  fra  flere  Sider  været  afhængig  af 
den  tydske;  men  denne  var  i  hoi  Grad  paavirket  af 
hine  Forbilleder.  Og  i  Holbergs  udbredte  Virksom- 
hed finder  man  kun  enkelte  Træk  af  tydsk  Indfly- 
delse, som  i  øvrigt  ved  ham  blev  stærkt  tilbage- 
trængt. Fransk  Smag  og  fransk  Literatur  var  i  disse 
nordiske  Lande,  saavel  som  andensteds,  Udtrykket 
for  en  hoiere  Kultur,  og  Glandsen  af  Ludvig  den 
Fjortendes  Herlighed  steg  netop  i  Synskredsen  herr 
da  et  Vendepunkt  indtraadte  i  Literatur-Udviklingen. 
Skjont  nu  Frederik  den  5tes  Eegjering  i  mange 
Tilstande  og  Foranstaltninger  viser  sig  paavirket  af 
fransk  Aand  og  Skik,  vil  man  dog  finde,  at  det  tydske 
Væsen,  saavel  ved  Hoffet  som  i  dettes  Omgivelser, 
og  derfra  i  videre  Kredse,  netop  under  denne  Periode 
kom  til  stor  Magt  og  Anseelse.     Det  var  vel  i  Me- 

get  blot  en  Franskhed  paa  anden  Haand ;  men  i  nogle 
væsentlige  Punkter  havde  det  dog  sin  egen  Karakter. 
Skjon-Literaturen  mærkede  snart  denne  Indflydelse, 
og  neppe  havde  den  gjort  de  første  Skridt  paa  en 
ny  Bane ,  før  den  befandt  sig  under  et  tydsk  For- 
mynderskab, der  gjerne  havde  taget  alle  den  Umyn- 
diges Midler  til  Indtægt.  Man  kan  her  forelobig 
notere  Aaret  1759.  Da  stiftedes  Selskabet  for  de 
skjønne  Videnskaber,  kort  efter  at  Tullins  Mai-Dag 
havde  vakt  en  saa  ualmindelig  Opmærksomhed. 
Klopstock  havde  den  Gang  været  ni  Aar  i  Danmark, 
og  paa  hans  Anbefaling  var  Johan  Cramer  bleven 
kaldet  fra  Qvedlinburg  til  tydsk  Hofprædikant  i  Kjø- 
benhavn.  Cramer  udgav  her,  under  Klopstocks  Med- 
virkning, Ugebladet  „Der  nordische  Aufseher",  —  og 
det  er  et  mærkeligt  Tidens  Tegn,  at  Almenheden  fik 
i  denne  tydske  Avis  den  første  Underretning  om 
Selskabets  Stiftelse.  Til  Bekjendtgj øreisen,  der  skede 
i  Form  af  et  Brev  til  Udgiveren,  er  føiet  en  Erklæ- 
ring af  Klopstock,  hvori  han  skjenker  Selskabet  sit 
Bifald  og  sine  bedste  ønsker,  —  og  saaledes  fik 
man  til  dette  Foretagende  den  tyclske  Approbation. 
Dette  var  ogsaa,  efter  Omstændighederne,  i  sin  Or- 
den; thi  Selskabet  havde  til  Mønster  en  tydsk  rite- 
rær Clique,  hvoraf  Cramer  og  Klopstock  vare  Med- 
lemmer. 

Stifterne  af  Selskabet  for  de  skjønne  Videnskaber 
vilde    være    ubekjendte,    og   i    den   Anledning   siger 

Nyerup:  „Gud  ved,  hvorfor?"  Men  selv  i  dette  Punkt 
bestemte  man  sig ,  som  Bahbek  bemærker ,  uden 
Tvivl  efter  en  tydsk  Autoritet.  I  Tydskland  havde 
ved  den  Tid  Gottsched  tabt  sin  udbredte  Indflydelse 
paa  Literaturen.  Men  inden  det  kom  dertil ,  førtes 
der  mellem  ham  og  Schweitzer-Poeterne  en  heftig 
Strid,  hvori  efterhaanden  flere  af  Gottscheds  Tilhæn- 
gere stillede  sig  paa  Modpartiet.  Mellem  de  Fra- 
faldne nævner  man  Gartner,  Cramer,  Joh.  Elias 
Schlegel  (siden  Professor  ved  Sorø  Akademi),  Zacha- 
riå  o.  FL,  der  1745  stiftede  et  literært  SelskabT 
hvori  ogsaa  Klopstock  indtraadte.  De  udgav  det  i 
sin  Tid  meget  bekjendte  Tidsskrift  „Brenier-Bey- 
tråge",  og  dannede  med  hverandre  en  Censur-Komiteø 
for  de  Arbeider,  der  skulde  optages  i  Tidsskriftet. 
Da  de  i  øvrigt  i  deres  tidligere  Forholde  havde 
Grund  til  at  ønske  sig  personligt  udenfor  Striden, 
bestemte  de,  at  Navnene  skulde  forties.  Selskabet 
for  de  skjonne  Videnskaber  havde  ingen  saadan  For- 
anledning til  Fordolgelse  af  de  Medvirkende;  men 
disse  saa  maaske,  idet  de  fulgte  den  givne  Forholds- 
regel, deri  et  Værn  mod  Udbrudet  af  den  Opsigt, 
som  det  nye  Smags-Institut  ved  sin  Fremtræden 
maatte  vække. 

De  mærkeligste  blandt  Selskabets  Stiftere  varø 
Tyge  Bothe,  J.  Sneedorf,  Luxdorph,  Carstens  og 
Cramer.  Luxdorph ,  der  præsiderede  i  Selskabet, 
havde  et  Navn  som  latinsk  Poøt;   han  var  en  Dok- 

trinær  af  den  Rostgaardske  Skole,  og  der  er  et  sam- 
tidigt Udsagn  om,  at  der  mellem  ham  og  de  øvrige 
Medlemmer,  som  repræsenterede  den  tydske  og  den 
franske  Smag,  skal  have  hersket  nogen  Uenighed  i 
Selskabets  første  Dage.  Det  tydske  Parti  var  stærkt 
fremtrædende  her;  men  det  befandt  sig  dengang 
endnu  i  et  Slags  Gjæring,  der  indeholdt  besynderlige 
Modsætninger.  Det  sogte  at  modarbeide  den  franske 
Literaturs  Indflydelse,  og  valgte  sig  engelske  Møn- 
stere;  men  til  samme  Tid  anerkj  endte  det  i  Hoved- 
sagen den  franske  Smags-Doktrin.  Man  ved  saale- 
des,  at  Batteux  gjaldt  som  Autoritet  i  Cramers  og 
Schlegels  Kreds,  og  at  Klopstock  stillede  den  franske 
Tragedie  paa  lige  Linje  med  den  græske.  Det  var 
desuagtet  ikke  de  til  den  franske  Smag  heldende  en- 
gelske Digtere,  som  Dryden  og  Pope,  men  fornem- 
melig Milton  og  Young,  der  stode  i  Anseelse  hos 
Klopstock  og  hans  Parti. 

Selskabet  for  de  skjonne  Videnskaber  havde, 
som  det  heder  i  Ugebladet  Proteus,  til  Hensigt  „at 
forbedre  Sproget,  bestemme  Smagen,  og  opvække 
gode  Genier  til  ædel  Kappen".  Om  Smagen  var 
der  i  det  Hele  dengang  megen  Tale,  og  man  kaldte 
Selskabet  spotvis  „det  smagende".  Det  Stikord, 
hvormed  Literaturens  Fremskridt  nu  skulde  betegnes, 
var  som  Begreb  i  hei  Grad  uklart  hos  selve  Le- 
derne ;  for  de  fleste  af  dem  stod  Bestræbelsens  Maal 
som  noget  Udvortes,    hvis  Værd  igjen  var   en  blot 


Opposition  mod  den  Ew.ildske  Poesi.  31 

Navneværdi  efter  visse  autoriserede  Stempler.  Alli- 
gevel vilde  Selskabet  „bestemme  Smagen,  og  opvække 
gode  Genier  til  ædel  Kappen".  De  tydske  Medlem- 
mer vare  uvidende  om  vort  Sprogs  og  vor  Literaturs 
tidligere  Udviklingsgang,  eller  de  miskj  endte  ganske 
dens  Karakter  og  Betydning;  de  vilde  kun  benytte 
den  i  Kjobenhavn  vaagnede  Interesse  for  Smags- An- 
liggender som  et  Middel  til  det  øiemed  at  udbrede 
den  tydske  literære  Indflydelse  saa  vidt  som  muligt. 
Denne  Propaganda  var  allerede  begyndt  før  Selska- 
bets Stiftelse,  og  dens  Fremgang  blev  siden,  idet- 
mindste  i  visse  Retninger,  betydelig  nok. 

En  væsentlig  Hindring  for  den  tydske  Bestræ- 
belse laa  imidlertid  i  dens  egen  indre  Uklarhed.  De 
danske  Medlemmers  doktrinære  Vedbængen  dels  ved 
Franskheden,  dels  ved  den  Smag,  der  ansaaes  som 
gammel-klassisk,  kunde  derfor  i  selve  Selskabet  ei 
finde  nogen  bestemt  Modstand.  Men  betragter 
man  nærmere  Selskabets  Sammensætning  i  det  første 
Decennium,  og  føier  til  de  allerede  anførte  Medlem- 
mer Mænd  som  Guldberg,  Suhm,  J.  H.  Schlegel, 
Navigations-Direktor  Lous,  Slotspræst  Poulsen  og 
Hofskriver  Muller,  da  maa  man  i  det  Hele  finde,  at 
Ledelsen  af  den  danske  poetiske  Literaturs  Udvikling 
dengang  var  i  usikre  Hænder.  Guldberg  har,  inden 
han  blev  Medlem,  i  en  Afhandling,  der  kronedes  af 
Selskabet,  tilstrækkeligt  godtgjort  sin  bornerede  An- 
skuelse af  Poesien.     Suhm  havde,    med  al  sin  lite- 

rære  Fortjeneste,  hoist  forvirrede  og  umodne  Smags- 
begreber.  Schlegel,  der  horte  til  den  tydske  Kreds, 
har,  som  Selskabets  Sekretær,  skrevet  den  latterlige 
Anvisning  til  Emner  for  et  malende  Digt ,  som  er 
opbevaret  af  Molbech  i  Dansk  poetisk  Anthologi,  1 .  B., 
S.  122.  Lous  og  Poulsen  vare  yderst  maadelige 
Poeter,  —  og  om  Muller  ved  man  kun,  at  han  eiede 
en  sjelden  Kobberstik-Samling. 

Selskabets  Virkemaade  gjor  imidlertid  Mang- 
lerne ved  dets  Sammensætning  end  mere  ioinefal- 
dende.  Thi  det  var  ikke  nok  med,  at  disse  Smags- 
dommere underkastede  de  indleverede  Arbeider  en 
detailleret  Censur  og,  som  det  hed,  konfererede  med 
Forfatterne;  de  foreskrev  tillige  Emnet  og  det  Mon- 
ster, hvorefter  det  skulde  udfores,  ja  stundom  endog 
Dele  af  selve  Digtningens  Anlæg.  Alene  heraf  kan 
man  se,  at  dette  Selskab,  der  havde  paataget  sig  de 
meget  vanskelige  og  vidt-gribende  Opgaver,  var  en 
aandlos  Indretning,  langt  mere  skikket  til  at  hemme 
den  skjonne  Literaturs  naturlige  Udvikling  end  til  at 
befordre  den.  Derfor  siger  Pram  i  sit  ovenfor  cite- 
rede Skrift:  „Selskabet  har  næsten  ganske  Uret  i  at 
tillægge  sine  Bestræbelser  nogen  Andel  i  den  gode 
Smags  storre  Udbredelse."  Og  denne  Dom  staar 
vistnok  fremdeles  ved  Magt.  Ikke  desto  mindre 
vedligeholdt  dette  Smags-Tribunal  i  lang  Tid  sin 
Anseelse,  hvortil  dets  Forbindelse  med  Hoffet,  og 
flere  af  Medlemmernes  udvortes  Stilling,  maaske  bi- 

drog  vel  saa  meget  som  Indstiftelsens  -Øiemed  og  til- 
syneladende Fortjeneste.  Mellem  de  modsatte  lite- 
rære Bestræbelser  bevarede  Selskabet  en  vis  over- 
legen Neutralitet,  og  det  tydske  Parti  har  uden 
Tvivl  følt  sig  skuffet  i  sine  Forventninger  om  denne 
Autoritets  Indflydelse  paa  Smagsretningen  i  Danmark. 
Imidlertid  havde  Klopstock  og  hans  Tilhængere 
paa  andre  Veie  fundet  Indgang  for  deres  poetiske 
Eeform  i  den  danske  Literatur.  Molbech  kalder 
denne  Indflydelse,  saaledes  som  den  viste  sig  i  Aa- 
rene  mellem  1755  og  1765,  „nogle  svagt-bævende, 
neppe  mærkelige  Eftervirkninger'1  af  den  literære 
„Kystelse"  i  Tydskland.  Men  denne  Betegning  er 
selv  meget  for  svag  til  det,  den  skal  udtrykke. 
Naar  man  overveier  Beskaffenheden  af  det  hele 
danske  Literaturvæsen  i  det  angivne  Tidsrum,  vil 
man  vistnok  finde,  at  den  tydske  Poesis  Indvirkning 
deri  er  temmelig  fremtrædende.  Klopstock  kom 
til  Kjøbenhavn  1750,  og  forefandt  der  en  Begyndelse 
til  en  Smags-Keform.  Joh.  Elias  Schlegel,  der  havde 
løsrevet  sig  fra  Gottsched,  og  hørte  til  den  Tids 
unge  Tydskland,  var  nemlig  fiere  Aar  tidligere  ble- 
ven ansat  i  Danmark.  Han  redigerede  Ugebladet 
„Der  Fremde",  og  skrev  Skuespil,  som  han  endog 
kaldte  „Beytråge  zum  Danischen  Theater".  I  et 
Brev  til  Bodmer  (hvoraf  der  findes  Uddrag  i  Rahbeks 
og  Nyerups  Danske  Digtekunst  under  Frederik  V, 
S.  ^09)  taler  han  med  Ringeagt  om  Holberg,  og  hvor 

han  nævner  de   kjøbenhavnske  Theater- Anliggender, 

kommer  det  ham  kun  an  paa  at  faa  tydske  Skue- 
spil indførte  ved  Siden  af  de  franske.  Senere  ind- 
kaldtes paa  Klopstocks  Anbefaling  først  Basedow, 
der  blev  Professor  i  de  skjønne  Videnskaber  i  Sorø, 
og  kort  efter  Cramer,  hvis  Indflydelse  paa  den  danske 
poetiske  Literatur  er  almindeligt  bekjendt.  Til  dem 
sluttede  sig  snart  den  yngre  Schlegel,  H.  W.  Ger- 
stenberg og  G.  Funck,  og  saaledes  havde  den  tydske 
Literatur  endog  en  meget  stærk  Repræsentation  i 
Danmark  ved  Ewalds  Optræden. 

Men  ogsaa  i  vort  Sprogs  egne  Frembringelser 
viste  sig  snart  Indvirkningen  af  den  Klopstockske 
Poesi.  Molbech  nævner  i  den  Henseende  Stenersen 
som  en  udmærket  Efterligner  i  Ode-Stilen,  —  og 
alene  derved,  at  en  saa  begavet  Digter  optraadte  i 
Klopstocks  Spor,  har  vistnok  hint  Decennium  i  den 
anoivne  Retning  faaet  et  bestemt  Mærke.  I  Forbin- 
delse  hermed  staar  den  literæie  Stridighed,  der  alle- 
rede 1751  udspandt  sig  om  Klopstocks  Poesi  mellem 
Stenersen,  G.  Treschow  og  N.  Nannestad,  som  alle 
vare  Normænd.  Treschow  parodierede  Klopstocks 
Oder,  og  angreb  med  Grunde,  der  vistnok  ei  vare 
dybt  hentede,  men  dog  klare  og  gode  nok,  baade  det 
dunkle  Foredrag  og  de  rimfrie  Vers.  Stenersen  for- 
svarede især  Rimets  Udeladelse,  som  betinget  af  den 
heiere  poetiske  Frihed,  og  Nannestad,  som  havde 
faaet   sin  Uddannelse   ved   tydske  Universiteter, .  af- 

handlede  Fortrinligheden  af  den  dunkle  og  vanskelige 
Stil  i  Digte  som  Messiaden ,  af  hvilken  han  udhævede 
enkelte  Steder  med  tilføiet  Parafrase.  Denne  Strid 
om  den  Klopstockske  Stil  fornyedes  senere,  da  Tyge 
Kothe  skrev  sine  forskruede  Vers  i  den  Smag.  De 
mangfoldige  Parodier,  som  han  derved  fremkaldte, 
bragte  hans  Ven  Sneedorf  til  vidtløftigt  at  udbrede 
sig  over  Gyldigheden  af  den  poetiske  Beform ,  der 
forkastede  Bimet.  Man  finder  i  disse  Betragtninger, 
der  udkom  i  de  Berlingske  lærde  Tidender  for  17GO 
(Bahbeks  og  Nyerups  Digtekunst  under  Frederik  V, 
S.  153),  de  tydeligste  Mærker  af  tydsk  Paavirkning. 
Den  danske  Smagslærer  viser  sig  her  hildet  i  den 
Klopstockske  Miskjendelse  af  det  Eiendommelige  ved 
de  nyere  Sprogs  Vers-Former  lige  over  for  de  klas- 
siske. Hans  Opfatning  af  Digtekunstens  Frihed  gaar 
i  det  samme  falske  Spor,  og  i  denne  Aand  giver 
han  Udsigt  til  en  Forbedring  i  den  danske  poetiske 
Literaturs  tidligere  Udviklingsgang,  og  dermed  til  en 
ny  Bane  for  de  „opkommende  Poeter".  Thi  just  da 
var  Selskabet  for  de  skjønne  Videnskaber  med  saa 
megen  Forhaabning  indstiftet. 

Men  alt  dette  er  kun  Forberedelser  og  Indled- 
ninger til  den  Indflydelse,  som  den  tydske  poetiske 
Beform  fik  paa  vor  skjønne  Literatur  gjennem  Ewald. 
Denne  Digters  hele  Opdragelse  var  tydsk,  og  i  de 
Aar,  hans  egentlige  poetiske  Udvikling  foregik,  blev 
han   endog  personlig  paa  virket  af  Mænd,    der  hørte 

til  det  Klopstockske  Parti.     Cramer,  Gerstenberg,  og 
endelig  Klopstock  selv,  traadte  ham  nær,  og  han  fik 
fra  denne  Side  Stadet  til  flere  af  sine  Frembringelser. 
Ewald  vedblev  at  anse  det  som  sit  Digter-Livs  største 
Hæder  og  Lykke,    at  han  var  kommen  i  Berørelse 
med  den  store  tydske  „Barde".     Og  saa  længe  der 
i  Danmark  endnu  fandtes  Æsthetikere,    som  med  en 
traditionel  Ærefrygt   betragtede   Klopstock   og   hans 
sublime  Poesi,  vedligeholdt  sig  ogsaa  Talen  om  det 
overordentlige  Lys ,   der  opgik  for   vort  Sprogs  hele 
Poesi  ved  Klopstocks  Indvirkning  paa  Ewald.     Hvor- 
ledes  man    end   i   vor  Tid  og  i  Almindelighed  vil 
dømme  om  dette  Forholds  Værd  og  Betydning,    er 
det  dog  en  sikker  Kjendsgjerning,  at  Ewalds  Digter- 
Stræben  helt  igjennem  bærer  Mærker  af  hin  Indfly- 
delse, og  at  en  Del  af  hans  Arbeider  er  en  Digtning 
paa   anden   Haand,    hvori   den   Klopstockske    Skoles 
Egenheder  og  Feil   ere  gjengivne.     Og  det  er  ikke 
mindre  tydeligt,  at  den  Poesi,  der  igjen  støttede  sig 
til  Ewalds  og  efterlignede  den,   ofte  faldt  end  mere 
over  i  den  tydske  Mesters  Maneer,   og  bidrog  til  at 
indplante  i  vort  modstræbende  Sprog  en  Digter-Stil, 
der   selv   i    den   tydske  Literatur   snarere    viser  sig 
som  et  Eyk  og  en  Episode  end  som  et  frugtbart  Ud- 
viklingsled. 

Man  kan  under  Fremstillingen  af  Ewalds  For- 
tjenester, naar  det  blot  gjelder  at  vise  det  dybere 
Aandsliv   i   hans   Poesi,    og   dens  blivende  Virkning, 

glide  med  nogen  Lethed  hen  over  det  Afhængigheds- 
Forhold,  hvori  han  stod  til  sit  Forbillede;  man  kan 
nævne  ham  som  sit  Lands  storste  Digter-Genius  i 
den  Tidsalder,  hvortil  han  hørte,  og  man  kan  paa- 
pege den  indre  stigende  Udvikling  i  hans  Frembrin- 
gelser. Men  det  er  ei  tilladt,  fra  saadanne  Punkter 
at  angribe  den  Opposition,  der  viste  sig  mod  Grund- 
tonen og  Maneren  i  hans  Poesi.  Skal  der  fældes 
Dom  over  Samtidens  Indsigelser  mod  Ewalds  og  hans 
Skoles  Smagsretning ,  da  maa  man  fæste  denne  for 
Betragtningen  og  derefter  opfatte  Forholdet.  I 
hin  Tid  var  der  i  det  Hele  langt  mere  Sporgsmaal 
om  den  Smag,  hvori  der  skulde  skrives,  end  om  det 
Skrevnes  eget  indre  Værd.  Ewalds  Efterlignere  og 
Beundrere  betragtede  Mesterens  Vedhængen  ved  en 
vis  Klasse  af  poetiske  Emner  og  Forestillinger,  og 
ved  en  vis  Stil-Art  for  Digtersproget,  som  hans  Ge- 
nialitets sande  Udtryk.  De  fandt  mangen  Gang 
Skjønhederne  der,  hvor  man  nu  maa  se  Feil  ved 
hans  Maneer  eller  Tegn  paa  det  fremmede  Monsters 
overveiende  Indflydelse,  —  og  hertil  sigte  uden  Tvivl 
Molbechs  Ord,  naar  han  siger  om  Abrahamson,  at 
han  var  „den  første  i  Danmark,  der  ret  forstod  Ewald, 
om  han  end  ikke  altid  forstod  at  bedomme  ham". 
Under  saadanne  Omstændigheder  var  det  naturligt, 
at  Ewalds  poetiske  Grundkraft  og  stigende  Anseelse 
maatte  hos  flere  af  hans  Skoles  Modstandere  skærpe 

Uviljen  mod  en  Smag,  som  de  fandt  saaledes  under- 
støttet, skjønt  de  maatte  betragte  den  som  vildfarende. 
I  ethvert  Tilfælde  viser  det  en  skjev  literatur- 
historisk  Metode,  at  bruge  den  Anerkjendelse,  en  se- 
nere Slægt  kan  yde  det  sande  Liv  i  Ewalds  Poesi, 
som  et  Middel,  hvormed  man  løfter  ham  ud  over 
sin  Tidsalder,  medens  man  lader  Modstanden  stikke 
desto  dybere  i  dens  literære  Fordomme.  Paa  denne 
Maade  finder  man  let  Plads  for  den  Sætning,  at 
Samtidens  Dadel  udgik  fra  et  „i  en  borneret  Smag  og 
Idekreds  hildet  Parti.11  Men  ved  saaledes  at  hæve 
Ewald  over  de  Omgivelser,  der  i  Virkeligheden  vare 
ham  sideordnede,  vil  man  paa  intet  Punkt  kunne  be- 
stemme Karakteren  og  Betydningen  af  hans  Digt- 
ning. Derfor  sker  det  ogsaa,  som  hos  Molbech,  kun 
ved  pludselige  Sprang  i  Fremstillingen,  og  i  Strid 
med  den  øvrige  Opfatning.  Denne  Forfatter  har  paa 
forskjellige  Steder  omhandlet  Manglerne  ved  Ewalds 
Arbeider,  og  omtrent  anerkjendt  Alt,  hvad  der  er 
sagt  og  i  Hovedsagen  kan  siges  om  denne  Digtnings 
Afhængighed  af  fremmede  Mønstere  og  af  Tidsalde- 
rens Smagsbegreber.  Men  han  har  atter  ved  mod- 
satte Domme  saaledes  ophævet  disse  Indrømmelser, 
og  saaledes  svækket  den  hele  Grundbetragtning  af 
Gjenstanden,  at  dens  Individualitet  tilsidst  bliver  os 
dunkel.  Herhen  hører  den  ovenfor  berørte  Sætning, 
at  Ewald  var  ilet  forud  for  sin  Tidsalder  i  Danmark ; 
thi  deri  ser  man  Overdrivelsen   af  den  Sandhed ,    at 

han  var  fremragende  mellem  hin  Tids  danske  Dig- 
tere. Men  tydeligst  reber  sig  denne  Metodes  Mis- 
lighed der,  hvor  Bestræbelsen  i  at  fremhæve  Ewald 
endog  forrykker  de  almindelige  Synslinjer  for  vor 
Literaturs  Udviklings-Historie.  Saaledes  finder  man 
i  „Ewalds  Levnet1',  S.  85,  folgende  Ytringer:  „Med 
Ewalds  Adam  og  Eva,  i  Forening  med  hans  omtrent 
samtidige  Kantater,  begynder  egentlig  den  nyere  ly- 
riske danske  Poesi,  hvis  sildigere  Uddannelse  endnu 
hviler  paa  den  samme  Grundvold,  som  Ewald  har 
lagt".  Hermed  forener  man  vanskeligt  hvad  Mol- 
bech S.  82  har  sagt,  nemlig  at  „vor  poetiske  Litera- 
tur  i  60  Aar  har  oplevet  en  Forvandling  og  Udvi- 
delse, hvorom  Ewald  ikke  kunde  have  nogen  Anelse". 
Men  det  er  heller  ikke  muligt  at  bibeholde  hin  Sæt- 
ning til  Forklaring  af  samtidige  og  paafølgende 
Kjendsgjerninger.  Man  fjerner  sig  kun  ved  saadanne 
Paastande  fra  det  naturlige  Standpunkt  for  Opfatnin- 
gen saavel  af  det  Forbindende  som  af  det  Adskillende 
i  de  Modsætninger,  der  fremkaldte  hin  Tids  væsent- 
ligste literære  Tvist. 

Ewald  tilhorer  en  Overgangs-Periode,  hvori 
baade  det  poetiske  Tankestof  og  Sprogmidlet  fra 
flere  Sider  fik  en  Lutrelse,  der  dog  ingenlunde  var 
gjennemgribende.  Men  Ewald  var  ligesaa  lidt  denne 
Periodes  Begynder  som  dens  Fuldender,  og  endnu 
mindre  kan  man  hos  ham  søge  Grundvolden  for  den 
nyere  danske  Lyrik.     Forfattere,    der  selv  hørte  til 

Perioden,    eller  som  dog  vare   for  meget  paavirkede 
af  dens  Ketninger  til  at  fatte  den  hele  Eiendomme- 
ligbed   i    en   senere  Udvikling,    have   karakteriseret 
Tul  lin  som  Begrunder  af  vort  Sprogs  nyere  Poesi. 
Men  ogsaa  denne  Forestilling  er  vildledende.    Tullin 
danner,  tilligemed  Stenersen,  det  Vendepunkt  i  Poe- 
sien, hvorved  en  udsvævende,  prosaisk  og  tom  Vers-For- 
malisme  begyndte   at   vige   for  en  fra  nye  poetiske 
Studier  udgaaet  varmere,    mere   beaandet  Opfatning 
af  selve  Stoffet,  og  for  en   Fremstillingsmaade ,    der 
sluttede  knappere  om  Tanken.     Ewalds  lyrisk-pathe- 
tiske  Poesi    gav  den   saaledes   begyndte    Forandring 
det  stærkeste   Præg;    men   først  i  denne  Digtnings 
Forbindelse    med  samtidige  og  paafølgende  poetiske 
Bestræbelser   se  vi  Periodens  fulde  Karakter  og  Af- 
slutning.     Den   nyere    danske  Lyrik  hviler  derimod 
væsentligt  paa  en  Verdens-  og  Kunst- Anskuelse ,  der 
var  fremmed  for  Ewald  og  hans  Samtid.    Uligheden 
imellem  dette  Før  og  Nu  er  afgjørende;  den  angaar 
Poesiens  Maal  og  Opgave,  —  den  viser  forskjellige 
Forestillinger  om   et  Stofs  Brugbarhed   og  om   dets 
Forhold  til  Formen.    Poesiens   sande  Idealitet,  som 
betyder,  at  den  har  sit  Væsen  og  øiemed  i  sig  selv, 
blev  hos  os  først  erkjendt  en  rum  Tid  efter  Ewalds 
Dage.     Men   denne  Erkj endelse  har  i  vor  Literatur, 
som  andensteds,  lagt  Grunden   til  den  nyere  Digte- 
kunst. 

I  sin  Opfatning  af  Poesiens  Betydning  og  Virke- 

kreds  fulgte  Ewald  de  dengang  gængse  Anskuelser. 
Han  taler  med  Begeistring  om  sin  Kunst,  der  for 
ham  var  „den  ædleste  blandt  alle".  Alligevel  kan 
man  sige,  at  han  ofte  misbrugte  den,  skjønt  i  den 
bedste  Hensigt.  Hans  Monster,  Klopstock,  betrag- 
tede det  moralske  Udbytte  som  Poesiens  rette  Frugt, 
og  i  dette  Punkt  stod  den  Gottschedske  Æsthetik 
fremdeles  ved  Magt.  Ewald  satte  sin  Kunst  saa 
hoit,  fordi  den  fremfor  nogen  anden  syntes  ham 
skikket  til  at  fyldestgjore  den  Sætning  af  en  gjel- 
dende  Theori,  at  Opvækkelsen  af  moralske  Følelser 
er  Kunstens  -Øiemed.  Derfor  siger  hans  Ven  og  Be- 
undrer Fr.  Munter:  „Ewald  digtede,  for  at  stifte 
Nytte".  Og  hermed  kan  man  sammenholde  følgende 
Ytringer  af  Molbech :  „Ewald  har  kun  skrevet  faa 
Digte,  hvori  ei  spores  den  Forestilling,  at  Digteren 
forsætligt  maa  give  sine  poetiske  Frembringelser  en 
ethisk  Eetning,  en  forud  bestemt  praktisk,  religiøs 
eller  politisk,  Tendents".  Men  Eeflexionens  eien- 
dommelige  Styrke  i  Ewalds  Digter- Aand,  og  hans 
Begeistring  for  det  engang  opstillede  Maal,  medførte 
just,  at  Tids-Tendentsen  fremtraadte  meget  stærkere 
i  hans  Verker  end  andensteds,  og  heri  maa  man  for 
en  stor  Del  søge  Grunden  til  Misforholdet  mellem 
Ewalds  store  Digter-Eygte  og  hans  ringere  Efter- 
virkning i  Folket.  Naar  man  nu  læser  hans  Skrifter, 
føler  man  uvilkaarligt,  at  de  tilhøre  en  Aand,  der  i 
en  paafaldende   Grad   er   fjern  fra  vor  Tids  Kunst- 

Opfatning  og  poetiske  Interesser.  Kun  i  enkelte 
Sang-Digte  finde  vi  rene,  umiddelbare  Frembringelser 
af  Ewalds  store  poetiske  Grundkraft,  og  de  have  der- 
for en  uforanderlig  Skjønhed.  Men  dermed  slutte 
de  sig  til  den  Gruppe  af  forskjellige  samtidige  Dig- 
teres Arbeider,  der  i  Sandhed  have  Varighed,  fordi 
Poesiens  eget  Præg  i  dem  fra  forst  af  var  mægtigere 
end  Tids-Aandens.  Det  er  saaledes  en  unyttig  Ret- 
telse, naar  man ,  i  at  bestemme  Udgangspunktet  for 
vor  nyere  Poesi,  ombytter  Tullin  med  Ewald,  og  „Mai- 
Dagen"  med  „Adam  og  Eva".  Den  dybere  og  rigere 
Digter-Aand  hos  Ewald  udviklede  end  mere  det  al- 
vorlige, fuldtonende  poetiske  Foredrag,  som  allerede 
ved  „Mai-Dagens"  Indlednings-Strofer  var  indført  i 
Literaturen.  Men  dersom  man  af  denne  Udvikling 
fremhæver  det  Slags  Pathos,  der  som  en  synderlig 
Ting  betegner  Ewald  og  hans  Skole,  da  vil  man  se, 
at  den  nyere  danske  Poesi  netop  har  udsondret 
dette  Element  som  ufordrageligt  med  dens  Grund- 
retning. 

Det  er  da  nødvendigt  at  fastholde  den  rene  hi- 
storiske Betragtningsmaade  af  Ewalds  Optræden  og 
Virken,  naar  man  vil  komme  til  den  rette  Indsigt  i 
den  literære  Parti-Sondring,  hvortil  hans  Poesi  for- 
nemmelig gav  Anledning.  Dersom  man  derimod 
skjuler  eller  lemper  ved  de  særegne  Tids-  og  Skole- 
mærker,  der  hos  Ewald  omgive  og  paavirke  Poesiens 
almindelige  Præg,  da  indleder  man  derved  en  Fore- 

stilling  om  de  Samtidiges  Opposition,  der  fra  ingen 
Side  kan  være  træffende.  Spørgsmaalet  er  nu, 
om  denne  Modstand  væsentligt  har  været  en  Forneg- 
telse  og  Forfølgelse  af  Fortjenesten,  eller  om  den 
havde  tilstrækkelig  literær  Begrundelse.  Og  det  kan 
da  afgjøres,  hvorvidt  man,  ved  at  bekræfte  den  sidste 
Sats,  berøver  Ewald  noget  af  den  Ros ,  der  i  Sand- 
hed tilkommer  ham.  Men  det  vil  vise  sig,  at  den 
Behandling  af  Forholdet,  som  her  dadles,  næsten 
ganske  har  overført  Striden  fra  Literaturens  Forum 
til  Moralens,  og  i  Fremstillingen  af  de  Handlende 
udkastet  et  Billede,  hvori  det  ene  Parti  er  forvandlet 
til  sorte  Mulm-Skyer  under  det  andets  Apotheose. 

Den  Opposition  mod  Ewald  og  hans  Skole,  der 
udgik  fra  det  norske  Selskab,  kan  henføres  til  tvende 
Hovedpunkter:  til  det  Klopstockske  Digtersprog  („Se- 
rafsproget", „de  ha-stemte  Toner") ,  og  til  Indførel- 
sen af  Digt-Motiver  fra  den  nordiske  Oldtid.  Om  det 
sidste  Punkt  siger  Nyerup  i  „Dansk  Digtekunst"T 
ti  B.,  S.  -13:  „Overhoved  var  den  nordiske  Mytho- 
logi  som  et  Schibolet,  hvorved  den  Ewaldske  Skole 
skilte  sig  fra  den  Wesselske".  Det  er  dog  langt 
fra,  at  hin  Benyttelse  af  Emner  og  Symboler,  der 
tilhore  vort  Norden,  hvilede  paa  Nationalitetens 
Grund  eller  formaaede  at  udtrykke  dens  Væsen. 
Thi  ogsaa  her  viser  sig  Afhængigheden  af  det  frem- 
mede Mønster.  De  chimæriske  Billeder  af  en  ger- 
manisk Fortid,  som  Klopstock  og  hans   Skole   søgte 

at  sammenstille  af  dunkle  Sagn  om  Druider  og  Bar- 
der, af  ossianske  Sange  og  Edda-Fragmenter,  bleve 
Normaler  for  den  Ewaldske  Skoles  nordiske  Digtning, 
og  hemmede  den  klarere  poetiske  Opfatning  af  Emner, 
som  en  allerede  temmelig  fremrykket  nordisk  Old- 
forskning  havde  bragt  for  Dagen.  Men  saaledes 
slutter  sig  Ewalds  Digtning,  i  sine  Grundtræk,  ganske 
til  de  Forsøg,  som  Klopstock  anstillede  i  den  tydske 
poetiske  Literatur,  for  at  bringe  den  ud  paa  nye  og 
eiendommelige  Baner. 

Naar  altsaa  Ewalds  poetiske  Eetning,  saavel  som 
hans  Opfattelse  af  Poesien,  stilles  i  Modsætning  til 
den  franske  Smag,  som  Normændene  især  syntes  at 
forfegte,  da  maa  man,  for  at  opfatte  dette  Forhold 
rigtigt,  sætte  det  i  Forbindelse  med  selve  Tendent- 
sen  i  Klopstocks  Reform.  Ewald  kom  i  den  Sag 
ingenlunde  videre  end  sin  Mester;  men  dennes  Op- 
position imod  Franskheden  var  mere  tydsk-national 
end  æsthetisk.  Klopstock,  der  vilde  sikre  sit  Folk 
en  selvstændig  poetisk  Literatur,  sogte  at  standse 
den  herskende  Efterligning  af  franske  Monstere,  og 
han  arbeidede  blandt  Andet  paa  at  stifte  et  tydsk 
heroisk  Drama,  der  kunde  staa  ved  Siden  af  det 
franske,  om  hvis  poetiske  Gyldighed  han  ei  nærede 
nogen  Tvivl.  Ewald  gik  fra  Corneille  over  til  Klop- 
stock, der  i  øvrigt  tillige  vakte  hans  Interesse  for 
visse  Dele  af  den  engelske  Literatur.  Men  han  kom 
derved  til  at  efterligne  Experimenter,   der   ei   kunde 

faa  den  Betydning  i  vor  Literatur,  som  de  havde  i 
den  tydske.  Den  norske  Digter-Skole  stod  væsent- 
ligt i  det  samme  Oppositions-Forhold  til  det  Ewaldske 
Parti,  som  Klopstock  og  hans  Skole  til  den  i  Tydsk- 
land  herskende  Franskhed;  thi  denne  havde  netop 
sit  Sidestykke  i  den  tydske  Indflydelse,  der  gjorde 
sig  gjeldende  i  Danmark.  Det  maa  imidlertid  be- 
mærkes, at  Normændene,  i  at  vælge  andre  Retninger 
for  den  poetiske  Literaturs  Udvikling,  ingenlunde  ind- 
skrænkede sig  til  at  følge  fransk  Smag  og  franske 
Monstere.  Man  tinder  tvertimod  hos  dem  Ytringer 
af  en  national  Sands,  som  vistnok  Literatur-Historien 
i  Fremstillingen  af  deres  Virken  endnu  ei  tilstrække- 
ligt har  anerkjendt. 

Klopstock  bestræbte  sig  for  at  give  sin  poetiske 
Reform  Alsidighed.  Men  han  forstod  ei  at  funda- 
mentere den.  Dette  Nye  manglede  Anknytningen 
til  det  Nærliggende  og  Bekj endte,  og  derfor  Løste  det 
sig  hurtigt  fra  den  tydske  Literatur-Udvikling,  hvori 
det  mere  var  indstødt  end  egentlig  optaget  og  til- 
egnet. Men  saaledes  gik  det  ogsaa  med  den  Klop- 
stockske  Efterligning  i  Danmark.  Reformens  tre 
Hovedbevægelser ,  den  klassiske,  den  fædrelandske  og 
den  religiøse,  fik  alle  i  vor  Literatur  en  Eftervirk- 
ning, hvis  største  Betydning  ligger  deri,  at  den  fandt 
Indgang  hos  et  saa  udmærket  Digter-Ingenium  som 
Ewalds,  der  dog  i  sin  Digtning  ei  kunde  overvinde 
Følgerne  af  de  grundvæsentlige  Feil,  der  klæbede  ved 

hans  Forbilleder.  Klopstock  vilde  med  eet  Sæt 
komme  udover  sin  Tid,  —  men  han  lob  for  langt  til- 
bage, for  at  gjore  sit  Tilsprang.  I  den  lyriske  Poesi, 
i  Epopeen,  i  Dramaet  skulde  Bevægelsen  være  saa 
radikal  som  muligt.  Den  pindarske  og  horatsiske  Ode, 
Davids  Psalme,  den  fabelagtige  Barde-Sang,  hvis  Grund- 
form han  selv  maatte  danne  sig,  —  vare  for  ham  de 
lyriske  Mønstere,  der  uden  nogen  Formidling  skulde 
gjenfodes  i  hans  nye  Digtekunst.  Han  forsmaaede 
ligesaa  vel  Folkepoesiens  og  de  tidligere  Digter- 
Skolers  verdslige  „frische  Liederu,  som  den  lutherske 
Kirkes  udmærkede  Psalme-Digtning.  I  Kraft  af  den 
klassiske  Verskunst  brugte  og  forfegtede  han  en  nov- 
antik  rimlos  Strofebygning,  hvortil  han  troede  at  finde 
•end  mere  Hjemmel  i  den  nordiske  Skalde-Poesi,  hvis 
Assonancer  og  Alliterationer,  der  svare  til  vor  Rim- 
foining,  han  ei  forstod  at  opfatte.  Hans  hellige  Epos, 
hvori  den  kristelige  og  den  klassiske  Aand  til  Poe- 
siens heieste  Fuldendelse  skulde  gj  ennem trænge  hin- 
anden, blev  kun  et  overspændt  Verk.  Men  under  den 
deri  herskende  uforligelige  Strid  mellem  Indholdet 
øg  Formen  havde  Forfatterens  sjeldne  Kraft  og  Ud- 
holdenhed fremarbeidet  alle  Feil  ved  hans  Standpunkt 
i  en  saa  stor  Maalestok,  at  de  i  længere  Tid  af 
Mange  betragtedes  som  Fuldkommenheder.  Klop- 
stocks  Messias  var  derfor  engang  Navnet  paa  et  Un- 
derverk,  og  den  er  endnu  en  Bog-Titel,  der  har  no- 
gen Klang.      Men  hvor  Mange   have  hørt  om  hans 

bibelske  Dramer,  eller  læst  hans  Optrin  fra  Germa- 
nernes Urtid,  clisse  „Bardieter",  der  skulde  lægge 
Grunden  til  Tydsklands  national -historiske  Skuespil, 
og  hvori  en  heroisk-sentim  ental  Bombast  bruser  op 
fra  et  Kæmpe -Liv,  hvis  Handling  er  lagt  udenfor 
Scenen  ? 

Hvad  der  dog  gjennem  alle  disse  Verker  især 
kommer  i  Betragtning  er  Beskaffenheden  af  deres 
lyriske  Element,  og  den  Digter-Stil,  hvori  det  er  ud- 
præget. Klopstock  ombyttede  den  allegoriserende,  af 
alskens  forbrugte  Prunkmidler  dannede  Digter-Khetorik 
med  en  anden,  der  vistnok  ofte  giver  Gjenstanden  en 
vis  rolig  Adel,  men  dog  er  kold  og  overdreven  i 
Fremstillingen  af  det  Ophoiede.  Og  hvilket  Misgreb 
kunde  være  større  end  Klopstocks,  da  han  til  en  Lyrik, 
der  skulde  være  lutter  Fyr  og  Flamme  og  udtrykke 
Følelsens  dybeste  Liv,  tog  Forbillede  af  den  horatsiske 
Ode,  hvor  Alt  er  Symmetri  og  Forstands-Beregning 
i  Overensstemmelse  med  den  romerske,  fra  al  Senti- 
mentalitet fjernede  Sprog-  og  Folke -Karakter? 
Men  deraf  fik  Klopstocks  Ode-Stil  de  mange  latinske 
Sprogvendinger  og  den  tvungne  Ordfynd,  der  for- 
plantede sig  hos  hans  Efterlignere.  Denne  Digters 
hele  Lyrik  svævede  mellem  svimlende  Pathos  og 
sentimental  Blodhed.  Den  tordnende  Almagt,  de 
himmelske  Chors  Basun-Toner,  den  lallende  Tunge, 
den  stammende  Læbe,  den  forstummende  Henryk- 
kelse,   —    alle    disse    afbrudte    Betegninger    for    en 

overstrømmende  Følelse  vare  fra  Klopstocks  Stand- 
punkt ligesaa  mange  sublime  Skjønheder.  Og  ikke 
mindre  unaturlige  og  overspændte  ere  den  tryglende 
Kjerligheds  tilspidsede  Smerte,  ustandselige  Taarer 
og  ensomme  Natteklager  i  hans  erotiske  Digtning. 
Man  ser  strax  Grund- Vildfarelsen  i  den  Klopstockske 
lyriske  Poesi  af  selve  Stilens  Beskaffenhed.  Denne 
synes  nemlig  anlagt  paa  at  vise  den  lyriske  Oplof- 
telses Vanskeligheder,  saa  at  Udtrykkets  Dunkelhed 
og  de  tvungne  Vendingers  stammende  Pathos  faar 
en  Vegt  som  deslige  Digtes  eiendommelige  Fuld- 
kommenhed. Man  ved,  at  denne  Fremstillingsmaade 
følger  af  en  Anskuelse,  der  ser  det  poetiske  Heide- 
punkt  i  Foleisens  Spænding  og  Gjæring,  og  giver 
dens  sunde,  af  en  klarere  Bevidsthed  gjennemtrængte 
Udtryk  en  underordnet  Betydning. 

Ved  saaledes  at  opløfte  Sproget  poetisk  kom 
Klopstock  til  at  indstifte  en  egen  Klasse  nobiliterede 
Udtryk,  der  i  Grunden  gjorde  det  poetiske  Foredrag 
fattigt,  i  Stedet  for  at  berige  det.  Han  udvidede 
derved  langt  over  det  Tilbørlige  den  bestaaende 
Kløft  mellem  Digtersprog  og  Talesprog,  der  uden 
Tvivl  blev  end  mere  kj endelig  i  vor  Literatur  end  i 
den  tydske.  Til  Oplysning  for  det  danske  Publi- 
kum har  han  indført  i  „Nordischer  Aufseher"  en 
Afhandling  „von  der  Sprache  der  Poesie",  hvori  man 
finder  følgende  hidhørende  Ytringer :  „  Wenn  man 
alle  Stufen  des  prosaischen  Ausdrucks  hvnauf  gestiegen 

ist,  so  kommt  man  an  die  unterste  des  poetischen. 
Die  hochste  prosaische  und  die  letzte  poetische  scheinen 
sich  in  einander  zu  v  erlier  en" .  Ingen  vilde  nu  be- 
stemme Forholdet  saaledes.  Men  man  kan  ei  overse 
denne  Anskuelses  Indflydelse  paa  den  Klopstockske 
Skoles  Digtning  i  Danmark.  I  det  Hele  maa  man 
lægge  Mærke  til,  at  denne  Poesi,  med  al  dens  For- 
dring paa  usædvanlig  Dybde  og  Inderlighed,  dog  har 
en  egen  Overfladiskhed,  hvis  Fortrin  fremfor  den  al- 
mindelige kun  ligger  deri,  at  den  er  meget  fraste- 
dende. Det  hoit-stemte  Digtersprogs  forsætlige  Fjer- 
nelse fra  den  Tales  Midler,  hvori  Livets  Tilstande  og 
Stemninger  umiddelbart  udtrykke  sig,  har  hos  Klop- 
stock  og  hans  Efterlignere  frembragt  denne  selsomme 
Blanding  af  Deklamation  og  Lapidar-Stil,  der  mangen 
Gang  blot  er  en  ujevn  Flade,  hvorunder  man  for- 
gjæves  vil  soge  noget  Tankedyb. 

Den  Klopstockske  Poesis  Indflydelse  paa  Ewalds 
Arbeider  og,  gjennem  dem,  i  en  videre  Kreds,  er 
ikke  blot  bleven  almindeligt  indrømmet,  men  endog 
ved  flere  Leiligheder  punktvis  fremstillet.  Selv  den 
tydske  Literatur  -  Historie  (Gervinus)  har  lagt  nogen 
Vegt  paa  denne  Sag,  og  skjønt  den  om  dens  Enkelt- 
heder er  i  dyb  Uvidenhed,  har  den  dog,  med  Hensyn 
til  Klopstocks  flersidige  Indgriben  i  Samtidens  lite- 
rære Tilstande,  bemærket,  at  hans  „Ueberschweny- 
lichkeil"  havde  en  Udstrækning,  hvis  Endepunkter- 
vare  Zurich    og   Kjobenhavn.       Den    storste   aande- 

J.  Welhaveu's  Skrifter.      VIII.  4 

lige  Vildfarelse  i  Ewalds  Liv  var  uden  Tvivl  den,  at 
han  troede  i  Klopstock  at  have  fundet  en  nær- 
beslægtet Digter-Karakter.  Ewalds  Sjel  var  let  be- 
vægelig, fuld  af  Lidenskab,  henstr^mmende  i  Ind- 
trykkets Ketning.  Klopstock  var  fra  Grunden  af  be- 
sindig, en  Beregner  af  sin  Ild  og  sin  Kraft,  afsluttet 
i  visse  Tendentser,  og  fremfor  Alt  henrykt  i  den  sy- 
vende Himmel,  fordi  han  var  kortsynet  paa  Jorden. 
Ewald,  der  havde  en  mere  poetisk  Natur,  laa  dog 
under  for  Klopstocks  sammentrængte  Kraftfylde  og 
umaadelig  store  Anseelse,  og  saaledes  blev  et  betyde- 
ligt Fond  af  Ewalds  Digter -Evne  skjevt  anlagt,  og 
udbragte  ei  hvad  det  ellers  skulde  have  givet.  Den 
poetiske  Udvikling,  han  i  øvrigt  paa  sin  egen  Vei 
naaede,  foregik,  ei  fordi,  men  uagtet  han  betragtede 
Klopstock  som  sit* Monster.  Ewalds  Skole,  der  kun 
havde  faa  med  noget  virkeligt  Digter-Talent  begavede 
Personligheder,  viser  derfor  Exempler  paa  en  meget 
mere  bunden  Efterligning  af  den  Klopstockske  Poesi, 
der  ogsaa  i  mange  Stykker  faldt  bekvemmere  for 
Haanden  end  Modifikationen  hos  Ewald.  Og  da  En- 
kelte af  Skolen  havde  en  Stridbarhed,  som  ei  var  hos 
Mesteren,  blev  fornemmelig  ved  dem  de  nye  Smags- 
Anskuelser  forfegtede.  Men  da  hele  Partiet  havde 
den  faste  Tro ,  at  den  sande  Poesis  Fornyelse  og 
Fuldendelse  fandtes  hos  Klopstock,  var  det  ogsaa 
hurtiert  med  at  henføre  Modstanden  enten  til  Aands- 
indskrænkning-  eller  til  ond  Villie. 

For  denne  danske  Menighed  var  den  tydske 
Digter  som  en  Ypperstepræst,  der  stod  alene  i  Poe- 
siens Allerhelligste.  Og  hvor  meget  end  Ewalds 
Tilhængere  beundrede  deres  Mester,  og  søgte  at  ud- 
brede hans  Ære,  var  det  dog  altid  den  uopnaaelige 
„germaniske  Barde",  der  igjen  havde  meddelt  Ewald 
Noget  af  sin  Glands.  Saaledes  udbryder  Abra- 
ham son  i  Literatur- Journalen:  „Klopstock,  denne 
unegtelig  største  Digter,  det  nyere,  maaske  og  det 
ældre  Europa  har  frembragt!  —  —  Ewald  fik  Ad- 
gang til  ham ,  just  da  han  havde  skrevet  sin  Her- 
manns-Schlacht".  Men  denne  overvættes  store 
Dyrkelse  af  den  fremmede  Digter,  der  i  fornem 
Ko  modtog  sin  Tribut  af  Skjøn-Aanderne  i  et  Folk, 
der  var  og  blev  ham  ligegyldigt,  skjont  han  havde 
fundet  et  Hjem  i  dets  Midte,  —  dette  Literatur- 
Billede  gjør  en  langt  mere  nedslaaende  Virkning  end 
hin  Parti-Strid,  som  man  saa  meget  har  beklaget, 
men  hvori  dog  Nationens  bedste  aandelige  Kræfter 
kom  i  Bevægelse. 

Den  Klopstockske  Poesis  Hovedverk  var,  som 
bekjendt,  Messiaden,  og  denne  blev  i  enhver  Hen- 
seende Ewalds  poetiske  Bibel.  Han  overvandt  sin 
Naturs  Modstræben,  for  ret  at  trænge  ind  i  den  og 
lade  sig  af  den  aandeligt  bestemme.  Derfor  siger 
han  i  sit  autobiografiske  Brudstykke,  at  han  havde 
været  standhaftig  nok  til  at  læse  Messiaden  tredie 
eller  fjerde  Gang.     Han  begyndte  endog  at  oversætte 

dette  Digt,  og  det  blev  hans  sidste  Læsning;  man 
fandt  Bogen  i  Sengen  efter  hans  Død.  Molbech  be- 
rører Messiadens  Indflydelse  paa  Ewalds  dramatiske 
Digt  Adam  og  Eva,  —  og  Lighederne  ere  vistnok  i  en- 
kelte Dele  kj  endelige.  Men  her  maa  man  vel  sna- 
rere se  Forbilledet  i  de  Klopstockske  dramatiserede 
Patriarkader,  af  hvilke  Adams  Død  allerede  i  1757 
var  indfort  i  vor  Literatur  ved  en  Oversættelse  af 
Lodde.  Disse  Bibel-Digte  ere  skrevne  i  Prosa,  og 
Ewalds  „Ulykkelige  Prøve"  derimod  i  alexandrinske 
Vers,  —  det  var  dengang  Corneille  og  Klopstock, 
der  skulde  forenes.  Messiadens  Indvirkning  paa  den 
Ewaldske  Digtning  kan  i  det  Hele  ei  opfattes  stykke- 
vis; man  ser  den  mere  som  en  Folie,  der  var  ind- 
fattet i  den  danske  Digters  Væsen,  saa  at  det  siden 
glimrede  i  dens  Farve.  Men  til  fuldstændigt  at  vise 
dette  hører  der  en  Karakteristik  af  Ewalds  hele  Poesi, 
som  ei  her  kan  gives. 

Messiadens  væsentlige  Indhold  er  en  høit-stemt, 
monoton  Lyrik.  Det  er  Ode-Flugten  og  Ode-Sproget, 
indbragt  i  den  episke  Forms  Bredde,  og  end  mere 
opløftet  ved  Gjenstandens  i  alle  Himle  indragende 
Hellighed.  Ewald,  der  i  al  sin  Digten  først  og 
fremst  maa  betragtes  som  Lyriker,  fik  denne  mæg- 
tige Basis  for  Udviklingen  af  sin  poetiske  Natur, 
hvori,  som  Molbech  udtrykker  sig  (Forelæsninger, 
1  B.,  S.  132),  „Andagt  og  religiøs  Følelse  var  den 
overalt  indvirkende  Impuls  og  vækkende  Kraft,   hvis 

mægtige  Indvirkning  sjelden  lod  nogen  anden  med 
lige  begeistrende  Liv  fylde  Ewalds  Sjelu.  —  Men 
disse  Ytringer  forekomme  under  en  Sammenligning- 
mellem  Ewald  og  Schiller,  som  Molbech  anstiller, 
efter  at  have  gjort  den  Bemærkning ,  at  „det  var 
Klopstocks  Oder  og  Messias,  der  ogsaa  paa  Schillers 
Genius  udøvede  en  befrugtende  og  formende  Indfly- 
delse omtrent  i  hans  tyvende  Aar".  En  stor  Ulig- 
hed er  det  dog  her,  at  Schiller  hurtigt  fjernede  sig 
fra  den  Klopstockske  Indflydelse,  medens  den  var 
over  Ewald  til  hans  Død.  Og  i  denne  Sammen- 
hæng er  følgende  Sted  af  Schillers  Afhandling 
„  Ueber  naive  und  sentimentalische  Dichtung"  særdeles 
mærkeligt:  „ÅVm  Dichter  durfte  sich  weniger  zum 
Liebling  und  zum  Begleiter  durchs  Leben  schicken  als 
geråde  Klopstock,  der  uns  immer  nur  aus  dem  Leben 
herausfuhrt,  immer  nur  den  Geist  unter  die  Waffen 
ruft ,    olme  den   Sinn  mit  der  ruhigen  Gegenwart  eines 

Objectszu  er  quichen. leh  bekeune  dalier  unverhohlen, 

dass  mir  fur  den  Kopf  desjenigen  etwas  bange  ist, 
der  wirklich   und    ohne   Affectation  diesen  Dichter  zu 

seinem  LAebling sbuche  machen  kann; auch,  ddchte 

ich,  hatte  man  in  Deutschland  Friichte  genug  von 
seiner  gefåhrlichen  Ilerrschaft  gesehen"'. 

Denne  sidste  Sætning  har  fuld  Anvendelse  ogsaa 
i  vort  Sprogs  Literatur.  Den  danske  Poesi  bar  længe 
Mærker  af,  at  den  paa  et  af  de  vigtigste  Udviklings- 
punkter  var  bleven  bunden  til  en  overmægtig  frem- 

med  Autoritet  og  derved  hendragen  i  en  glimrende 
Vildfarelse.  Her  var  Indvirkningen  af  Klopstocks 
Oder  og  af  hans  Messias,  i  en  ubefæstet  og  indskrænket 
Literatur,  paa  god  Vei  til  at  forvanske  alle  Begreber 
om  poetisk  Stil.  Og  naar  den  danske  Literatur- 
Historiker  Molbech  nævner  Messiaden  som  Ewalds 
Monster  og  Tndlingslæsning,  da  har  man  i  Korthed 
Forholdets  hele  Betydning  ved  at  tilfoie  Digtets 
Karakteristik  hos  den  tydske  Literatur-Historiker 
Gervinus:  „Eine  einzige  Reihe  ungeheurer  Fehler". 

Det  er  ovenfor  sagt,  at  enhver  af  den  Klop- 
stockske  Eeforms  Hovedretninger  fik  en  Eftervirk- 
ning i  Danmark.  Saaledes  blev  ogsaa  den  Gren  af 
Klopstocks  Digtning,  der  egentlig  skulde  have  Be- 
tydning som  Bodskud  af  det  tydske  Folks  Fortidr 
indledet  i  vor  Literatur.  Det  germaniske  Barde- 
væsen, som  Klopstock  vilde  fornye,  har,  som  bekj  endt, 
ingen  historisk  Hjemmel,  men  blev  efter  et  dunkelt 
Ord  hos  Tacitus,  og  i  Analogi  med  den  ossianske 
Digtning  og  Skalde-Poesien ,  indlagt  i  Tydsklands 
Oldtid.  Klopstock  havde  travlt  med  at  opsoge  den 
ægte  ur-tydske  Barde-Sang,  —  og  endnu  i  1773  sagde 
Goethe  i  en  Bog-Anmeldelse:  „Wir  ersuchen  Klop- 
stock, uns  mehr  JS'acJnicht  von  dem  Barden  geben, 
den  er  gefunden  zu  haben  gkatut".  Men  dette  Fund 
blev  til  Intet,  uden  at  dog  den  ny-tydske  Barde-Sang 
derfor  standsede.  Sit  væsentligste  Indhold  maatte 
dette  Digt-Slags  laane  af  vor  Oldtids  Myther  og  Saga- 

Digte,  der,  især  efter  at  Gerstenberg  havde  udgivet 
„  Gedichte  eines  Skalden1',  med  stor  Frihed  og  Frei- 
dighed  bleve  tagne  til  Indtægt  for  Germanien,  hvor- 
fra de  kom  tilbage  som  Barde-Sang  til  det  lyttende 
Norden.  Det  er  i  den  Henseende  meget  underhol- 
dende at  læse  Forerindringen  til  Denis's  „Lieder 
Smeds  des  Barden",  hvor  Bardevæsenets  grund- 
fattige Historie  med  Et  bliver  overvættes  rig  ved  at 
overtage  vor  Sagas  Midler.  Der  er  siden  ingen  For- 
sk) el  paa  Skalde,  Barder  og  Druider.  „Auch  die  Er- 
ziehung  der  Jugend  wurde  ihnen  anvertraut.  So  war 
G  ildrod,  Haralds  des  schonhaarigten  Sohn,  ein  Zog- 
ling  des  Tjodolphs,  und  Schiltze  („Von  den  Schul- 
anstalten  der  alten  Deutschen")  slellt  sich  die  Barden 
bel  dem  druidisclien  Schulwesen  iiberhaupt  als  Sub- 
rectores  und  Collaboratores  vor".  Paa  denne  Maade 
fik  man  en  Digt-Rubrik  færdig,  hvori  der,  blandt 
Andet,  rindes  følgende  sideordnede  Sager:  „Die  Leh- 
ren  des  Vola,  —  Hagbard  und  Sygne,  —  Asbjorn 
Prudas  Sterbelied,  —  Egils  Losegesang,  —  Auf 
den  Oberdruiden  an  der  Rur,  —  An  den  Obersten  der 
Barden  Teuts  (Klopstock),  —  Auf  den  Bardenfuhrer 
der  Brennenheere,  —  An  Frieder ichs  Barden"  o.  s.  v. 
Saaledes  kom  ved  Klopstocks  Exempel  og  An- 
eelse  en  i  sig  selv  tom  og  ufrugtbar  Frembringelse 
til  en  kunstig,  temmelig  udbredt  Flor,  der  rigtignok 
blev  af  kort  Varighed.  Klopstocks  Patriotisme  gik 
stedse  til   Yderligheder;  han  vilde  gjerne  germani- 

sere  Alt.  Men  denne  Bestræbelse  efterlignede  man 
i  Danmark  paa  en  ufri  og  aandløs  Maade.  I  Stedet 
for  at  følge  Vinket  til  en  selvstændig  Benyttelse  af 
Nordens  poetiske  Oldtids-Stoffer,  gjorde  man  Tilbage- 
gangen efter  Klopstocks  Autoritet  og  i  hans  Spor. 
I  Ewalds  Skole  opkom  den  ufordragelige ,  med 
Edda-Billeder  forsatte  Barde-Sang,  der  findes  mel- 
lem Digtene  over  Indfødsretten,  og  som  anden- 
steds, i  H.  Sneedorfs  Poesi,  stiger  til  en  rasende 
teutonisk  Lurgang,  hvis  Toner  maa  have  gjort  en 
egen  Virkning  i  det  fredelige,  stillesiddende  Folk. 
Barde-Sangens  Terminologi  og  Ordpomp  blev  ind- 
fort i  Digtersproget.  Det  blev  hoi  Stil  at  be- 
nævne de  Danske  Cimbrer,  Svenskerne  Goter,  Tydsk- 
land  Teut,  o.  s.  v.  Digterne  kaldtes  Barder  fra  Nor 
og  fra  Dan,  og  Ewald  fortrinsvis  Dane-Barden.  Barde- 
Sangen  selv  betegnedes,  ganske  paa  Klopstocksk, 
som  „dundrende  Skrald",  „tordnende  Vellyd" ,  „hul- 
dundrende  Klang" ,  o.  s.  v.  Ogsaa  Ewald  lod  sig 
smitte  af  denne  kunstige  Vildskab.  Barde-Titelen  var 
ham  ligesom  en  høiere  poetisk  Grad ,  og  naar  han 
t.  Ex.  nævner  Shakespeare,  kalder  han  ham  „den  store 
celtiske  Barde." 

Klopstock,  som  i  Danmark  beskjeftige de  sig  med 
sin  Barde-Poesi,  understøttede  der  personligt  dens 
Udbredelse.  Fra  ham  kom  den  urimelige  Plan,  som 
blev  bifaldt  af  Bernstorf,  at  sende  Ewald  til  Skot- 
land, for  i  Mac-Phersons  Fjed  at  gjore  en  Efterhost 

af  Barde-Sange.  Thi  saa  lidet  kjendte  man  da  Vær- 
dien af  den  Oldtids-Skat,  der  laa  lige  ved  Haanden, 
og  som  man  endog  benyttede.  Ewald  gjorde,  efter 
Samtidens  Vidnesbyrd,  Klopstocks  personlige  Be- 
kjendtskab,  just  da  denne  havde  fuldendt  sin  Bardiet 
„Hermanns-Schlacht,"  —  og  dette  Digts  Indflydelse 
paa  Tragedien  Kolf  Krage  er  ofte  nok  bleven  omtalt. 
Molbech  har  uden  Tvivl  paavist  de  rette  Ligheds- 
punkter (Forelæsn.  1  B. ,  S.  161,  175),  der  mere 
maa  søges  i  Stof-Opfatningens  Grundkarakter  og  i 
Dialogens  Behandling  end  i  Verkets  Plan  og  Udvik- 
ling. Kolf  Krage  har  en  anden  og  meget  strengere 
dramatisk  Bygning  end  Banlieten,  som  efter  sit  hele 
Anlæg  er  en  Uting.  Men  det  var  et  stort  Misgreb, 
at  Ewald  alligevel  lod  sig  saa  meget  paavirke  af  hint 
Forbillede,  at  hans  Tragedie  baade  i  Aand  og  i 
Fremstillingsform  derved  blev  et  opskruet  og  uselv- 
stændigt Verk.  Dets  prosaiske  Stil  var  strax  et  An- 
stød, der  efter  den  Tids  Begreber  fjernede  det  fra 
Skuepladsen.  Men  denne  Stil  er  i  og  for  sig  intet 
mindre  end  heldig;  den  viser  flere  af  de  Feil,  der  til- 
høre Ewalds  poetiske  Foredrag,  uden  at  have  noget 
af  dets  Fortrin,  og  i  Bardietens  kunstlede  Sprog 
gj engiver  den  kun  slet  det  Oldtids-Liv,  som  den 
stræber  at  udtrykke. 

Men  for  den  hele  oldgermanisk-nordiske  Ten- 
dents,  der  fra  Klopstock  indførtes  hos  Ewald  og 
hans  Skole,   gjelder  den   Bemærkning,  Molbech  har 


58  Om  Betydningen  af  det  norske  Selskabs 

fremsat  (Forelæsn.,  1  B.,  S.  164):  „Begreberne  om 
Nordens  Myther  og  mythologiske  Figurer,  om  Helte- 
alderens Sagn  og  disses  Forhold  til  Historie  og  Digt- 
ning, vare  tildels  ligesaa  ubestemte  og  forvirrede, 
som  det  Billede,  man  dannede  sig  af  Nordens  For- 
tids-Liv, var  uklart,  tildels  urigtigt  og  uhistorisk,  og 
for  Poesien  ubrugbart".  Der  handledes  om  at 
fortrænge  den  græske  Mythologi  af  Poesien,  og  ind- 
føre den  nordiske,  eller  det  kom  i  alle  Fald  i  Gang- 
at  bruge  begge  Slags  ved  Siden  af  hinanden.  Men 
dette  Foretagende  var  i  sig  selv  tomt,  fordi  Mythe- 
Stoffernes  almindelige  poetiske  Betydning  dengang 
endnu  var  ubekjendt.  Mythologiens  Grundforbindelse 
med  Poesien,  og  det  deraf  følgende  Forhold  mellem 
et  Folks  Digtekunst  og  dets  mythiske  Billedsprog, 
har  først  en  senere  Tid  indseet.  Men  dengang,  da 
Aands-Udviklingen  hvilede  paa  Klassiciteten,  og 
bar  dens  Mærker,  og  da  de  poetiske  Forestillinger 
saavel  som  det  hele  Digtersprog  henviste  til  denne 
Fællesgrund  for  al  Dannelse,  var  den  pludselige 
Overgang  til  den  vild-fremmede  nordiske  Mythologi 
intet  mindre  end  et  Fremskridt.  I  Poesien  viste  sig 
her  endnu  den  samme  Forvanskning,  som  foregaar  i 
anden  Kunst  ved  den  uorganiske  Stil-Blanding,  der 
med  Bette  kaldes  barbarisk. 

Men  denne  umodne  Keform  var  dobbelt  ubeti- 
melig paa  hin  Tid,  da  den  klassiske  Oldtids  Væsen 
ved  Winkelmanns,  Lessings  og  tildels  Wielands  Ar- 

beider  begyndte  at  finde  en  ny  .og  sandere  Opfatning, 
hvis  Betydning  for  Poesien  maatte  være  umiskj en- 
delig. Hvor  lidet  man  nu  endog  i  Ewalds  Samtid 
forstod  at  træffe  det  afgjørende  Punkt  i  Sporgs- 
maalet,  om  Dyrkelsen  skulde  gjelde  Apollo  eller 
Brage,  fandt  dog  de  fleste  af  dem,  der  om  den 
Sag  havde  nogen  Stemme,  et  eller  andet  Anstød  ved 
Reformen.  Saaledes  vare  de  norske  Digtere  ingen- 
lunde alene  i  Oppositionen.  Enkelte  blandt  dem  havde 
endog  i  fædrelandske  Natur-Skildringer  indblandet 
nordisk-mythologiske  Træk.  Men  den  Ewaldske 
Poesis  Fremstillingsmaade  af  det  oldnordiske  Stof 
synes  fremfor  Alt  at  have  været  dem  imod.  Uden 
Tvivl  var  den  vedtagne,  og  dengang  med  europæisk 
Anseelse  fremtrædende  fransk-heroiske  Stil  for  Op- 
trin af  Heltelivet  i  Almindelighed  en  Form,  hvormed 
de  lettere  kunde  blive  fortrolige  end  med  den  Klop- 
stockske  Deklamation,  der  hoilig  uberettiget  meldte 
sig  som  det  sande  Udtryk  for  Nordens  Kæmpe-Old, 
hvis  Gjenskin  de  norske  Digtere  idetmindste  havde 
skimtet  i  deres  Hjem. 

Men  saaledes  komme  vi  tilbage  til  Betragtningen 
af  det  Ewaldske  Digtersprog,  der  altid  bliver  et  Hoved- 
punkt i  den  her  omhandlede  literære  Tvist.  Denne 
Form,  der  hos  Mesteren  havde  et  svulmende  Indre,  blev  i 
hans  Skole  en  fordringsfuld  og  dog  tom  Skrivemaade, 
som  Modpartiet  hverken  vilde  bruge  eller  anerkjende. 
Den  hoit-stemte  Stil,   der   efter   Klopstock  blev  op- 

tagen  af  Ewald,  fandt  hos  denne  en  subjektiv  Grund. 
Det  fremherskende  pathologiske  Præg  hos  den  tydske 
Digter  indvirkede  stærkt  paa  Ewald,  hvis  lidenska- 
belige Natur  og  vedvarende  Smertes-Tilstande  udtalte 
sig  i  dette  brusende  Foredrag,  hvor 

„Tankerne  trættes  og  rave  og  svimle, 
og  slumre  og  synke  i  Himlenes  Himle, 
og  drømme  om  Gud." 
Men  gjennem  hans  Efterligneres  Aandløshed  blev 
■denne  Lyrik  en  af  vor  poetiske  Literaturs  Udskeielser. 
Af  Ewaldske  Kraft-Ord  og  Vendinger  dannede  sig  i 
hans  Skole  en  staaende  Fraseologi,  der  endog  strax 
viste  sig  som  et  Koteri-Sprog.  Derimod  kan  ei  negtes. 
at  Ewalds  Stil  i  flere  Henseender  virkelig  berigede 
og  løftede  Digtersproget.  Man  maa  kun  tillige 
erindre,  at  det  nyere  Danske  ved  hans  Fremtræden 
havde  naaet  sin  eiendommelige,  blivende  Tempera- 
tur, men  som  hans  Digtning  i  det  tydske  Spor  altfor 
øfte  kom  udover.  Det  danske  Sprog,  hvis  Byg- 
ning saa  meget  stemmer  med  den  naturlige  Gang  i 
Begrebs-Udviklingen,  fordrer  derfor  forst  og  fremst 
øn  vis  Klarhed  og  Aabenhed  i  Tankernes  Fremstil- 
ling, som  det  poetiske  Foredrag,  hvor  meget  det  end 
hæves  til  Udtryk  for  Følelse  eller  Lidenskab,  ei  kan 
forlade  uden  at  støde  an  imod  vor  Sprog-Karakters 
almindelige  Grundstemning. 

Naar   der  altsaa   er  Tale  om  et  literært  Parti, 
<ler  stillede  sig  imod  Ewalds  Poesi,  da  maa  det  ind- 

rømmes,  at  denne  fra  flere  Sider  udsatte  sig  for 
Angreb.  Ewalds  Tilhængere  og  Efterlignere  vare 
lidet  tilboielige  til  at  erkjende  dette.  Men  idet  de 
i  Literaturen  regnede  sig  til  den  triumferende 
Kirke,  vilde  de  dog  ei  hede  gammeldags  Kettroende. 
Modpartiet  henførtes  snarere  til  denne  Klasse,  men 
betragtedes  desuagtet  som  Kjættere,  medens  dog  begge 
Partier  bekj endte  sig  omtrent  til  de  samme  Grund- 
sætninger i  Smagslæren.  Men  paa  den  ene  Side 
viste  sig  den  friere  Aandsbevægelse  hos  en  enkelt 
fremragende  Genius ,  der  beherskede  Omgivelserne, 
hvorimod  paa  den  anden  Side  de  gjeldende  An- 
skuelser samtidigt  kom  til  Udvikling  og  Anvendelse 
hos  et  Antal  begavede  Personligheder,  hvis  aandige 
Forbindelse  ytrede  sig  i  en  Samvirken  og  et  Sam- 
funds-Liv, som  helt-igjennem  havde  Frihedens 
Præg.  Ewalds  Parti,  der  skulde  fegte  for  en  genial 
Keform  i  den  danske  poetiske  Literatur,  danner  et 
doktrinært,  laugsmæssigt  anordnet  og  begrændset 
Samkvem  ,  —  det  norske  Selskab ,  der  modsatte  sig 
Keformen,  og  som  for  den  Sags  Skyld  er  blevet 
kaldet  borneret,  indvirkede  derimod  paa  Samtiden 
med  en  levende,  uafhængig  Aands  Magt. 

Det  danske  Literatur-Selskab  var  i  sine  Hovedtræk 
dannet  efter  Selskabet  for  de  skjonne  Videnskaber. 
Forholdene  i  dets  Indretning  vare  kun  mindre,  og 
betingede  af  den  Samvirken  i  en  snevrere  Kredsr 
der    oprindeligt   var   Selskabets   nærmeste    øiemed. 

Mellem  dets  efterladte  Papirer  findes  Lov-Doku- 
mentet, der  har  42  §§  og  gaar  ind  i  de  mindste 
Enkeltheder.  „Selskabets  Ressort",  heder  det  her 
i  den  1ste  §,  „bliver  i  Almindelighed  Alt  hvad  der 
henhorer  til  de  skjonne  Videnskaber,  deres  Dogma- 
tik, Kritik  og  Historie ,  til  Moralen ,  forsaavidt  den 
skal  røre  Hjertet  og  ikke  blot  oplyse  Forstanden,  og 
til  Historien  om  Mennesket,  især  om  de  sandselige 
Følelser  eller  den  saa  kaldte  Smagens  Filosofi." 
Heraf  sees  allerede  Karakteren  i  Selskabets  æsthe- 
tiske  Anskuelser.  Fra  øt  saadant  Standpunkt  kunde 
der  mindst  ventes  nogen  friere  Bevægelse  i  Samti- 
dens Opfatning  af  Kunst  og  Poesi.  Men  derfor  blev 
ogsaa  Selskabets  kritiske  Bestræbelse  meget  usikker 
og  vistnok  af  ringe  Virkning.  Man  kan  i  Øvrigt  danne 
sig  en  Forestilling  om  Selskabets  indre  Virksomhed 
og  Organisation  ved  følgende  Bestemmelser:  Enhver 
af  Medlemmerne  var  forpligtet  til  „kvartaliter  at  fore- 
læse noget  selvforfattet  Stykke".  Det  Foredragne 
cirkulerede  derefter  i  tvende  Afskrifter  mellem  de 
øvrige  Herrer,  der  alle  maatte  vedlægge  Kritik  over 
Stykket;  dernæst  skulde  Forfatteren  udarbeide  sin 
Replik  eller  „Remonstrance",  hvorefter  endelig  det 
Hele  blev  foredraget  i  Selskabet,  og  hver  Post  under- 
kastet Debat.  De  saaledes  gjennemgaaede  Arbeider 
lagdes  i  Arkivet.  Og  siden,  heder  det  „skal  en  streng 
og  nøie  Bedømmelse  afgjøre,  hvilke  Stykker  der  skal 
trykkes ;  men  intet  Stykke  maa  udgives  i  Selskabets 

Samlinger,  uden  to  Trediedele  af  Medlemmernes 
Samtykke".  Denne  Afgjørelsesmaade  forandredes  dog 
efter  nogen  Tid  saaledes,  at  en  Revisions-Kommission 
af  fire  Medlemmer  fik  Myndighed  til  at  udvælge  de 
Arbeider,  der  skulde  offentliggjores.  Det  var  des- 
uden lovbestemt,  at  ethvert  Medlem,  der  vilde  ud- 
give noget  Arbeide,  som  ei  var  foredraget  i  Moderne, 
havde  Ret  til  at  fordre  Selskabets  kritiske  Bistand 
til  mulig  Forbedring  af  det  Nedskrevne.  Ved  Siden 
af  den  almindelige  literære  Virksomhed  fremsatte 
Selskabet  hvert  Kvartal  en  eller  flere  Pris-Materier. 
Pris-Belønningen  var  en  indbunden  Bog,  i  første 
Grad  til  2  Rbd.,  og  i  anden  Grad  til  1  Rbd.  eller  3 
Mark.  Udfaldet  afgjordes  ved  hele  Selskabets  Vo- 
tering. Følgende  Præmie-Bøger  findes  optegnede: 
Klopstocks  Messias,  -  Riedels  Theori,  —  Holbergs 
Comoedier,  —  Lieder  des  Barden  Sined. 

Det  har  i  Begyndelsen  været  vanskeligt  nok  at 
faa  Adgang  til  Selskabet;  thi  efter  Lovene  var  een 
Stemmes  Nei  tilstrækkelig  til  at  afvise  den,  der  var 
kommen  i  Forslag  til  Optagelse.  Denne  Bestem- 
melse var  tagen  „for  Enigheds  og  god  Forstaaelses 
Skyld" ,  og  af  samme  Grund  holdtes  ved  hvert 
Kvartals  Slutning  en  almindelig  Exklusions-Votering 
for  alle  Medlemmer.  Simpel  Majoritet  afgjorde  da, 
om  nogen  enkelt  skulde  udvises.  Tre  Aar  efter  Sel- 
skabets Stiftelse  blev  hin  Strenghed  saavidt  formildet, 
at  der  siden  udfordredes  en  Fjerdedel  af  de   Tilste- 

deværendes  Negtelse,  for  at  hindre  Optagelsen  af 
noget  nyt  Medlem.  Formanden  i  Selskabet  kaldtes 
Censor,  og  udvalgtes,  tilligemed  en  Vice-Censor,  maa- 
nedligt;  han  skulde  overholde  Lovene,  og  havde 
blandt  Andet  Magt  til  at  diktere  overordentlig  Mulkt 
fra  4  Sk.  til  1  Mk.  Dette  Slags  Straf  synes  ellers 
at  have  været  et  væsentligt  Drivhjul  i  denne  Litera- 
tur-Anstalt:  1  Kbd.  Bade  for  hver  Gang  noget  Med- 
lem forsomte  sin  Tour  til  Foredrag ;  3  Mk.  for  et  Ar- 
beide,  der  blev  standset,  og  ei  fuldfort;  2  Rbd.  for 
grovt  Plagiat;  8  Sk.  for  hver  Dag,  man  over  en 
Uge  opholdt  et  cirkulerende  Stykke;  24  Sk.  for  den 
Brøde  at  vise  Uvedkommende  noget  af  Selskabets 
Arbeider.  Blandt  de  mange  Smaating,  hvorom 
der  fandtes  Lovbestemmelser,  kan  følgende  Post  an- 
føres som  Exempel:  „Alle  Stykker  skrives  paa  Bi- 
kub-Papir,  med  middelmaadig  Margen.  Alt  in  Qvarto" 
Man  kan  tænke  sig,  at  denne  Udførlighed  i  Lovvæ- 
senet netop  maatte  bevirke,  at  Selskabet  aldrig  kunde 
blive  rigtig  færdigt  med  sin  Indretning.  Men  det 
viser  sig  ogsaa,  at  Forslag  til  Lov-Revisioner  og 
Lov-Forandringer  har  været  Selskabets  Hus-Kors 
gjennem  dets  hele  Tilværelse. 

Naar  man  nu,  ved  at  betragte  dette  Literatur- 
Selskabs  Former  og  Virkemaade,  fristes  til  snarere 
at  opfatte  det  som  en  Kreds  af  ungdommelige,  stræ- 
bende Dilettanter,  der  syslede  med  allehaande  Stil- 
Øvelser,  end  som  et  Forbund,  der  i  Sandhed  havde 

literær  Betydning,  da  maa  man  ei  glemme  at  tage 
Hensyn  til  den  almindelige  Karakter  af  hin  Tids 
literære  Bestræbelser  i  Danmark.  Maalestokken  for 
Kraft-Udviklingen  og  Udbyttet  var  overalt  kun  liden, 
og  det  var  en  herskende  Fordom,  at  man  med  Kritik 
kunde  grundlægge  Literaturen.  Saaledes  blev  Sel- 
skabets smaalige  Anstalter  ei  til  Hinder  for  Indtræ- 
delsen af  Medlemmer,  der  allerede  havde  Navn  og 
Værdighed  i  en  -videre  Kreds.  Tyge  Rothe,  Wandal, 
Malling,  J.  Chr.  Schønheider,  Bastholm,  Ewald  og  Flere, 
hvis  Læreaar  vare  forbi,  deltog  med  større  eller 
mindre  Virksomhed  i  Selskabets  Interesser  og  Sysler. 
Og  dette  har  ogsaa  i  Samtiden  givet  det  hele  Fore- 
tagende en  forhøiet  Betydning,  skjønt  vistnok  dets 
egentlige  Parti-Mærke  traadte  stærkest  frem  hos  flere 
af  Selskabets  yngre  Literatorer. 

Den  største  Del  af  Medlemmerne  hørte  uden 
Tvivl  til  Ewalds  Omgangskreds.  Man  kan  idetmindste 
med  temmelig  megen  Sikkerhed  sige  det  om  Føl- 
gende: Moltke,  Sporon,  Wøldike,  Schønheider,  H. 
Sneedorf,  Abrahamson,  Brødrene  Trojel,  Wandal, 
Rothe,  Dræby,  Bast,  Munter,  Gyldendal,  Rogert, 
Milling.  Ewalds  egen  Virken  i  Selskabet  har,  paa 
Grund  af  hans  Ophold  paa  Landet  og  hans  vedva- 
rende Sygelighed,  da  han  i  de  sidste  Aar  af  sit  Liv 
boede  i  Byen,  neppe  været  meget  betydelig.  Imid- 
lertid finder  man  dog  flere  Spor  af  hans  Deltagen  i 
forskjellige  af  dette  Samfunds  Anliggender.     Mellem 

de  Ewaldske  Haandskrifter  i  det  store  kongelige  Bi- 
bliotek  i  Kjobenhavn  er  der  en  Eecension  af  Abra- 
harnson  over  „Ponitenten",  der  viser,  at  dette  Digt 
har  cirkuleret  i  Literatur-Selskabet ,  af  hvis  Papirer 
man  endvidere  kan  udhæve  følgende  Punkter:  den  18de 
Octbr.  1778  kom  Ewalds  „Ode  til  Sjelenu  i  Cirkula- 
tion, og  kort  for  var  den  af  Skrift-Revisionen  anta- 
gen til  Udgivelse  i  den  paatænkte  trykte  Samling; 
—  den  18de  November  s.  A.  har  Lov-Dokumentet 
været  til  Gjennemsyn  hos  Ewald,  og  han  har  des- 
uden, omtrent  ved  samme  Tid,  paategnet  et  cirkule- 
rende Arbeide  af  L.  Smith;  —  endelig  er  det  mærke- 
ligt, at  han  endnu  den  17de  Octbr.  1780  paa  en 
Tilsigelse  til  Mode  hos  Dr.  Schonheider  har  tegnet 
sit  Navn  uden,  som  et  Par  af  de  andre  Medlemmer, 
at  angive  Forfald. 

Det  danske  Literatur-Selskab  varede  omtrent  i 
sex  Aar,  og  det  er  vanskeligt  at  sige,  om  det  har 
oplost  sig  efter  en  af  Medlemmerne  fattet  Beslut- 
ning eller,  som  Rahbek  mener,  „er  gaaet  ind,  uden 
nogensinde  at  være  formeligt  ophævet"  (Hertha,  De- 
cember 1827).  Det  er  ellers  mærkeligt,  at  denne 
Forfatter  svæver  i  saa  stor  Uvished  om  fiere  Punk- 
ter, der  vedkomme  Selskabets  sidste  Dage;  thi  man 
finder  mellem  dets  Papirer  en  Skrivelse  af  5te  Mai 
1781,  hvori  Rahbek  foreslaaes  af  Munter  til  Opta- 
gelse blandt  Medlemmerne.  Senere  i  samme  Aar 
forekommer  et  Forslag  af  Abrahamson  til  Forholds- 

regler  ved  Selskabets  Ophævelse,  og  det  heder  her 
blandt  Andet:  „Husleien  og  Budet  opsiges  til  Nytaar, 
men  betales  til  Paaske  1782  inklusive".  Selskabet 
synes  da  at  have  tabt  en  stor  Del  Medlemmer ,  og 
„Kassen  var  i  en  anselig  Gjæld  til  Sekretæren". 
Imidlertid  var  ogsaa  det  Alternativ  opstillet,  at  Sel- 
skabets Virksomhed  paa  ubestemt  Tid  kunde  suspen- 
deres. Rahbek  har  i  Fortalen  til  den  Seidelinske 
Udgave  af  Trojerernes  Digte  og  i  Hertha  søgt  at 
angive  Grunden  til  Selskabets  Ophævelse.  Paa  begge 
Steder  taler  han  om  hin  Tids  literære  Partivæsen, 
og  antyder  den  Skade,  Selskabet  havde  af  Ensidig- 
heden i  sine  Bestræbelser;  han  finder  det  ei  usand- 
synligt, at  den  Spot,  der  ei  blot  af  Normændene  blev 
rettet  imod  Selskabet,  „har,  om  ikke  knækket  dets 
Mod,  dog  kjolnet  dets  Iver".  Dertil  foier  han  „en- 
kelte Medlemmers  Forflyttelse,  Fraværelse  og  foran- 
drede Stilling,  maaske  vel  og  Ewalds  Død,  o.  m.  dl." 
I  det  nylig  nævnte  Forslag  af  Abrahamson  heder 
det  blot,  hvor  der  er  Tale  om  Biblioteket,  at  det 
skal  skjenkes  til  Collegium  Mediceum  „fra  et  Sel- 
skab, der  formedelst  Medlemmernes  Bortreise  og 
forandret  Bestemmelse  er  ophørt".  Men  med  alt 
dette  er  det  uden  Tvivl  klart,  at  denne  Indstiftelse 
i  sin  egen  Organisme  havde  Spiren  til  en  tidlig  Op- 
losning. Der  findes  mellem  Selskabets  Arbeider  en 
Tale  af  Rogert,  hvori  han  blandt  Andet  dvæler  ved 
Følgerne  af  det  Uvæsen,    at  Virksomhedens  Hoved- 

maal  var  at  undgaa  Bøder.  „Trættet  ved  Mængden 
af  de  umodne  Forsøg",  siger  han,  „vil  den  Kyndige 

tabe  Lysten,  Modet  synke  hos  de  Flittige. En 

slæbende  og  tvungen  Arbeidsomhed  skulde  da  med 
Tiden  karakterisere  vort  Selskab ,  og  Undergang  be- 
slutte det  vansmægtende  Liv". 

Man  ser  dog,  at  Selskabet,  idetmindste  i  dets 
første  Dage,  har  vist  megen  Travlhed.  Saaledes 
forfattedes  og  cirkulerede  i  Aaret  1776  ikke  færre 
end  66  Stykker.  Flere  af  Medlemmerne  vare  den- 
gang særdeles  frugtbare,  og  fremfor  alle  L.  Smith, 
der  er  bekjendt  som  Forfatter  af  et  Verk  om  Dyre- 
nes Natur  og  Bestemmelse.  Det  er  særdeles  beteg- 
nende for  dette  Selskabs  literære  Stræben,  at  dets 
Yndlingsfag  var  i  Prosa  Lovtalen  og  i  Poesi  Oden. 
I  begge  Slags  dyrkede  man  en  pathetisk  Fremstil- 
lingsmaade,  og  drev  den  famlende  Efterlignings  Af- 
fektation til  en  Yderlighed,  der  ei  behøvede  at  søge 
sin  Dadel  i  et  afsluttet  Modpartis  Uvillje.  Den  kri- 
tiske Tilskuer  for  ^7de  Mai  1779  udpeger,  i  Anmel- 
delsen af  Smiths  Lovtale  over  Kort  Adeler,  „det  knu- 
drede og  tunge  Kothiske  Sprog,  som  afvexler  med 
det  bløde  danske,  og  som  er  blevet  Mode  i  det 
danske  Literatur-Selskab".  Men  langt  stærkere  end 
den  hos  visse  Medlemmer  kjendelige  Brug  af  Ven- 
dinger, der  tilhørte  Tyge  Rothes  forunderligt  kunst- 
lede Stil,  fremtræde  i  de  rhetoriske  Arbeider  den 
Ordpomp  og  tomme  Deklamation ,  der  i  et  uøvet  og 

ubekvemt  Sprog  søgte  at  gjengive  de  bekjendte  bouil- 
lons de  Thomas.  I  Poesien  har  Selskabet,  som 
før  bemærket,  ved  sine  Oder  „over  Indfødsretten1' 
tydeligt  og  bestemt  angivet  sin  Smagsretning,  og 
forskjellige  Stemmer  i  Samtiden  have  ogsaa  klart 
nok  betegnet  Ode-Sprogets  Udskeielser  i  denne  Digt- 
Samling.  Den  kritiske  Journal  (Baden)  siger  om 
Samlingens  første  Digt  „til  Kongen" :  „Denne  Ode- 
Digters  Flugt  er  langt  ovenfor  vor  Fatningskreds,  og 
vi  befrygte,  at  Digteren  har  tænkt  for  meget  paa 
den  ærlige  Demokrit:  excludit  sanos  Helicone  poetas 
Democritus.  De  to  første  Strofer  have  vi  med  Nod 
stavet  os  Meningen  til  af,  ved  at  antage  her  Ellipser, 
der  usædvanlige  Ordføielser,  og  andet  hvad  som 
pleier  at  skrives  paa  den  poetiske  Enthusiasmes  Keg- 
ning;  men  den  tredie  stave  vi  over  endnu,  og  ere 
lige  nær  med".  Om  det  samme  Digt  ytrer  Den 
kritiske  Tilskuer  (Fasting),  at  han,  dersom  Meningen 
saaledes  skulde  pines  ud  af  vore  Oder,  ligesaa  gjerne 
vilde  læse  dem  paa  Arabisk.  Denne  Forfatter,  hvis 
humane  Bedømmelse  saavel  af  Literatur-Selskabets 
Stræben  i  det  Hele  som  af  de  udgivne  Ode-Prøver 
Ingen  kan  miskjende,  samler  sine  Ankeposter  i  føl- 
gende Udtryk:  „Vi  maa  rent  ud  tilstaa,  at  de  fleste 
Digte  ere  ganske  under  vor  Forventning,  og  have  saa 
mange  maadelige  Steder,  saa  mange  skelende  Ud- 
tryk, saa  ikarisk  en  Flugt,  at  vi  meget  havde  ønsket, 

at  Selskabet  havde   langt  mere  udarbeidet  dem,  og- 
ladet  nogle  være  rent  ude." 

Man  finder  mellem  Selskabets  Haand skrifter  et 
stort  Antal  Sidestykker  til  Oderne  over  Indfødsretten, 
og  der  er  Vidnesbyrd  om,  at  den  værste  Ordbram  i 
det  Slags  Poesi  af  og  til  har  fundet  Dadel  i  selve 
Medlemmernes  Kreds.  P.  Kofoed  Trojel  siger  i  et 
kritisk  Indlæg:  „Hr.  Smith  gjor  ganske  stivelige  (?) 
Oder,  alene  at  han  engang  vænner  sig  af  med 
at  bruge  Mangfoldigheds  Mangfoldighed  af  Tillægs- 
ord, som  der  sandelig  ikke  hører  Geni  til  at  opfinde, 
og  som  lonner  ingen  Digter  med  Evighed.  —  — 
Disse  Poler  kan  jeg  ikke  lide  for  min  Dod;  der 
kommer  snart  ikke  et  Vers  i  vort  Selskab,  uden  det 
har  enten  med  Sydpolen  eller  Nordpolen  at  gjore, 
og  Hr.  Smith  har  for  en  Visheds  Skyld  taget  begge 
tou.  Om  et  Digt  af  Sneedorf  ytrer  Schønheider: 
„Stormen  tilsoes  har  endel  overspændte  Figurer, 
mest  af  Ord;  især  er  Slutningen  vild  og  uden  Me- 
ning. Det  bliver  fornødent  at  handle  mundtlig  med 
ham".  H.  Sneedorf  var  ogsaa  Selskabets  største 
Enthusiast;  hans  Ode-Stil  er  Karikaturen  af  Ewalds 
lyriske  Digtersprog ,  og  hans  æsthetiske  Synsmaader 
gaa  i  samme  Retning.  Til  Forsvar  for  en  „Æres- 
sang  til  Tyge  Rothe",  som  i  øvrigt  Fr.  Moltke  og 
Lars  Smith  havde  fundet  uforbederlig,  siger  han 
blandt  Andet:  „Hr.  Bast  vil  paa  en  Slags  Maade 
fange  mig,    idet  han  fortæller  mig,    at  min  Sang  er 

ordenlig  bygget  paa  Plan  etc,  hvilket  aldeles  er  mod 
min  Ide,  da  den  alene  skal  være  en  svingende  Rhap- 
sodi.  —  Da  han  nu  faar  mig  denne  Ide  ind  i  Hove- 
det, kommer  han  og  skrapper  mig  for  Feil  imod 
Plan  og  Orden  og  deslige  Ting,  paa  hvilke  jeg  al- 
drig har  tænkt.  Der  vil  altsaa  følge  mange  Kritiker 
over  enkelte  Steder,  som  jeg  kun  kan  besvare  med 
denne  Opdagelse".  Man  kan  ellers  ved  følgende 
Brudstykker  danne  sig  en  Forestilling  om  denne  Dig- 
ters Maneer  og  Tonart: 

a)  af  Digtet  „Sophron": 

„Derfor  stiger  mit  Bryst  hoit  med  Sange,  skjont  Harpen 

klinger  slapstrenget  fæl; 

og  skjont  Ewaldske  Streng  strømmer   vældigt   som 

Sarpen 
fra  det  nordiske  Fjeld, 

strømmer,  dundrer  forbi  og  opsluger  hver  Tone 
fra  min  hængende  Streng, 

skal  jeg  dog  stræbe  høit  mod  den  lorbeerne  Krone 
ved  Bragaiske  Sving." 

b)  af  „Ode  til  Nordens  Digtere,    da  Brage  havde 
sendt  dem  Bud  ved  sin  Skald"  (Ewald). 

„Brødre,  I  følte  de  Gysen,  som  fore 
i  Eders  Sjele  omkring, 
og  Eders  Tanker  blev  vældelig  store, 
store  som  Polernes  Sving. 

O,  lad  de  Flammer  ei  slukkes,  som  Brage 
fyldte  os  med  ved  sin  Skald, 
at  vi  ei  zitrende  rave  tilbage 
mod  et  vanærende  Fald! 

Knæler  for  Valhallas  herligste  Aser, 

toner  henunder  hans  Arm! 

Se,  den  er  udstrakt  —  O,  toner!  —  den  raser, 

—  stiller  med  Sange  hans  Harm!" 

Mod  Slutningen  heder  det,  med  Allusion  til 
Digterne  i  det  norske  Selskab: 

„Brage  skal  elske  selv  dem,  som  har  villet 
storme  hans  Eige  omkuld; 
dem,  som  med  grækiske  Dunster  har  hildet 
Digt're,  som  for  var  ham  huld'." 

Til  disse  Digt-Prøver  kunde  der  føies  mange 
lignende,  saavel  af  Sneedorf  som  af  L.  Smith,  Tro- 
jei'erne,  Tostrup  o.  fl.  Den  Sidstnævnte,  der  er  For- 
fatter af  den  ovenfor  omtalte  Ode  til  Kongen,  stod  baade 
som  Taler  og  Digter  i  stor  Anseelse  blandt  Literatur- 
Selskabets  Medlemmer.  Recensionerne  over  hans 
Arbeider  ere  fulde  af  Ros.  Om  hans  Kantate:  „Sam- 
sons Død",  siger  P.  K.  Trojel:  „Dette  Stykke  viser 
overalt  den  hoie  Digter.  End  Ewald  skulde  ikke 
skammet  sig  ved  at  have  gjort  det".  Og  ved  en 
anden  Leilighed  sporger  P.  M.  Trojel:    „Hvem  ved, 

om  ikke  Hr.  T.  kan  blive  en  Ewald"?  Alligevel 
svandt  Tostrups  Berømmelse  med  Literatur-Selskabet, 
og  hans  Navn  har  ligesaa  lidt  som  L.  Smiths  fundet 
Plads  i  den  danske  Poesis  Historie.  Men  saale- 
des  have  flere  af  denne  Kreds's  Forfattere  havt  en 
literær  Betydning,  der  hurtigt  kom  i  Forglemmelse. 
Man  maa  da  opsoge  dem  der,  hvor  Samtiden  gjorde 
deres  Bekjendtskab.  Et  stort  Antal  af  Literatur- 
Selskabets  Arbeider  indfortes  i  „Almindeligt  dansk 
Bibliothek",  og  dette  Tidsskrift,  der  udgaves  af  Abra- 
hamson,  Bast  og  L.  Smith,  blev  Selskabets  nærmeste 
Organ,  da  dets  Plan  at  offentliggjore  selvstændige 
Samlinger  standsede  med  Udgivelsen  af  Digtene  over 
Indfødsretten.  Saaledes  traadte  Partiet  tydeligt  nok 
frem  for  Almenheden,  og  det  norske  Selskab  udfandt 
let  denne  Særegenhed  ved  det  „Almindelige  Biblio- 
thek". Man  ser  af  et  Avertissement  fra  dets  For- 
lægger Proft,  at  Hefterne  havde  blaat  Omslag,  og 
deraf  kom  den  loierlige  Formular  ved  et  vist  Med- 
lems Optagelse  i  det  norske  Selskab :  „Afsværger  Du 
den  blaa  Bog?"  I  dette  Tidsskrift  finde  vi  næsten 
alle  Literatur-Selskabets  Poeter,  og  mellem  dem 
Thaarup,  om  hvem  Molbech  siger  (Forelæsn. ,  1  B., 
S.  246):  „Han  dannede  sig,  idetmindste  i  sildigere 
Digte,  mere  efter  Ewald  end  efter  de  af  vore  Digtere 
fra  Perioden  mellem  1760  og  1780,  som  vi,  for  at 
betegne  Klassen  med  eet  Ord,  ville  kalde  de  selska- 
belige efter  Selskabet  for  de  skjonne  Videnskaber  og 

det  norske  poetiske,  og  fordi  de  virkelig  digtede  i  et 
Slags  sluttede  Selskaber ,  hvor  Geniet  ikke  saa  let 
kunde  trænge  ind".  Men  herved  kan  erindres,  at 
Thaarup,  der  begyndte  sin  Digterbane  med  Efter- 
klang af  den  Ewaldske  Lyrik,  ligesaa  vel  som  de  ov- 
rige  Efterlignere  af  denne  Poesi  digtede  „selskabe- 
ligt", og  at  Ewald  selv,  efter  Molbechs  Bemærkning, 
maa  henføres  til  de  selskabelige  Poeters  Klasse,  da 
han  baade  tyede  til  Selskabet  for  de  skjønne  Viden- 
skaber og  var  Medlem  af  det  danske  Literatur-Sel- 
skab.  Men  om  den  sidste  Kreds  gjelder  det  mere 
end  om  de  tvende  andre,  at  man  der  digtede  i  et 
sluttet  Selskab;  thi  de  poetiske  Udarbeidelser  bleve 
her  formeligt  til  under  en  indbyrdes  Undervisning, 
hvis  Keglement  var  skjult  for  alle  CF  vedkommende. 

Det  danske  Literatur-Selskab  og  det  norske  Sel- 
skab stode  indbyrdes  i  et  Oppositions-Forhold,  som 
man  paa  begge  Sider  var  sig  klart  bevidst.  Samti- 
den vidste  ogsaa  derom  god  Besked.  Dette  Forhold 
er  en  literatur-historiskKjendsgjerning.  Men  der  er 
intet  tilstrækkeligt  Vidnesbyrd  om,  at  det  norske  Sel- 
skab har  drevet  Oppositionen  udover  Sømmelighedens 
Grændser.  Fasting,  der  var  en  af  Hovedmændene  i 
denne  Kreds,  og  som  tillige  repræsenterede  dens 
Kritik,  kunde  i  Literatur-Selskabets  Stiftelses-Aar 
furdrage  at  være  Abrahamsons  Medredaktør  i  Den 
kritiske  Tilskuer,  og  senere  hilsede  han  i  samme 
Tidsskrift  Selskabets  Ode-Samling   og   dets   Bestræ- 

beiser  for  Literaturens  Fremme  med  uskrømtet  An- 
erkj  endelse  og  Lykønskning.  Kahbek  bemærker 
(Hertha,  1827),  at  det  fiendtlige  „Hovedkvarteer1-  var 
i  norske  Selskab;  men  han  tilfoier  udtrykkeligt: 
„Det  var  imidlertid  saare  langt  fra,  at  al  Persifiage 
udgik  fra  dette  eller  engang  kjendtes,  end  sige  ved- 
kjendtes,  der".  Man  tillod  sig  i  de  Norskes  Kreds 
adskillige  ved  Traditionen  opbevarede,  og  maaske 
flere  lignende  glemte,  Udfald  mod  Ode-Sprogets  Stor- 
talenhed og  mod  den  hele  Klopstockske  Smag  i  Poe- 
sien. I  Stedet  for  at  fore  Striden  med  langtrukne 
Anvendelser  af  gangbare  æsthetiske  Læresætninger, 
brugte  enkelte  af  Normændene  en  kortfattet  Satire,. 
hvis  Væsen  og  Tone  er  angivet  i  de  bekj endte 
Linier : 

„Man  spoger  nu  med  de  Personer, 

som  synge  i  ha-stemte  Toner." 
Og  den  samme  Unatur  i  poetisk  Stof-Opfatning  og 
Stil  angreb  Fasting  i  sine  Recensioner.  Men  det 
norske  Selskab  var  ved  sin  blotte  Tilværelse,  ved  den 
Aand,  der  umiddelbart  udgik  af  den  tvangfrie  Kreds, 
en  levende  Protest  mod  det  egne  Slags  literære  Hyk- 
leri, der  gjorde  saa  stort  Væsen  af  en  tilkunstlet 
Pathos  og  af  Emner,  der  mangen  Gang  laa  udenfor 
de  Digtendes  Interesse  og  Forestillingskreds. 

Man  maa  imidlertid  ei  glemme ,  at  denne  frie 
Aand,  der  virkede  saaledes-  udad,  ogsaa  gjorde  sig 
gjeldende  i  Selskabets  indre  Forholde.     Normændene 

brugte  ei  at  skaane  hverandre  i  den  literære  Stand- 
ret. Men  man  ved  intet  om,  at  der  for  den  Sags 
Skyld  er  opstaaet  Splid  og  Sondring  i  deres  Kreds. 
Brun  og  Bredal  forlode  ei  Laget,  naar  Wessel  traadte 
ind,  skjont  de  i  „Kjerlighed  uden  Strømper"  vare 
saa  eftertrykkeligt  rammede,  —  Samtiden  har  ei 
seet  noget  Fiendskabs-Tegn  i  det  Epigram ,  hvormed 
Fasting  tilintetgjorde  Bredals  Oversættelse  af  Ovids 
Forvandlinger,  —  og  Ove  Meyer  præsiderede  uden 
Tvivl  med  uforandret  Hjertelag  i  dette  Selskab,  hvor 
man  drev  Spot  med  hans  Læredigt.  Naar  man  ei 
vil  indrømme,  at  der  i  det  norske  Selskab,  eller 
blandt  dets  Medlemmer,  ytrede  sig  en  liberal  og  for- 
domsfri Aand,  da  skal  man  have  vanskeligt  ved  at 
tillægge  det  nogensomhelst  Karakter,  og  da  vil  man 
heller  ikke  kunne  forklare  dets  Anseelse  i  Samtiden. 
Den  sande  Humanitet  og  Finhed,  der  viste  sig  hos 
Fasting  i  Alt  hvad  han  foretog  sig,  den  Fordrage- 
lighed og  Godmodighed,  der  i  Wessels  Person- 
lighed forbandt  sig  med  en  udviklet  Smag,  ere  gode 
Betegnere  for  Tonen  i  den  Kreds,  der  regnede  disse 
Medlemmer  blandt  sine  ypperste.  Og  hvilket  sj  el- 
dent  Exempel  paa  Forsonlighed  og  Retsindighed  gav 
ikke  den  ilde  medhandlede  Bredal,  da  han  som 
Theater-Direktør  overdrog  Ewald  Bearbeidelsen  af 
PfefMs  Philemon  og  Baucis!  Abrahamson,  der  for- 
tæller dette  Træk  (Alm.  dansk  lit.  Journal,  II,  S.  371), 
roser    Bredal,     ..fordi    han    henvendte    sig    til    den 

samme  Ewald,  der  faa  Maaneder  tilforn  havde  i  sine 
Brutale  Klappere  sagt  saa  mange  dyrebare,  men  bitre 
Sandheder  til  ham  og  hans  løierlige  Tilhængere,  og 
fordi  han,  som  en  daarlig  Oversætter,  overgav  Ar- 
beidet  til  en  anden  Mand  og,  selv  en  slet  Digter, 
henvendte  sig  til  en  ypperlig  Digter. "  Man  maa  til— 
staa,  at  denne  Anekdote  er  mærkelig.  Men  den 
vilde  være  end  mere  paafaldende,  dersom  Abraham- 
son  paa  den  anden  Side  havde  kunnet  bestyrke  sine 
grove  Paastande  om  Normændenes  Avinds-Færd  mod 
Ewald  med  ligesaa  kraftige  Kjendsgjerninger*) 

Der  er  Tegn  til  at  man  i  Samtiden  har  bekla- 
get Striden  mellem  de  tvende  Selskaber  og  troet,  at 
de  ved  Enighed  kunde  udrette  større  Ting.  Man 
finder,  at  der  ogsaa  blandt  Literatur-Selskabets  Med- 
lemmer har  vist  sig  Trang  til  og  Ønske  om  et  mere 
fredeligt  Forhold.  I  sit  Skrift  „Om  Indfødsretten'1 
siger  Tyge  Kothe  (S.  85) :  „Der  ere  de  norske  San- 
gere, hvilke  have  forenet  sig :  der  ere  Brødrene,  hvilke 
løbe  ad  samme  Bane:  ja,  ærlige  Medborger,  glæd 
Du  Dig  kun,  som  Du  det  med  Føie  kan,  over  begge 
disse  phøbiske  Chor:  og  paa  det  Intet  skal  forstyrre 
din  velgrundede  Glæde,  da  glem  i  det  .Øieblik,  hvor 
begge  de  Chor  have  Uret  derudi ,  at  de  tage  Navn, 
hvilket  os  til  Græmmelse  kunde  agtes,  som  ville  de 


*)  Liebenberg  finder  denne   Anekdote   usandsynlig  (Ewalds 
Skrifter,  IV,  S.  285.) 

imellem  sig  være  adskilte".  Tyge  Rothe  sigter 
her  til  Modsætningen  norsk  og  dansk  i  Selskabernes 
Benævnelse.  Men  dersom  han  et  -Øieblik  har  kunnet 
tro,  at  Stridspunktet  derved  var  betegnet,  maa  man 
forklare  dette  af  hans  ubevægelige  Patriotisme,  der 
undertiden  gjorde  ham  blind  for  meget  andet.  I 
•Øvrigt  røber  han,  trods  sin  Forkjerlighed  for  Klop- 
stock  og  sin  Plads  som  Æresmedlem  af  Literatur- 
Selskabet,  Smags-Meninger,  der  vare  almindelige  hos 
hin  Periodes  dannede  Mænd,  og  som  i  væsentlige 
Punkter  stemmede  mere  med  det  norske  Selskabs 
Bestræbelser  end  med  Modpartiets.  Han  siger  vist- 
nok (S.  75):  „Ville  vi  charakterisere  os  iblandt  Eu- 
ropas Folk,  det  skal  kunne  skee  ved  at  digte  Home- 
risk, Ossiansk,  Klopstocksk,  og  ei  ved  at  digte  Ana- 
kreontisk  og  Petrarkisk".  Men  længere  hen  sætter 
han  „gothisk  Smag" ,  hvormed  han  betegner  Mod- 
sætningen til  græsk  Smag,  i  Linie  med  Vankundighed 
og  Stolthed,  og  endelig  mener  han,  at  „vort  Valhalle 
aldrig  bliver  stort  og  skjont  at  male,  som  Elysium 
det  kan  være",  og  at  „Græker  og  Romere  endnu 
kunne  være  os  baade  Lærere  og  Modeller." 

Men  end  mærkeligere  end  hine  Ytringer  af  Tyge 
Rothe  er  følgende  Skrivelse  af  Bast  (dat.  1ste  Febr. 
1778),  der  findes  mellem  Literatur- Selskabets  Papi- 
rer: „Jeg  troer,  at  en  Mand  som  Borgemester  Bredal, 
der  har  været  saa  virksom  og  arbeidet  med  saa  me- 
get Held  i  de  skjonne  Videnskaber,  bliver  altid  vort 

Selskabs  meer  end  almindelige  Hoiagtelse  værdig. 
Jeg  giver  mig  altsaa  den  Frihed  hermed  at  anmelde 
for  det  hoitærede  Selskab,  at  jeg  tillige  med  flere 
af  Selskabets  Medlemmer  ønskede,  at  vi  alle  bleve 
enige  om  at  opføre  en  traurig  Musik  over  denne  Mu- 
sernes saa  værdige  Son.  Hr.  Ewald  har  i  saadan 
Fald  paataget  sig  Poesien;  Selskabet  kan  altsaa  i 
denne  Henseende  være  ubekymret.  Bekostningerne 
herved  kunne  ikke  blive  betydelige ,  da  Hr.  Hofbog- 
trykker Muller  tilbyder  sig  at  trykke  Alting  frit,  Hr. 
Musted  og  Hr.  Theatermaler  Cramer  at  synge.  Vi 
have  selv  en  Mand  blandt  os,  som  kan  synge,  og 
som  neppe  negter  sin  afdøde  Ven  denne  Ære.  Hr. 
Cramer  tilbyder  sig  desuden  i  Nødsfald  at  skaffe  de 
fornødne  Sangere.  Og  Hr.  Ewald  haaber  at  formaae 
en  af  sine  gode  Venner  i  det  kongelige  Capel  til  at 
sætte  Musiken.  Til  Slutning  tillader  jeg  mig  at 
gjøre  den  Erindring:  at  hvad  enten  det  norske  Sel- 
skab opfører  traurig  Musik  over  dets  Medbroder  eller 
ikke,  saa  have  vi  dog  lige  stor  Ære  deraf,  da  vi  der- 
ved vise  for  hele  Verdens  dine,  at  der  paa  vor  Side 
intet  Had  eller  Kancune  finder  Sted.  Og  maaskee 
der  herved  kan  lægges  Grund  til  den  med  saa  megen 
Føie  længe  ønskede  Enighed  mellem  begge  Selska- 
ber." Paa  Foden  af  dette  Brev  staar,  med  en  an- 
den Haand:  „Ei  antaget". 

Naar  man  erindrer,  at  den  bekj endte  Strid,  der 
udspandt  sig  i  Anledning  af  Bredals  Theaterstykke 

„Thronfolgen  i  Sidonk>,  væsentligt  bidrog  til  at  give 
Modsætningen  mellem  de  tvende  Selskaber  et  bestemt 
Parti-Mærke,  da  vil  man  ogsaa  finde,  at  dette  Bast's 
Forslag  ganske  godt  betegnede  Forsonligheden ,  om 
det  end  i  øvrigt  var  uanvendeligt.  Men  dertil  kom- 
mer, at  Bredal  virkelig  havde  en  Fortjeneste,  som 
Ewald  og  hans  Tilhængere  ei  kunde  overse:  Bredal 
arbeidede  med  Utrættelighed  for  at  sikre  det  lyriske 
Skuespil  en  Plads  paa  det  danske  Theater,  og  havde 
i  den  Sag  at  kæmpe  mod  meget  udbredte  æsthetiske 
Fordomme.  Under  disse  Bestræbelser  fremkaldte  han 
ikke  blot  den  ovenfor  omtalte  Bearbeidelse  af  Phile- 
mon og  Baucis,  hvori  Sangene  ere  Ewaldske  Origi- 
naler, men  han  banede  tillige  Veien  for  Ewalds  Bal- 
der, der  Aaret  efter  Bredals  Død  blev  opfort  paa 
Theatret,  med  Musik  af  Hartmann.  Det  vilde  imid- 
lertid vistnok  være  en  overilet  Slutning,  om  man 
antog,  at  Selskabet  ved  at  forkaste  Bast's  Forslag 
tillige  har  erklæret  sig  imod  den  gode  Hensigt,  i 
hvilken  det  var  fremsat.  Thi  om  man  end  ser  bort 
fra  den  Omstændighed,  at  Bredals  literære  Betyd- 
ning er  af  Bast  ansat  meget  for  høit,  maa  det  dog 
erkj  endes,  at  Forligeisen  ved  saadanne  Midler  i  intet 
Tilfælde  kunde  tilveiebringes.  Det  maa  fremfor  Alt 
indrømmes,  at  denne  Strid  ei  angik  Personligheder, 
men  literære  Tendentser.  Og  begge  Partiers  Hoved- 
mænd have  vel  felt,  at  Forskjelligheden  i  Bestræbel- 
sernes Art  og  Maade  vanskeligt   tillod  nogen  Forbin- 

delse  mellem  Selskaberne.  Det  norske  Selskab  skulde 
maaske  „have  modtaget  Ewald  i  et  Triumftog",  der- 
som han  havde  sogt  denne  Kreds.  Thi  hos  ham 
kunde  man  glemme  Smagsretningen  over  Fortjene- 
sten. Men  Selskabet  vilde  sandsynligvis  have  ude- 
lukket hans  Folge,  forsaavidt  som  dette  kun  repræ- 
senterede den  Tendents  i  Literatur-Udviklingen,  der 
var  Tvistens  Gjenstand.  Men  de  ivrigste  af  Ewalds 
Tilhængere  begik,  som  for  bemærket,  den  Feil,  at  de 
betragtede  ethvert  Udfald  mod  den  Ewaldske  Poesi, 
og  mod  dens  aandløse  Udbredelse  i  en  hel  Digter- 
Skole,  som  en  Fornegtelse  af  Ewalds  Geni  og  For- 
tjeneste. Der  klagedes  over,  at  Danmarks  første 
Digter  var  udsat  for  Normændenes  Had  og  Forføl- 
gelse, og  derved  blev  Forholdet  fra  Grunden  af  mis- 
kjendt  og  forvansket.  Men  Ansvaret  for  denne  falske 
Fremstilling  hviler  især  paa  Literatur-Selskabets  iv- 
rigste Medlem,  Abrahams  o  n. 

Naar  man  finder  sig  opfordret  til  at  paavise 
denne  Mands  ensidige  og  ubillige  Fremfærd  i  disse 
Anliggender,  foler  man  tillige  Trang  til  at  minde  om 
hans  store  medborgerlige  og  literære  Fortjenester. 
Abrahamson  forenede  en  levende  Virkelyst  med  ud- 
bredte Studier,  som  han  under  en  stadig  Selv- 
udvikling, og  gjennem  et  langt  Tidsrum,  forstod  at  an- 
vende i  forskjellige  Literatur-Fag.  Hans  Plads  i  det 
danske  Literatur-Selskab  er  i  enhver  Henseende  stærkt 
fremtrædende,  og  hans  Arbeider  i  denne  Kreds  have 

J.  Welhaven's  Skrifter.      VIII.  6 

vistnok  ei  været  uden  Frugt.  Men  han  var  dette 
Selskabs  mest  udprægede  Partimand.  Hans  Hengi- 
venhed for  Ewald  synes  at  have  været  ubegrændset, 
og  den  ledede  ham,  under  Betragtningen  af  de  Stri- 
digheder, hvori  han  selv  deltog,  til  en  literær  Fana- 
tisme, hvis  Udbrud  ere  umiskj endelige.  Abraham- 
son  tildrog  sig  allerede  1772  Opmærksomhed  som 
Medlem  af  det  literære  Koteri,  der  havde  sit  Sam- 
lingssted i  Mad.  Nergaards  Kaffehus.  Han  deltog  i 
den  Bredalske  Theater-Feide ,  og  skrev  samme  Aar: 
„Kritiske  Tanker  over  Syngestykket  Thronfølgen  i 
Sidon  og  Efterstykket  Den  dramatiske  Journal".  Man 
ansaa  ham  tillige,  skjønt  feilagtigt,  som  Forfatter  af 
Recensionen  i  Kritisk  Journal  over  J.  N.  Bruns  Za- 
rine.  Det  var  den  overordentlig  glimrende  Modtagelse, 
som  denne  Tragedie  fandt  hos  det  kjobenhavnske 
Publikum,  der  paa  den  ene  Side  gjorde  nogle  af 
Bruns  Landsmænd  fortrydelige  over  den  dadlende 
Kritik,  og  paa  den  anden  Side  harmede  Ewalds  Til- 
hængere, der  havde  maattet  taale,  at  Rolf  Krage  ei 
engang  blev  antagen  til  Opførelse  paa  Theatret. 

Det  norske  Selskab,  der  af  Ove  Meyer  stiftedes 
under  disse  Stridigheder,  traadte  egentlig  først  1775, 
ved  Udgivelsen  af  en  Digt-Samling,  frem  for  Almen- 
heden som  literært  Selskab,  og  samme  Aar  fik  det 
nergaardske  Samfund,  der  imidlertid  var  gaaet  over 
i  Dreiers  Klub,  sin  Organisation  som  Literatur-Sel- 
skab.     Abrahamson  siger  i  sin  Autobiografi  (i  Lahdes 

Portræt-Verk) ,  at  dette  Selskab  i  Begyndelsen  gav 
ham  særdeles  meget  at  bestille,  og  der  er  vel  ingen 
Tvivl  om,  at  han  har  havt  en  betydelig  Andel  i  dets 
Stiftelse.  Hans  første  Bidrag  i  denne  Kreds  var  en 
Samtale  mellem  Holberg  og  Londemann  i  Elysium 
(indført  i  Alm.  dansk  Bibi.  1778,  4  B.).  Man  ta- 
ger neppe  feil,  naar  man  i  dette  Arbeide  finder 
Ytringer,  der  vise  Abrahamsons  Sindelag  mod  Nor- 
mændenes poetiske  Frembringelser.  Der  er  nemlig 
Tale  om  de  afdøde  Digteres  Opholdssteder,  og  det 
heder  da,  at  de  gode  Digtere  finde  et  lyksaligt  Op- 
holdssted paa  Sletten,  hvorimod  de  maadelige  „ere 
de  bag  Bjergene".  —  „Den,  som  er  temmelig  regel- 
ret", siges  der  videre,  „dog  uden  Geni  eller  fast 
Smag,  —  den,  som  aldrig  faar  Naturens  Ansigt  at  se, 
men  stedse  maler  den  fra  den  ubehageligste  Side, 
den  kan  just  ikke  plat  forkastes ,  men  han  er  og 
langt  under  Berømmelse,  og  bliver  her  en  Bjergbe- 
boer". —  Saaledes  domte  Abrahamson  i  Midten  af 
dette  Decennium ,  til  hvis  poetiske  Literatur  Nyerup 
henfører  (Udsigt  o.  dansk  Digtek.,  6  D.)  „en  Række  af 
ypperlige  norsk-fødte,  næsten  samtidige  Digtere", 
hvorhos  han  tilføier :  „imod  disse  havde  vi  Danske  i 
Decenniets  Begyndelse  egentlig  kun  en  eneste  at 
nævne,  men  denne  ene  var  Ewald." 

Det  var  ogsaa  denne  ene,  som  Abrahamson  i 
Tide  og  Utide  søgte  at  fremhæve.  Mellem  Liter atur- 
Selskabets  Papirer  er  der  et  Brev-Koncept,    dat.    31 

6* 

Jan.  1778,  hvori  Abrahamson  paa  de  øvrige  Med- 
lemmers Vegne  takker  det  private  dramatiske  Sel- 
skab, der  opførte  Balders  Død,  for  dets  Tilbud  af 
Billetter  til  Forestillingen.  Og  her  heder  det  blandt 
Andet:  ..Balder  og  Eolf  Krage  i  det  Tragiske  og, 
næst  Holbergs  Mesterstykker.  Harleqvin  Patriot  i  det 
Komiske  ere  Daniens  Hæder".  Men  det  er  paafal- 
dende,  i  en  saadan  Vending,  hvor  ..Kjerlighed  uden 
Strømper'-  er  udeladt,  at  finde  Harleqvin  Patriot,  der 
har  givet  en  anden  Ewaldianer,  Wadum  (Fortegnelse 
over  Trykkefrihedens  Skrifter,  1772),  Anledning  til 
med  saa  meget  større  Føie  at  ytre:  ..Man  har  Aar- 
sag  til  at  ønske,  at  Ewald  heller  vilde  omgaaes  med 
den  tragiske  end  med  den  komiske  Muse.'-  Abra- 
hamson var,  i  sin  Partiskhed  for  Alt  hvad  der  kom 
fra  Ewald,  blind  for  denne  Digters  naturlige  Begrænds- 
ning,  og  derfor  tilboielig  til  at  finde  den  ydre  Mod- 
stand allesteds  virksom.  Han  roser  encfog  den  uhel- 
dige Selskabs-Sang  ved  Gildet  efter  Opførelsen  af 
Balders  Død,  og  hvor  han  omtaler,  at  Komedien 
..Pebersvendene"  ei  fandt  Bifald  paa  Scenen,  heder 
det:  ..Partiet  mod  Ewald  var  dengang  endnu  altfor 
stærkt".  Men  Partiet  havde  her  Intet  at  bestille, 
thi  Stykket  var  yderlig  forfeilet  og  ganske  uskikket 
til  at  vinde  noget  ved  en  Opførelse. 

Vi  have  allerede  i  Citatet  af  det  Brev,  der  an- 
gik Ewalds  Optagelse  i  Literatur-Selskabet,  seet, 
hvorledes  Abrahamson  opfattede  og  betegnede  ..Par- 

tiet".  Men  der  er  i  den  samme  Skrivelse  (som  tin- 
des fuldstændig  i  Minerva,  1806,  Jan.-Heft.)  tillige 
Ytringer,  der  vise,  hvorledes  han  tog  sit  Forhold  til 
Mesteren.  Han  siger  blandt  Andet:  „Jeg  har  for- 
talt det  til  alle  mine  Venner,  at  jeg  havde  faaet 
Brev  fra  Dem,  og  i  deres  Ansigter  syntes  jeg  at  læse 
Misundelse,  og  det  fornoiede  mit  forfængelige  Hjerte, 
dobbelt".  Om  man  end  sætter  Noget  af  saadanne 
Bekj endelsers  Styrke  paa  det  pathetiske  Sprogs  Heg- 
ning, der  var  gangbart  i  den  Ewaldske  Skole,  vil 
man  dog  i  disse  Linier  finde  et  Udbrud  af  den  fana- 
tiske Tilhænger.  Man  føler  ogsaa  her,  at  denne 
Hjemmelsmand  for  en  Opfatningsmaade  af  Striden, 
der  gaar  udenfor  de  literær-historiske  Kjendsgjer- 
ninger,  ei  kan  være  sikker.  I  at  benytte  hans  Frem- 
stilling maa  man  da  erindre,  at  der  er  Forskjel  paa 
at  tage  Parti,  og  at  damme  mellem  Partierne. 

I  Abrahamsons  Anmeldelse  af  Ewalds  Skrifter 
(Alm.  dansk  Lit.  Journ.,  3  B.),  findes  de  stærkeste 
Ytringer  af  hans  blinde  og  heftige  Had  mod  det 
norske  Selskab.  Man  har  en  Prøve  i  følgende  Sæt- 
ninger: „Her  have  vi  Fortsættelsen  af  Ewalds  sam- 
lede Arbeider,  saa  længe  ønsket  af  Enhver,  som  vil 
føle  det  sande  Gode  i  Digterverker,  og  saa  frygtet 
af  dem,  som,  haardt  bundne  Trælle  under  Misundel- 
sens stygge  Jernaag,  helst  saa,  at  Ewalds  Arbeider 
adspredtes,  saa  de  ikke  mere  saargjore  de  svage,  al- 
drig lige  udseende  Oine.  —  —    Det   være   sagt   for 

at  redde  det  Folks  Kygte,  som  lyder  dansk  Scepter: 
ogsaa  hos  flere  Nationer  have  mod  store,  fremstraalende 
Genier  smaa,  lavttænkende  Sjele  reist  sig,  for  om 
muligt  at  skygge  for  Glandsen,  der  er  saa  utaalelig 
for  selvbevidst  Fortjenestemangel  og  for  den  skumle 
Avind.  —  -  Fandtes  disse  Nedrigheder  ikke  saa- 
ledes  al  Kloden  om,  saa  maatte  en  dansk  Mand  fri- 
stes til  at  blues  ved  Tanken  om  sine  Medborgere 
(Provindsen,  hvor  vi  ere  fødte,  gjør  Intet  til  Sagen, 
vi  ere  jo  dog  Medborgere  af  een  Stat,  og  tale  eet 
Sprog),   naar  man  ser  det,   der  sker  med  en  Ewalds 

Navn  og  Rygte. De  Udfald  mod  Ewald  ere  da 

heller  ikke  saa  forunderlige,  og  man  kan  vente  flere 
nu,  da  denne  anden  Del  af  hans  Digterverker  frem- 
kommer; den  vil  give  de  Herrer,  som  tjene  under 
Misundelsens  og  Vellystens  Fane,  herlig  Anledning 
til  at  opfinde  nye  Eventyr  om  Digterens  Levnet  og 
Død,  til  Epigrammer,  Parodier,  Knippelrim,  Viser, 
kaade  Indfald,  og  maaske,  naar  deres  Hjerne  brænder 
af  Harme  og  Punsch,  til  Forbandelser". 

Denne  Strøm  af  Bitterheder  gjør  hos  Læseren  et 
overraskende  ubehageligt  Indtryk;  thi  det  er  en  Sj el- 
denhed  at  se  Ytringer  af  et  saa  grovt  og  ustyrligt 
Vredesmod  paa  Prent.  Efter  almen-gjeldende  Be- 
greber om  de  Former,  hvori  det  Sande  udtaler  sig, 
vil  man  ei  kunne  tillægge  en  saadan  Anklage  nogen 
Vegt.     Men  den  beskjeftiger  alligevel  Tankerne,  idet 

den  forebringer  disse  dunkle  Hentydninger,  som  man 
uvilkaarligt  ønsker  opklarede. 

Det  er  bekjendt,  at  Ewalds  Levnet  var  i  høi 
Grad  uordentligt.  Selv  i  sine  modnere  Aar  kunde 
han,  under  Pauserne  af  de  „selvforskyldte"  Lidelser, 
henfalde  til  Forvildelser,  der  voldte  hans  Omgangs- 
kreds mange  Bekymringer.  Det  er  dog  ei  hans  Mod- 
standere, men  tvertimod  hans  Venner  og  Tilhængere, 
der  have  efterladt  Vidnesbyrd  om  denne  mørke  Side 
af  Ewalds  Liv.  Fr.  Munter  siger  i  en  biografisk 
Skitse  af  Ewald  (Dansk  Museum,  1782),  efter  at  han 
har  fremhævet  de  ædle  Træk  i  hans  Karakter:  „Saa- 
ledes  har  jeg  kjendt  ham  i  de  tre  sidste  Aar  af  hans 
Levetid;  før  den  Tid  bleve  hans  Handlinger  styrede 
af  Letsindighed,  heftig  Kjerlighedsfrihed,  flammende 
Fantasi  og  umættelig  Ærgjerrighed,  som  stedse  efter- 
jog  de  mest  udsvævende  Ideer."  Nyerup  anfører 
(Udsigt  o.  dansk  Digtet,  6  B.,  S.  9)  følgende  Ytringer 
om  Ewald  af'Suhm:  „Han  hyldede  for  meget  Bacchus 
og  den  jordiske  Venus  —  — .  Han  var  ligesaa  uordent- 
lig i  Levnet  som  stor  i  Geist".  —  Og  saaledes  kunde 
man  blive  ved  med  mangfoldige  Citater  af  samtidige 
og  senere  Beretninger,  der,  med  al  Ærbødighed  for 
Ewalds  Fortjeneste,  nævne  hans  Udskeielser. 

Skal  man  nu  tro,  at  Abrahamson  sigter  til  saa- 
danne  Materiers  Behandling  i  det  norske  Selskab? 
Det  er  i  ethvert  Tilfælde  vist,  at  mangt  et  Træk  af 
Ewalds  regelløse  Liv  har  i  Samtiden  vakt  Opsigt  og 

været  i  OmLeb;  thi  man  har  derom  endnu  enkelte 
Traditioner,  der  knytte  sig  til  Steder,  hvor  han  har 
boet  eller  undertiden  havt  sin  Gang.  Og  der  er  da 
ingen  Grund  til  at  mene,  at  saadanne  Historier  have 
været  udelukkede  af  Normændenes  Kreds.  Det  er 
endog  sandsynligt,  at  dette  Stof,  der  kan  have  givet 
Anledning  til  et  eller  andet  Indfald,  som  efter  Om- 
stændighederne og ,  for  at  bruge  Rahbeks  Ord, 
., ifølge  det  Anekdotfisleri,  der  i  saa  hm  Grad  finder 
Sted,  hvor  Literaturen  bevæger  sig  indenfor  en  Stads 
Volde" ,  med  de  sædvanlige  Tilsætninger  og  For- 
bedringer er  kommet  Ewalds  Tilhængere  for  -Ore.  Men 
herved  maa  man  ogsaa  i  denne  Sag  blive  staaende. 
Mærkeligt  er  det  dog,  at  der  mellem  de  mangfoldige 
satiriske  og  skjemtende  Smaating  i  Yers  og  Prosa, 
der  tildels  ved  Traditionen  ere  opbevarede  som  Er- 
indringer fra  det  norske  Selskab,  ei  findes  et  eneste 
Udfald  mod  Ewald,  der  paa  nogen  Maade  kan  kaldes 
nærgaaende.  Man  har  da  her  den  bedste  Anledning 
til  at  minde  om  det  Vidnesbyrd,  Rahbek  giver  det 
norske  Selskab  (Dansk  Digtek.,  6  D.,  S.  294):  „Det 
landt",  siger  han,  „i  saa  hm  en  Grad  Sted,  at  man 
saavel  i  som  udenfor  Selskabet  vilde  forstaa  Spog  og 
taale  Spøg",  og  derhos  tilføier  han:  „I  Alminde- 
lighed vare  Indfaldene  langt  mere  Spøg  end  Spot,  og 
selv  naar  der  spottedes,  var  det  ikke  paa  Karakte- 
rens eller  den  borgerlige  Æres  Bekostning". 

Det   er  saaledes   intet   ubilligt  Forlangende,    at 

fordre  hine  af  Abrahamsen  fremsatte  Hentydninger 
mortificerede.  Og  hertil  behøver  man  ei  engang  no- 
gen særegen  Undersøgelse.  Den  mærkelige  Person- 
ligheds Synder  og  Svagheder  kan  en  Biograf  søge  at 
omgive  med  Herligheden  af  hans  Fortjenester.  Men 
Kjerligheds-Kaaben,  der  kastes  over  det  Skrøbelige, 
duer  ei  til  Krigs-Klædning  ved  Angreb  paa  dem, 
der  nærved  have  seet  de  blottede  Steder.  Imidlertid 
kan  man  i  Abrahamsons  Stilling  under  Parti-Striden 
og  i  hans  personlige  Forhold  til  Ewald  finde  Hensyn, 
der  nogenledes  forklare  hans  heftige  Fremfærd  kort 
efter  Mesterens  Dod  og  medens  den  Kreds  opløstes, 
hvortil  han  havde  sat  saa  store  Forhaabninger. 

Men  hvorledes  skal  man  forklare  det  Særsyn,  at 
en  Literatur-Historiker  har  kunnet,  et  halvt  Aarhun- 
drede  efter  Ewalds  Død,  og  i  Besiddelse  af  alle  væ- 
sentlige Oplysninger  om  disse  Tilstande,  gjentage 
Partimandens  lidenskabelige  Sigtelser  og  bruge  dem 
som  fuldgyldige  Vidnesbyrd?  Molbech  har  (Ewalds 
Levnet,  S.  162—63)  føiet  denne  paafaldende  Uret- 
færdighed til  sine  mangfoldige  leilighedsvis  anbragte 
Antydninger  om  det  norske  Selskabs  blinde  Had  mod 
Ewald  og  avindsyge  Blik  paa  den  store  Digters  An- 
seelse. Og  dog  har  han  tillige  (S.  216)  anført,  at 
dette  Selskab  sendte  en  Deputation  til  Ewalds  Jorde- 
færd. Men  naar  man  forestiller  sig  dette  ene  Fak- 
tum, vil  man  ogsaa  finde,  at  det  er  tilstrækkeligt  til 
at   tage   al   Kraft  fra    hine   grove   Paastande.      Thi 

endnu  har  Ingen  sværtet  det  norske  Selskab  med 
Beskyldningen  for  Falskhed  og  Hykleri,  og  man  kj en- 
der heller  intet  til  det  Forhauselsens  Udbrud,  der 
dog  maatte  have  vist  sig  i  Samtiden  ved  den  Skan- 
dal,  at  en  Bande  af  den  Hedenfarnes  vitterlige 
Avindsmænd  og  Forfølgere  sluttede  sig  til  det  hoi- 
tidelige  Sorgetog,  der  var  kommet  sammen  for  at 
vise  ham  den  sidste  Ære.  Men  det  norske  Selskab 
har  ved  denne  Grav  frimodigt  kunnet  yde  Geniet  og 
Fortjenesten  sin  Tribut,  og  med  det  samme  Sind  har 
det,  faa  Aar  efter,  jordet  Wessel  ved  Ewalds  Side. 

Naar  man  slipper  denne  Materie,  for  at  se, 
hvorledes  Molbech,  i  Forbindelse  med  saadanne  Ud- 
fald, klarer  den  egentlige  literær  -  historiske  Under- 
søgelse, vil  man  finde  den  samme  uforsvarlige  Frem- 
gangsmaade.  Paa  det  nylig  citerede  Sted  (S.  162) 
heder  det:  .,1  Den  kritiske  Tilskuer,  hvis  første 
Aargang  udkom  1775,  og  hvori  bl.  A.  Fasting  var 
æsthetisk  Kecensent,  blev  Balder  ikke  med  en  Linie 
omtalt.  Heri  sporer  man  allerede  den  Partiskhed  og 
Animositet  imod  den  danske  Digter,  der  hos  det 
norske  Parti,  hvis  Centrum  var  det  saa  kaldte  norske 
Selskab,  steg  i  samme  Forhold  som  Ewald  vandt 
Navnkundighed,  Bifald  og  Kjerlighed  hos  det  større 
Publikum  u.  Dersom  ikke  dette  Raisonnement 
indeholdt  Punkter,  der  i  et  vist  Sammenhæng  blive 
mærkelige,  kunde  man  roligt  lade  det  staa  for  sin 
egen  Regning;   thi  Enhver  ser,  at  den  Slutning,  som 

her  gjores,  hviler  paa  en  aldeles  utilstrækkelig  Sats. 
Det  maa  dog  være  paafaldende,  at  netop  Fasting, 
der  „blandt  Andre11  var  Recensent  i  Den  krit.  Tilsk., 
kommer  til  at  bære  Ansvaret  for  den  Synd,  at  Bal- 
der ei  blev  anmeldt;  thi  selv  Molbech  erkjender 
(Ewalds  Levnet,  S.  123),  at  denne  Normand,  ved  sit 
Modstykke  til  Ewalds  „Da  jeg  var  syg"  (1771), 
„viste  sig  som  en  tidlig  Erkjender  og  Beundrer  af 
Ewalds  Digterværd".  Formodentlig  skal  man  da 
antage,  at  det  er  den  danske  Digters  stigende  „Navn- 
kundighed" o.  s.  v.,  der  imidlertid  har  bragt  Fasting 
paa  andre  Tanker,  —  og  denne  Mistanke  kan  være 
slem  at  kaste  paa  en  Forfatter,  som  Rahbek  ligefrem 
kalder  „den  retvise".  Det  er  da  et  Held,  at  Molbechs 
hele  Fremstilling  bliver  til  Intet,  naar  det  erindres,  at 
ogsaa  Abrahamson  var  Recensent  i  denne  samme  Til- 
skuer for  1775,  hvor  Balder  „ei  med  en  Linie  blev  om- 
talt". Men  der  er  endnu  en  Oplysning  at  tilføie. 
Man  maa  nemlig  vide,  at  Fasting  var  en  Beundrer  af 
Ewalds  Balder,  og  at  han  offentligt  har  udtalt  det. 
I  Ny  kritisk  Tilskuer,  1778,  No.  11,  siger  han  i  An- 
meldelsen af  en  fransk  Operette,  der  var  oversat  af 
Bredal:  „Maatte  vi  engang  faa  en  lykkelig  Musik, 
som  Rygtet  lover  os  fra  vor  berømte  Hr.  Hartmann, 
til  den  udødelige  Balder,  da  '  kan  Danmark  rose  sig 
af  at  fremvise  en  Opera,  som  henrykker  ligesaa  meget 
som  tre  Armider,  ti  Desertører,  og  mere  end  hun- 
drede   af    det    almindelige    Slags".      Molbech   har 

kjendt  denne  Anmeldelse;  thi  han  citerer  den  ved  en 
anden  Leilighed  (Ewalds  Levnet,  S.  166),  uden  at 
nævne  dens  Forfatter,  der  dog  har  sat  sit  Mærke 
under  Artikelen.  Paa  det  Sted  er  der  hos  Molbech 
kun  Tale  om  Hartmann,  og  det  heder,  at  der  i 
No.  11  af  Ny  kritisk  Tilskuer  var  tillagt  ham  en 
overdreven  og,  som  det  næsten  lader,  ironisk  Kos. 
„Som  det  næsten  lader,  ironisk",  —  det  er  omtrent 
den  samme  fine  Vending,  der  forekommer  i  Abra- 
hamsons  Eecension  af  Ewalds  Skrifter  i  Lit.-Jour- 
nalen,  hvor  der  siges  om  det  nylig  nævnte  Digt 
„Da  jeg  var  syg":  „Det  fik  en  Besvarelse,  Parodi, 
eller  hvad  man  skal  kalde  det,  som  Ingen  ret  kunde 
blive  klog  af".  Men  deslige  grundfalske  og  vrang- 
villige Angivelser  kunne  blive  staaende  i  deres  egen 
Nogenhed,  saaledes  som  de  ved  sig  selv  tilstrække- 
ligt betegne  Metoden. 

Hvor  findes  da,  kunde  man  sporge,  de  literatur- 
historiske  Beviser  for  disse  idelig  gjentagne  Udsagn 
om  Normændenes  Avinds-Færd  mod  den  danske  Dig- 
ter? Svaret  er  kort  og  udtømmende :  De  findes 
ingensteds.  Den  hele  Anklage  kan  uden  Vanskelig- 
hed føres  tilbage  til  sine  rette  Kilder,  til  den  Sladder, 
der  gik  imellem  de  literære  Koterier,  og  som  hin 
Tids  langorede  Anekdo't-Jagt  saa  meget  befordrede,  — 
til  enkelte  Partimænds  Fanatisme,  —  og  endelig  til 
den  under  saadanne  Omstændigheder  fremkomne  Mis- 
forstaaelse    af    Stridens  Væsen    og    Mening.       Men 

naar  man  nu  læser  i  mangehaande  Bøger,  at  det 
norske  Selskab  forfulgte  Ewald  med  sit  Had  og 
ringeagtede  hans  overlegne  Geni,  da  skal  man  vide, 
at  dette  er  en  riterær- historisk  Bagtalelse;  thi  saa- 
ledes  har  det  Løse  Snak,  Mundsveiret  om  Ord,  der 
selv  forlængst  ere  henveirede,  fundet  Fæste  i  Litera- 
turen.  Og  vil  man  end -ydermere  betragte  denne 
Bagtalelses  Art  og  Beskaffenhed,  da  kan  man  atter 
tage  en  Prøve  af  .,Ewalds  Levnet"  (S.  206),  hvor 
der  siges:  .,Jo  mere  Ewald  blev  Nationens  Digter, 
jo  slovere  bleve  de  Vaaben,  som  Modpartiet  (det 
norske  Selskab)  ene  var  i  Stand  til  at  bruge :  vittige 
eller  uvittige  Indfald,  Spot  og  Persiflage,  der  ikke 
engang  havde  Salt  og  Kraft  nok  til  at  vove  sig  frem 
for  Dagens  Lys."  Man  erfarer  altsaa,  at  det  Stof, 
det  corpus  delicti,  hvorom  der  handles,  i  Grunden  er 
borte ;  det  kan  ei  bringes  tilveie  og  holdes  imod  An- 
klagen, for  at  man  kan  se,  om  og  hvorvidt  den  er 
beføiet.  Men  dette  skal  da  blot  vise,  at  hine  ube- 
kj endte  ., vittige  eller  uvittige"  Forsmædelser  samtlige 
have  været  uden  Salt  og  Kraft,  thi  ellers  vilde  man 
kjende  dem!  Paa  denne  Maade  slaaes  der  med  et 
Smæk  to  Fluer;  men  da  har  man  ogsaa  den  tredie, 
—  man  har  Bagtalelsen,  der  „vover  sig  frem  for 
Dagens  Lys". 

Det  norske  Selskabs  Opposition  mod  den  Ewaldske 
Poesi  har  en  fuldkommen  aaben  og  let  beskuelig  Karak- 
ter, og  det  reelle  Modsætnings-Forhold,  som  her  ind- 

træder,  er  altfor  tydeligt  til  at  man  skulde  behøve  at 
udlede  Striden  af  lave  og  personlige  Bevæggrunde.  Men 
ligesom  det  norske  Selskab  i  sin  egentlige  polemiske 
Stilling  staar  lige  over  for  det  danske  Literatur- 
Selskab,  saaledes  var  det  ogsaa  Ewalds  hele  poetiske 
Eetning  og  Skole,  og  ei  hans  Digter-Betydning  i  og 
for  sig,  som  man  i  hint  Selskab  fandt  betænkelig.  De 
tvende  Wesselske  Skjemtedigte,  der  i  Boyes  Udgave 
læses  S.  245  og  247,  ere  gode  Bidrag  til  Betegningen 
af  denne  Oppositions  almindelige  Side,  hvis  Gyldig- 
hed og  Betimelighed  under  hin  Periodes  literære  Til- 
stande og  Bevægelser  man  ei  kan  drage  i  Tvivl. 
Der  er  kun  faa  Spor  af  at  Dadelen  og  Satiren  specielt 
har  været  rettet  mod  Ewald,  og  efter  de  Oplysninger 
og  Vink,  hvortil  man  i  denne  Sag  maa  holde  sig,  er 
man  paa  ingen  Maade  berettiget  til  at  antage,  at 
det  har  været  Tone  i  Selskabet  at  angribe  denne 
„danske  Digter"  Kahbek  (D.  Digtek.,  6.  B.,  S.  290) 
og  efter  ham  Boye  (i  Indledningen  til  Wessels  Digte) 
udhæve  udtrykkeligt  Jochum  Vibe  og  Soren  Monrad 
som  dem,  der  især  „gjorde  Sarkasmer  mod  Alt  hvad 
de  i  Ewalds  Arbeider  fandt  at  paaanke",  og  ved 
mange  Leiligheder  erindrer  Rahbek  om,  at  det  mere 
var  eftergjort  Spøg  og  Satire  under  det  norske  Sel- 
skabs Navn,  end  dets  egne  Udladelser,  som  dannede 
den  omlobende  Opposition  mod  Ewald.  I  den 
Strid,  der  førtes  om  Bruns  Zarine,  finder  man  den 
første  Ytring  af  det  norske  Partis  Tanker  om  Ewalds 

poetiske  Foredrag,  og  denne  kan  idetmindste  ei  kal- 
des hadefuld.  Meyer  roser  Brun  for  den  Middelvei, 
han  havde  fundet  mellem  Plathed  og  uforstaaeligt 
„Seraf-Sprog",  —  og  dette  Udtryk  er  endog  kun  et 
Citat,  thi  det  var  tidligere  brugt  i  de  bekj endte 
Berliner  Liter aturbriefe,  som  en  Betegning  for  den 
Klopstockske  Stil.  Imidlertid  angiver  dette  Sted  i 
Korthed  det  norske  Selskabs  almindelige  Synspunkt  i 
Smags -Materien,  og  medens  det  ifølge  Sammen- 
hængen bestemt  sigter  til  Ewald,  udtaler  det  tillige 
Normændenes  Hovedanke  imod  hans  Poesi.  Mellem 
de  faa  af  dette  Slags  Udfald,  som  man  med  Sikker- 
hed kan  tillægge  nogen  Norsk,  er  ogsaa  det  Sted  af 
Wessels  Fortælling  „Den  Druknede1*,  hvor  der  spø- 
ges med  et  Udtryk,  som  findes  i  et  af  Fiskernes 
Sang-Digte.  Men  dette  Punkt  er  i  enhver  Henseende 
ubetydeligt. 

Allerheftigst  og  hyppigst  har  man  bebreidet  det 
norske  Selskab,  at  det  misdømte  og  spottede  Ewalds 
Balder.  Rahbek  siger  herom  (Hertha,  Decbr.  1827, 
S.  401):  „Dette  Verk  blev  for  enkelte  Ufuldkom- 
menheders Skyld  af  den  ene  Side,  det  norske  Selskab 
og  især  dets  Eftersnakkere,  ligesaa  ubilligt  og  ensidigt 
forkastet,  som  det  af  den  anden,  tildels  endog  for  de 
selvsamme  Ufuldkommenheders  Skyld,  blev  i  Blinde 
ophøiet  og  forgudet".  Som  et  Vidnesbyrd  om  Nor- 
mændenes Uvilje  imod  dette  heroiske  Drama  pleier  man 
anføre,   at  det  i  deres  Kreds  fik  øgenavnet  „Bal- 

duren";  men  man  faar  ingensteds  Oplysning  om* 
hvad  dermed  især  skulde  være  betegnet.  Og  i  det 
Hele  kan  man  om  det  norske  Selskabs  Dom  over 
Balder  kun  have  en  meget  dunkel  og  usikker  Fore- 
stilling. Det  kan  antages,  at  saavel  det  nordisk- 
niythologiske,  her  noget  uklare  og  taagede  Stof  som 
Dramaets  overveiende  lyriske  Karakter  og  særegne 
Form  har  fundet  Mishag  i  det  norske  Selskab,  hvor 
dog  i  alle  Fald  Fasting  har  taget  Balders  Parti. 
Men  det  maa  være  paafaldende  for  Enhver,  der  kj  ender 
dette  Skuespils  Historie,  ogsaa  her  at  se  Normæn- 
dene udpegede  som  vrangvillige  Dadlere;  thi  det  er 
meget  langt  fra,  at  Stykket,  inden  det  omsider  kom 
paa  Scenen,  fandt  almindeligt  Bifald.  I  Selskabet 
for  de  skjonne  Videnskaber  var  det  egentlig  kun 
Carstens,  der,  som  Molbech  udtrykker  sig,  „var  i 
Stand  til  at  se  Skjonhederne  i  Balders  Død",  og 
endnu  17SO  ytrede  Prof.  Carl  Cramer,  der  dog  maatte 
kaldes  en  Tilhænger  af  Ewald,  i  Fortalen  til  sin 
Oversættelse  af  Fiskerne«  at  Personerne  i  Balders 
Dod  vare  for  ubestemte  Idealer,  Karaktererne  mere 
Skyggerids  end  Skildringer  efter  Naturen ,  Intri- 
gen, den  Kjerlighed,  der  bevægede  det  Hele,  for  lidet 
motiveret,  o.  s.  v.  Af  det  norske  Selskabs  ugunstige 
Domme  over  dette  Drama  kjender  man  egentlig  kun 
den.  der  er  udtalt  af  Filologen  Soren  Monrad,  og 
som  blot  angå  ar  den  rimfrie  Vers-Form.  Men  denne 
Dadel  er  da   siden   desto  oftere   bleven  sat  paa  Sel- 

skabets  Synderegister.  Monrad  berører  i  sin  Satire 
„Damynt"  (Norske  Selskabs  poetiske  Saml.,  3die 
Stykke)  kun  i  Forbigaaende  Ewald  og  hans  Balder. 
For  Kesten  indeholder  det  satiriske  Digt  en  Advarsel 
mod  den  aandlose  Syssel  med  Poesi,  og  et  Forsvar 
for  Eimet,  hvor  der  findes  flere  træffende,  klart  ud- 
trykte Tanker.  I  denne  Sammenhæng  berører  Forf. 
den  teutoniske  Muses  Optræden  i  Danmark,  og  siger 
ironisk  til  sin  „Landsmand": 

„Du  frygter  ei,  ifald  vi  hendes  Ugunst  faar, 
at  ingen  Barde-Sang  mer  over  Elben  gaar?" 
„En  heldig  Digter"  (Ewald)  tager  sig  Sagen  til 
Hjerte,  og  skader  ved  at  bruge  „det  germaniske 
Kæmpemaal"  sit  Syngespil,  som  paa  den  Maade 
bliver  et  ringere  Arbeide  end  „Adam  og  Eva."  Der- 
efter heder  det: 

„Ei  heller  seilte  Fler  paa  disse  utro  Vande, 
Enhver  forsigtig  blev,  og  frygted  for  at  strande; 
thi  dette  stolte  Skib,  saa  nær  sin  Undergang, 
hver  sikker  Styrmand  til  at  prise  Havnen  tvang".  — 
Her  har  man  den  hele  Dadel.      Hvorledes  man  end 
tager  den,    maa  det    altid  erkjendes,    at  den  til  Be- 
styrkelse af  Paastanden  om  Normændenes,  og  mellem 
dem  især  Monrads,  Ondskab  mod  den  danske  Digter 
kun  giver  et  meget  ringe  Udbytte.     Derimod  er  dette 
Sted  et  godt  Vidnesbyrd,   blandt  flere  lignende,    om, 
hvorledes  man   i    det  norske  Selskab  betragtede  det 
tydske  Monsters  Indflydelse  paa  dansk  Poesi. 

.7.  WelhavenV  Skrifter.      VIIT.  7 

Men  om  det  end  indrømmes,  at  Søren  Monrad 
og  et  Par  andre  af  Selskabets  bekj  endte  Medlemmer 
vare  baade  for  meget  hildede  i  et  givet  Systems 
Smaa-Regler  og  selv  for  lidet  begavede  til  at  lade  en 
Digter  som  Ewald  vederfares  fuld  Eet,  kan  man  dog 
ei  uden  den  største  Ubillighed  overføre  denne  Ind- 
skrænkning i  Omdømmet,  der  i  øvrigt  fandtes  hos 
saa  mange  af  Ewalds  ivrige  Tilhængere,  paa  det  hele 
Selskab,  og  sætte,  stik  imod  bestemte  Kjendsgjer- 
ninger,  Medlemmernes  Fællesmærke  i  en  blind  Uvilje 
mod  Balders  Digter.  Naar  det  i  denne  Sammen- 
hæng siges,  at  det  norske  Parti  var  fængslet  i  en 
borneret  Smag  og  Idekreds,  maa  man  dog  betænke, 
at  man  her  har  en  temmelig  vidt-gribende  Sats  at 
forsvare,  efterdi  disse  Mænd  ogsaa  i  andre  Forholde 
have  givet  sig  selv  Vidnesbyrd,  ifølge  hvilke  de  aan- 
deligt  kunne  dømmes.  Ligesom  man,  for  at  udslette 
den  groveste  Beskj'ldning ,  der  i  denne  Sag  er  gjort 
Stammen  af  det  norske  Selskab,  egentlig  kun  behøver 
at  pege  paa  disse  Mænds  store  Hæderlighed  i  Borger- 
samfundet, saaledes  vil  man  ogsaa  ved  at  betragte 
de  fremtrædende  Sider  af  den  literære  Virken,  der 
er  udgaaet  af  deres  Midte,  finde  hin  Sætning  om 
den  bornerede  Smag  og  Idekreds  lidet  betegnende. 

Men  man  maa  tage  Tidspunktet  i  Agt.  I  hin 
Periode  var  Literaturen  saavel  som  Videnskaben  til 
alle  Sider  behersket  af  en  Dogmatisme,  der  kun 
stødvis   paa    et  eller  andet  Hold  blev  gjennembrudt. 

Al  Kunst-Poesi   var    dengang  fængslet  i  en  borneret 
Smag  og  Idekreds,    forsaavidt   som    den   holdt   sig  i 
blot  vedtagne  og   ei  i  selvstændige  Kategorier.     Og 
selv    de   enkelte  Reformer,   der   gjorde  Opsigt,    som 
t.  Ex.  den  Klopstockske,  bevægede  sig  kun  indenfor  den 
traditionelle    Opfatning   af   Poesien,    uden    at    træffe 
noget  af  dens  Livs-Sporgsmaal.     Men  i  Fremstillin- 
gen   af  den   Ewaldske    Periodes    Literatur  -  Forholde 
har  man  altfor  meget  overseet  denne  Omstændighed, 
og  derved  tillagt  Modsætningen  en  Skarphed,  som  de 
virkelige  Tilstande    ei   kunde   medføre.      Vil   man   i 
dette  Tidsrum  af  vor  Literatur  -  Historie   paavise    en 
Aands-Ytring,    der    danner    et    afgjorende  Brud   paa 
Belletristernes   Kanon,    da    kommer    man    netop    til 
Normændenes  Kreds,  hvor  man  finder  den  Wesselske 
Ironi,  hvis  Væsen  og  Betydning  ligesaa  vel  viser  sig 
i  de  komiske  Fortællinger    og  i   fiere    andre    mindre 
Skjemtedigte    som   i   den   parodiske  Tragedie.     Lige 
over  for  den  belærende  og  stof-tunge,  snart  sublime, 
snart   lavt-svævende  Poesi    drev   Wessel   Negationen 
til  det  Yderste ;    han  gav  Nulliteter    et  Skin  af  Vig- 
tighed, og  lod  Smaatingene  melde  sig  med  store  Op- 
hævelser.     Al  den  urimelige  Værdi,  man  i  hin  Tids 
poetiske  Frembringelser  tillagde  selve  Stoffet  og  det, 
man    angav    som  Digtets  Retning  og  -Oiemed,    fandt 
sin  Modvegt  i  hine  fjederlette  Sager,    hvis  hele  Ind- 
hold  tilsidst   er  en  fuldkommen  afsløret  Trivialitet, 
eller  en  blot  Snurrighed,  eller  slet  Intet. 

Den  nyere  Tid  har  overalt  erkjenclt  Ironiens 
fulde  Betydning  og  gjennemslaaende  Kraft  i  „Kjer- 
lighed  uden  Strømper".  Men  n  aar  man  tillige  s  er 
dette  Verfe  i  Samtidens  Lys,  vil  man  snart  bemærke, 
hvilket  frit  og  overlegent  Standpunkt  Forfatteren  ind- 
tager mellem  hin  Periodes  Belletrister  i  Danmark. 
Man  fandt  St37kkets  Vittigheder  uimodstaaelige,  og 
beundrede  dets  fuldkomne  Form.  Men  der  er  flere 
Vidnesbyrd  om.  at  dets  egentlige  Tendents  og  Sigte 
maa  have  forarget  visse  dengang  gjeldende  æsthetiske 
Autoriteter.  Et  Par  saadanne  Kjendsgjerninger,  der 
netop  i  den  her  omhandlede  Materie  ere  oplysende, 
kunne  nu  bringes  i  Erindring,  I  en  Anmeldelse 
af  Kjerlighed  uden  Strømper  (Fortegnelse  over 
Trykkefr.  Skrifter,  1772)  ytrer  Wadum:  „Ondt  skulde 
det  gjøre  os,  om  vi  havde  Grund  til  en  vis  Mis- 
tanke: Om  vi  turde  tillægge  Forf.  den  uædle  Hen- 
sigt, paa  nogen  Maade  at  ville  gjøre  latterlig  den 
Del  af  vore  Skuespil,  som  vi  kalde  Tragedier''. 
Wadum  var,  som  før  bemærket,  en  Tilhænger  af 
Ewald,  og  blev  Medlem  af  det  danske  Literatur- 
Selskab.  Men  desuagtet  viser  han  sig  her  „fængslet 
i  den  bornerede  Smag",  som  Normanden  Wessel  med 
sit  lattermilde  Klarblik  gik  iinode.  Mærkeligere 
er  det  dog,  at  selv  Carstens  i  Berørelsen  med 
Wessel  bliver  en  tvetydig  Smagsdommer.  Carstens, 
„den  fine  Kj ender",  som  Molbech  kalder  ham,  havde 
ogsaa   Navn    af  Ewalds    Aristark;    han   gjennemgik 

Balder  med  egenhændige  Kettelser,  „konfererede" 
med  Digteren,  og  understattede  Arbeidet,  da  det  kom 
under  Behandling  i  Selskabet  for  de  skjonne  Viden- 
skaber. Ewald  tilkj endegiver  i  de  stærkeste  Udtryk 
sin  Taknemmelighed  for  denne  sin  Lærer,  og  tilegner 
ham  sin  hele  literære  Fortjeneste.  Dette  Forhold 
udhæves  overalt,  hvor  der  er  Tale  om  Ewalds  poetiske 
Uddannelse.  Ogsaa  Molbech  dvæler  derved  paa  flere 
Steder,  og  indskrænker  kun  Ewalds  Taknemmeligheds- 
Ytringer  inden  rimelige  Grændser.  Alt  dette  er  i 
sin  Orden.  Men  Carstens  har  tillige  gjennemseet  og 
godkjendt  den  samme  Zarine,  der  blev  den  nær- 
meste Gjenstand  for  Wessels  Parodi,  og  som  Mol- 
bech kalder  „ulæselig".  Denne  Omstændighed  er 
unegteligt  til  Hinder  for  Gjennemforelsen  af  hin  Paa- 
stand om  det  norske  Partis  bornerede  Smag  i  det 
opstillede  Modsætnings-Forhold.  Nu  for  Tiden  er 
det  en  let  Sag,  at  finde  en  Tragedie  som  Zarine 
ganske  forkastelig.  Men  dengang  gik  Kritiken  med 
nogen  Betænkelighed  til  en  saadan  Dom.  „Den  dra- 
matiske Journalist",  der  søgte  at  hævde  Eolf  Krages 
Forrang  for  Zarine,  fandt  vistnok  i  dette  Sorgespil 
Hovedfeil  og  matte  Steder.  Men  for  hans  Dom  kan 
Carstens  endnu  bestaa  med  sit  Bifald.  Thi  det 
heder:  „Zarine  fortjente  ikke  desmindre  Navn  af  et 
smukt  Stykke,  da  det  paa  den  anden  Side  havde  saa 
ypperlige  Situationer,  saa  interessante  Karakterer,  og 
saa  mange  stærke  Steder  og  Sentiments,   som   gave 

det  Haab,  at  Hr.  Brun,  naar  han  gjorde  sig  mere 
bekjendt  med  Kritiken,  og  læste  gode  Mønstre,  vilde 
blive  en  ypperlig  dramatisk  Digter,  der  vilde  gjore 
Skuepladsen  og  Literaturen  stor  Ære".  Man  maa 
antage,  at  Wessel  har  været  baade  finere  og  friere 
i  sin  Smag  end  begge  disse  Tilhængere  af  den  Ewaldske 
Poesi.  Men  dertil  kommer,  at  Kjerlighed  uden  Strøm- 
per er  en  selvstændig  ironisk  Opfatning  af  den  hele 
fordærvede  heroisk-tragiske  Digt-Genre,  hvortil  hint 
Sørgespil  henhørte.  —  og  deri  udtaler  sig  den  lutrede 
Sands  og  uafhængige  Aand,  som  gjorde  Parodien  til 
et  Særsyn  i  Samtiden. 

Molbech,  der  i  sine  Forelæsninger  (1  B.,  S.  214) 
nævner  Carstens  som  den  eneste,  der  i  Selskabet  for 
de  sk.  V.  var  i  Stand  til  at  se  Skjonhederne  i  Bal- 
ders Dod.  modificerer  dette  Udsagn  i  Ewalds  Levnet 
(S.  159)  saaledes:  ..Hans  Dom  over  Balder  var 
overhovedet  meget  fordelagtig,  uagtet  ogsaa  han 
neppe  har  været  i  Stand  til  at  tilegne  sig  Digtets 
hele  Skjønhed  og  Værd,  og  uagtet  man  ser,  at  ogsaa 
for  ham  var  den  hele  prosaiske  Begribelighed 
et  næsten  uundværligt  Ingredients  ved  et  Digt". 
Velan,  lad  dette  staa  ved  Magt!  Men  er  det  saa- 
ledes fat  med  Ewalds  Mentor,  med  hans  Digtnings 
nærmeste  Fortrolige,  da  er  der  vel  alene  heri  en 
Grund  til  at  vise  Maadehold  i  Betegningen  af  Mod- 
partiets Smagsbegreber.  Disse  kunne  dog  i  og  for 
sig,   under   enhver  rimelig  og  her  anvendelig  Sam- 

menligning,  staa  sin  Prøve.  Foruden  Wessel  kan 
man  i  denne  Henseende  exempelvis  nævne  Fasting 
og  P.  H.  Frimann,  der  begge  havde  en  vid  literær 
Synskreds  og  en  omhyggelig  æsthetisk  Dannelse. 
Fasting  rober  i  sine  Recensioner,  i  sin  Oversættelse 
af  Wielands  Musarion,  og  senere  især  i  sine  Provin- 
cialblade,  en  sjelden  Aands-Kultur,  —  og  om  Fri- 
mann siger  Molbech  (Antologi,  1  B..  S.  172),  at 
han  „allerede  i  sit  forste  offentlig  bekjendtgjorte  Ar- 
beide  lagde  en  mærkværdig  Modenhed  i  Smag  og 
Sprogdannelse  for  Dagen".  Men  denne  Dom  bliver 
ei  mindre  anvendelig  her,  fordi  der  paa  det  citerede 
Sted  tilfoies  den  ørkesløse  og  nøgne  Paastand,  at 
Frimann,  „der  skyldte  Naturen  og  egen  Dannelse 
sine  Digtergaver,  overhovedet  blev  temmelig  uafhæn- 
gig af  det  norske  Selskabs  Aand  og  æsthetiske  Me- 
ninger". Thi  hvad  der  vel  især  og  tilsidst  maa 
komme  i  Betragtning  som  Smags  -Forskj el  mellem 
dette  Selskab  og  det  Ewaldske  Parti,  er  netop  det 
Moment,  Molbech  berører,  hvor  der  siges:  „Af 
Klopstocks,  og  overhovedet  af  nyere  tydsk  Poesis 
Indflydelse,  findes  intet  Spor  hos  Frimann".  Der- 
som det  nu  med  tilstrækkelig  Grund  kunde  paavises 
som  et  almindeligt  Træk  hos  Mændene  af  det 
norske  Selskab,  at  de  ei  kunde  se  og  erkjende  den 
begavede  Digter-Aand  i  Ewalds  Arbeider,  alene  fordi 
disse  havde  Præg  af  en  anden  Skole,  da  var  deri  et 
Forsvar  for  hin  Sætning  om  det  norske  Partis  bornerede 

Smag  og  Idekreds.  Men  der  findes  ingen  literær- 
historiske  Midler  til  Begrundelsen  af  en  saadan  Dom, 
og  Sagen  maa,  som  man  har  seet,  opfattes  fra  et 
ganske  andet  Synspunkt. 

Det  er  i  det  Hele  hoist  paafaldende  at  se,  til 
hvilken  Grad  endog  velsindede  Forfattere  undertiden 
have  kunnet  miskjende  disse  forenede  Normænds 
Fælles-Aand  og  Virken.  Man  maa  tro,  at  selv  det 
Ey,  der  gik  af  deres  selskabelige  Kreds,  og  som  paa 
Omgivelserne  maa  have  gjort  et  vist  blendende  Ind- 
tryk, har  siden  gjennem  Traditionen  bidraget  til 
denne  Miskjendelse.  I  et  Fragment  „Om  Ewalds 
Liv  og  Verker-  (Athene,  1813)  siger  Oehlenschlager 
blandt  Andet:  .,Der  opstod  det  forunderlige  Særsyn, 
at  et  Samfund  af  Normænd,  hvem  man  skulde  troet 
den  store  Natur  paa  Dovre-  og  Filefjeldet  havde 
givet  Kjerlighed  til  det  Hoie,  overlod  sig  ganske  til 
selskabelig  epigrammatisk  Forlystelse  i  Dalen  og 
raabte  med  Franskmanden:  Vive  la  bagatette!  Saa 
skadeligt  som  det  nu  vel  var  for  Smagen  i  det  Hele, 
at  de  bedre  Hoveder  havde  taget  den  Eetning.  saa 
elskværdigt  og  originalt  var  dog  for  Eesten  dette 
Samfund",  o.  s.  v.  Eahbek  har  i  Fortalen  til  3die 
Oplag  af  Wessels  Skrifter,  1817,  og  i  Hesperus 
(3  B.,  S.  427)  gjort  Indvendinger  mod  denne  Oehlen- 
schlågers  Fremstilling.  Molbech  derimod,  som  hen- 
viser til  Eahbeks  Ord  paa  det  sidst  anførte  Sted,  og 
mener,  at  hin  Karakteristik  ei  kan  tages  bogstaveligt, 


Opposition  mod  den  Ewaldske  Poesi.  105 

finder  den  dog    „i  det  Hele  historisk  rigtig".      Men 
denne  Kjendelse  er  ganske  uefterrettelig. 

Sagen  er,  at  de  Træk,  Oehlenschlåger  angiver, 
tilhøre  hin  Tids  københavnske,  halv-literære  Klub- 
Liv  i  Almindelighed,  og  kunne  ei  fortrinsvis  tillæg- 
ges Normændenes  Kreds,  uden  forsaavidt  som  der 
hos  dem  har  været  mere  Aand  i  Forlystelsen  end 
andensteds.  Man  ved,  at  det  især  var  Brødrene 
Vibe  og  B.  Prahl,  der  i  det  norske  Selskab  drev  den 
epigrammatiske  Leg.  Men  man  ved  tillige,  at  der 
fra  dette  Samfund  udgik  literære  Bestræbelser  og  Ar- 
beider,  der  havde  det  ønskeligste  Alvor,  og  som  efter 
hin  Tids  Leilighed  meget  vel  svarede  til  den  „store 
Natur",  der  omgav  disse  Selskabsbrødres  Hjem. 
Det  danske  Literatur-Selskab,  hvis  Fag  det  netop  var 
at  vedligeholde  og  udbrede  „Kjerligheden  til  det 
Høie",  dannede  og  samlede  sig  i  Dreiers  Klub.  Det 
er  da  i  denne  Sammenhæng  interessant  at  erfare,  af 
hvad  Art  Selskabstonen  har  været  i  den  Kreds,  — 
og  derom  giver  et  Citat  af  Dreier,  indfort  i  Rahbeks 
Tale  i  Den  nye  Forening  den  26de  Novbr.  1825, 
tilstrækkelig  Oplysning.  „Muntert",  heder  det,  „hen- 
spogtes  Aftenerne,  de  faa  Brødre  kjendte  hverandre 
saa  nøie,  at  intet  Ord  havde  nødigt  at  veies;  man 
legede  som  Børn,  man  opfandt  Gaader,  man  certerede  i 
rimede  og  urimede  Impromtuer,  man  gjorde  Viser, 
man  spillede  Komedier".  Herhen  hører  Edvard 
Storms  Gildeskraa  for  de  Tolv  i  Dreiers  Klub,   som 

tilstrækkeligt  viser,  hvorledes  man  ogsaa  der  kunde 
slaa  Gjækken  las.  Der  er  i  -Øvrigt  opbevaret  flere 
Smaatræk  til  Vidne  om,  at  man  i  denne  Kreds,  som 
af  Tode  endog  kaldes  „det  danske  Parnas",  vedlige- 
holdt en  belletristisk  Selskabelighed,  der  efter  det 
Synspunkt,  hvorfra  man  har  villet  betragte  de  Nor- 
skes Samfund,  maa  have  været  endog  meget  „skade- 
lig for  Smagen" ,  hvis  det  ellers  er  sandt ,  hvad 
Dreier  siger  om  sin  Klub,  at  „den  gav  Tonen  an  til 
andre  Selskabers  Oprettelse". 

Men  det  var  dengang  i  Kj-øbenhavn  Kaffehusenes 
og  Klubvæsenets  gyldne  Periode.  Samværet  paa 
offentlige  Steder  og  i  de  sluttede  Selskaber  begyndte 
at  blive  animeret.  Al  Verden  politiserede  der,  eller 
talte  om  de  skjonne  Kunster,  og  „de  bedre  Hoveder" 
gjorde  begge  Dele.  Finder  man  denne  Retning- 
beklagelig,  og  mener,  at  den  har  stiftet  Skade,  da 
tor  man  dog  ei  gjore  en  enkelt  Kreds  ansvarlig  fol- 
den almindelige  Leveskik.  Men  naar  man  i  vor  Tid, 
medens  det  Samme  foregaar,  blot  under  andre  Forholde 
og  Former,  ser  med  Overlegenhed  ned  paa  saadanne 
Koteriers  selvgode  Væsen  og  indbildte  Betydelighed, 
vil  man  i  denne  Henseende  neppe  have  Grund  til 
især  at  udpege  det  norske  Selskab.  Der  fandtes 
vistnok  i  hine  Dages  kjobenhavnske  Klub-Liv  en  eller 
anden  Anvendelse  for  Montesquieus  bekjendte  Ironi, 
hvor  han  i  Lettres  Persernes  siger  om  et  parisisk 
Kaffehus:    „21  y  en  a  un,    ok  Von  appréte  le  café  de 

telle  maniere,  qu'il  donne  l'esprit  å  ceuæ  qui  en  pren- 
nent."  Men  det  Slags  Affektation  og  Selvskuffelse, 
som  derved  antydes,  er  ganske  uforenelig  med  Alt 
hvad  man  ved  om  det  norske  Selskabs  Sammensæt- 
ning og  Samlivs-Tone. 

Det  er  derfor  en  ubeføiet  Notits,  Molbech  med- 
deler i  sin  Antologi  (1  B.,  S.  280),  hvor  der  siges 
at  man  i  Normændenes  Kreds  „  efterhaanden  forfaldt 
til  den  behagelige  Indbildning,  at  et  Epigram  eller 
Couplet,  ofte  usaltet  og  ubetydeligt  nok,  en  Vise  eller 
et  Vers  paa  opgivne  Enderim  kunde  forskaffe  eller 
vedligeholde  Digternavn".  Denne  Bemærkning  vilde 
have  en  vis  Sandhed,  dersom  den  sigtede  til  Perioden 
i  Almindelighed  og  ei  til  det  norske  Selskab;  thi 
man  var  dengang  meget  tilboielig  til  at  betragte 
Poesien  overhoved  som  Dilettantisme.  Dannede 
Mennesker,  der,  uden  at  have  noget  indre  Kald,  tog 
Vers-Kunsten  som  en  behagelig  Fritime-Syssel,  hvortil 
der  horte  visse  Forskrifter  og  nogen  Øvelse,  kunde 
vistnok  komme  for  Orde  som  Digtere.  Men  der 
maa  sporges,  med  hvad  Eet  denne  almindelige  Be- 
mærkning fremstilles  som  en  det  norske  Selskab  spe- 
cielt vedkommende  Kjendsgjerning.  Der  er  sandelig 
Intet  i  dette  Samfunds  Virkemaade  eller  Historie, 
der  berettiger  til  en  saadan  Angivelse.  Smaa- 
Poeterne  og  de  Svage  i  Aanden  havde  der  liden  An- 
ledning til  at  nære  store  Indbildninger,  og  man  op- 
fostrede   ingen    saadanne    Alumner     som    Literatur- 

Selskabets  Thostrup,  L.  Smith  og  Woldike,  for  hvem 
poetiske  Hoisæder  vare  udpegede.  Men  paa  det 
citerede  Sted  af  Antologien  staar  det  norske  Selskab 
Skole-Ret,  —  thi  med  det  Udtryk  kan  man  passende 
betegne  det  Slags  Eevselser,  som  her  anvendes. 
„Punschebollen  spillede  en  altfor  vigtig  og  hyppig 
Rolle  i  det  literære  Selskab;  Vittighed,  pudserlige 
Indfald  og  letsindig  eller  dog  altfor  let  Spog  blev 
den  herskende  Ingredients  i  dets  AandogToneu,  o.  s.v. 
—  .,Man  troede  at  gjore  noget  nyttigt  og  behageligt 
ved  at  føre  en  Protokol  over  slige  Fostre  af  muntert 
Lune1",  o.  s.  v.  —  Men  det  norske  Selskab  har  be- 
tragtet baade  sin  Vers-Protokol  og  sin  Punschebolle 
som  Literaturen  uvedkommende.  Denne  ..Selskabets 
poetiske  Stambog'',  som  Rahbek  kalder  den,  hvori 
man  henkastede  Lost  og  Fast,  med  den  fulde  Be- 
vidsthed om  det  Nedskrevnes  Ubetydelighed,  men 
hvori  man  tillige  opbevarede  mange  af  Medlemmernes 
smukkeste  Smaa-Digte,  uden  at  tænke  paa  deres  Of- 
fentliggj  oreise,  —  denne  Bog,  der  kun  læstes  ved 
det  Bord,  hvor  den  fik  sit  Indhold,  og  kun  existerede 
i  et  eneste  Exemplar,  er  netop  et  Vidnesbyrd  om 
dette  liter  ære  Samfunds  Skj  ensom  hed  i  at  drage 
Grændsen  mellem  Selskabslivets  og  Offentlighedens 
Fordringer.  I  det  danske  Literatur-Selskab  tog 
man  Tingen  paa  en  anden  Maade.  Man  forfattede 
Nok  af  Oder,  Viser,  Epigrammer  eller,  som  de  der 
kaldtes  ..Sind-Digte".  —  og  Ingen  maa  tro,    at  alle 

disse  Vers  vare  af  første  eller  anden  Kvalitet.  Men 
de  havde  det  store  Publikum  i  Sigte,  og  for  den 
Sags  Skyld  indrettede  man  et  kritisk  Maskineri, 
hvorfra  de  gik  over  i  Samlinger  og  Tidsskrifter,  hvor 
deres  Adkomster  til  at  træde  frem  for  Almenheden 
endnu  kunne  preves.  Det  norske  Selskab  kom  i 
Folkemunde  for  sit  Vid;  Rygtet  førte  dets  Indfald 
og  Smaa-Vers  vidt  omkring,  og  deraf  har  det  havt 
ligesaa  megen  Fortræd  som  Ære.  Derfor  maa  det 
ogsaa  nu  bære  den  ugrundede  Dadel  af  Molbech,  at 
man  der  „ikke  altid  ret  forstod  at  skjelne  mellem 
det,  der  morede  Selskabet  i  dets  afsluttede,  fortrolige 
Kreds,  og  det,  som  i  Længden  kunde  more  et  helt 
Publikum,  hvis  Smag  allerede  begyndte  at  danne  sig". 
Man  maa  erindre,  at  det  norske  literære  Selskab 
gjennem  sin  hele  Tilværelse  bevarede  den  oprindelige 
Klub-Form,  uden  at  tilføie  nogen  Lovgivning  eller 
Forretnings-Orden.  Men  denne  frie  Virken,  —  som  i 
Forbindelse  med  den  Aand  og  det  literære  Udbytte, 
der  fremgik  af  Medlemmernes  Enighed  i  det  Væsent- 
lige, var  noget  Nyt  og  Særeget  i  Samtiden,  —  har 
ogsaa  for  en  flygtig  Betragtning  det  Skin  af  Over- 
fladiskhed og  Letsind,  som  man  har  tillagt  Selskabet, 
skjønt  en  rolig  og  fordomsfri  Prøvelse  af  de  virkelige 
Forholde  maa  lede  til  en  anden  Opfatning.  Man  kan 
nu  holde  det  norske  Selskabs  friske  Samliv,  saaledes 
som  det  især  af  Rahbeks  Fremstilling  er  bekjendt,  imod 
Literatur-Selskabets    smaalige  og  besværlige  Bestem- 

nielser,  hvoraf  intet  varigt  Samfunds-  eller  Literatur- 
Billede  har  kunnet  danne  sig,  —  og  man  vil  uden 
Tvivl  finde,  at  det  norske  Selskab  har  vist  et  sundere 
Aandsliv,  og  just  truffet  det  Bette  ved  at  fjerne 
saadanne  halvt  akademiske  Anstalter  fra  sine  Sam- 
menkomster. I  denne  Kreds  sad  der  mange  sindige 
Mænd,  hvis  Bestræbelser  og  Idrætter  synes  uforene- 
nelige  med  Skjemt  og  Overgivenhed.  Men  naar  vi 
opfatte  det  norske  Selskabs  Samfundsliv,  dets  lite- 
rære Tendents  og  dets  roligt  stemte  Digtning  i  et 
samlet  Billede,  da  finde  vi  deri  et  Udtryk,  -der  min- 
der om  det  altid  færdige  Smil  i  Holbergs  Alvor, 
hvori  man  forlængst  har  seet  et  eiendommeligt  Træk 
af  den  nordiske  Folke-Karakter.  Fra  alle  Sider  er 
det  erkjendt,  at  de  norske  Selskabsbrødres  Skjemt 
kom  til  rette  Tid,  og  virkede  paa  de  rette  Punkter. 
I)e  udsendte  Bagatellen,  den  selvbevidste,  lattermilde 
Bagatel,  som  en  letfodet  Slyngekaster,  mod  den 
drøie  Bombast,  der  stod  udfordrende  i  den  mod- 
satte Leir.  Og  Alle  vide,  at  der  er  gaaet  Ry  af 
Rammet. 

Men  dermed  er  det  norske  Selskabs  Indflydelse 
og  literære  Betydning  langtfra  tilstrækkeligt  betegnet. 
Om  man  endog  blot  tager  Hensyn  til  dets  Samfunds- 
liv og  Maaden,  hvorpaa  dette  greb  ind  i  Literaturen, 
vil  man  se,  at  Selskabet  ogsaa  i  et  andet  Oppositions- 
Forhold  har  havt  sin  Fortjeneste.  Molbech  siger 
(Antol.  I.B.,  S.282),  at  det  „hørte  til  Tonen  i  dette 

Samfund,  at  være  i  Opposition  mod  Selskabet  for  de 
skjønne  Videnskaber",  -  og  endvidere  tilstaar  han 
paa  samme  Sted,  „at  endog  den  blotte  Modsætning, 
som  det  norske  Selskab,  mere  vel  af  Tone  end  af 
nogen  egentlig  høiere  eller  finere  Smag,  dannede 
mod  det  mere  fornemme  og  privilegerede  Selskab  for 
de  skjønne  Videnskaber,  ikke  har  været  uden  gavnlig 
Virkning".  Men  en  saadan  Opposition  af  „Tone" 
kunde  man  gjerne  slaa  en  Streg  over,  og  dens  gavn- 
lige Virkning  vilde  i  ethvert  Tilfælde  være  tvivlsom. 
Modsætningen  er  derimod  her  nødvendig  og  indgri- 
bende, og  det  uagtet  Normændene  ei  tog  i  Betænk- 
ning at  skrive  for  hint  privilegerede  Tribunals  Pris- 
Opgaver. 

Det  norske  Selskab  hævdede,  lige  over  for  Sel- 
skabet f.  d.  skj.  Vidensk.,  Poesiens  Frihed  og  Selv- 
stændighed. Det  var  væsentligt  et  Samfund  af  poe- 
tisk begavede  Mænd,  der  som  aandelige  Nær-Paarø- 
rende  behandlede  og  fremmede  et  Fælles- Anliggende. 
Derfor  udøvede  de  den  gj ensidige  Kritik  alene  ved 
den  mundtlige  Meddelelses  vækkende  Indtryk  og  i 
den  uafbrudte  Forstaaelse  af  det  Grundforhold,  der 
forenede  dem.  Naar  man  i  denne  Kreds  opponerede 
mod  de  bestaltede  Smagsdommere,  der  uden  indre 
Kald  og  uden  sand  poetisk  Interesse  vilde,  ved  en 
tør  Kritiks  Forskrifter,  lede  Poesiens  Udvikling,  og 
endog  bestemme  det  enkelte  Digts  Stof  og  Anlæg, 
da  er  det  vel  klart,    at   Modsætningen   har  havt   en 

dybere  Grund  end  den,  Molbech  angiver.  Det 
norske  Selskab  behovede  i  sin  Opposition  mod  Selsk. 
f.  cl.  skj.  Vidensk.  ingen  særegen  Udtalelse.  Det  viste 
Samtiden,  ved  sin  Aand  og  Virkemaade,  de  naturlige 
Hjelpemidler  for  den  poetiske  Literaturs  Udvikling, 
medens  det  officielt  virkende  Smags-Institut  nærede 
den  aandlose  Forestilling  om  et  dansk  Parnas,  der 
skulde  reises  ved  kunstige  Skruemidler. 

Men  til  denne  dobbelte  Opposition,  som  det 
norske  Selskab  dannede  mod  forskjellige  literære  Til- 
stande, føiede  det  Vegten  af  de  selvstændige  Frem- 
bringelser, hvormed  det  i  Sandhed  berigede  den  poe- 
tiske Literatur.  Man  kan  her  lægge  Mærke  til,  hvad 
der  i  Selskabets  Virksomheds -Periode  sagdes  om  de 
norske  Digtere  af  Kecensenten  i  Efterr.  om  lærde 
Sager,  1786,  No.  2  (Citat  i  Udsigt  o.  dansk  Digtekunst, 
6  B.,  S.  362):  „Det  var  ikke  blot  ved  den  træffende 
bitre  Persiflage  og  de  evige  Parodier,  hvormed  de 
forfulgte  Ewaldianerne  uden  Ewalds  Aand,  —  disse 
slaviske  Efterabere,  der  efterabede  den  store  Digters 
Feil  i  de  Stykker,  hvor  han  sogte  Høihed,  skjønt 
Emnet  ei  begeistrede  ham  dertil,  —  de  udøvede 
denne  velgjørende  Indflydelse;  men  det  var  fornem- 
melig ved  selv  at  give  os  noget  Bedre,  ved  at  vise 
vore  Digtere,  at  man  kunde  være  høi,  ædel  og  rø- 
rende, uden  at  overdrive,  —  at  Gudernes  Tungemaal 
ogsaa  maatte  kunne  forstaaes  af  os  arme  Dødelige, 
og  at  skjønne  Tanker  falde  bedst  i  ørnene,  naar  de 

ikke  vare  indhyllede  i  en  Sky  af  Ord.  — ■  De  have  sik- 
kerlig  bidraget  meget  til  den  ædle  Simpelhed,  som 
synes  at  være  bleven  vore  Digteres  Lov'-.  Disse 
Ord  indeholde  aen  sande  Betragtning,  at  det  norske 
Selskabs  Literaturen  vedkommende  Frembringelser 
nøie  slutte  sig  til  dets  Opposition  mod  den  Ewaldske 
Skole,  og  maa  opfattes  i  dette  Forhold,  naar  man  vil 
danne  sig  en  fuldstændig  Forestilling  om  Modsæt- 
ningens Art  og  Betydning. 

I  det  norske  Selskab  indskærpede  man  stedse 
Vigtigheden  af  at  følge  de  klassiske  Mønstre.  Valg- 
sproget var  der:  „  Vos  eæemplaria  græca"  etc.  Men 
dette  søgte  de  norske  Digtere  især  at  gjøre  gjeldende 
i  Stilens  Udvikling  til  Jevnhed  og  Klarhed,  og  hos 
flere  af  dem  (Wessel,  P.  H.  Frimann,  Fasting, 
Vibe)  har  ogsaa  denne  Stræben  frembragt  Arbeider, 
der  for  den  Tid  have  en  sjelden  Formskjønhed.  I 
den  lyriske  Digtning  udmærke  de  sig  alle  ved  at  be- 
vare Udtrykkets  naturlige  Overensstemmelse  med 
Tankens  sande  Indhold,  —  og  saaledes  fjernede  sig 
deres  poetiske  Fremstilling  fra  den  Mode-Smag  i 
Samtiden,  der  er  betegnet  ved  de  bekjendte  skjem- 
tende  Linier: 

„Den,  som  i  sine  Vers  ned  til  Fornuften  sank, 
i  disse  Tider  fik  saamen  kun  Stank  for  Dank". 
Man    har    ofte   seet   den   Bemærkning,    at    det 
norske  Selskab  undertiden  forvexlede  Klassicitet  med 
Franskhed,  og  overhoved  søgte  at  udbrede  den  franske 

,1    Welfcaven'a  Skrifter,     VIII.  8 

Aand  i  Literaturen ,  —  og  dette  kan  inden  visse 
Grændser  gjerne  indrommes,  uden  at  man  derved 
berøver  disse  Digtere  noget  af  den  Fortjeneste,  der 
tilkommer  dem.  Der  fandtes  i  den  Tid  ingen  Mand 
af  Smag  og  Dannelse,  der  ganske  kunde  løsrive  sig 
fra  hin  mægtige  og  i  alle  Kultur-Ketninger  virkende 
Indflydelse,  og  efter  de  æsthetiske  Grundbegreber, 
som  dengang,  alle  literære  Partier  hyldede ,  var  det 
ingen  Urimelighed,  at  tilkjende  de  franske  Mønstre 
Klassicitet  ved  Siden  af  Oldtidens.  Den  værste 
Efterligning  af  fransk  Poesi  opkom  vel,  men  tilintet- 
gjordes ogsaa,  i  Normændenes  Kreds.  I  Øvrigt  kan 
man  ei  finde,  at  deres  Digtning  i  nogen  betydelig 
Grad  røbede  fransk  Paavirkning.  Det  er  derimod 
mærkeligt,  at  Den,  der  blandt  alle  Norske,  ved  Ud- 
dannelse, Aandsretning  og  Stil,  mest  s}Ties  at  helde 
til  Franskheden,  nemlig  Fasting,  bestemt  har  erklæ- 
ret sig  for  den  engelske  Poesi,  „som  det  største 
af  alle  Mønstre,  næst  Korns  og  Athens".  Kahbek 
antager,  at  dette  fornemmelig  sigter  til  den  saa  kaldte 
..Dronning  Annas  Periode"  (Pope,  Addison,  Thomson 
o.  FL),  hvori  vistnok  ogsaa  den  franske  Smag  gjorde 
sig  gjeldende.  Men  ligesom  det  er  bekjendt,  at  de 
norske  Digtere  overhoved,  langt  mere  end  de  danske, 
søgte  at  danne  sig  efter  engelske  Forbilleder,  saaledes 
var  det  ogsaa  flere  af  de  Sider  ved  Englands  poetiske 
Literatur,  hvori  Nationalsmagen  fornemmelig  kommer 
frem,  der  mest  afprægede  sig  i  Normændenes  Digt- 

ning.  Men  denne  engelske  Indflydelse  kan  ei  kaldes 
tilfældig;  den  er  kun  en  Ytring  af  et  Forhold,  der 
til  forskjellige  Tider  og  i  forskjellige  Ketninger  fore- 
kommer i  det  norske  Folks  Kultur-Historie. 

I  A.  Boyes  Indledning  til  Wessels  samlede 
Digte  siges  der  blandt  Andet:  „De  norske  Digtere 
vilde  folge  deres  egen  Genius,  de  vilde  ikke  være 
slaviske  Efterlignere  af  noget  enkelt  Forbillede",  og 
dette  er  i  og  for  sig  en  meget  stor  Kos;  men  den 
har  egentlig  sin  rette  Betydning  i  Modsætningen  til  den 
Ewaldske  Skoles  blinde  Vedhængen  ved  Mesteren  og 
ved  dennes  tydske  Monster.  Den  danske  Poesi  var 
paa  Veie  til  at  fortabe  sig  i  den  Klopstockske  Ke- 
torms  „CJeb  er  s  chivdnglichkeit".  Mod  dette  Onde  frem- 
stillede de  norske  Forfattere  en  Digtning,  der  holdt 
Grunden  besat.  Ingen  vil  negte ,  at  denne  Poesi  af 
og  til  var  for  lavt  anlagt,  og  gik  undertiden  for  meget 
i  det  Brede.  Men  naar  man  opfatter  den  i  dens 
Hovedtræk,  vil  man  finde  den  frisk,  livfuld,  og  gjen- 
nemtrængt  af  en  vækkende  Naturs  Indtryk.  Nor- 
mændene stottede  sig  til  en  vis  besindig  Ketning  i 
den  engelske  Poesi,  der  tiltalte  deres  Nationalior- 
nemmelse,  medens  de  bekæmpede  den  tydske  Pathos, 
der  forekom  dem  vild-fremmed  og  poetisk  ufrugtbar. 
Men  denne  Tydskhed  havde  i  Danmark  faaet^en  saa 
stor,  i  lang  Tid  forberedt,  stedse  voxende  Magt  og 
Myndighed,  at  det  vistnok  var  gavnligt  at  give  den 
en    Modvegt.      Og    dertil    kom,    at    de   germaniske 

Digtere  og  Literatorer  begyndte  i  den  danske  Lite- 
ratur  at  se  en  skatskyldig  Provinds,  som  de  i  -Øvrigt 
behandlede  med  Kingeagt.  Den  haanende  Overle- 
genbed, hvormed  Voltaire  og  andre  vittige  Fransks- 
mænd  saa  ned  paa  tydsk  Kultur  og  Aands-Virk- 
somhed,  overførte  Tydskerne  igjen  paa  sine  nordlige 
Naboer.  Medens  Ewalds  rige  Digter-Aand  med  Be- 
gejstring agtede  paa  det  tydske  Tonefald,  og  lod  det 
gjenklinge  i  den  danske  Sang,  udbrod  F.  L.  Stol- 
berg ,  der  nærved  havde  betragtet  den  nye  aandelige 
Bevægelse  i  Danmark: 

„Den  Dånen,  sey  es  Gott  c/eklagt, 
icard  Wein  und  Geist  zugleich  versagt". 
Den  tydske  hovmodige  Miskj  endelse  af  det  nor- 
diske Aandslivs  Eiendommeligheder,  der  endnu  kommer 
frem,  naar  en  og  anden  literær  Berieht-Erstatter  for- 
tæller, at  den  hele  danske  Literatur,  med  Undtagelse 
af  Holbergs  Verker,  er  „Abklatsch"  af  den  tydske, 
fik  paa  flere  Veie  sit  største  Indpas  i  den  Periode, 
som  her  omhandles,  —  og  den  var  især  Normæn- 
dene utaalelig.  De  norske  Digtere  bleve  dog  ikke 
blot  uberørte  af  den  Klopstockske  Poesi,  men  deres 
Frembringelser  sluttede  sig  tillige  naturligt  til  fore- 
gaaende  Stadier  i  den  danske  Literatur-Udvikling. 
Denne  Digtning  optog  det  Fremskridt  i  Tanke-  og 
Tonefylde,  som  var  naaet  af  Tullin,  der  vedblev  at 
være  et  kjært  og  ærværdigt  Mynster  for  sine  Lands- 
mænd.   Men  idet  disse,  saavel  i  den  malende  som  i 

den  egentlige  lyriske  Poesi,  fortsatte  Tullins  Begyndelser, 
dannede  de,  fornemmelig  i  Sang-Digtet,  en  ægte  na- 
tional Frembringelse,  der  tydeligt  viser  sig  som  en 
friere  Udvikling  af  den  ældre,  gjennem  et  langt  Tids- 
rum punktvis  fremtrædende  Lyrik,  som  i  det  Fore- 
gaaende  er  omtalt.  Man  kan  holde  de  norske  For- 
fatteres Stemnings-Digte  og  Vise-Poesi  imod  hin  Tids 
Oder  og  høit-stigencle  Sange,  og  man  vil  da  let  finde, 
hvad  der  har  Kod  i  Literatnren  og  ligger  Folke-Ka- 
rakteren  nærmest. 

Der  er  en  Side  ved  Normændenes  poetiske  Virk- 
somhed i  denne  Periode,  som  fortjener  den  største 
Opmærksomhed ,  skjønt  den  hidtil  kun  lidet  er  taget 
i  Betragtning:  De  have  alle,  paa  Wessel  nær,  hvis 
Genius  viser  et  andet  Grundpræg,  en  Forkjerlighed 
for  at  behandle  poetiske  Emner  af  deres  Fodelands 
Natur  og  Folkeliv.  Det  er  som  om  enhver  af  dem 
har  været  ledet  af  den  Tanke,  Claus  Frimann  udtaler : 
..Hvad  jeg  kjender,  derom  kan  jeg  bedst  syngeu. 
Og  hvilken  rig,  selvstændig  og  kjernefuld  poetisk 
Literatur  skulde  ei  Danmark  og  Norge  have  eiet, 
dersom  alle  vore  Digtere  havde  fulgt  denne  paalide- 
lige  Sætning! 

Til  Fremstillingen  af  de  fædrelandske  Billeder 
brugte  Normændene  hyppigt,  ifølge  den  da  herskende 
Smag,  det  saa  kaldte  malende  eller  beskrivende  Lære- 
digts Form.  Dette  Digt-Slags,  der  optog  Hækker  af  bro- 
gede og  udpenslede  Landskabs-Skilderier,  hvis  poetiske 

Virkning  let  maatte  slaa  feil,  har  fundet  mange  Mod- 
standere. Men  Normændene  saa  i  denne  Fremstil- 
lingsmaade  en  naturlig  Ytringsform  for  deres  Natio- 
nalfølelse, ikke  blot  fordi  Klippelandets  paa  Afvex- 
linger  rige  Natur ,  og  med  den  Digternes  Barndoms- 
Erindringer,  saaledes  kunde  gjengives,  men  tillige 
fordi  denne  Digtning  svarede  til  den  adspredte  Be- 
folknings rolige,  af  ingen  ioinefaldende  Begivenheder 
betegnede  Liv,  der  ogsaa  i  Virkeligheden  underord- 
nede sig  til  Staffage  i  det  mægtigt  virkende  Natur- 
Billede.  Man  maa  kun  erindre,  hvad  der  dengang 
fordredes  af  den  poetiske  Skildring.  Hin  Tids  Smag 
lagde  overalt  en  fremmedartet  Bestanddel  mellem 
den  poetiske  Skuen  og  dens  Afbilleder,  mellem  de 
frugtbare  Stemninger  og  deres  Fremstilling.  Digte- 
kunsten var,  indtil  Vendepunktet  i  den  nyere  Tid,  i 
Almindelighed  besværet  dels  af  den  idelig  fremtræ- 
dende didaktiske  Tendents,  dels  af  de  klassiske  Elemen- 
ters Strid  med  det  romantiske  Stof,  der  optog  dem, 
uden  at  kunne  gjennem trænges  af  dem,  og  uden  en- 
gang i  sin  Karakter  at  kunne  bestaa  sammen  med 
dem.  Hin  Periodes  Dannede  bemærkede  neppe  den 
indre  Splittelse  og  Usandhed,  som  derved  indkom  i 
Poesien;  de  fordrede  tvertimod  hyppigt  den  stridige 
Blanding  som  en  Egenskab,  der  skulde  forhoie  Dig- 
tets Værd  og  ligesom  kronede  Verket. 

Efter  disse  Hensyn  maa  man  opfatte  de  norske 
Digteres  Arbeider,  naar  man  vil  bedomme  deres  na- 

tionale  Værd  og  Virkning.  Alene  dette,  at  Emnerne 
bleve  tagne  lige  ud  af  Naturens  og  Folkets  Liv,  har 
under  saadanne  Forholde  en  stor  Betydning.  Det 
viser  for  det  Første,  at  disse  Sangeres  Talent  havde 
en  oprindelig  besj elende  Virkeligheds  Grund,  hvis 
Syner  frembød  sig  af  den  Digtendes  eget  Erindrings- 
Dyb,  og  dernæst  rober  den  norske  Digter-Skoles 
vedvarende  Forkjerlighed  for  de  nationale  Stoffer  en 
Bevidsthed  om  og  en  Tillid  til  saadanne  Emners 
poetiske  Kraft  og  Anvendelighed,  der  maa  vække 
Interesse  hos  Enhver,  der  kj ender  de  Veie,  paa 
hvilke  Samtidens  danske  Digtekunst  allerhelst  gik  ud 
for  at  finde  Næring  og  Opvækkelse.  Normændenes 
hjemlige  Poesi  er  et  tydeligt  Modstykke  til  den 
Ewaldske  Skoles  abstrakte  Retning,  der  er  betegnet 
i  Mesterens  Bekjendelse,  hvor  han  siger:  „Tilboie- 
ligheden  for  det  Usædvanlige  og  det  Store  er  gaaet 
saa  vidt  hos  mig,  at  det  Sædvanlige  og  Daglige 
undertiden  derved  er  blevet  mig  virkelig  modbyde- 
ligt, og  at  jeg  ikke  sjelden  har  syntes  mig  selv  som 
en  Borger  af  en  anden  Verden". 

Men  Normændene  vilde  paa  den  nationale  Bane 
ligesaa  lidet  som  Samtidens  andre  Digtere  glemme, 
at  de  dyrkede  Poesien  som  studerede  Mænd.  I  Al- 
mindelighed kunde  de  heller  ikke  af  deres  Billed- 
Forraad  udfinde  Helhedens  Aand  for  den  Scene,  de 
netop  skulde  udmale,  og  det  var  dem  ei  nok,  at  dens 
eget  indre  Liv  udbredte  sig  over  Delene  og  afsluttede 

dem.  De  prædikede  Moral  og  Leve- Visdom  i  Fjeld- 
orknerne  og  mellem  de  stride  Fossefald,  —  ved  Bjelke- 
husene  havde  de  Altere  for  Ceres  og  Pomona,  —  og 
de  toge  ei  i  Betænkning  at  opsøge  Nymfer  og  Muser 
i  Granskovens  Dunkelheder.  Men  af  den  almin- 
delige Uklarhed  i  de  nationale  Emners  Behandling, 
af  den  konventionelle  Indklædning  og  Udsiring,  der 
stod  i  Strid  med  Fremstillingens  naturlige  Betingelser, 
og  som  vel  især  gjorde  sig  gjeldende  i  den  saa  kaldte 
malende  Poesi,  har  den  norske  Digtning  i  mærkelige 
Arbeider  ganske  kunnet  frigjore  sig.  Og  saaledes 
kan  man  sige,  at  den  nationale  Poesi,  som  denne 
Digter-Skole  begyndte  at  dyrke  og  at  udvikle,  ikke 
blot  efter  Samtidens  Maade  og  Maalestok  naaede  en 
vis  Fuldendelse,  men  tillige  paa  flere  Punkter  gik  ud- 
over den  herskende  Smags  Fordringer.  Mange  af 
Nordahl  Bruns  Sange,  og  fornemmelig  en  stor  Del  af 
Claus  Frimanns  lyriske  Poesi,  har  dette  Præg  af  na- 
tional, selvstændig  Frembringelse,  hvis  hele  Virke- 
kraft er  frisk  som  Folkets  eget  Liv. 

En  ganske  hertil  svarende  Opfatning  og  Gjen- 
kliing  fandt  dog  ikke  de  norske  Digteres  fædre- 
landske Poesi  i  Fælles-Literaturen.  Man  maa  derfor 
vogte  sig  for  at  bedomme  et  saadant  Arbeides  egen 
Betydning  og  Værd  efter  hvad  man  ved  om  eller  har 
kunnet  mærke  til  dets  Virkning.  Thi  foruden  den 
da  herskende  Tids-Aands  Mangel  paa  dybere   Sands 

for  det  Nationale,  kommer  endnu  den  Omstændighed 
i  Betragtning,  at  de  norske  Skildringers  Forbilleder 
i  Naturen  og  Folkelivet  vare  altfor  ubekjendte  for  det 
Forum,  hvor  Fremstillingen  fornemmelig  skulde  op- 
fattes og  bedommes.  De  danske  Recensenter  og 
Skjonaander  vare  i  Forlegenhed  med  disse  Poesier, 
hvis  Billedskrift  og  Toner  de,  trocis  Sprogets  Fælles- 
skab, tit  havde  vanskeligt  ved  at  tyde.  Derfor  finder 
man  den  anprisende  Paavisning  i  danske  Anmel- 
delser ligesaa  ofte  foiet  til  en  Ubetydelighed  eller 
endog  til  en  Skjevhed  i  Billedet  som  til  dets  sande  og 
livfulde  Partier.  Men  i  -Øvrigt  var  de  norske  Dig- 
teres Anseelse  i  Danmark  meget  stor  og  udbredt. 
Deres  Talenter  og  aandelige  Virken  fandt  i  Almin- 
delighed der  en  aaben  og  hædrende  Opfatning,  som 
meget  bidrog  til  at  knytte  disse  Mænd  til  det  Land, 
der  i  saa  mange  Henseender  var  deres  andet  Hjem. 
Og  denne  de  Danskes  levende  Anerkjendelse  af  den 
norske  Digter-Skoles  Fortjenester  midt  under  en 
Parti-Tvist,  der  ellers  let  skulde  have  udartet  til 
nationalt  Fiendskab,  er  et  af  de  skjonneste  Træk  i 
de  tvende  Folks  aandelige  Fælles-Historie. 

Kan  man  nu  med  Foie  tillægge  hin,  fra  det 
norske  Selskab  udgangne  literære  Bevægelse  den  dob- 
belte Betydning ,  at  den  i  en  af  vor  Literaturs  vig- 
tigste Epoker  har  søgt  at  værne  om  den  danske 
Digtekunsts  Renhed  og  naturlige  Udviklingsgang,  og 

til  samme  Tid  anslaaet  og  tildels  gjennemført  en 
eiendommelig  Poesi  paa  Nationalitetens  Grund,  da 
tor  man  vel  sætte  den  norske  Digter-Skoles  Fortje- 
neste meget  hoit,  og  fordre,  at  den  Agt,  Samtiden 
viste  dens  Bestræbelser,  fremdeles  maa  være  ube- 
skaaren. 


II. 

Til  Erindring  om  det  norske  literære  Selskab. 

(Foredrag  i  Studentersamfundet  ved  Festen  til  Fædrenes 
Minde.  14  Januar  185(5.) 


1  denne  Kreds,  og  under  Indtrykket  af  den  Stem- 
ning, der  forener  os  iaften,  tor  jeg  regne  paa  Del- 
tagelse for  mit  Emne,  naar  jeg  fornyer  Mindet  om 
det  engang  saa  navnkundige  norske  literære  Selskab 
i  Kjobenhavn.  Blandt  alle  de  Minder,  som  det  staar 
i  min  Magt  at  fremkalde,  synes  dette  mig  at  være 
med  størst  Betydning  knyttet  til  Stedet  og  Anled- 
ningen. Det  norske  Selskab  har  som  et  kjert  og 
vækkende  Forbillede  foresvævet  Studentersamfundets 
Stiftere.  For  dem  var  dets  Erindring  friskere;  de 
følte  dets  Eftervirkning,  endnu  vedligeholdt  gjennem 
betydelige  Mænd  i  Norges  første  Selvstændigheds- 
Aar.  Og  idet  de  sogte  at  give  det  nye  Samfund 
en  literær  Retning,  nærede  de  uden  Tvivl  Haabet  om 

at  en  Aands-Indflydelse  fra  Forbilledet  skulde  blive 
kj endelig  her.  Tiderne  forandredes,  og  det  akade- 
miske Liv  med  dem.  Og  Meget  af  det  mindevær- 
dige Gamle  skulde  og  kunde  ei  fornyes.  Men  endnu 
kan  dette  Samfund  finde  mangen  Belæring  og  gavnlig 
Tilskyndelse  ved  Betragtningen  af  sit  Forbillede. 

Og  naar  vi  iaften,  ved  det  trefoldige  Nordens 
Fest,  henvende  Tanken  paa  det  Broderfolk,  der  længst 
har  delt  Skjebner  med  vort  Folk,  og  i  hvis  Midte 
saa  mange  navnkundige  Normænd  have  modtaget  og 
igjen  meddelt  Aands-Udviklingens  Goder,  da  frem- 
stiller sig  det  norske  Selskab  som  Betegning  for  en 
Literatur-Epoke,  der  maaske  danner  det  mærkeligste 
Afsnit  af  de  tvende  Folks  sammenvirkende  Kultur- 
Liv.  Vi  se  da  en  Strid,  der  antyder  visse  forskj  el- 
lige  Grundelementer  og  Paavirkninger ;  men  viskatte 
tillige  Helheden,  det  fælles  Udbytte,  der  fremkom 
af  Sammenstødet  og  Blandingen.  Og  ikke  blot  for 
Tilbageblikket,  men  ogsaa  for  en  Betragtning  i  Haabet, 
som  vi  ei  kunne  opgive,   er  dette  Minde  tiltalende. 

Det  norske  literære  Selskab  har  ofte  nok  været 
omhandlet  og  skildret.  Vidt  om  i  meget  forskjel- 
lige  Skrifter  kan  der  hentes  Bidrag  til  dets  Op- 
fatning, og  mange  af  disse  Meddelelser  angaa 
endog  ubetydelige,  lidet  betegnende  Smaating.  Allige- 
vel findes  der  endnu,  selv  hos  noiagtige  Forfattere, 
Dunkelheder  i  visse  Punkter  af  Selskabets  Historie. 
Det  maa  i  denne  Henseende  især  fremhæves,  at  det 

er  blevet  en  almindelig  Antagelse,  at  Selskabet,  gj  en- 
nem  hele  sin  Tilværelse,  har  manglet  skrevne  Love 
og  kun  har  ordnet  sine  Anliggender  efter  Vedtægt. 
Jeg  har  selv  paa  sit  Sted,  efter  fornyet  Undersø- 
gelse, gjentaget  dette,  men  er  siden  kommen  i  Be- 
siddelse af  de  trykte  „Love  for  det  norske  liter  ære 
Selskab,  Kjobenhavn  1785".  Antager  man  nu  endog, 
at  Lovgivningen  forst  tretten  Aar  efter  Selskabets 
Stiftelse  er  sat  i  bestemt  Form,  er  det  dog  ikke 
mindre  sandsynligt,  at  den  gjeldende  Vedtægt,  i  alle 
Fald  med  nogen  Udvikling,  er  optagen  deri.  Saa- 
ledes  bliver  Aktstykket  af  stor  Vigtighed  for  Sel- 
skabets hele  Historie.  Og  ved  Hjelp  deraf  kan  jeg 
nu  i  dette  Emne  meddele  nye  og  væsentlige  Oplys- 
ninger. 

Men  jeg  giver  ikke  her  nogen  udtommende  Frem- 
stilling af  det  norske  Selskabs  Virksomhed  og  mange- 
artede Berørelser  med  sine  Omgivelser;  dertil  maatte 
Betragtninger  anstilles,  som  vilde  gaa  langt  udover 
den  nærværende  Anlednings  Medfør  og  det  Tidsmaal, 
den  indrømmer  mig.  Jeg  samler  kun  visse  Hoved- 
træk til  Anskuen  af  Selskabets  indre  Karakter  og  af 
det  større  Samtids-Billede,  hvori  den  var  indfattet. 

I  de  første  Decennier  af  Christian  den  7des  Re- 
gjering  var  der  megen  Gjæring  i  Kjøbenhavn.  Over- 
alt saa  man  Reformer,  og  overalt  vilde  man  have 
dem.  Man  talte  om  Politik  eller  om  de  skjønne 
Videnskaber,  og  den  dannede  Verdens  Ordførere  be- 
vægede sig  i  begge  Retninger.     Derfor  blev  nu  Kaffe- 

husene  og  Restaurationerne,  hvor  man  for  sad  stille  og 
enkeltvis  ved  sit  Glas,  lidt  efter  lidt  til  Sarnlingspladse  for 
Folk,  der,  sorn  det  heder,  stikke  Hovederne  sammen,  og 
omsider  til  formelige  Klubber  efter  den  engelske  Maade. 
Med  belles  letlres  havde  man  det  især  meget  travlt. 
De  kunstige  Anstalter,  hvormed  man  i  Frederik  den 
5tes  Dage  begyndte  at  reise  et  kongeligt  dansk  Heli- 
kon,  syntes  at  have  været  paalidelige.  Allerede  var 
en  god  Del  af  de  poetiske  Rubrikker  udfyldte.  Man 
havde  Komedier,  Idyller,  Oder,  Læredigte,  Satirer; 
endelig  kom  der  Sørgespil,  og  selv  den  brogede 
Opera  begyndte  at  akklimatisere  sig.  Det  er  let  at 
fatte,  hvilken  Opsigt  alt  dette  maatte  vække  i  en 
Tid,  som  med  fuld  Ret  kan  kaldes  en  Literatur-Epoke, 
fordi  literære  Formaal  og  Bestræbelser  dengang  dan- 
nede de  Oplystes  Hoved-Interesse.  I  vort  Sprog- 
samfund hilsede  man  hvert  -Øieblik  ikke  blot  nye 
Digte,  men,  hvad  der  havde  mere  at  betyde,  nye 
Digt-Arter.  Det  blev  en  egen  Fornoielse  at  iagt- 
tage, hvorledes  Tanken  og  Sproget  tog  sig  ud  i  den 
usædvanlige  Dragt,  eller  hvorvidt  den  var  rigtigt  til- 
skaaren  efter  den  nyeste  Facon,  saaledes  som  man 
brugte  det  i  Paris  eller  London.  Den  Rostgaardske 
og  Luxdorfske  Poetik,  der  kun  fordrede,  „at  Tan- 
kerne skulde  være  rigtige,  Versene  have  Cadence 
og  Harmoni,  og  Inventionen  smage  efter  histonarn 
mythicam* ,  fandtes  ikke  længere  tilstrækkelig.  En 
storre  Finhed  i  Refiexionen  og  Sprogformen,  saavel 

for  Alvor  som  Skjemt,  en  større  Livsfylde  og  Realitet 
i  de  belærende  Digtes  hele  Anlæg,  begyndte  at  gjøre 
sig  gjeldende  ved  Siden  af  de  gamle  stivnende  For- 
mer. Endelig  sogte  Ewald  i  Klopstocks  Fjed  at 
trænge  op  til  forhen  ukjendte  Steilheder  og  Udsigter. 
Imidlertid  havde  den  Maade,  at  fremdrive  Aands- 
Bevægelse  ved  udvortes  Vække-  og  Styrkemidler, 
faaet  et  eget  Gyldigheds-Præg  ved  det  kongelige  Sel- 
skab for  de  skjonne  Videnskaber,  og  man  vante  sig 
lidt  efter  lidt  til  den  Forestilling,  at  allehaande  aande- 
lige  Interesser  og  -Øiemed  kraftigst  og  bedst  lod  sig 
fremme  gjennem  sluttede  Lang.  Denne  Stræben,  at 
give  en  uklar  Ide  Stotte  og  Næring  ved  doktrinære 
Samhold,  gjentager  sig  til  de  forskjelligste  Tider. 
Medens  man  endnu  har  indvortes  Strid,  tror  man 
ogsaa  lettest  at  være  udvortes  truet  og  befeidet ;  man 
soger  Modkæmpere,  man  danner  Parti,  ofte  mod  ind- 
bildt Fare.  Modnes  nu  Gjæringen  etsteds  i  Kredsen, 
da  svinder  Mængden  ligesom  umærkeligt  ind  i  det 
overlegne  Individ,  og  Samholdet  er  i  Grunden  da 
ligesaa  vist  hævet,  som  naar  det  af  sig  selv  dør  hen 
i  den  ubetydelige  og  svævende  Efterklang,  der  ligner 
Minderne  af  en  overstaaet  Drøm.  Ved  at  betragte 
de  mange  sluttede  Kredse  og  Samfund,  som  i  denne 
Tid  dannedes  i  Kjøbenhavn,  og  førte  lovende  Deviser, 
kommer  man  uvilkaarligt  til  at  tænke  paa  de  hur- 
tigt tændte  og  slukkede  Frimurerier,  der  kan  tilhøre 
Skolegangen  og  de  første  Studenteraar. 

Imidlertid  havde  et  Par  af  disse  Selskaber  en 
større  og  varigere  Virkning,  end  deres  Fremtræden 
og  hele  Fysionomi  ellers  lod  formode.  Det  danske 
Literatur-Selskab  og  dets  Modsætning,  det  norske 
literære  Selskab,  fik  Indflydelse  i  Perioden.  Men 
medens  det  første,  der  allerede  tidligt  havde  ældre 
ug  anseedé  Mænd  i  sin  Midte,  fra  en  opskruet  og 
fanatisk  Kæmpen  for  den  Ewaldske  Digterretning 
mere  og  mere  dalede  ned  og  sluknede  i  trivielle  og 
unødige  Stil-Øvelser,  vedligeholdt  det  norske  Selskab, 
der  næsten  udelukkende  bestod  af  unge  Kræfter, 
længe  et  friskt,  i  Sandhed  opvakt  og  for  Literaturen 
betydningsfuldt  Liv. 

Det  er  af  mangen  Tradition  bekjendt,  hvorledes 
de  norske  Studenter  i  Kjøbenhavn  lidt  efter  lidt  ud- 
viklede en  Nationalsands,  der  undertiden  betegnes 
som  noget  ustyrlig  i  sine  Ytringer.  Det  er  fortalt, 
at  de  leverede  Træfninger  ved  Universitetets  Høre- 
sale og  søgte  altid  at  hævde  den  bedste  Plads.  De 
havde  Ord  for  at  besidde  store  Legemskræfter,  og 
især  mener  man,  at  de  regjerede  paa  Regentsen  og 
ved  Drikkegilderne.  Deres  Nationalfølelse  antog  dog 
ingensinde  nogen  politisk -revolutionær  Karakter,  og 
selv  Nordahl  Bruns  bekj endte  Vise,  med  Hentydnin- 
gen til  den  norske  Livvagt,  hvor  det  heder:  „saa 
vaagne  vi  vel  op  engang,  og  bryde  Lænker,  Baand  og 
Tvang",  har  først  senere  faaet  en  Vegt,  som  den 
loyale  Forfatter  ingenlunde  tænkte  sig,    da   han  blot 

sigtede  til  det  forhadte  Struenseeske  Ministerium. 
Normændenes  Djervhed  havde  vistnok  en  naturlig 
Spore  i  den  Tanke,  at  deres  Land  kun  indtog  en 
underordnet  Plads  i  den  danske  Stat.  Men  man 
fortsatte  ei  denne  Betragtning;  man  troede  ikke,  at 
Forholdet  saaledes  var  ubilligt,  eller  at  det  kunde 
være  anderledes.  Ogsaa  Normændenes  Patriotisme 
var  dengang,  ligesom  de  Danskes,  uadskillelig  fra 
Kjerligheden  til  Regenten  og  Kongehuset.  „Troskab 
mod  vor  allernaadigste  Konge",  siger  N.  Brun ,  „og 
Kjerlighed  til  Fædrelandet  er  for  os  det  Samme". 
Men  cle  Norske  vilde,  som  det  heder,  træde  ud  af 
Massen,  de  vilde  gjelde  for  noget  Mere  i  Kj  aben  havn 
end  Fyenboer  og  Jyder.  De  brugte  deres  Lands 
mere  storartede  og  haardere  Natur,  og  deres  drøiere 
Mundart,  og  den  norske  Livvagt,  og  de  norske  Ma- 
troser, og  Einar  Tambeskjelver  og  Tordenskjold,  — 
kort,  alle  de  mindre  og  større  Nationalmærker,  der 
kunde  give  dem  noget  Relief  mellem  de  Danske, 
brugte  de  til  Adkomst  og  Støttepunkt  for  deres 
særegne  Fremtræden  i  det  lave  Land,  hvor  som  of- 
test deres  Vilkaar  for  Resten,  langt  fra  Hjemmet, 
gav  dem  et  dunklere,  tarveligere  Stade. 

Med  Ewalds  Optræden  begyndte  der  en  ny  Kappe- 
strid mellem  begge  Folks  Repræsentanter.  Norman- 
den Holberg  havde,  om  ei  ganske  afført  sig  sin  Na- 
tionalitet, dog  kun  leilighedsvis  fremhævet  den,  me- 
dens han  oftere  udtrykte  sin  Forpligtelse   mod   det 

Folk .  i  hvis  Midte  han  kunde  udfolde  en  Lønnende 
Virksomhed.  1  den  almindelige  Hyldest,  man  viste 
hans  Navn,  finder  man  heller  ei,  at  den  Tids  Nor- 
mænd pukkede  paa  hans  Ey,  eller  fortrinsvis  sagte 
at  tilhjemle  Norge  hans  Fortjeneste.  Men  nu  havde 
atter  en  Normand  dannet  et  Vendepunkt  i  Skjønlitera- 
turen.  Ogsaa  alle  Danske  erkj endte,  at  Tullin  stod 
i  Spidsen  for  dette  Sprogsamfunds  Digtere.  Men  det 
varede  ikke  længe.  Ewalds  Ky  begyndte  at  fordunkle 
Tullins  og,  vel  at  mærke,  længe  før  man  kunde  løs- 
rive sig  fra  den  Smagsretning ,  der  havde  givet  den 
norske  Digter  Prisen.  Det  er  tilfulde  bekjendt,  at 
enkelte  danske  Literatorer ,  saavel  dengang  som  se- 
nere, have  fremstillet  Normændenes  Uvilje  mod  den 
Ewaldske  Poesi  som  en  hadefuld,  avindsyg  Partisag. 
Men  jeg  maa  her  afholde  mig  fra  den  nærmere  Un- 
dersøgelse af  denne  Gjenstand,  som  andensteds  til- 
strækkeligt er  oplyst.  Kun  nogle  Hovedpunkter  maa 
bringes  i   Erindring. 

Det  norske  Selskab,  hvorfra  Modstanden  udgik, 
stillede  sig  egentlig  ei  mod  Ewald,  hvis  store  Digter- 
kald flere  af  Selskabets  Hovedmænd  villigt  aner- 
kjendte,  men  mod  den  Ewaldske  Skole,  mod  det 
Klopstockske  Væsen  paa  tredie  Haand  i  det  danske 
Literatur-Selskab.  Imidlertid  kom  Ewalds  Digtning 
ogsaa  de  Danske  uventet,  og  maalte  i  det  Hele  un- 
derkj endes  af  de  Synsmaader  i  Poesien,  som  da  vare 
gjeldende.      Selskabet   for   de   skjønne  Videnskaber, 

der  var  den  indsatte  Smags-Autoritet,  viste  ogsaa 
dette  ofte  nok,  og  alle  Aktstykker  fra  hin  Tid  robe 
temmelig  tydeligt,  at  det  mere  var  en  national  Op- 
flammen, ledet  af  nogle  Ordførere,  der  endelig  gav 
Ewalds  Verker  nogen  Anseelse,  end  det  var  en  al- 
mindelig dybere  Erkj  endelse  af  denne  Digters  Værd 
og  Eet.  Alt  hvad  der  hos  Ewald  dannede  Spire- 
kraften til  en  friere,  mere  fuldtonende  Digtekunst, 
var  ogsaa  mellem  hans  Dyrkere  mest  udsat  for  at 
betragtes  som  underordnede  Træk.  medens  man  ei 
sjelden  berommede  Det  i  hans  poetiske  Retning  og 
Frembringelser,  som  ei  har  kunnet  holde  og  repro- 
ducere sig.  Ewald  rykkede  Poesien,  under  en  febrilsk 
anspændt  Sinds-Stemning,  op  mod  en  Sfære,  hvis 
rette  Grændse  og  Hoidemaal  senere  er  sogt  gjennem 
Digter-Evnens  rolige  Anskuen  og  besindige  Kunst. 
Men  Ewalds  fleste  Digte  bære  ogsaa  i  sig  de  forstyr- 
rende Elementer,  som  denne  voldsomme  og  stedse  af 
Ve-Raab  betegnede  Stigen  maatte  medføre.  Saa 
længe  man  nu  manglede  Grundsynet  for  Opfatningen, 
standsede  man  let,  i  Ros  som  i  Dadel,  ved  det  ud- 
vortes Slaaende,  ved  det  Pathologiske  i  Frembrin- 
gelsen, dens  uklare,  ofte  unaturligt  skruede  Udtryk, 
og  just  til  dette  anknyttede  sig  Skolen  og  den  aandlose 
Efterligning.  Men  de  .,ha-stemte  Toner" ,  [som  Nor- 
mændene kaldte  det,  havde  for  dem  ingen  Tillokkelse 
ug  blot  denne  nationale  Vegt,  at  de  truede  med 
ganske  at  overstemme  deres  Yndlingsdigter,    den  af 

Danske  og  Norske  saa  ganske  nylig  næsten  forgudede 
Tullin,  og  dermed  tillige  antastede  al  den  Digtning, 
som  efter  deres  Anskuelse  passede  med  Sprogets 
Aand  og  Poesiens  naturlige  Udviklingsgang.  Vil  man 
altsaa  paastaa,  at  det  norske  Selskabs  Mænd  i  denne 
Kamp  fegtede  for  et  Landsmandskab,  da  tor  man 
tilfoie ,  at  de  for  Alvor  ansaa  sig  som  Stridsmænd 
for  den  gode  Sag,  idet  de  forsvarede  sin  egen. 

Jeg  fastholder  her  dette  ene  Synspunkt  ved  en 
for  Eesten  vidt-gribende  literær-historisk  Situation, 
især  fordi  det  angiver  Grundvæsenet,  hvoraf  det  norske 
Selskab  som  en  bestemt  Indstiftelse  fremgik.  Thi 
visselig  var  det  en  paa  eiendommelig  Maade  vakt  og 
nu  temmelig  pirrelig  Nationalfølelse,  som  udformede 
den  literære  Forening,  og  holdt  dens  Medlemmer 
sammen. 

Det  optrækkende  Uveir  mellem  danske  og  norske 
Literatorer  fandt  snart  ny  Næring  ved  de  heftige 
Theater-  og  Journal-Feider  i  Anledning  af  Bredals 
Tronfølgen  i  Sidon  og  Bruns  Zarine.  Men  ogsaa  her 
stod  Ewald,  med  sin  forskudte  Rolf  Krage  og  med 
De  brutale  Klappere,  som  den  egentlige  Sky-Samler  i 
Baggrunden. 

Det  er  betegnende  for  Perioden,  at  de  to  literære 
Selskaber,  som  nu  dannedes,  fik  sin  ydre  Foranled- 
ning dels  fra  Theater- Interesser  og  dels  fra  Kaffehus- 
Besøgene.  Thi  her  træffe  vi  just  de  tvende  Brænd- 
punkter,  hvor  den  Tids  lyse  Hoveder,   efter  parisisk 

Skik,  mødtes  eller  frastødte  hverandre,  —  og  herom 
har  man  mange  samtidige  Vidnesbyrd.  Naar  Mar- 
montel  kalder  Epokens  belletristiske  Retning  en  epide- 
misk Sygdom,  tilføier  han,  at  Iveren  for  Theatret  og 
dets  Artister  var  denne  Sygdoms  stærkeste  Symptom, 
—  og  da  erindrer  man,  at  de  mest  celebre  Pariser- 
Caféer  laa  lige  ved  de  store  Theatre.  Saaledes  Café 
Procope  i  Forstaden  St.  Germain,  Mønsterstedet,  det 
vidt-berømte,  hvor  Rousseau,  Voltaire,  Piron  vare  hyp- 
pige Gj  ester,  og  i  lige  Maade,  paa  Palais-Royal-Plad- 
sen ,  Café  de  la  Régence ,  der  især  blev  besøgt  af 
yngre  Skjønaander.  Det  er  ganske  mærkeligt,  at 
der  paa  en  Tid,  da  man  i  Danmark  havde  det  saa 
travlt  med  at  „danne  sig  efter  de  bedste  Mønstre", 
kunde  i  Kjøbenhavn  paavises  saa  gode  Sidestykker 
til  hine  Pariser-Caféer,  som  Nergaards  ældre  Eta- 
blissement i  Badstu-Stræde  og  Mad.  Juels  nye  i  Sværte- 
Gade.  Til  det  sidste  Sted  søgte  flere  unge  Normænd, 
blandt  hvilke  J.  N.  Brun  og  den  stridbare  Dobbelt- 
kandidat Ove  Gjerløv  Meyer.  Denne  begyndte  at 
holde  øie  med  Selskabet  hos  Nergaards ,  som  især 
fremviste  Ewaldianere  og  navnlig  den  ivrigste  blandt 
dem  alle,  Abrahamson.  Dette  blev  ogsaa  Stammen 
for  det  danske  literære  Selskab,  hvorimod  nu  af  Meyer 
den  Forening  hos  Mad.  Juel  dannedes,  som  1772  fik 
Navn  af  Norske  Selskab.  I  Begyndelsen  kom  man 
sammen  i  det  almindelige  Restaurations-Værelse. 
Men  snart  skaffede  man  sig  egne  Stuer  ovenpaa,  hvor 

man  kunde  sidde  i  Ko  for  uvedkommende  og  uvel- 
komne Besøg.  Og  nu  beflittede  man  sig  paa  at  give 
Selskabet  en  bestemt  literær  Retning.  Jeg  har  per- 
sonlig kjendt  lire  af  Selskabets  ældste  Medlemmer: 
J.  N.  Brun,  N.  Treschow,  Wessels  Kontubernal  Ju- 
stitsraad  Westermann,  og  Peter  Harbo  Primann,  der 
ved  sin  Død  var  den  danske  Skjonliteraturs  Nestor. 
Foruden  disse  kan  man  endnu  erindre  som  mærkelige 
Navne  af  Stammen  fra  det  første  Decennium:  Brø- 
drene Vibe.  J.  H.  Wessel,  Fasting,  Søren  Monrad. 
Claus  Frimann ,  Edvard  og  Christian  Colbjornsen, 
Bendix  Prahl,  Jonas  Rein,  Jens  Zetlitz. 

Det  norske  Selskab  havde  uden  Tvivl  ganske  Ud- 
seende af  et  Tabagium,  og  var  for  Resten  i  sit  hele 
Væsen  et  Studentersamfund.  Dets  Forsamlings-Væ- 
relser vare  kun  fattigt  udstyrede  med  Møbler  og  an- 
dre Bekvemmeligheder.  Man  havde  nogle  gamle, 
høiryggede  Stole  langs  Væggene ,  og  et  langt  Bord. 
der  stod  midt  paa  Gulvet  i  den  første  Stue.  Ved 
Siden  af  dette  Rum  var  der  endnu  et  Par  Kamniere, 
hvor  man  kunde  føre  fortroligere  eller  mere  animeret 
Samtale,  og  i  et  af  disse  sad  den  meget  yndede  Vert- 
inde,  Mad.  Juel,  ved  Thebordet.  Blandt  Medlemmerne 
var  det  et  eget  Værdighedstegn  at  have  Adgang  til 
dette  Gemak.  Undertiden  gik  En  og  Anden  neden- 
under i  den  offentlige  Café,  hvorfra  Kredsen  var  op- 
stegen, og  derfra  bragtes  uden  Tvivl  mangt  et  Under- 
holdningsstof tilbage  til  Selskabet. 

Man  kan  let  forestille  sig  en  Alten  i  denne  liv- 
lige Forsamling  med  det  simple  Lokale  og  de  for- 
dringsløse selskabelige  Former.  Vor  egen  Kreds  vi- 
ser noget  omtrent  Tilsvarende :  Mængden  af  de  ung- 
dommelige Skikkelser.  Røgskyerne,  den  lydelige  Tale, 
Sangen  ved  Bægerne.  Men  vistnok  har  et  anderledes 
stemt  og  bevæget  Liv  gjennemtrængt  Normændenes 
Lag  i  Kj  ©benhavn.  Hine  Dage  havde  ei  denne  Tids 
tyngende  Erfaringer  og  Alvors-Præg.  Den  Opgave. 
som  disse  Selskabsbrødre  stillede  sig,  vedkom  en 
Hoved-Interesse  i  Perioden,  men  oversteg  ei  deres 
Kræfter;  den  passede  ikke  blot  med  Ordførernes 
Aandsretning  og  Studier,  men  kunde  endog  naturligt 
anknyttes  til  Ytringerne  af  den  ungdommelige  Lyst, 
som  Samlivet  nærede.  Derved  indkom  i  Laget  en 
frigjørende  Bevidsthed,  der  udbredte  sin  Stemning 
selv  over  de  stille,  lidet  fremtrædende  blandt  dets 
Medlemmer.  Den  Vittighed,  der  hørte  til  flere  af  de 
her  forenede  Normænds  eiendommelige  Begavelse,  — 
den  træffende  Skjemt,  der  i  forskjellige  Former  ud- 
gik fra  dem,  fik  Kaaderum  og,  man  kan  sige,  en  vis 
befrugtende  Eftervirkning  i  Selskabet ,  hvorfra  Ind- 
trykket igjen,  som  en  kjendelig  Magt  i  Samtiden,  gik 
over  til  Omgivelserne.  Det  var  uden  Tvivl  ogsaa 
især  ved  disse  øieblikkets  Indgivelser,  ved  disse 
Vittighedsgnister,  at  det  norske  Selskab  saa  hurtigt 
gjorde  sig  anseet  og  frygtet. 

Man  kom  lige  fra  Theatret,  eller  fra  Læsningen 

af  et  nyt  Skrift,  og  behandlede  nu  i  en  Kreds,  hvor- 
fra al  Tvang  var  banlyst,  den  givne  Gjenstand.  De 
umådelige  Forfattere  vidste  dette,  —  de  vidste,  at 
Bogskyerne  hos  Mad.  Juel  vare  lyn-svangre;  og  alle- 
rede næste  Morgen  kunde  de  vente ,  at  den  satiriske 
Ild  havde  rammet  og  lob  ustandselig  omkring  i  den 
hele  Stad.  Man  har  betegnet  Skrifter,  som  ere  til- 
intetgjorte ved  et  eneste  bon-mot  fra  det  norske 
Selskab, —  og  mankjender  endnu  flere  af  disse  Epi- 
grammer, der  paa  en  vis  Maade  have  foreviget  sine 
Offere.  Til  Selskabets  Inventarium  herte  et  eien- 
dommeligt  Stykke,  hvoraf  man  senere  har  gjort  sær- 
deles meget  Væsen:  Vers-Protokollen.  Blandt  Med- 
lemmerne selv  i  Kredsens  gyldne  Periode  har  den 
neppe  —  i  alle  Fald  paa  dens  Vise-Indhold  nær  — 
været  anseet  for  noget  Mere  end  et  Slags  Album, 
der  efterhaanden  udfyldtes  med  alskens  flygtige  Kim, 
omtrent  paa  samme  Maade,  som  naar  Tegnere,  i  blan- 
det Samkvem,  eller  medens  Samtalen  fores,  henkaste 
paa  Papiret  lose  Skitser  af  allehaande  Gjenstande. 
Mange  af  disse  Smaasager,  hvoraf  Boye  i  sin  Udgave 
af  Wessels  Skrifter  har  opbevaret  en  Del,  vare  rig- 
tignok af  ringe  Værdi,  og  maa  ogsaa  nu  for  storste 
Parten  ganske  have  tabt  deres  Betydning  i  Sammen- 
hængen med  Omstændigheder,  som  forlængst  ere  glemte. 
Bogens  Hoved-Indhold  dannedes  af  Viser,  —  som  vel 
var  det  mærkeligste  Parti,  fordi  dette  Selskab  kun 
istemmede  sine  egne  Sange,  —  af  burleske  Persona- 

lier,  og  af  alskens  Indfald  for  Resten,  hvortil  ofte  et 
netop  udtalt  Ord  eller  en  ubetydelig  Hendeise  kunde 
give  Anledning.  Tntet  af  alt  dette  var  anlagt  paa 
at  bringes  udenfor  Selskabets  Kreds ;  det  var  gjen- 
nem  andre  og  betydeligere  Skrift-Prøver  man  vilde 
virke  ind  i  Literaturen.  Men  denne  Vers-Protokol 
er  et  Vidne  om  den  Livs-Bevægelse,  der  tilhørte 
Selskabet  i  dets  bedste  Aar,  og  om  den  kordiale 
Tone,  der  holdt  dets  Medlemmer  sammen.  Grund- 
karakteren i  deres  Samliv  var  en  sund,  frisindet 
Bonhommi.  Derfor  kunde  man  benytte  hverandres 
Svagheder  og  Egenheder  til  selskabelig  Spøg ,  uden 
at  dette  skadede  den  gode  Forstaaelse  eller  nogen- 
sinde, saavidt  man  ved,  udartede  til  den  Spot,  som 
ei  vel  kan  bæres. 

Det  norske  Selskabs  literære,  for  Offentligheden 
bestemte  Arbeider,  der  fremkaldtes  ved  udsatte  Præ- 
mier, udkom  i  trende  Hefter:  det  første  1775,  det 
andet  1783,  og  det  tredie  og  sidste  1793.  Rahbek, 
og  efter  ham  A.  Boye,  bemærker,  at  Selskabets  Præ- 
mier i  Begyndelsen  kun  havde  lidet  at  betyde,  og 
vare  i  Almindelighed  intet  Andet  end  en  Tolvskil- 
lings-Bolle. Siden,  heder  det,  bestod  Belønnings- 
Tegnet  i  en  Guldring  med  en  grøn  Sten ,  saaledes 
som  dengang  var  Mode.  Men  senere  kom  i  Stedet 
for  Stenen  en  blaa  Email,  hvori  en  Lyre,  med  Om- 
skrift: „Vos  eæemplaria  græca",  —  hvilken  Devise 
skulde  hentyde  paa,  at  man  nu  maatte  stræbe  at  til- 

egne  sig  Klassicitetens  Simpelhed  og  Klarhed,  til 
Modvegt  mod  den  om-sig-gribende  Bombast  og  Re- 
gelLøshed.  Til  denne  gængse  Forestilling  om  det 
norske  Selskabs  Præmier  og  literære  Bestræbelser 
kan  jeg  dog  føie  adskillige,  hidtil  nkj endte  Notitser 
og  Oplysninger,  som  idetmindste  fra  Aaret  1785  ere 
paalidelige.  Der  udsattes  hvert  Nytaar  3  Præmier, 
hver  paa  40  Ebd.,  som  det  hedte,  for  Arbeider  i 
Poesi  og  Veltalenhed.  Men  dertil  kom  endnu  for 
Enhver,  der  vandt  Prisen,  som  et  Agtelses-Tegn, 
Ringen,  til  en  Pris  af  10  Rbd.  Ringen  alene  til- 
kj endtes  for  Arbeider,  som  udenfor  Pris-Opgaverne 
fandtes  passende  til  Optagelse  i  Selskabets  Samlinger. 
Men  foruden  disse  større  Belønninger  udsatte  Selska- 
bet maanedlig  en  Præmie  af  2  Rbds.  Værdi  for  de 
Arbeider,  som  Direktionen  fandt  værdige  dertil,  uden 
at  de  derfor  skulde  offentliggjøres.  Endelig  kunde 
ethvert  Medlem  fremsætte  Pris-Opgaver  og  Præmier, 
og  selv  bedømme  indkomne  Prøver.  Men  til  noget 
Arbeides  Optagelse  i  Selskabets  Hefter  udfordredes 
stedse  et  Imprimatur  af  den  indsatte  Bedømmelses- 
Kommission.  Denne  bestod  af  5  Medlemmer,  hvis 
Forhandlinger  vare  bundne  til  meget  strenge  og  be- 
tryggende Regler.  Det  var  udtrykkeligt  bestemt,  at 
alt  det  Indleverede,  som  Kommissionen  ei  fandt  vær- 
digt til  Trykken,  skulde  opbevares  i  Arkivet  og  i 
Vers-Protokollen. 

Skjønt  nu  disse  Anstalter  tyde  paa  en   alvorlig 

Bestræbelse  for  at  give  den  literære  Virksomhed  Plan 
og  Udholdenhed,  maa  det  dog  indrømmes,  at  det 
Udbytte  deraf,  som  foreligger  i  Selskabets  tre  udgivne 
Hefter,  neppe  kan  gjøre  Udslaget,  naar  Talen  er  om 
dets  literære  Fortjeneste  eller  om  dets  betydelige 
Indvirkning  paa  Epokens  Digtekunst  i  vort  Sprog- 
samfund. Det  hele  Præmievæsen  synes  tvertimod  at 
være  en  for  denne  frie  og  livfulde  Kreds  ganske 
fremmed  Bestanddel,  med  hvis  Optagelse  den  har 
ydet  sin  Tribut  til  en  herskende  og  af  store  Autori- 
teter godkjendt  Anskuelse.  Det  norske  Selskabs 
Virkemaade  er  ei  let  at  begrændse,  og  medens  den 
i  vidt-forgrenet  Stramning  spillede  ind  i  mangehaande 
Frembringelser,  der  ei  bare  Selskabets  Mærke,  for- 
nemmedes den  tillige  som  et  forfriskende  Arom  i 
den  hele  literære  Atmosfære.  Derfor  henførte  man 
uvilkaarligt  til  Selskabet  mangehaande  Stemninger 
og  Ytringer  i  den  kjøbenhavnske  Smags  verden,  som 
kun  middelbart  og  fjernt  kunde  vedkomme  det. 

Men  ligesom  det  er  vist,  at  det  norske  Selskab 
paa  denne  Vei  har  maattet  bære  megen  og  uforskyldt 
Dadel,  saaledes  maa  det  paa  den  anden  Side  kaldes 
mærkværdigt  og  berømmeligt,  at  dets  Liv  har  været 
mægtigt  til  denne  store  Spredning,  uden  at  tabes  el- 
ler blive  overseet  i  den.  Og  hvad  man  især  bør 
lægge  Mærke  til  er  dette,  at  Selskabet  i  Sandhed 
var  en  Smags-Skole,  en  Forening  af  begavede  Aan- 
der  til   indbyrdes  Uddannelse.      De    norske    Digtere 

forelæste  gjerne  her  deres  Arbeider,  inden  de  bleve 
offentliggjorte,  herte  de  Kyndiges  Anmærkninger,  og 
indbragte  saaledes  Arbeidet  for  en  Domstol ,  som 
neppe  nogen  anden  i  Danmark  dengang  kunde  over- 
træffe i  Strenghed  og  Indsigt.  Zetlitz  har  givet 
et  bestemt  Vidnesbyrd  om,  hvad  han  skyldte  en  saa- 
dan  Paavirkning.  Men  denne  har  vistnok  i  det  Hele 
havt  stor  literær  Betydning.  Og  naar  man  studser 
ved  det  ringe  Antal  af  det  norske  Selskabs  egne  of- 
fentliggjorte Arbeider,  bor  man  ikke  blot  tage  Hen- 
syn til  den  norske  Digter-Skoles  øvrige,  talrige  Frem- 
bringelser, men  betænke  tillige,  at  Selskabet  uden 
Tvivl  ei  alene  paa  sit  allernærmeste  Felt,  men  ogsaa 
i  videre  Kreds,  med  fortjenstlig  Forsorg  har  hindret 
mangt  et  maadeligt  og  umodent  Produkt  fra  Indgang 
i  Literaturen.  Det  kritiske  Element  i  norske  Selskab 
traadte  ogsaa  paa  alle  Maader  aabenlyst  frem,  og  en 
stor  Mangfoldighed  af  de  flygtige  Livsfunker  i  Impro- 
visationer, Ordspil,  Anekdoter  i  bunden  eller  ubun- 
den Stil,  som  enten  navnløst  fra  hele  Kredsen,  eller 
særligt  fra  J.  Vibe.  Prahl,  og  fra  dens  Hovedperson 
Wessel  kastedes  ud  i  Almenheden,  havde  i  Grunden 
sine  let  paaviselige  Sigtepunkter  i  Samtiden  og  Om- 
givelsen. Mod  alt  det  da  herskende  Hykleri  i  Eeli- 
gion  og  Kunst  stod  Selskabet  som  een  Mand.  Det 
var  et  Selskab  for  den  sunde  Fornuft.  I  denne  Ret- 
ning vare  de  Norske  saa  radikale,  og  saaledes  komne 
for  Orde,    og  bleve  derved   en   saa  anselig  Størrelse, 

at  mangen  en  Dansk,  der  var  svagere  i  Aanden, 
søgte  et  høiere  Trin  ved  at  slutte  sig  til  dem,  og 
endog  ved  at  affektere  deres  haardere  Mundart. 

Fra  Selskabets  Midte  udgik  i  de  første  Aar  en 
dygtig  Arbeider  i  den  finere  raisonnerende  Bog-Kritik, 
som  nu  begyndte  at  udvikle  sig.  Det  var  Bergense- 
ren ,  Epigrammatisten  Claus  Fasting ,  der  begyndte 
Den  kritiske  Tilskuer  og  en  Tid  ledede  Den  kritiske 
Journal.  Denne  udmærkede  Stilist,  hvis  literære  Ud- 
vikling helt  igjennem  var  fransk,  leverede  i  sine  Ke- 
censioner,  og  siden  i  Provincialbladene ,  en  i  sit 
Slags  dengang  mageløs  Prosa.  I  de  fleste  af  sine 
literære  Anmeldelser  og  Betragtninger  bevarer  han 
en  klar,  spillende  Overlegenhed,  der  paa  een  Gang 
er  underholdende  og  sikkert  betegnende.  Ogsaa  hos 
ham  kan  man  finde  de  Synsmaader  udhævede,  der 
nærmest  betegne  det  norske  Selskabs  æsthetiske  Pro- 
gram. Og  hvor  meget  end  dette  nu  kan  underkj en- 
des af  en  dybere  og  sikrere  Kunst-Betragtning,  vil 
man  dog  finde,  at  det  indeholder  Grundtanker,  der 
tilhøre  Kunstens  uforanderlige  Væsen,  og  som  netop 
dengang  af  et  høirøstet  Parti,  og  under  en  mægtig 
Produktion,  miskj  endtes.  De  anselige  Frembringelser 
af  den  saa  kaldte  norske  Skole  fra  denne  Tid  vise  en 
kjendelig  Stræben  efter  at  klargjøre  og  harmonisere 
de  begeistrede  Stemningers  Udtryk,  og  paa  een  Gang- 
at  udbrede  Styrke  og  Elegants  over  den  poetiske 
Diktion. 

Den  malende  Poesi  var  nu,  fornemmelig  ved  den 
udbredte  Læsning  af  Thomsens  Arbeider,  kommen  i 
Mode,  og  havde  stillet  de  forhen  herskende  dogma- 
tiske Digte  noget  i  Skygge.  Normændene  yndede, 
som  bekjendt,  særdeles  den  poetiske  Naturskildring. 
De  valgte  især  Stoffer  af  deres  Lands  Natur.  Og 
skjønt  disse  ingensinde  heltigjennem  udarbeidedes  med 
den  Indsigt  i  Opgavens  Forhold  til  de  sande  Digt- 
ningens Midler,  eller  med  den  ægte  Farvning,  som 
nu  fordres,  bragte  dog  Fremstillingen  af  disse  lidet 
bekj endte  Natur-Scener  nye  Motiver  ind  i  den  poe- 
tiske Literatur,  og  berigede  Digtningen  med  nye  Be- 
tegninger  og  Vendinger  af  god  norsk  Malm,  der  fol- 
en stor  Del  have  fæstet  sig  i  Skriftsproget.  Fra  det 
norske  Selskab  udgik  ogsaa  fornemmelig  de  Sang- 
Digte,  der  kun  have  til  Hensigt  at  udtrykke  Sindets 
Sorgløshed  og  Fornøielighed,  og  som  man  fortrins- 
vis pleier  kalde  Viser.  Dette  blev  siden  en  Tid  lang 
fast  den  eneste  Form,  hvorunder  den  lyriske  Poesi 
kom  til  nogen  Freidighed  og  Friskhed.  Men  for 
denne  sin  betydelige  Andel  i  en  herskende  poetisk 
Retning  har  den  norske  Digter-Skole  ei  sjelden  faaet 
Tilrettevisning  og  Dadel,  idet  man  har  sat  Vise-Pro- 
duktionen  i  Forbindelse  med  den  Beskyldning,  at 
Drikken,  Klub-Livet  i  det  Hele,  tog  Overhaand  i  Nor- 
mændenes Kreds  og  blev  den  stærkeste  Betegning 
for  den  frivole  Livs-Anskuelse,  der  sagdes  at  være 
udbredt  blandt   Medlemmerne.      Men    betragt    Da- 

tiden  i  et  samlet  Billede,  og  bemærk  den  letfærdige 
Aand,  der  leger  i  dets  Træk !  Betragt  de  Samfundets 
Høider,  hvorpaa  det  attende  Aarhundredes  Oplysning 
falder!  Se,  der  er  bakchantisk  Leg  paa  dem  alle.  — 
Men  Normændenes  Glædskab  var  frisk,  og  havde  i 
Almindelighed  et  ufordærvet  Livs-Indhold  at  øse  af. 
Den  Levnets-Filosofi,  som  deres  Viser,  mangen  Gang 
ironisk,  forkyndte,  var  for  Alvor  den  dannede  Ver- 
dens. Men  aldrig  finde  vi  den  tilsat  med  hin  Odeur 
af  moralsk  Besmittelse ,  som  dengang,  efter  fransk 
Aand  og  Smag,  hørte  til  det  Pikante  ved  saadanne 
Frembringelser.  Vil  man  endelig  af  det  norske 
Selskab  og  den  norske  Digter-Skole  udhæve  dem,  der 
tog  et  Menneske-Livs  Krav  legende  og  overfladisk,  da 
maa  man  ogsaa  nævne  de  alvorlige  Tænkere  Chri- 
stian Colbjørnsen  og  Nils  Treschow,  den  humane 
Udviklings  aandfulde  Forkæmper  Fasting,  de  kraft- 
fulde Gjerningers  høit  begavede  og  fromme  Sanger 
Claus  Frimann,  og  Troesmanden  med  den  mægtige 
lutherske  Gyldenmund,  Johan  Nordahl  Brun,  som 
af  dybeste  Grund  forkyndte  Ordet,  og  freidigt  ind- 
sang Glædes-Timernes  Vinbæger. 

Det  maa  da  være  vel  overveiet  og  forstaaet, 
hvad  den  gængse  Bemærkning  i  Sandhed  kan  have 
at  betyde,  at  Normændene  altfor  meget  satte  Pris 
paa  den  literære  Bagatel,  altfor  meget  forflygtigede 
Poesien  i  Tankeleg  og  frivole  Frembringelser.  Thi 
om  man  ei  vil  dvæle  ved  det  alvorlige  Parti  af  deres 

Digtning,  kan  det  her  bemærkes  som  en  Kjendsgjer- 
ning  af  Vegt,  at  den  Kamp  mod  det  stof-tunge, 
kalv-destillerede  Væsen  i  Poesien ,  som  fornemmelig 
Baggesen  senere  sagte  at  gjennemfegte,  udgik  fra 
den  norske  Digter-Skole.  Vistnok  er  det  nu  beleilig 
Tid  at  bringe  dette  Punkt  i  Erindring.  Mangen 
Gang  studse  vi  uvilkaarligt  ved  den  Anseelse ,  der  i 
hin  Epoke  kunde  tilhore  Frembringelser,  som  fore- 
komme os  ubetydelige.  Ja,  det  er  ofte  en  ganske 
liden  Digtning,  eller  endog  blot  en  enkelt  vellykket 
Vending  deri,  som  optog,  og  det  med  Vedvaren,  den 
dannede  Almenheds  Opmærksomhed.  Dette  var  ei 
blot  en  Ytring  af  den  Tids  atomistiske  Kritik,  og  det 
kan  heller  ei  forklares  alene  deraf,  at  Poesien  i  vort 
Sprogsamfund  just  var  kommen  til  et  nyt  Vende- 
punkt og  prøvede  sine  endnu  tildels  uøvede  Kræfter 
til  et  større  Opsving.  Dette  hører  vistnok  med  til 
Forklaringen,  men  giver  den  ikke  fuldstændig;  thi 
heri  ligger  jo  tillige  noget  Hemmende  for  Opfatnin- 
gen og  en  tilsyneladende  Indskrænkning  i  Kredsen 
af  de  Deltagende.  Men  Interessen  var  netop  livlig 
ug  meget  udbredt.  Sagen  er,  hvad  jeg  før  har  be- 
rørt, at  de  Dannedes  Hoved-Anliggende  i  Epoken 
var  Literatur,  Belletristik.  Denne  Stræben  gjorde 
dem,  efter  Tidens  Maal  og  Leilighed,  nøieregnende 
med  selve  Fremstillingens  Kunst  og  agtpaagivende 
for  enhver  Tankens  Vending  i  Ketning  af  tiltalende 
Form.     De  vare  inde  i  den  Anskuelse,   der  kortelig 

udtales  ved  Epokens  Stikord:  Smag.  De  vilde  ei 
fyldes,  mættes  af  Verket;  tvertimod  vilde  de  i  al 
Sandhed  have  en  Nydelse  for  Smagen,  og  om  muligt 
den  fineste,  af  Digterens  Anretning. 

Jeg  kan  ikke  her  fortsætte  denne  Betragtning  ved 
at  paavise,  hvorledes  Digtning  og  Sprogkunst  paa 
denne  Vei  ere  komne  til  en  Kraft,  Renhed  og  Klar- 
hed, der  stiller  de  bedste  Verker  i  vort  Sprogsam- 
funds Skjonliteratur  paa  lige  Linie  med  de  ypperste 
Frembringelser  i  Literaturer,  som  have  havt  en  me- 
get længere  Læretid  og  tifold  flere  Kræfter  til  sin 
Udvikling.  Men  jeg  peger,  i  Modsætning  hertil,  paa 
de  literære  Tilstande,  der  nu  ligge  os  nær  eller  om- 
give os,  paa  de  uformelige  Digtninger  i  Vers  og 
Prosa,  der  tages  som  Stof  og  for  Stoffets  Skyld,  — 
paa  den  haarde  Hud,  der  mere  og  mere  lægger  sig 
over  Smagen,  —  paa  Overmættelsens  Ligegyldighed, 
der  hurtigt  træffer  den  sande,  finere  Digtning  lige- 
saavel  som  den  literære  Industris  svulmende  Masse.  — 
Ja,  nu  —  mellem  saadanne  Indtryk  —  kan  vel 
mangen  En  studse  eller  smile  ved  hin  Epokes  In- 
teresse for  de  poetiske  Smaating  og  for  Tankens 
aandfulde  Bevægelse  i  en  stræbende  Sprogkunst. 

Men  med  denne  Betragtning  kan  jeg  atter  vende 
mig  til  den  ældre  Stamme  i  det  norske  Selskab. 
Mærkelige  Personligheder  mode  os  her.  Det  er  Stu- 
denter og  unge  Literatorer,  der  besidde  et  Kundskabs- 
Forraad  og   en  levende,   gjennemført  Dannelse,   som 

sandelig  nu.  er  sjelden  i  saadant  Maal  og  Udstræk- 
ning :  Fasting,  Peter  H.  Frimann,  Treschow,  Saren 
Monrad,  Wessel,  Ove  G.  Meyer,  Bendix  Prahl.  De 
ere  ligesaa  fortrolige  med  den  klassiske  Verdens 
Aandsverker  som  med  de  nyere  Hovedsprog  ogLite- 
raturer;  flere  af  dem  have  ikke  blot  disse  Sprog 
paa  Læberne,  men  de  kunne  tænke  deri,  og  med 
aandfuld  Lethed  udtrykke  det  Tænkte.  Det  er  en 
udpræget  Literatur-Epokes  vel  udrustede  Mænd.  De 
staa  i  det  fulde  Lys  af  Samtidens  Kultur.  Lad 
Enhver,  der  har  Standpunkt  og  øie  dertil,  anskue 
deres  Stræben,  medens  det  føles,  at  det  hele  Grund- 
lag for  den  Dannelse,  der  var  dem  egen,  efter- 
haanden  glider  bort  fra  denne  Tids  Oplyste,  og 
medens  vi  betænkeligt  spørge  hverandre,  om  den 
nye  Humanitetens  og  Kulturens  Basis,  som  vor  Tid 
vil  have  nedlagt  i  Sjelene,  kan  bringe  nærmere  til 
Maalet. 

Det  norske  Selskab  bestyredes  af  tre  Direktører, 
og  holdt  sine  Samlinger  hver  Thorsdags  Aften.  Naar 
nogen  for  Selskabet  gjeldende  Beslutning  da  skulde 
fattes,  maatte  idetmindste  femten  Medlemmer  være 
tilstede.  Men  det  er  bekjendt,  at  Moderne  i  Sel- 
skabets bedste  Aar  i  Almindelighed  vare  meget 
talrige.  1793  ophørte  den  literære  Virksomhed, 
og  Selskabet,  hvor  før  ethvert  Slags  Spil  var  for- 
budt, blev  nu  en  Klub  for  Norske  og  Danske,  In  or 
man    kun   søgte   selskabelig  Adspredelse.     Alligevel 

hvilede  ældre  Dages   Gjenskin   og  Efterklang   endnu 
længe  over  Laget,  —  og  i  denne  Henseende  er  det 
betegnende,  at  Vers-Protokollen  blev  fortsat.     Stedse 
vedligeholdt  sig  i  Kredsen    meget   nøiagtige   Tradi- 
tioner  og   levende  Erindringer,    og    Selskabet   forte 
endnu  længe    en  ganske    mærkelig  Tilværelse,    især 
ved   sin    eiendommelige,    ligesom    af   Anekdoter  og 
Silhouetter  sammenkjædede   Historie.     Rahbek,    der 
tilligemed    flere  Danske    var    bleven    optagen  i  Sel- 
skabet,   fortæller,     at     disse    Kroniker    virkede    saa 
skuflende,  at  man  hvert  øieblik  ventede  at  se  Wes- 
sel   eller   Yibe    eller    Fasting  træde    ind  af  Doren. 
Men  til  denne  levende  Fornyelse  af  det  Svundne  kan 
endnu  feies  en  Omstændighed,  som  hverken  Rahbek 
eller  nogen  anden  Forfatter   har  omtalt.     Selskabet 
havde    nemlig,    foruden    det    normale  Antal  af  150 
indenbyes  Deltagere,    en  Klasse  fraværende  og  beta- 
lende  Medlemmer,    der    dels    bestod    af  oprindeligt 
for  Kredsen  Fremmede,  dels  af  Bortreiste,   der  ved- 
blev gjennem  Breve  og  allehaande  andre  Meddelelser 
at  staa  i  stadig  Forbindelse  med  Selskabet,    og  som 
aldrig  undlod  at  besoge  det,    naar  de  kom  til  Kjo- 
benhavn.      Den    hyppigt    gjentagne   Forelæsning    af 
hine,   i   Arkivet    omhyggeligt  opbevarede    Skrivelser, 
og  de  glade  festlige  Sammenkomster   med   flere   til- 
reisende  ældre  Medlemmer,    hørte  uden  Tvivl  til  de 
mest  levende  Erindringsmidler ,  der  forbandt  Selska- 
bets Fortid   med  dets   sidste    Periode.      Endelig,    i 

Aaret  1813,  da  det  norske  Universitet  var  sat  i 
Virksomhed,  og  det  politiske  Baand  mellem  Norge 
og  Danmark  kjendeligt  Løsnedes,  ophørte  det  norske 
Selskab  i  Kjobenhavn.  Det  er  ellers  mærkeligt,  at 
man  saavel  om  Tiden  for  som  om  de  nærmere  Om- 
stændigheder ved  Selskabets  Oplosning  har  meget 
forskjellige  Traditioner.  Man  beklager  Tabet  af  dets 
Bibliotek,  Arkiv,  Forretnings-Protokol  og  Kopibog 
o.  s.  v.,  men  kan  ei  med  nogen  Sikkerhed  angive, 
hvorledes  alt  dette  er  gaaet  tabt.  Saa  meget  er  i  alle 
Fald  temmelig  paalideligt,  at  Selskabet  hævedes  i  det 
her  angivne  Aar.  Navnet  blev  af  enkelte  af  dets 
Medlemmer  fort  over  paa  en  Klub-Forening,  der  stif- 
tedes i  Kristiania  1818. 

Naar  vi  nu  til  Slutning  gjentage  den  Betragt- 
ning, at  det  var  en  levende  og  ved  Omstændig- 
hederne end  mere  bevæget  Nationalfølelse,  der  frem- 
kaldte Stiftelsen  af  det  norske  Selskab,  da  er  det  os 
tillige  klart,  at  denne  Følelse  ei  blev  beskæmmet  i 
sine  Følger.  Vi  erindre,  at  en  udbredt  literær  og 
poetisk  Virken  havde  sit  Fællesbaand  i  Selskabet, 
og  at  det  lykkedes  hine  mindeværdige  Normænd  at 
give  en  vigtig  Epoke  af  vort  Sprogs  Literatur 
et  stærkt  Præg  og  Fremstød  til  nye  Udviklinger. 
Idet  vi  udhæve  denne  Fortjeneste,  der  har  Betyd- 
ning for  tvende  Folk,  kan  det  ei  forstemme  os,  at 
enkelte  Danske  have  fornegtet  eller  miskjendt  den. 
Thi  fra  Danmark  kommer  dog  dette  Mindes  Berøm- 

melse  os  imøde.  Se  vi  tilbage  paa  det  norske  Sel- 
skabs Arne  i  Kjøbenhavn,  da  finde  vi  ogsaa  der 
dets  Eftermæle  hædret.  Og  denne  Anerkj  endelse, 
der  er  udgaaet  fra  de  vegtigste  Stemmer,  er  et  af 
de  stærke  Vidnesbyrd  om  det  aandelige  Fællesskab, 
som  varigt  knytter  os  til  Broderfolket. 


150 


III. 

En  literær  Situation  og  en  Digter- 
Række. 

lVled  Begyndelsen  af  det  forrige  Aarhundredes  ot- 
tende Decennium  indtræder  en  vigtig  Epoke  for  vort 
Sprogs  poetiske  Literatur.  1771  udkom  ..Thronfol- 
gen  i  Sidon"  af  Bredal  tilligemed  hans  Efterspil 
..Den  dramatiske  Journal",  og  „De  brutale  Klappere" 
af  Ewald.  1772  fik  man  ..Zarine''  af  Brun  og  Wes- 
sels ..Kjerlighed  uden  Strømper".  Samme  Aar  stif- 
tedes Xorske  Selskab.  Enhver,  der  kjender  noget 
til  vor  Literatur-Historie,  vil  have  en  Forestilling 
om  Betydningen  af  denne  Sammenstilling.  Men  ved 
noiere  Betragtning  ser  man,  at  en  Frembringelse  fra 
1770  maa  tages  med.  nemlig  Ewalds  Tragedie  ..Rolf 
Krage". 

Den  Gjæring  i  Skj-ønliteraturen,  som  havde  vist 
sig  under  Frederik  den  Femte,  fremtraadte  nu  i 
mere  bestemte    Modsætninger,    og   af  Stridigheden 

dannede  sig  en  kj  endelig  Fremgang  i  Poesiens  Ud- 
vikling. Denne  kan  ei  tilstrækkeligt  forklares  af  de 
Grunde,  som  i  Almindelighed  angives.  Man  viser 
nemlig  enten  hen  paa  et  fremragende  Digter-Navn, 
der  ligesom  hæves  op  over  al  Sammenligning  med 
Omgivelsen,  eller  man  holder  sig  fornemmelig ,  som 
Kahbek,  til  en  vis  Foranstaltning,  til  „Selskabet  for 
de  skjonne  Videnskaber".  Dette  Selskab  var  saavel 
i  sin  Oprindelse,  —  da  det  stiftedes  efter  tydsk  Mon- 
ster, med  tydsk  Indflydelse,  —  som  ved  sin  Sammen- 
sætning og  Metode  fremmedartet  og  ufrugtbart  i 
Forhold  til  det  Fornødne :  Vækkelsen  af  noget  Eien- 
dommeligt  i  vort  Sprogs  Poesi.  Selskabet  skulde 
bidrage  til  at  „bestemme  Smagen" ,  og  til  at  frem- 
kalde alvorlig  Digtekunst.  Hermed  gik  man  ud  fra 
to  falske  Synsmaader  ;  man  stolede  paa  den  udvortes 
Tilskyndelse,  betragtede  Opgaven,  Præmien,  som 
Vækker,  —  og  dernæst  vilde  man  stifte  Kritiken, 
før  den  havde  nogen  Gjenstand.  Den  tydske  Cliques 
Hensigt  var,  ved  Indførelse  af  tydsk  Digtning  efter 
nyeste  Snit,  at  gjøre  den  danske  Skjønliteratur  til  et 
Underbrug  af  den  tydske.  Derfor  beklagede  Schle- 
gel, at  de  Danske  havde  større  Sands  for  den  franske 
Poesi  end  for  den  tydske,  og  at  de  foretrak  fransk 
Skuespil.  Han  glemte  kun  ved  den  Leilighed ,  at 
Tydskerne  selv  stod  som  mere  eller  mindre  villige 
Beundrere  af  det  franske  Mønster.. 

Men  Schlegels  Bemærkning    viser,    skjønt    ham 

ubevidst,  den  Spænding,  hvortil  Tvistepunkterne  kunne 
henføres.  Der  handledes  om  Beskaffenheden  af  den 
poetiske  Sprogform  og  Diktion,  samt  om  poetiske  For- 
billeder saavel  med  Hensyn  til  Stoffernes  Valg  som 
til  deres  Behandlingsmaade.  Noiere  kan  det  ei  ud- 
trykkes; thi  det  hele  Schisma  var  svævende,  og  kom 
først  lidt  efter  lidt,  —  ikke  ved  Forhandlingen,  der 
til  begge  Sider  vedblev  at  være  uklar ,  som  den  var 
skjevt  anlagt,  —  men  ved  selve  den  poetiske  Frem- 
bringelse, til  Tydelighed.  Den  Feil,  —  den  dels 
ubevidste,  dels  bevidste  Forfalskning  af  det  literær- 
historiske  Omdomme,  —  som  har  indsneget  sig  i 
Fremstillinger  af  den  saa  kaldte  Ewaldske  Periode, 
maa  derfor  strax  betegnes ,  inden  man  gaar  over  til 
Enkelthederne.  Det  har  nemlig  faaet  Udseende  af, 
at  der  paa  den  ene  Side  var  en  mere  klar  og  dyg- 
tigere udtalt  Stræben  for  Poesiens  Frihed  og  Op- 
sving, og  paa  den  anden  en  ensidig,  aandLøs  Ved- 
hængen  ved  lavtliggende  Synspunkter  og  indskræn- 
kede Kunstformer.  Man  har  t.  Ex.  ved  Fremstillin- 
gen af  Digter-Stridens  Begyndelse  sat  Rosenstand 
Goiskes  Theater-Recension  i  et  Lys  af  Overlegenhed 
over  Bredals  ..Thronfølgen  i  Sidon"  som  om  den 
indeholdt  en  fuldkommen  træffende  og  afgjorende 
Dom,  —  man  har  udhævet  Ewalds  Indlæg  i  Striden, 
..De  brutale  Klappere",  som  et  dramatisk  Mester- 
stykke af  Vittighed  og  Satire,  —  man  har  stillet 
Carstens,  Ewalds  Aristark,    som  en  Smagsmand  over 

alle  andre  i  denne  Periode.     Men  alt  dette  er  uden- 
for Sandheden. 

Paa  begge  Sider  stod  Doktrinære,  der  i  Grunden 
havde  samme  Hoved  farve,  —  paa  begge  Sider  fand- 
tes Uklarhed  og  Dilettantisme,  saavel  i  Tilegnelsen 
af  æsthetiske  Grundsætninger  som  i  deres  Udvikling- 
og  Fremstilling,  —  og  overalt  saaes  Retninger  i  det 
Poetiske,  som  for  vor  Tids  Betragtning  ere  forældede. 
Vi  kjende  den  almindelige  Synskreds,  der  omgav 
begge  Leire.  Den  overdrevne  og  i  Sandhed  aandlose 
Beundring  for  de  antike  Monstre  knyttede  Poesien 
til  en  fremmed  Verden  og,  i  overveiende  Grad,  til 
staaende  Emner.  Derved  blev  den  utilgjængelig  fol- 
den store  Flerhed,  upaavirkelig  for  Nationalaandens 
Inspirationer,  hvoraf  alene  en  blivende  Indflydelse,  et 
frugtbart  Kredsløb  kan  fremgaa.  Digterens  Tanke- 
billeder heftede  ved  afsj  elede  Allegorier  og  ved  Brud- 
stykker af  en  forlængst  udløben,  misforstaaet  Civili- 
sation. Saaledes  blev  Poesien  Stil-Øvelse  og  Rhe- 
torik.  Den  gjeldende  Smagslærer  var  Batteux ,  som 
netop  ved  denne  Tid  udovede  sin  fulde  Indflydelse; 
han  herskede  i  Frankrig,  han  virkede  kjendeligt  paa 
de  Engelske,  i  Tydskland  var  han  indfort  af  Gott- 
sched,  Schlegel  og  Ramler.  Hans  „  Cours  de  hellen 
leltres"  blev  1773  oversat  af  Jens  Hvas,  „formered" 
med  Schlegels  Anmærkninger  og  med  danske  Exem- 
pler,  valgte  af  Abrahamson.  Batteux's  Sætning,  at 
det  klassiske  Drama  var   græsk   og  fransk,    blev  ei 

engang  modsagt  af  Klopstock.  Efter  Aristoteles 
satte  han  som  Princip,  at  Kunst  og  Poesi  er  Efter- 
ligning af  Naturen;  dog  forstod  han  ei  dermed  det 
skjonne  Typiske  i  Virkeligheden,  men  de  Forbilleder 
af  denne,  som  Smagen  vælger  og  forædler.  Ved 
Smag  forstodes  igjen  den  gjeldende  franske,  og  dens 
Forædling  af  Emnet  gik  ud  paa  konventionelle  For- 
siringer. Der  herskede  Udvorteshed  i  Opfatning  som 
i  Behandling. 

Men  hvilede  den  franske  Skjonliteratur  paa  en 
skjev  Betragtning  af  det  Antike,  saa  var  Klopstocks 
Reform  ikke  bedre.  Ogsaa  han  gik  tilbage  til  Old- 
tiden i  sine  Bestræbelser  for  at  grunde  en  ægte 
tydsk  poetisk  Literatur,  klassisk  som  den  franske. 
Han  hengav  sig  til  en  ufri  Efterligning  af  antik, 
Digtekunst,  der  nu  skulde  forbindes  med  det  hoist 
uklare  Bardevæsen  og  med  Gjenklang  af  de  Ossianske 
Sange.  Den  franske  Monster-Poesi  havde  dog  det 
Fortrin,  at  den  dannede  en  eiendommelig  Stobning 
af  klassiske  og  romantiske  Elementer,  og  var,  med 
sin  Rod  i  et  mægtigt  Lands  Kulturbund,  udbredt 
over  den  vide  Verden.  Men  vistnok  maa  her  med- 
tages Tidstegn ,  der  råbe  den  franske  Aands  Udart- 
ning i  forrige  Aarhundrede.  Literaturens  Overmo- 
denhed viste  sig  just  i  Frembringelser,  som  man  for- 
trinsvis kaldte  Smagsverker,  Oeuvres  d'esprit.  Poe- 
sien behandledes  som  en  overfladisk  Leg,  omtrent 
som  en  Forfinelse  paa  Konversationen;    det    var  en 

letfærdig,  flygtig  Aandrighed,  der  bragte  de  smaa 
Fortællinger,  NouveUes  a  la  main,  den  rimede  Anek- 
dote, Epigrammet,  Ordspillet,  i  Mode.  Den  frem- 
kaldte blandt  Andet  en  moderne  Phlyakographi,  Olym- 
pen travesteret,  efter  den  samme  Smag,  der  skulde 
gjore  Alt  nydeligt,  kokettere  med  Alt,  bringe  alle 
Dimensioner  ned  til  Nips.  Med  denne  Tilstand 
fulgte  en  frivol  Interesse  for  Theatret,  hvor  Skue- 
spillet fik  samme  overfladiske,  tvetydige  Væsen.  Til 
Dagens  Tone  hørte  endelig  et  udbredt  literært  Di- 
lettantskab og  allehaande  smaa  Mæcenaters  Iver  i  at 
beskytte  Geniet. 

Det  norske  Selskab  har  maattet  hore  ilde  for 
Afhængighed  af  hele  denne  Ketning.  Men  den  laa 
ganske  i  Tiden.  Og  i  -Øvrigt  vare  de  lette  Sager, 
der  flagrede  ud  fra  Normændenes  Kreds,  mangen 
Gang  et  betimeligt  Vaaben  under  en  literær  Tvist, 
hvor  der  i  alle  Fald  var  Alvor  i  Legen.  Den  franske 
Smags  Indflydelse  i  denne  Periode  er  let  forklarlig. 
Og  det  kommer  her  i  Betragtning,  at  Skjonlitera- 
turen  var  bleven  en  Magt  i  Frankrig.  Forfatterbanen 
havde  der  stor  Anseelse  og  Betydning,  medens  den 
i  England  og  Tydskland  endnu  var  usikker  og  mang- 
lede Glands.  Saaledes  fik  de  franske  Smagsverker 
et  Slags  standsmæssig  Vegt,  der  forbandt  sig  med 
den  literære. 

Blandt  de  Tegn  paa  Mistydning  af  Literaturens 
Væsen  og  Virken,  som  karakterisere  Epoken  og  dens 

Ordførere  i  Danmark,  er  dette  et  af  de  stærkeste, 
at  man  troede  ved  ydre  Foranstaltninger  at  kunne 
fremkalde  ikke  blot  enkelte  Verker,  men  en  Udfyld- 
ning af  det  Manglende  i  Skrift-Slagsenes  Rubriker. 
Holberg  har  sagt,  at  det  var  hans  Hovedhensigt 
„at  bøde  paa  de  Savn  in  literis,  som  os  især  af 
Fremmede  har  været  bebreidet".  Han  var  imidler- 
tid i  temmelig  stort  Omfang  Mand  for  at  gjøre  det, 
og  han  afholdt  sig  dog  fra  den  Gjerning,  der  laa 
altfor  langt  udenfor  hans  naturlige  Kald.  Men  Sel- 
skabet for  de  skjønne  Videnskaber  var  nu  den  Ind- 
retning, hvorfra  Literatur-Verkerne  som  fra  et  stort 
Faktori  skulde  udgaa,  og  Penge,  rigtignok  kun  Smaa- 
penge,  tilveiebragtes  som  fornoden  Drifts-Kapital. 
Det  mest  forønskede  Fænomen,  som  viser  sig  ved 
Begyndelsen  af  Epoken,  er  Skuespillet,  just  i  et  Par 
Eetninger,  som  Literaturen  ei  havde  kunnet  tilegne 
sig,  i  Tragedier  og  Syngespil. 

Holbergs  Komedier  vare  Literaturens  største  og 
anseligste  Eiendom.  Men  den  var  mere  som  en  i 
Rigets  Skatkammer  indsat  Kostbarhed,  der  bevares 
for  kommende  Dage ,  end  som  en  Sum,  der  er  i  le- 
vende Bevægelse.  Det  er  da  fornødent  at  tage  Hen- 
syn til  Beskaffenheden  af  den  Tids  dramatiske  Sands 
•og  Fordringer  til  Skuespillet.  Man  foretrak  Situa- 
tions- og  Konversations-Stykket,  men  der  herskede  en 
Kaahed  i  Smagen  og  en  Skjevhed  i  det  æsthetiske 
Indtryk,    hvorom  vi  nu  neppe  kunne  gjøre  os  nogen 

tydelig  Forestilling.  Holberg  kæmpede  mod  de  Welt- 
heimske  og  v.  Qvotenske  Haupt-  und  Staatsactionen, 
—  men  han  overvandt  dem  ei.  Der  foregik  Hoved- 
Afhuggelser  paa  Scenen,  Himmel  og  Helvede  blev 
forestillet,  —  og  Hans  Wurst  var  oppe  i  alt  dette 
med  den  raaeste  og  vildeste  Spøg.  Ikke  blot  Mæng- 
den, men  Hoffet,  Folk  af  Stand,  fandt  Behag  i  saa- 
danne  Smagløsheder.  Selv  paa  den  danske  Skue- 
plads, der  idelig  maatte  lukkes,  —  der  hos  Publikum 
og  Magthaverne  maatte  betle  sig  frem  fra  det  ene 
Livstegn  til  det  andet,  —  herskede  dette  Væsen.  Ko- 
medie-Plakaterne til  de  Holbergske  Stykker  vare  i 
Markedskriger-Stil,  for  at  trække.  Saaledes  hed  det 
en  Gang :  „Der  opføres  den  saa  vidt  berømte  Møller- 
dands  af  tre  Personer.  Dandsemesterens  Kjereste 
opvarter  Tilskuerne  med  en  hel  Cantate.  Til  Slut- 
ning opføres  det  særdeles  lystige  Stykke,  kaldet  Jule- 
stuen". De  lokkende  Midler  benævnedes  fornøielige 
Præsentationer,  Positurer,  Artigheder,  Udstafering, 
Intermeder,  melerede  med  Dands.  Endnu  i  1 768  op- 
vartedes paa  Theatret  med  Linedands  og  tilhorende 
Bajads  to  Gange  ugentlig. 

Tragedierne  Phædra,  Andromache,  Mithridates, 
af  Eacine,  vare  opførte  paa  Hof-Theatret  som  paa 
den  danske  Skueplads.  Siden  forsynede  den  i  sin 
Tid  bekj endte  Literator  Lodde  og  den  utrættelige 
Charlotte  Dorothea  Biehl  Theatret  med  Oversættel- 
ser af  franske  Tragedier,    ofte  i  det  sletteste  Sprogr 

der  i  stive  Alexandriner  tilskanderedes  Publikum. 
Det  er  vanskeligt  for  den .  hvis  Opdragelse  ei  er 
fransk,  at  komme  til  nogen  ren  og  uforstyrret  Ny- 
delse af  den  franske  klassiske  Tragedie  med  dens 
forskruede  Kollisioner,  unaturligt  kolde  Pathos  og 
farvefase  Sceneri;  dog,  —  man  tænker  sig  Indtrykket 
af  Sprogkunstens  Harmoni  og  af  denne  symmetriske, 
med  den  fineste  Takt  udførte  Bygning,  der  paa  det 
Noieste  slutter  sig  til  et  stort  Folks  ovrige  Verker 
i  dets  mægtigste  Dannelses-Epoke.  Men  nu  den 
plumpe  Efterligning  hos  Tydske  og  Danske !  Med 
hvad  Slags  Modtagelighed  have  vore  Forfædre  opfat- 
tet disse  Fremstillinger,  og  fundet  Fortryllelse  ved 
dem?  Det  er  mærkeligt,  at  Holbergs  Tragi-Ko- 
medie  „Melarupe"  gjorde  overordentlig  Lykke,  selv 
udover  Midten  af  det  forrige  Aarhundrede,  og  hen- 
lagdes først  1781 ,  efter  30  Forestillinger.  Holberg- 
angiver  selv  Stykket  som  en  Parodi  paa  Tragedier, 
men  siger  ogsaa,  at  da  Digteren  „i  et  saa  latterligt 
Emne  stormer  i  næsten  sophokleiske  Toner,  opvækker 
han  paa  een  Gang  Latter  og  Graad".  Man  tænke 
sig,  —  ved  den  parodiske  Svulst  i  Stykket  rortes 
Tilskuerne  til  Taarer !  Saadan  omtrent  var  Smagen 
for  det  Tragiske,  da  man  i  de  belletristiske  Anstalt- 
mageres Tid  begyndte  at  raabe  paa  originale  Sørge- 
spil. „Naar  vil  dogV  hed  det  i  offentlige  Blade, 
„vore  danske  Genier  give  os  originale  Sorgespil?1" 
Monstrene  vare  der,  —  Præmien  blev  udsat.  —  Sel- 

skabet  for  de  skjonne  Videnskaber  sad  færdigt  til 
Annammelse.  Saaledes  fremkom  1770  Ewalds  „Rolf 
Krage",  indleveret  af  Klopstock,  forkastet  af  Selska- 
bet. To  Aar  efter  blev  Bruns  „Zarine"  modtagen,  og 
opfort  med  uhyre  Bifald.  Og  under  denne  Iver  for 
Faget  erklærede  Guldberg:  „Brun  maa  ikke  tænke 
paa  Befordring,  før  han  har  skrevet  nok  en  Tragedie. " 
Men  vi  vende  os  til  Syngespillet.  Det  var  mindre 
omspurgt,  mindre  anseligt,  mindre  paaagtet  af  Lite- 
raturens  Ledere  og  Formyndere.  Ved  dette  Tids- 
punkt blev  endog  dets  Adkomst  til  en  Plads  i  Skjon- 
literaturen  bestridt  af  de  Doktrinære.  Imidlertid  var 
dets  Indførelse  paa  den  danske  Scene  tilstrækkeligt 
forberedt;  thi  allerede  Frederik  den  4de  havde  saa- 
vel  tydsk  som  italiensk  og  fransk  Opera,  der  altid 
ved  Hoffet  gjorde  Lykke.  I  Midten  af  Aarhundredet 
var  det  især  den  af  Favart  og  hans  Hustru  udvik- 
sede  Opera  comique,  —  Comédies  melées  d'ariéttes,  — 
som  kom  i  hoieste  Mode.  Indførelsen  af  denne 
Genre  paa  den  danske  Skueplads  kostede  Mede,  og 
fandt  hos  Publikum  kun  en  Støtte  i  den  Mani 
for  alskens  Theatervæsen ,  som  herskede  i  Frankrig- 
og  begyndte  at  blive  efterabet  i  Danmark.  Mod- 
standen var  imidlertid  haard  nok;  men  en  enkelt 
Mands  udholdende  Iver  overvandt  den.  Det  var 
den  i  Literaturen  næsten  berygtede  Normand  Nils 
Krog  Bredal,  der  trods  alle  Hindringer  satte  den 
Plan  igjennem,  at  vinde  Theater    og    Publikum    for 

dette  Kunstfag.  Men  derved  bragte  han  ogsaa  lej- 
lighedsvis de  svævende  Stridigheder  mellem  norske 
og  danske  Literatorer  til  at  antage  bestemte  Stil- 
linger, medens  hans  Navn  blev  til  Spot  og  Spe  i 
den  derved  dannede  Situation.  Bredal  havde  saa 
tynd  literær  Livskraft,  af  et  Par  Epigrammer  af 
Fasting  og  et  eneste  Feilgreb  af  ham  selv  har,  i  en 
lidet  nøieregnencle  Tid,  været  nok  til  at  ødelægge  hans 
allerede  erhvervede  Anseelse.  Alligevel  vil  Literatur- 
Historien  altid  lægge  en  særegen  Vegt  paa  hans  Vir- 
ken,  medens  den  uden  Betænkning  kan  overlade  fiere 
af  hans  Jevnlige  til  Forglemmelse. 

Nils  Krog  Bredal  var  fedt  i  Trondhjem  1733. 
Hans  Fader,  Thomas  Bredal,  selv  en  maadelig  Poet, 
var  Lagmand  over  Nordland  og  Finmarken.  Nils  B. 
optraadte  allerede  1752  med  en  Oversættelse  af  Ovids 
Forvandlinger,  1ste  Bog,  hvortil  senere  kom  de  fire 
næste.  Men  han  var  fornemmelig  enthusiastisk 
Musik-Elsker  og  tillige  kyndig  Musiker.  Hans  første 
Syngestykke,  som  var  en  Opera-Text  til  laant  italiensk 
Musik,  har  følgende  Titel:  „Gram  og  Signe,  eller 
Kjærligheds  og  Tapperheds  Mesterstykker,  et  Synge- 
spil i  trende  Optog,  forfattet  af  Nils  Krog  Bredal. 
Til  Fædresprogets  Ære  opført  blandt  kjøbenhavnske 
Studentere  1756".  I  Fortalen  til  dette  Forsøg  siger 
Forfatteren  blandt  Andet:  „Kunde  jeg  alene  derved 
bevæge  en  beqvemmere  Geist  og  Pen  til  at  forsøge 
det  Samme,  haaber  jeg,  at  vort  danske  Sprog  endog 

paa  Skuepladsen  igjen  skal  erlange  sin  forlorne  Bor- 
gerrettighed, og  da  var  det  mig  en  hundredefold  Be- 
lønning for  mit  ringe  Arbeide".  Stykket  blev  givet 
to  Gange  med  stor  Berømmelse,  i  Bredals  egen  Bo- 
pæl. Flere  høie  Herskaber  vare  nærværende,  og  blandt 
dem  P  indsen  af  Sachsen-Hildburghausen ,  Kongens 
Svoger.  Kort  efter  forfattede  Bredal  „Eremitten",  et 
musikalsk  Hyrdestykke,  indrettet  som  en  Pastorelle 
i  Anledning  af  Frederik  den  5tes  Fødselsfest  1757. 
Dette  Stykke  blev,  ligesom  det  forrige,  opført  hos 
Bredal  af  Dilettanter,  der  kaldtes  „det  dansk-elskende 
musikalske  Selskab".  Nu  skaffede  han  sig  Adgang 
til  det  kongelige  Theater,  hvor  han  fik  opfort  sin 
„Den  tvivlsomme  Hyrde  eller  den  vovelige  Prøve, 
originalt  Syngestykke  i  to  Afhandlinger,  indrettet  som 
et  Intermezzo,  samt  „Eremitten"  og  et  andet  Inter- 
mezzo „Den  lykkelige  Hverver".  Skjønt  udnævnt 
til  Borgemester  i  Trondhjem ,  opholdt  han  sig  i 
Kjøbenhavn ,  hvor  han  1771  blev  Theater-Direktor. 
Imidlertid  bragte  han  paa  Scenen  „Tronfølgen  i  Si- 
don,  en  original  lyrisk  Tragi-Comedie  i  to  Hand- 
linger", med  Musik  af  Kapelmester  Sarti. 

Naar  man  opfatter  den  Ewaldske  Periode  som 
en  Kamptid,  hvori  Smagsretning,  Poesi,  Kritik  maa 
sees  under  Indflydelsen  af  Parti-Had,  —  naar  man 
fremstiller  Striden  som  en  Brydning,  hvori  person- 
lige og  nationale  Fordomme  paa  den  ene  af  Siderne 
gjaldt  mere  end  det,    der  skulde  være  de  Stridendes 

J.   Welhavens  Skrifter.      VIII.  11 

Fælles-Anliggende,  da  har  man  forladt  det  Stade, 
som  en  rolig  og  veiledende  Betragtning  maa  ind- 
tage. Det  kan  ikke  negtes,  at  enkelte  af  de  Stri- 
dende have  været  paa  Afveie.  Men  i  Almindelighed 
var  det  norske  Parti,  hvorimod  hin  Anklage  er  rettet, 
en  efter  Tidernes  Leilighed  meget  oplyst  og  retmæs- 
sig Samling  af  Stemmegivende.  Derfor  har  ogsaa, 
som  Rahbek  bemærkede,  Striden  havt  en  saa  afgjo- 
rende  Indflydelse  paa  dette  Tidsrums  og,  man  kan 
lægge  til,  paa  den  følgende  poetiske  Literatur.  Men 
forså avidt  Perioden  i  ethvert  Tilfælde  kan  kaldes  en 
Strids-Tid,  kan  man  ogsaa  sige,  at  dens  Begyndelse 
fuldkommen  var  i  Karakter:  Striden  har  havt  sine 
Hovedoptrin  og  Mellemspil,  og  en  Ouverture  ganske 
i  Alarm-Stil,  med  Piber  og  Trompeter.  Men  endog 
i  en  anden  Henseende  kan  dette  Billede  bibeholdes. 
Thi  ogsaa  dette  er  mærkeligt,  at  skjønt  Ouverturen 
var  indledende,  stod  den  dog  kun  i  en  løs  Forbin- 
delse med  den  paafølgende  Handling. 

Hoffets  Forkjerlighed  for  Syngespillet  viste  sig, 
da  Kapelmester  Sarti  1770  fik  under  sin  Entreprise 
den  danske  Skueplads ,  som  Byen  ei  kunde  opret- 
holde. Men  da  han  selv  ei  var  Sproget  mægtig, 
forbandt  han  sig  med  Bredal,  til  hvis  Syngespil 
han  før  havde  anordnet  Musiken.  Af  denne  For- 
bindelse fremkom  „Thronfølgen  i  Sidon1-,  først  op- 
ført 4de  April  1771,  og  gjentaget  4  Gange  i  Ead 
med  ualmindeligt  Bifald.  Imidlertid  maa  der  ved 
Anbringelsen   af  dette  Stykke  være  mødt  Vanskelig- 

heder,  som  nu  ei  kj  endes.     I  Fortalen  siger  B.  nem- 
lig :  „Efter  Anseende  er  dette   det  sidste  af  mit  Ar- 
beide  for  Skuepladsen".      Det  havde  „ved  hel  uven- 
tede Hindringer  henligget  i  tre  Maaneder,   og   aldrig 
seet  Lyset,   dersom  ei  Justitsraad,   Postdirektør  Jo- 
han  Georg    Pauli  havde  opmuntret    Forfatteren,   og 
bragt  ham  til  paa  Ny  at  betræde  en  Vei,  der  forer  saa 
faa  Angenemheder  med  sig".      B.  klager  over  Char- 
lotte Biehls  og  Wandals  Forstummen,    og  udbryder 
derhos :    „Hvor   meget   kunde    vi   ei   vente   os  af  en 
Ewald,  naar  han  blev  opmuntret  til  at  stemme  sin 
Lire  i  de  hede  lyriske  Toner".      Dog,  Stykket  gjorde 
Lykke,   og  kunde  ansees  som  fuldkommen  godkjendt 
af  Publikum,    da   det    igjen    kom   paa   Scenen   ved 
Vinter-Forestillingernes    Aabning,    den   7de   Oktober 
1771.      Og  da  gik  det  endnu  godt  ved   Opforeisen. 
Men   samme   Dag   udkom   Den   dramatiske  Journals 
første  Numer,  med  Recensionen  af  Rosenstand  Goiske. 
Sujettet  i  „Thronfolgen"  er  den   Begivenhed    af 
Alexander  den  Stores  Historie,   da,    efter  Slaget  ved 
Issus,  Sidon  underkastede  sig  ham  og  modtog  af  ham, 
i  Stedet  for   Straton,    til    Regent   Abdolonimus,    en 
Havedyrker,  men  af  kongeligt  Blod.     Stoffet  er  oftere 
blevet  brugt,  blandt  Andet  i  det  franske  Stykke  „Le 
jardiuier  au  Sidon1,1- ,  som  opførtes  paa  Hof-Theatret. 
Det  poetisk-musikalske  Element  i  Bredals   Skuespil 
er,  som  Brug  var    i  den  Genre,  ikke  meget  omfat- 
tende :  En  Arie  med  Chor  til  Introduktion,  siden  korte 

1 1* 

Arier  i  Slutningen  af  Scenerne,  og  en  enkelt  Duet 
inde  i  Stykket;  desuden  var  indlagt  en  saa  kaldet 
Gartner-Ballet. 

Abdolonimus  er  en  stor  Herre,  der  har  trukket 
sig  tilbage  i  Ringhed  og  Ensomhed;  han  lever  for 
Naturen,  for  Dyden,  og  for  sin  Datter  Eufemia,  der 
er  trolovet  med  en  Have-Arbeider  Agatokles.  I  anden 
Scene  siger  Eufemia:  „Min  Fader,  jeg  kommer  nylig 
fra  det  Træ,  der  nede  i  Haugen,  hvori  Agatokles  for 
tre  Vintre  siden  skar  mit  Navn;  det  voxer  og  trives 
vel.  Vi  have  begge  med  Henrykkelse  betragtet  dette 
gode  Forvarsel,  og  dette  er  Aarsagen,  hvorfor  vi  have 
tovet  saa  længe".  Det  Eneste,  der  piner  Abdolo- 
nimus, er  Anelsen  om,  at  Alexander  kunde  opspore 
ham  og,  af  Frygt  for  hans  Adkomster,  bortføre  ham 
langt  fra  Fædrelandet  „i  et  haanligt  Slaveri".  Aga- 
tokles og  Eufemia  trøste  ham.  Det  er  just  Dagen 
for  deres  Forening,  og  der  skal  i  den  Anledning  an- 
stilles Ofringer.  Hefæstion  kommer  fra  Alexander 
tilligemed  Kleobolus,  der  elsker  Eufemia,  og  tilbyder 
Abdolonimus  Tronen.  Men  hertil  føies  det  Magt- 
sprog, at  Kleobolus  skal  ægte  Eufemia,  og  være 
Tronfølger.  Efter  en  kort  Kamp,  mellem  Faderkjer- 
lighed  og  Ordholdenhed  paa  den  ene  Side  og  Ære 
og  Fædrelandskjerlighed  paa  den  anden,  giver  Abdo- 
lonimus tabt  for  det  sidste  Hensyn,  reserverende  sig 
imod,  at  det  sker  af  Forfængelighed.      Baade    hans 

Datter  og  hendes  Forlovede  gjør  ham  Bebreidelser. 
Agatokles  er  utrøstelig. 

Anden  Akt  i  Venus-Templet.  Paa  Alteret,  som 
er  antændt  af  Agatokles,  „brænde  tvende  Hjerter 
med  adskilte  Luer",  men,  medens  Agatokles  synger 
sin  Arie,  „forenes  de  til  et".  Eufemia  kommer  og 
siger,  at  nu  skal  hendes  Formæling  med  Kleobolus 
strax  foregaa.  Agatokles  fortvivlet,  bort.  Abdo- 
lonimus  udraabes  til  Konge.  Derpaa  Formælings- 
Ceremonien.  Men  Eufemia  staar  endnu  imod,  og 
fordrer,  at  Agatokles  skal  tilkaldes,  for  at  se,  at  hun 
protesterer  til  det  Yderste.  Agatokles  kommer  ind 
i  hvide  Klæder,  med  Krands  om  Hovedet:  „Til  en 
Fest  som  denne  horer  et  hoitideligt  Offer".  Han 
tager  Farvel  med  Alle,  og  stikker  sig.  Kleobolus, 
rørt:  „Kunde  jeg  kjobe  den  trofaste  Elskers  Liv  med 
mit  eget!"  Agatokles:  „Ædelmodige  Medbeiler,  lad 
mig  do  som  Eufemias  Brudgom!"  De  formæles. 
Den  døende  Agatokles  synger  en  Arie.  En  Herold 
træder  ind  med  den  Begjæring,  i  alle  Borgeres  Navn, 
at  Eufemias  Valg  skal  stadfæstes,  og  Agatokles  blive 
Tronfølger.  Almindelig  Beklagelse.  Kleobolus  atter 
renoncerende,  „dersom  det  kun  ei  var  for  sildigt". 
Agatokles  (reisende  sig  meget  hastigt):  „Jeg  lever, 
thi  jeg  forbeholdt  mig  at  give  mig  Hjertestødet  til 
det  sidste  øieblik,  —  behold  Du,  Kleobolus,  Tronen, 
—  naar  jeg  blot  faar Eufemia!"  —  „Nei,  ædelmodige 
Ven !"  —  Hefæstion  bekræfter  Agatokles  baade  i  Gifter- 

maal  og  i  Tronfølge.  Et  almindeligt  Frydeskrig 
høres.     Slutnings-Chor. 

Det  kunde  synes  os  fast  utroligt,  at  dette  Stykke 
er  blevet  seet  med  Bifald.  Men  i  Sammenligning 
med  de  dengang  yndede  Sager,  Charlotte  Biehls 
„Silphen",  „Kjerlighedsbrevene",  „Den  prøvede  Tro- 
skab", o.  fl.  lign.,  kan  det  vel  forsvare  sin  Plads.  Det 
er  sandt,  Talen  er  pedantisk  som  i  Suhms  Idyller 
og  Hyrdestykker,  og  som  i  Wandals  og  Jomfru  Biehls 
Skuespil.  Men  Sproget  er  i  øvrigt  rent  og  mere 
end  almindeligt  flydende.  Versene  ere  efter  Nutidens 
Begreber  prosaisk  matte,  og  gjøre  næsten  alle  et  pa- 
rodisk Indtryk.  Men  de  svare  til  den  Tids  Arie- 
Stil  og  til  Middelsorten  af  Periodens  Poesi. 

Rosenstand  Goiskes  Kritik  over  dette  Stykke  i 
Den  dramatiske  Journal  er  et  i  enhver  Hensende  løst 
og  tyndt  Arbeide.  Man  kan  holde  den  sammen  med 
kritiske  Sager  af  Jacob  Baden  og  Claus  Fasting,  og 
man  vil  se  Forskj ellen.  Rosenstand  Goiske  var  den- 
gang 18  Aar,  hans  Aand  umoden,  hildet  i  Skole- 
regler,  og  hans  Sprog  saa  ubehjelpeligt,  at  man  tror 
at  læse  en  meget  slet  Oversættelse  af  en  eller  anden 
fransk  Recension.  „Thronfølgen  i  Sidon,  den  lyriske 
Tragi-Comedie",  siger  han,  ., er  et  elendigt  Misfoster". 
Det  har  „en  regelstridig  og  latterlig  Indretning". 
„Hvad  Afstikning  er  der  i  de  Elskendes  Character?" 
Knudens  egentlige  Løsning  er  naturligvis  en  Hoved- 
anke.    „Hvor  kunde    Hr.  Bredal  tro,   at  et  saadant 

Kneb  turde  være  Historie  i  et  Drama  af  det  hoiere 
Fagu.  Rec.  mener,  det  havde  været  bedre,  om  Kleo- 
bolus  havde  revet  Dolken  af  Haanden  paa  Agatokles, 
„hvilken  Handling  i  sig  selv  var  ei  alene  bedre,  men 
vi  tor  sige  en  god  Mechanisme,  og  kunde  give  An- 
ledning til  mange  rorende  og  stærke  Samtaler". 
Videre  siger  han:  .,Vi  gad  nok  vide,  hvad  denue 
Brækning  i  Stedets  Enhed  ved  Scenens  Forflyttelse 
til  Veneris  Tempel  skal  tjene  til,  uden  for  at  faa 
Stykket  mod  al  Eegel  udpint  i  to  Acter1.  Han 
anfører  det  som  en  Forhaanelse,  at  Bredal  i  Fortalen 
har  nævnt  „vor  store  Digter  PJwalds  Navn  i  For- 
bindelse med  sit  egetu.  Han  spaar,  at,  „Hr.  B.s  Sel- 
skaber vil  skingre  af  heftige  Anfald  paa  Journalen, 
og  at  B.  med  sine  værdige  Consorter  vil  skrige  Hevn 
og  Forbandelse  over  ham."  Om  Skuespillerne  taler 
han  meget  udforligt,  omhandler  deres  Gebærder  og 
Dragter,  og  tager  Anledning  til  at  sige  den  yndede 
Caroline  Halle  nogle  Ubehageligheder,  som  uden  Tvivl 
have  opbragt  hendes  mange  Tilhængere,  og  bidraget 
til  at  fremkalde  den  paafolgende  Tumult.  Den  hele 
Kritik  er  hoist  ubetydelig,  og  staar  neppe  over  det 
Arbeide,  som  kritiseres.  Men  naar  man  betænker 
dens  Voldsomhed,  efter  at  Stykket  havde  hævdet  sin 
Plads  paa  Scenen,  og  naar  man  lægger  Mærke  til 
Hentydningerne  af  personlig  Art, —  da  ser  man  Parti- 
væsenet stikke  frem,  og  man  mærker  det  optrækkende 
Uveir.    Jacob  Baden,  som  udenfor  Tummelen,  nemlig 

i  Helsingør,  skrev  sin  kritiske  Journal,  rinder,  at 
Bredal  ved  denne  Leilighed  havde  lidt  en  ikke  ganske 
billig  Medfart. 

Fra  den  rent  literære  Side  synes  ellers  Mod- 
standen i  denne  Theatersag  for  en  stor  Del  at  angaa 
selve  Digt-Artens  Indforelse  i  Danmark.  Saaledes 
siger  Abrahamson :  „Syngespillet  kan  gaa  an  i  Frank- 
rig, da  dette  Folk  udsynger  deres  Glæde,  og  bort- 
synger  deres  Sorg;  men  det  kan  ei  trives  i  frem- 
med Jord,  hvor  Klima,  Sædvaner  og  Nationalcha- 
racter  ei  ere  saa  syngvurne".  Anderledes  blev  Dom- 
men, da  Bredals  Anstrengelser  havde  gjort  det  mu- 
ligt for  Ewaldske  Syngestykker  at  komme  paa  Scenen. 

Der  er  i  disse  Theater-Stridigheder  et  Mellem- 
led, som  let  kan  blive  overseet,  skjønt  det  ikke  er 
uden  Vegt.  Den  7de  Oktober  opfortes  for  5te  Gang 
„Thronfolgen  i  Sidon",  og  den  25de  November  Bredals 
polemiske  Stykke:  „Den  dramatiske  Journal,  eller 
Critik  over  Thronfølgen  i  Sidon,  et  Efterstykke  i  een 
Handling1-,  —  der  blev  Gjenstand  for  uhyre  Theater- 
larm,  og  gav  Anledning  til  en  poetisk  Frembringelse, 
der  endnu  har  et  stort  Navn  i  Literaturen.  Men  det 
Mærkelige,  for  Bredal  formildende,  som  bør  erindres, 
er  dette,  at  Bredal  i  Mellemtiden  havde  vovet  at  ud- 
give sit  Efterspil,  og  byde  det  til  Salg  i  de  offent- 
lige Blade.  Al  Verden  kjendte  Stykket,  for  det  kom 
til  Opforelse,  og  der  opstod  i  Forveien  en  Undersø- 
gelse i  Bladene,  om  man  havde  Ret  til  at  pibe,  trampe 

og  hysse  i  Theatret,  hvorved  man  altsaa  aabenlyst 
gav  Modtagelsens  Art  tilkjende.  I  Adresse- Avisen 
for  20de  November  heder  det :  „Dersom  Nogen  kan 
og  vil  give  Underretning,  om  det  er  tilladt  ved  de 
danske  Skuespil  at  pibe,  da  ombedes  han  at  give 
Underretning,  inden  et  vist  lidet  Original  bliver  op- 
fort; han  forbinder  derved  hoiligen  et  Selskab  af 
nogle  og  fyrretyve  Personer".  Derpaa  fulgte  en  Avis- 
Debat,  hvori  citeredes  Plakaten  af  24de  September 
1753.  „Er  det  ei  tilladt  for  de  Rolige,  ved  Magt 
at  dæmpe  de  Urolige?  Ved  Svar  herpaa  forbinder 
man  et  Selskab,  der  forholder  sig  til  hint,  som  200 
til  10".  Derimod  anførtes ,  at  Trampe-  og  Pibe- 
Frihed  følger  af  Presse-Frihed,  og  at  den,  der  be- 
taler sin  Entrée,  har  dermed  Pibe-Ret.  I  samme 
Blad  anmeldes:  „Efter  Forlangende  af  en  anselig 
Del  af  det  hoist  respektive  Publikum,  bliver  paa  den 
kongelige  danske  Skueplads,  Mandagen  den  25de  No- 
vember, Kl.  5i  slet,  opfort  Tragi-Comedien  Thron- 
følgen  i  Sidon,  og  Efterstykket  Den  dramatiske  Jour- 
nal, begge  Originaler  af  Hr.  Borgermester  Bredal. 
Imellem  Stykkerne  Balletten  af  Kosakker  og  ungarske 
Husarer  af  Balletmesteren  Hr.  Piattoli".  Personerne 
ere:  „Hr.  Journal,  en  Skolemester,  en  Acteur,  en  Dito, 
tre  Actricer".  I  den  korte  Fortale  ytrer  Forfatteren : 
„Jeg  haaber,  at  den  gunstige  Læser  anser  mit  For- 
søg som  en  lovlig  Modværge".  Ogsaa  dette  Theater- 
stykke  er  blevet  betegnet   som   utrolig   slet,    hvilket 

det  ingenlunde  er.  Dialogen  er  endog  livlig  og, 
især  for  Skuespillerindernes  Vedkommende,  kvik.  Hr. 
Journal  kommer  op  paa  Skuepladsen,  inden  der  be- 
gyndes, for  at  have  Indseende  med  Personale,  Sce- 
neri og  Garderobe.  Derved  udspinder  sig  en  Debat 
mellem  ham  og  Aktorerne ,  hvori  hans  Kritik  gjen- 
nemgaaes  punktvis,  og  dens  Svagheder  og  Modsi- 
gelser blottes.  I  og  for  sig  indeholder  dette  en 
god  Antikritik;  men  den  er  vistnok  udtværet.  Bre- 
dal viser  her  et  for  den  Tid  ei  almindeligt  Bekj endt- 
skab  til  Scenen  og  dens  Fordringer,  —  og  hvad  han 
siger  om  den  lose  og  vankundige  Theater-Kritik  kan 
endnu  godt  hores.  Men  det  Hele,  64  tæt-trykte 
Sider,  er  for  meget.  Efter  at  Hr.  Journal  er  bragt 
meget  i  Knibe,  tager  han  sig  sammen,  og  sætter  sig 
i  en  Lænestol ,  for  at  afsige  Dommen ,  fornemmelig 
over  Theater-Personalets  Forhold.  Scenen  er  imid- 
lertid bleven  tom,  og  midt  under  sit  Foredrag  finder 
han  sig  alene.  Stykket  ender  med  følgende  Hen- 
vendelse til  Publikum: 

..Til  Skuepladsens  Gavn  og  Ære 
En  sund  Critik  kan  tjenlig  være, 
Ei  ondskabsfuld,  partisk  og  gal; 
Velyndere !  det  staaer  til  Eder 
At  dømme,  hvad  Critiken  heder 
i  den  Dramatiske  Journal. 

Vi  stedse  have  vil  for  øje 

Eet  Maal:  Parterret  at  fornoye, 

Ved  Flid,  ved  Konst,  ved  skj  ensomt  Val. 

Forlader  os,  om  det  ei  bliver 

I  Alting,  som  man  foreskriver 

I  den  Dramatiske  Journal. 

Parterret  er  vor  Foster-Fader, 
Vi  ingen  Møve  efterlader, 
Før  vi  dets  Smag  udforske  skal. 
Men  Skuepladsens  unge  Poder 
Maa  grues  for  en  slem  Stedmoder 
I  den  Dramatiske  Journal. 

Vor  Sag  til  Doms  da  er  optagen. 
Naar  Publicum  bar  dømt  i  Sagen, 
Enhver  af  os  sig  nøye  skal; 
Et  Vink  af  Eder  mere  gjælder 
End  alle  Domme,  som  man  fælder 
I  den  Dramatiske  Journal."  — 

Nu  paafulgte  en  alvorlig  Spektakel-Scene.  Klap- 
perne steg  op  paa  Bænkene,  og  overfaldt  Piberne 
med  Bank  af  Spanskrorstokke  og  Næveslag.  I  en 
Klage  i  Avisen  siges,  at  baade  Behags-  og  Mishags- 
Ytringer  maa  finde  Sted,  men  uden  at  hasardere 
Folks  Lemmer.  Der  tales  om  Buler  i  Hovedet,  blaat 
øie,  og   en  mor    Ryg.      Det  viser  sig,  at  Officerer 

have  udgjort  Kjernen  af  Klapperne,  og  at  en  af  dem, 
den  bekj endte  Oberst  Køller-Banner,  har  lydeligt  op- 
muntret sine  Kamerater  til  at  prygle  los  paa  de 
pibende  Studenter.  Derimod  sees  ei,  at  Normænd 
have  taget  Parti  for  Bredal. 

Ewald  var  syg  og  sengeliggende,  da  denne  Tu- 
mult foregik.  Man  fortalte  ham  Begivenheden,  og 
han  skrev  paa  et  Bret  i  Sengen:  „De  brutale  Klap- 
pere ;  et  tragi-comisk  Forspil,  til  Brug  for  den  konge- 
lige danske  Skueplads,  Kjobenhavn  den  25de  No- 
vember 1771".  Man  behover  blot  at  kjende  Be- 
givenheden og  den  overordentlige  Bevægelse  i  Pub- 
likum, for  at  forstaa,  at  denne  Piece  maatte  vække 
stor  Opsigt.  Men  man  har  desuden  siden  oploftet 
den  til  Rang  med  de  største  Mesterstykker.  Heldigvis 
foreligger  den  til  Enhvers  Prøvelse.  Dens  Forherli- 
gelse begyndte  med  Rosenstand  Goiskes  Anmeldelse  i 
Den  dramatiske  Journal  og  med  Abrahamsons  i  De 
lærde  Tidender:  „Her  er  Alt",  siger  Abrahamson,  ..Vit- 
tighed, Lune,  skarp  Satire;  flink  Dialog, skjønne  Vers; 
værdigt  at  en  Lærer  i  de  skjønne  Videnskaber  læser 
et  offentligt  Collegium  derover".  Rahbek,  den 
overstrømmende  velvillige,  gaar  ind  paa  alt  dette. 
Endnu  1828  siger  han:  „Fremfor  noget  andet  Ar- 
beide  i  vor  Literatur  fortjener  det  at  kaldes  merum 
sal"  (bare  Vittighed).  Oehlenschlåger  taler  i  samme 
Tone:  „Ewalds  Brutale  Klappere  vil.  saa  længe  der 
er  dansk  Literatur  til,  staa  som  et  klassisk  og  fuld- 

komment  Verk  i  sit  Slags.  Selv  den  mere  literære 
Udvikling  hos  den  militære  Klasse,  den  humane  og 
broderlige  Forening  mellem  unge  Militære  og  unge 
Lærde,  som  i  den  senere  Tid  har  existeret,  kunne  vi 
uden  Tvivl  fra  Begyndelsen  takke  Ewalds  Brutale 
Klappere  for."  Disse  og  lignende  Anbefalinger  op- 
fordre til  en  nærmere  Betragtning  af  Stykket. 

Scenen  er  i  et  Gjestgiversted,  der  ved  den  fore- 
staaende  Theater-Skandal  har  fundet  usædvanlig  Søg- 
ning af  begge  Partier.  I  et  særskilt  Værelse  befinde 
sig  Officererne  Burgerschreck ,  Bister ,  Eechtbruder 
og  Klaphans,  —  alle  Fire  Bramarbasser,  som  i  et 
overdrevet  Vagtstue-Sprog  og  i  en  tung,  udstykket 
Dialog  tilkaste  hverandre  den  Bekjendelse,  at  de  hade 
Pedanterne  og  bryde  sig  Fanden  om  Skuespil  eller 
saadant  noget,  men  blot  ei  taale,  at  Skolefuxer  nogen- 
steds spille  Mester.  De  ere  til  det  Yderste  brutale, 
og  saa  lidet  individualiserede,  at  deres  Kepliker  ere 
Skraal  i  Skraal.  Verten  kommer  ind,  er  beruset,  og 
gaar  nu  fra  Piberne  let  over  til  Klapperne.  Kjelder- 
pigen  bringer  Vin,  og  behandles  af  de  Militære  som 
en  letfærdig  Kvinde,  hvilket  hun  fortjener.  Ogsaa 
for  hende  er  Skuespil  i  sig  selv  en  ligegyldig  Ting, 
og  hun  stemmer  da  let  overens  med  Klapperne. 
Saaledes  ogsaa  Vertinden,  der  kommer  til.  Pigen 
sendes  afsted,  for  at  kalde  en  af  Piberne  i  det  næste 
Værelse  ind.  Erast  kommer,  og  indlader  sig  nu  med 
disse    aldeles    dyriske   og    drukne   Mennesker   i    en 

Disput  om  dramatisk  Kunst  og  Dekorum.  Han  taler 
som  om  han  stod  for  Opmærksomme  og  Velsindede, 
det  er:  han  falder  ganske  ud  af  al  Virkelighed  og 
Kimelighed,  og  er  derfor  paa  een  Gang  Stykkets  Vis- 
mand og  dets  største  Daare.  Derfor  siger  ogsaa 
Molbech:  „Det  eneste  Forunderlige  er,  at  de  Bru- 
tale endda  med  temmelig  Taalmodighed  høre  paa 
Erasts  Fornuftgrunde  og  Sarkasmer."  Enhver  kan 
se,  at  Ewalds  Form  maatte  have  været  Ironien,  og 
det  en  meget  overgiven.  Den  maatte  have  sat  sig 
spottende  ind  i  de  Ordforendes  Forestillingskreds,  og 
været  et  opløsende  Element  for  deres  stoiende  Mand- 
haftighed. Saaledes  stiller  Holberg  Ironien  i  Person 
paa  Scenen,  og  lader  den  parodisk  ophæve  Praleriets 
og  den  anmassende  Vigtigheds  Fordringer.  Men  da 
maatte  ogsaa  disse  Brutale  fra  forst  af  have  været 
komisk  anlagte  Personnager,  hvorimod  de  nu  kun  ere 
abstrakte  Organer  for  den  Tids  militære  Kaahed. 
Erast  udkrammer  for  dem  et  tort  Eaisonnement, 
som  han  ved  er  Mesopotamisk  i  disse  Øren.  Thi 
han  er  Ewald  selv,  der  skriver  paa  et  Bret  i  Sengen, 
og  intet  videre.  De  Brutale  mærke  blot,  at  der 
bruges  Mund;  derfor  skal  der  vanke  Prygl.  De 
styrte  ind  paa  Erast  med  blottede  Klinger,  og  det 
er  et  Under,  at  han  ei  lader  sit  Liv,  inden  de  faa 
ham  paa  Dor. 

I  intet  af  dette  er  der  Vittighed,    og   paa  nogle 
heldige  Ordspil  nær  er  Diktionen  delt  mellem  brutal 

Svulst,  Plathed  hos  Vert,  Vertinde  og  Kjelderpige, 
og  rhetorisk  Bredde  hos  Erast.  Der  er  vistnok 
Glimt  af  den  Ewaldske  Sprogkunst.  Men  selv  Mol- 
bech indrømmer,  at  Dialogen  er  afbrudt,  og  ligesom 
ved  unaturlig  Tvang  sonderreven.  N.  M.  Petersen 
og  Hammerich  antyde,  at  Anledningen  har  havt  væ- 
sentlig Indflydelse  påa  Stykkets  Held  og  Navnkun- 
dighed. Og  hertil  kan  føies,  at  der  maaske  ligger 
en  bestemt  Anekdote  til  Grund  for  denne  Ewalds 
Digtning.  I  Adresse -Avisen  for  29de  November 
finder  man  nemlig  anmeldt  følgende  Nyhed:  „En 
Brevvexling  mellem  en  tydsk  Skuespiller  og  en  Til- 
skuer over  det  Dramatiske,  og  en  sorgelig  og  sorrig- 
fuld Vise,  hvori  forestilles  en  Student  og  en  Officer  i 
en  hjertelig  hidsig  Samtale.1' 

Theater -Feiden  fortes  Aaret  ud,  med  mange- 
haande  Opsatser  i  Aviser,  Smaa-Piecer,  o.  s.  v.,  indtil 
Katastrofen  med  Struensee  17de  Januar  gjorde  en 
Stands  deri.  Men  Striden  kom  igjen  paa  Bane  i 
Anledning  af  et  Stykke,  vedkommende  Struensee's 
Fald,  undertegnet  E.,  som  tillagdes  Ewald,  og  som 
han  fralagde  sig.  „Bedre  var  dog  dette",  mente  en 
Indsender,  „end  at  være  Forfatter  til  „De  brutale 
Klappere",  hvori  man  forgjæves  soger  nogen  Vittig- 
hed". Herpaa  vedkj endte  Ewald  sig  dette  Arbeide, 
som  allerede  havde  gjort  Lykke. 

Men  Ewalds  Navn  var  tidligere  blevet  et  Losen 
til  Strid.       1771    blev  Bredal    udnævnt  til   Theater- 

Direktør,  og  var,  saavidt  man  kan  mærke,  ivrig  i 
Tjenesten.  Derfor  havde  han  ogsaa  Hensigter  med 
Ewald,  og  onskede  at  benytte  ham.  Men  det  var 
især  hans  lyriske  Talent,  hvoraf  han  vilde  hoste  Gavn 
for  Theatret.  Imidlertid  havde  man  i  den  Tid  faaet 
det  travlt  med  at  fremkalde  Tragedier.  „Skaf  os 
Tragedier",  hed  det,  „dem  mangle  vi  især."  Bredal 
averterede  derfor  den  Ilte  November:  „Enhver 
Patriot,  og  Elsker  af  Sproget,  længes  efter  at  se 
den  første  danske  Original-Tragedie.  Man  er  over- 
bevist om,  at  der  mangler  ei  Genier  iblandt  os,  men 
maaske  er  der  Mangel  paa  Opmuntringer  og  Be- 
lønninger. For  et  originalt  Hovedstykke  udsættes 
derfor  en  Aftens  Indtægt  i  Honorar". 

Enhver  kan  se,  at  her  er  Tale  om  en  Tragedie, 
som  med  noget  Held  kunde  opføres.  Men  nogle 
Dage  før  Theater-Skandalen  med  „Thronfølgen  i  Sidon" 
læste  man  i  Adresse- Avisen :  „Hvorledes  skal  man 
bære  sig  ad  med  at  fornoie  alle  danske  Patrioter  og 
Elskere  af  Sproget  med  den  første  danske  Original- 
Tragedie?  Da  Hr.  Ewald  allerede  for  et  Aar  siden 
har  ladet  anmelde  et  Stykke  i  de  offentlige  Blade, 
som  kan  præcise  kaldes  saaledes,  saa  synes  det  ikke 
vel  at  kunne  lade  sig  gjore,  uden  saa  var,  at  han 
godvillig  eller  tvungen  vilde  tilstaa,  at  han  havde 
feilet".  „Kolf  Krage"  blev  allerede  i  Begyndelsen 
af  1770  indleveret  til  Selskabet  f.  d.  skj.  Vidensk.  af 
Klopstock,  der  havde  gjennemgaaet  Ewalds  Manuskript 

og  fandt  de  to  sidste  Akter  svagere  end  de  forste. 
Efter  Censuren  fandtes  Stykket  af  den  Beskaffenhed, 
at  det  .,ei  kunde  bruges  i  Selskabets  Skrifter",  ja, 
„at  ei  engang  Trykken  i  Almindelighed  kunde  med 
Foie  tilraades,  men  da  Tragedien  har  adskillige 
Skjonheder,  og  Forfatteren,  der  med  mere  Flid  kunde 
blive  en  af  de  bedste  Poeter,  befinder  sig  i  meget 
trængende  Omstændigheder,  saa  er  der  skeet  Forslag 
af  Professor  Cramer,  om  Selskabet  ei  fandt  for  godt, 
underhaanden  at  give  ham  50  RdL,  for  at  hjelpe  og 
opmuntre  ham,  uden  derved  at  engagere  sig  til  at 
befordre  hans  Tragedie  til  Trykken".  Ewald  siger 
selv  i  en  paabegyndt  Fortale,  at  Stykket  hverken 
havde  gjort  Lykke  hos  Kunstdommere  eller  hos  Pub- 
likum eller  hos  Boghandlere.  Jacob  Baden,  i  den 
kritiske  Journal,  mener,  at  det  er  uskikket  for  Thea- 
tret,  da  det  er  skrevet  i  Prosa.  „Vi  onske  ikke", 
siger  han,  „at  denne  Stil  maa  blive  gængse  i  Ar- 
beider,  hvis  Tone  og  Udtryk  bor  være  saa  oploftet 
over  den  sædvanlige  Prosa,  da  den  saa  let  kan  for- 
dærve vor  Prosa,  i  alle  Slags  Compositioner".  Baden 
siger  videre,  at  Rolf  Krage  blev  befordret  til  Tryk- 
ken ved  et  lidet  Selskab  Patrioter  og  Folk  af  Smag. 
Det  var  39  Subskribenter,  og  mellem  dem  Bredal, 
der  tegnede  sig  for  ti  Exemplarer.  Molbech  ytrer, 
at  „saa  længe  der  er  et  Exemplar  af  denne  Udgave 
tilovers,  ville  deres  Navne  give  en  hæderlig  Erindring 
om  dem,  der  bidrog  til  at  den  første  danske  Tragedie 

saa  Lyset1-.  Nu  vel,  —  kunde  man  saa  yderligere 
forlange,  at  Bredal,  da  han  senere  kom  til  Theater- 
Direktionen.  skulde  fremtrodse  paa  Theatret  dette  af 
alle    vedkommende   Autoriteter    forkastede    Stykke? 

Men  nu  skede  det  egentlige  Fatale:  Den  for 
Tragedien  udsatte  Pris  blev  vunden  af  J.  N.  Brun 
med  ..Zarine".  Bahbek  siger  i  den  Anledning: 
.,Prisen  blev  vunden  af  Brun,  en  Ven  og  Landsmand 
af  Bredal,  og  saa  hurtigt  vunden,  at  man  fast  kunde 
fristes  til  at  tro,  at  Prisen  var  udsat  for  Stykket,  og 
ikke  Stykket  skrevet  for  Prisen."  I  Fortalen  til  Za- 
rine  nævner  Brun  de  oversatte  Stykker  „Merope", 
„Caliste",  ..Zaire",  men  omtaler  ikke  „Rolf  Krage". 
Ogsaa  dette  har  man  fundet  anstødeligt,  men  uden 
al  Grund,  da  Sammenhængen  viser,  at  der  kun  tales 
om  opførte  Skuespil. 

Bruns  Zarine  var  gjennemseet  og  forbedret  af 
den  samme  Carstens,  der  havde  været  med  at  for- 
kaste Ewalds  Arbeide ,  skjønt  han  var  Ewalds  yp- 
perste Velynder.  —  Ved  Opførelsen  den  17de  Fe- 
bruar 1772  gjorde  Zarine  overordentlig  Lykke,  blev 
gjentaget  fire  Gange  i  en  Uge,  og  dernæst  tre  Gange 
samme  Vinter,  altid  med  udelt  Bifald. 

Naar  man  forestiller  sig  den  Tids  belletristiske 
Stemmegivende:  Medlemmerne  af  Selskabet  f.  d.  skj.  V., 
Rosenstand  Goiske,  Abrahamson,  o.  FL,  vil  man 
finde,  at  Flertallet  var  gunstigt  for  Ewald.  Rolf 
Krage  og  Zarine   omtales    begge   med   Ros   og   med 

Dadel;  skjont  Bruns  Tragedie  havde  det  gængse 
heroiske  Snit,  var  man  dog  skarp  mod  dens  Mangler, 
og  uagtet  Eolf  Krage  blev  anseet  som  uanvendelig, 
fandt  man  dog  Skjonheder  deri.  Ewald  og  Brun 
kaldtes  begge  lovende,  begge  Genier.  Nu  heder 
det,  at  Zarine  er  aldeles  ulæselig,  og  fortjener  ei 
Omtale  uden  som  noget  aldeles  forfeilet.  —  Vel,  men 
Ewalds  Eolf?  Den    staar    fremdeles    i    stor  An- 

seelse, —  i  meget  større,  end  da  den  udkom.  — 
Læses  den  da  nu?  Er  den  maaske  et  Arbeide  saa 
langt  over  sin  Tids  Fordomme,  at  man  forst  længe 
efter  kunde  skatte  den?  —  Alvorlig  talt,  nei.  Men 
Ewald  er  bleven  ligesom  et  festligt  Navn,  for  hvil- 
ket den  danske  Kritik  uvilkaarligt  gjor  Omveie  og 
selvfornegtende  Indrommelser.  Den  levende  Ewald 
forkom  mellem  Hænderne  paa  sine  Velyndere,  og 
medens  enhver  af  dem  indsaa,  at  han  ei  kunde  red- 
des, fordi  han  stod  i  Selvfortærelsens  Brand,  vilde 
dog  nogle  af  dem  have  hans  Nod  betragtet  som  Mis- 
kjendelsens  Martyrdom,  —  og  denne  Forestilling  har 
vundet  Indgang.  Ewald  staar  for  Traditionen  i  Dan- 
mark med  en  uforlignelig  Dobbelt-Glorie,  der  kaster 
et  eventyrligt  Skin  paa  hans  Frembringelser. 

„Eolf  Krage"  var  det  stærkeste  Stof  i  den  lite- 
rære Gjæring,  der  efterhaanden  kom  til  Udbrud,  og 
det  i  omfattende  Forstand.  Dette  Drama  viste  en 
Side  af  den  Ewaldske  Poesi,  som  vedblev  at  være 
til  Anstød  for  de  Norske.     Ewald  og  enkelte  af  hans 

Samtidige  søgte  at  danne  en  nordisk  Poesi  af  Ele- 
menter og  Betingelser,  der  aldrig  kunde  frembringe 
en  virkelig  Sammenhæng,  men  derimod  uklare,  for 
den  sunde  Opfatning  frastodende  Verker,  om  end  ei 
Forfeilelsens  Grund  dengang  kunde  paavises.  Man 
tog  en  forefunden  Historie,  benyttede  det  Faktiske, 
og  knyttede  dertil  et  uordentligt  nordisk  Mythe- 
Apparat,  hvis  Billeder  man  kun  Løseligt  og  ganske 
overfladisk  opfattede.  Man  havde  intet  Begreb  om 
disse  Forestillingers  Indgang  i  en  bestemt  Livs- 
Anskuelse,  om  deres  gjennemgribende  Virken  i  de 
optrædende  Karakterer;  de  brugtes  kun  som  Stikord, 
som  vedhængt  Attribut,  eller  i  det  Hoieste  som 
fremskudt  Motiv  til  en  enkelt  Handling,  hvorved 
denne  imidlertid  kun  blev  unaturlig  og  krast  hen- 
stillet. Saaledes  staar  hos  Hother  og  Gevar  den 
vildeste,  urimeligste  Blodhevn  sammen  med  en  kjæ- 
len,  leflende  Dyd.  Der  er  kun  een  Maade,  hvorpaa 
en  saadan  løsreven  Anbringelse  af  ydre  og  paafal- 
dende  Karaktermærker  med  kunstnerisk  Virkning  kan 
forsoges,  —  og  det  er  i  Parodien.  Men  hos  Ewald 
gjaldt  det  tragisk  Alvor.  Den  hele  ethiske  Grund 
var  een  af  de  mest  stridige  Bestanddele  sammenlagt 
Plan,  Motiveringen  derfor  unaturlig  og  vaklende,  og 
Figurerne  store  Marionetter,  med  et  omtrentligt  ydre 
Udstyr ,  og  med  Udtalelser  af  en  fremmed  Kost. 
Intet  kan  være  mere  forfeilet  end  det  saa  kaldte  nor- 
diske Heltesprog  i  Kolf  Krage,  og  her  er  det  dobbelt 

galt,  at  Stykket  er  i  Prosa.  Grundfortællingens  sir- 
lige Latin  er  ombyttet  med  et  Foredrag,  der  staar 
saa  langt  som  muligt  fra  den  Tale,  som  Saga-Sproget 
udviser.  Det  er  en  Deklamation,  dannet  efter  de 
bedste  Monstre  fra  forrige  Aarhundrede,  hist  og  her 
blandet  med  nogen  Djervhed  efter  den  Wielandske 
Shakespeare.  Med  dette  rhetoriske  Sprog  er  i  Digt- 
ningen indkommet  alle  de  fremmedartede  Forestillin- 
ger om  Dyden,  om  moderne  Pligt-Forholde,  om  Elsker- 
Lyksalighed  og  Sværmeri,  saaledes  som  de  tilhore 
en  forskruet  Tids  Sentimentalitet  og  blødagtige 
Moral. 

Alt  saadant  gaar  dog  bedre  selv  i  det  udartede 
rytmiske  Digter-Sprog,  der  i  og  for  sig  bringer  os  i 
en  vis  Afstand  fra  det  Virkelige  og,  hvor  det  er  holdt 
i  en  bestemt  Stil,  endog  kan  betinge  Standpunktet 
for  den  hele  Betragtning.  Ewald  har  ei  havt  noget 
Begreb  om,  hvad  han  opgav  ved  at  skrive  Rolf  Krage 
paa  Prosa.  Naar  man  nu  for  Tiden  forbindtligst 
skal  omtale  et  slet  Drama,  pleier  man  at  sige  :  „Her 
er  en  Rigdom  af  store  lyriske  Skjonheder",  -  og  den 
Opfatningsmaade  er  ellers  i  hoi  Grad  kommen  Ewald 
til  Gode.  Men  her  beklages  det,  at  hans  „stærkt 
gjærende  Fantasi,  hans  brusende  lyriske  Aand,  ei  kom 
til  at  virke'-. 

Ved  at  omtale  den  dramatiske  Bygning  i  denne 
Tragedie  har  man  blandt  Andet  fremhævet  den  Om- 
stændighed,   at  Handlingen   er  ude  ved  Rolfs  Dod  i 

tredie  Akt,  og  at  de  to  andre  ere  ligesom  tilhængte. 
Man  har  da  foreslaaet  at  forandre  Titelen  til  „Viggos 
Hevn".  Men  Stykkets  hele  Exposition  peger  paa 
Rolf.  Han  er  helt-igjennem  ubetydelig,  det  er  slemt 
nok ;  men  det  Værste  er,  at  de  egentlig  ædle,  hand- 
lende Helte  fra  forst  af  gaa  i  en  taaget  Rus,  og  om- 
komme under  dens  Følger.  De  drage  forbi,  dæmre 
ind  i  Skuespillet,  og  gribe  forst  ind,  naar  det  er  for 
sent  at  handle,  som  i  et  Efterspil.  Nogle  Kvinder 
give  os  ved  sine  Samtaler  og  tilfældige  Moder  i  de 
første  Akter  Handlingens  Traade,  som  de  dog  ei  selv 
ere  i  Stand  til  at  fastholde.  Første  Akt  er  Ex- 
position, anden  Akt  er  saa  godt  som  indholdsløs. 
Oehlenschlåger  erkjender,  at  Hother  og  Gevar  ere 
ganske  forfeilede,  og  at  Hother,  —  den  ædle,  der 
nyder  alle  de  forræderske  Anstalters  Løn,  og  er  den 
Helt,  som  Udfaldet  kroner,  —  er  uforvarende  bleven 
en  Niding,  og  det  paa  Grund  af  den  groveste  Mis- 
forstaaelse  af  det  nordiske  Motiv,  Familie  -  Hevnen. 
Hother,  sin  Faders  Eftermaalsmand,  adlet  ved  Elskov, 
fremstillet  ogsaa  her  som  Balders  ædle,  lykkelige 
Medbeiler,  giver  sig  med  fuldt  Overlæg  i  Ledtog  med 
Nidinger,  og  lægger  endnu  værre  Eænker  end  disse, 
for  at  udføre  sin  Hevn,  idet  han  endog  vil  forlokke 
Rolfs  tro  Mænd,  Hjalte  og  Viggo,  til  at  svigte  sin 
sovende,  af  Mjod  fortumlede  Herre.  Her  udbryder 
Oehlenschlåger:  „Ewalds  Hjerte  og  Handleniaade 
kan    umulig    heri    have    havt   nogen    Del".      Ewald 

greb  feil  af  sit  Stof,  og  forstod  ei,  hvad  der  hørte 
til  Fremstillingen  af  ligeartede  Stoffer.  Dette  bliver 
en  Hovedsag,  om  man  endog  vil  se  bort  fra  hans 
Mangel  paa  dramatisk  Talent. 

Oppositionen,  —  og  ikke  blot  denne,  men  til- 
lige udenfor  staaende  Mænd,  som  Jacob  Baden,  — 
modsatte  sig  Indbringelsen  af  det  Nordiske  i  den 
skjonne  Literatur.  Han  saa  blot  den  raa  Tapperhed, 
Hevnlysten,  Berserkergangen  og  Drukkenskaben  i  det 
nordiske  Helteliv.  Han  saa  ei  de  dybe  ethiske  Kræf- 
ter, det  Guddommelige  i  dette  Liv,  —  fandt  det  der- 
imod i  Grækernes  Heltetider,  og  underlagde  saadanne 
Billeder,  blandede  det  Ene  med  det  Andet,  kristelige 
Forestillinger.  I  den  Grad  var  den  kristelige  Kultur 
ved  den  lange  klassiske  Skolegang  fjernet  fra  sin 
Naturbund.  Den  hele  literære  Verden  stod  som  paa 
sin  egen  sande  Tilværelsesgrund ,  naar  den  i  uende- 
lige Gjentagelser  omgav  sig  med  dette  Laan  af  den 
klassiske  Oldtids  Fakta  og  Tankeformer.  Alt  kunde 
optages  i  dette  Medium,  fordi  det  havde  gjennem- 
trængt  Alt  og  var  i  Alt.  Og  fornemmelig  var  Poe- 
sien saaledes  betagen  af  dette  Væsen,  at  de  næsten 
betragtedes  som  uadskillelige.  At  forene  Forestil- 
linger af  det  moderne  Liv  med  den  antike  Verdens, 
at  udsmykke  hvilkensomhelst  Side  eller  Tilstand 
af  det  Virkelige,  med  antike  Billeder,  var  saa  langt 
fra  at  stede,  at  det  tvertimod  var  en  vedtagen  Form 
for  det  Skjønne.      Paa  denne  Vei  var  det  dog  mu- 

ligt  at  frembringe  Verker,  der,  om  end  i  deres  in- 
derste Grund  usande,  dog  kunde  opfattes  som  sam- 
menhængende Helheder.  Derimod  kunde  Oppositio- 
nen mod  Ewald  protestere  mod  den  saa  kaldte  nor- 
diske Frembringelse,  fordi  den,  absolut  holdningsløs 
og  forvirret,  var  dem  frastødende  og  usmagelig,  og 
det  gjør  deri  Intet  til  Sagen,  at  de  ei  kunde  paa- 
vise  den  rette  Grund  til  dette  forstyrrende  Indtryk. 
I  Modsætning  hertil  maa  det  erindres,  at  Ewaldia- 
nerne  vare  uden  alt  Begreb  om  Betydningen  og  Be- 
skaffenheden af  den  Nydannelse,  der  skulde  sættes 
igjennem.  Det  var  dem  især  magtpaaliggende,  at 
Arbeidet  blev  fremhævet  som  en  Efterligning  af  den 
Klopstockske  Monster-Digtning.  Ewald  siger  selv  i 
Fortalen  til  den  tydske  Udgave,  at  hans  største 
ønske  er,  at  man  af  Stykket  skal  se,  han  er  en  Lær- 
ling af  den  uopnaaelige  Klopstock. 

Naar  Molbech,  for  at  skjule  eller  besmykke  Fei- 
lene  i  Eolf  Krage,  med  et  Par  Ord  gjør  opmærksom 
paa  den  Tids  oldhistoriske  Standpunkt,  den  almindelige 
Uklarhed  i  Opfatning  af  saadanne  Stoffer,  da  kan 
dette  vistnok  med  Grund  anføres;  man  maa  kun  ei 
tillige  fremstille  Ewald  som  den  over  sin  Tid  frem- 
ragende Aand.  Vi  se  jo,  at  han  kunde  misforstaa 
sit  Emne,  arbeide  sig  ind  i  en  uopløselig  Modsigelse 
mellem  de  Elementer,  hvoraf  Tragediens  Personlig- 
heder skulde  dannes  i  deres  Karakter  og  Livs- 
ytringer.     Han    har   ikke  blot  under  Udarbeidelsen 


Ewald  og  J.  Nordahl  Brun.  185 

været  blind  for  denne  Strid,  men  endog  i  Tilbage- 
blikket, efter  længere  Tiel,  anseet  Rolf  Krage  som 
sit  bedste  Arbeide.  Naar  nn  selv  Molbech  tilstaar, 
at  Formen  for  dette  Drama  er  forfeilet,  da  gaar  det 
ei  an,  at  ban  nedsætter  Ewalds  Samtidige,  fordi  de 
ei  kunde  modtage  noget  slaaende  Indtryk  af  Verket 
eller  af  den  Retning,  som  dermed  skulde  indføres. 
Der  forlanges  ei,  at  Ewald  skulde  have  udbragt  en 
ægte  nordisk  Digtning  af  Stoffet,  saaledes  som  det 
viste  sig  paa  de  Suhmske  Idyllers  Tid.  Men  man 
kunde  mene,  at  han,  ledet  af  det  hoiere  poetiske  In- 
stinkt, enten  skulde  have  ladet  dette  Stof  ligge  urørt 
indtil  videre  eller,  trods  dets  Beskaffenhed,  afvundet 
det  Bekvemhed  til  at  antage  en  klar  Totalform, 
hvorpaa  Alt  kommer  an. 

„Menu,  siger  Molbech,  „i  Rolf  Krage  var  der 
for  megen  Poesi,  for  lidt  af  den  tilvante  mekaniske 
Orden  og  Regelmæssighed,  til  at  det  æsthetiske  Tri- 
bunal, som  den  Tid  og  længe  efter  ansaa  sig  som 
den  jøverste  Domstol  i  disse  Sager,  kunde  være  i 
Stand  til  at  indse,  at  et  Digterverk  som  dette 
netop  ved  sin  Eiendommelighed  fortjente  den  høieste 
Opmærksomhed  i  vor  daværende  Literatur."  Disse 
Ytringer  udtrykke  nærmest  den  Betragtning,  at  Rolf 
Krage  har  Præg  af  Ewalds  Ingenium,  er  et  Verk, 
hvori  der  viser  sig  en  umiskj  endelig  poetisk  Evne. 
Og  dette  negter  Ingen.  Dermed  peger  man  kun 
paa  Forfatterens  Digterværd  i  det  Hele.     Men  deraf 

følger  ei,  at  Verket  i  sin  „Eiendommelighed",  i  Art 
og  Væsen,  skulde  slaa  an  i  Samtiden,  og  fortjene  varig 
Anseelse. 

Ewalds  Tragedie  er,  —  idet  han  slutter  sig  til  For- 
billeder, der  selv  ere  vaklende  Forsøg,  —  uden  Stil, 
uden  Habitus.  Bruns  „Zarine"  er  i  Stil.  Man  vil 
maaske  nu  kalde  det  slet  Stil,  men  dengang  var  det 
den  herskende.  Man  maa  erindre,  at  hin  Corneilles 
og  Racines  Skueplads  er  afsluttet,  en  tilbagelagt 
Kunstform,  som  ei  længer  fornyes.  En  moderne 
Tragedie  har  i  Anlæg,  -Øiemed  og  Virkemaade,  i 
Udstyr  og  Sprog,  saa  stor  Forskjellighed  fra  den 
ældre  franske  Tragedie,  at  Sammenligningen  er  nær- 
ved at  blive  ufrugtbar.  Andre  Elementer  ere  ind- 
lagte, en  anden  Betragtningskreds  er  aabnet,  andre 
Interesser  gjore  sig  gjeldende,  —  der  er  forudsat  et  an- 
det Forhold  til  Livet  og  Virkeligheden.  Det  er  som 
Modsætningen  mellem  hine  gamle  Klaverer  med  den 
indskrænkede  Ambitus,  den  fine  Strengeklang,  —  og 
Nutidens  Tangent-Instrumenter,  der  hartad  gjore  Fyl- 
dest for  et  helt  Orkester.  Den  gamle  franske  Tra- 
gedie har  en  stor  Enkelthed  i  Kompositionen.  Mo- 
tiverne fremhæves  stærkt,  og  træde  uden  Omsvøb 
frem  i  Anlæget.  Ligesom  Sproget  er  antithetisk 
pointeret,  saaledes  ere  ogsaa  Dramaets  indre  Mod- 
sætninger stillede  til  Skue  uden  mange  Mellemled 
og  Overgange.  Verkets  Bygning  faar  derved  en  vis 
storladen  Simpelhed,   hvorved  det  bliver  en  let,  men 

tillige  en  magtpaaliggende  Fordring,  at  overholde 
Stedets  og  Handlingens  Enhed.  En  Helt  og  hans 
Fortrolige,  en  Heltinde  og  hendes  Fortrolige,  en  Per- 
sonlighed, der  byder  over  visse  Betingelser  for  Af- 
gjarelsen,  og  en  Skurk,  der  søger  at  lede  Handlin- 
gen, -  dette  er  et  almindeligt,  næsten  staaende 
Personale  i  disse  heroiske  Skuespil,  hvori  netop  det 
Individualiserende  og  Karakteristiske,  Virkeligheds- 
Præget,  holdes  dæmpet,  for  at  det  Heroiske  paa  et- 
hvert Punkt  kan  fremtræde.  Den  franske  Tragedies 
Mestere  have  af  disse  Bestanddele  dannet  Verker, 
der  med  al  deres  kolde  Pomp  have  sin  egen  Skjon- 
hed.  Det  teknisk  Klare  i  Sammensætningen,  det 
symmetrisk  Afsluttede  i  enhver  Handling,  som  i  det 
hele  Verk,  give  med  hverandre  Indtrykket  af  en  i 
sig  fuldendt  Kunst-Frembringelse.  Men  i  Forhold 
til  det  nyere  Drama,  med  dets  mangfoldigt  nuancerede 
Karakterer,  dybt  anlagte  Motiver  og  historisk  an- 
skuede Livsformer,  have  hine  Tragedier  mere  en  Virk- 
ning som  deklamatoriske  Oratorier.  Vi  finde  dette 
Heltesprog  unaturligt,  pompost,  og  selv  nu,  naar  det 
lyder  fra  den  franske  Scene,  horer  man  den  stive 
tragiske  Eecitation,  hvorunder  igjen  Enkeltheder  frem- 
hæves med  udholdende  Gravitet  eller  ved  pludselige 
Fald  og  Stigninger.  Men  dette  tilhorer  den  hele 
Frembringelses  Art  og  Væsen.  Det  er  Koturnens 
Sprog.  Uden  det  vilde  hine  symmetrisk  kolde  og 
knappe    Sammensætninger    henfalde     i    Tomhed    og 

Trivialitet.  Det  gjelder  kun  at  holde  denne  Dik- 
tion paa  Spidsen,  med  den  hele  Force  af  rytmisk 
Kunst,  med  Tankens  og  Sprogets  fulde  Kraft  og 
Ynde.     Ellers  sker  Faldet  ned  i  Parodiens  Afgrund. 

Efter  saadanne  Forbilleder,  ganske  og  aldeles 
efter  dem ,  ganske  uden  Spor  af  Kritik  eller  Tvivl, 
er  „Zarine"  dannet.  Ewald  var  begyndt  at  finde  sig 
utilfredsstillet  ved  Corneille,  skjønt  han  endnu,  som 
han  siger,  elskede  og  høiagtede  ham  som  en  Lærer. 
Han  havde  tabt  en  Del  af  sin  Franskhed,  og  følte 
sig  hendragen  til  andre  Kunstformer.  Men  for  Brun 
stod  de  franske  Monstre  i  uomtvistelig,  fuldgyldig 
Autoritet. 

Bruns  literære  Forstudium  var  kort  og  stakket. 
Hans  hele  akademiske  Liv  og  Ophold  i  Kjøbenhavn 
var  et  Aar  og  tre  Maaneder.  Den  øvrige  Tid  le- 
vede han  i  Trondhjem  af  Informationer,  indtil  han  i 
1771  fulgte  Gunnerus  til  Kjebenhavn,  og  skrev  nu 
„Zarine".  Brun  var  en  kraftfuld  og  brat  Natur, 
der  gjennem  hele  sit  Liv  beholdt  noget  af  Krigs- 
mandens Væsen,  som  ogsaa  nær  var  blevet  hans 
Standspræg.  Hans  rige  poetiske  Anlæg  kom  aldrig 
til  fuld  Uddannelse,  og  det  maaske  fornemmelig 
fordi  han  i  sin  rette  Udviklings-Periode  forhastede 
sig  med  at  drive  dem  i  Veiret.  Ewald,  i  mange 
Henseender  hans  Modsætning,  tog  Poesien  som  et 
Studium,  og  idet  han  forskjertsede  sin  Legemskraft, 
blev  han  en  grublende  Indesidder,  der  med  aandelig 

Anstrengelse  formede  sig  en  Ideal- Verden ,  „trængte 
sig  selv  ensom  gjennem  Virkelighedens  umaalte  Rige 
til  Mulighedens,  dannede  sig  selv  Materie  til  at  brænde, 
at  stige,  at  nærme  sig  Skaberen  med."  Men  idet 
han  saaledes  higede,  stillede  sig  ikke  blot  de  enkelte 
Opgaver  for  ham  som  mere  eller  mindre  vanskelige 
Problemer,  men  Poesien  selv  blev  ham  en  eneste 
stor  Livs-Opgave.  Deri  staar  han  skarpt  imod  Brun, 
og  alene  blandt  sine  Samtidige.  Brun  tog  Poesien 
ved  denne  Tid  som  et  energisk  Tillob,  hvorved  han 
vilde  vinde  Anseelse  og  gjore  sit  største  Spring  ind 
en  anden  Virkekreds,  hvortil  han  følte  sig  kaldet, 
og  hvori  han  ogsaa  vandt  sin  høieste  Berømmelse. 
„Et  Sorgespil!",  siger  han  i  Tilegnelsen  til  Gunnerus, 
„hvilken  Formastelse !  Jeg  tænkte  alene  derpaa,  og 
Pennen  faldt  mig  af  Haanden.  Men  strax  følte  jeg, 
at  jeg  var  en  Normand;  og  manglede  jeg  end  andre 
Gaver,  saa  havde  jeg  dog  Dristighed  nok  og  Lyst  til 
at  forsøge  det  Vanskeligste".  --  Ja,  havde  han  blot 
seet  Vanskeligheden !  Men  saaledes  som  han  tog  det, 
var  Sagen  endda  ei  af  de  meget  vanskelige.  Der 
er  en  Dristighed  i  saadanne  Foretagender,  der  vid- 
ner om  Umodenhed,  eller  om  uklar  Overveielse,  Ube- 
kjendtskab  med  Faren.  Dette  var  Tilfældet  med 
Brun.  Han  efterlignede  Forbilleder,  hvis  Forholde 
vare  simple,  hvis  Grundlinier  stærkt  tegnede,  men 
hvis  egentlige  Kunstfordringer  og  rette  Finheder  han 
ei  forstod.    Man  har  sagt,  at  han  holdt  sig  til  Over- 


190  En  literær  Situation. 

sættelser,  og  fornemmelig  til  B.  Loddes  af  ..Zaireu. 
Men  hans  Biograf  Zetlitz  beretter  dog,  at  han  un- 
der sit  første  Ophold  i  Kjøbenhavn  havde  lært  Fransk. 
Brun  siger  selv  i  Fortalen  til  Zarine,  at  han  har 
efterseet,  hvad  der  angaar  Sujettet,  i  en  Afhandling 
af  Boivin,  der  betegner  Stoffet  som  bekvemt  til  en 
Tragedie.  Det  viste  sig,  at  Zarine  mindede  saa  me- 
get om  de  klassiske  Mønstre,  at  Stykket  gjorde  over- 
ordentlig Lykke  baade  i  de  høieste,  høiere  og  lavere 
Kredse,  og  at  den  Tids  Kunstdommere  dels  i  det 
Hele,  dels  i  Meget  gav  det  Bifald.  Denne  Kjends- 
gjerning  bliver  uforklarlig,  naar  man  anlægger  vor 
Tids  kritiske  Maalestok.  og  ifølge  deraf  finder  Arbei- 
det  under  al  Kritik. 

Tragediens  Indhold  er  følgende:  Zarine,  Sa- 
cerncs  Dronning,  Stykkets  egentlige  Heroine,  er  over- 
vunden og  fangen  i  Slag  mod  Stryange,  Mederkon- 
gen  Cyaxares's  Hærfører  og  Svigersøn.  Stryange 
ser  hende,  og  forelskes.  Kamp  mellem  Pligt  og 
Kjerlighed,  Dyd  og  Last.  Hans  Hustru  Rethea  hæn- 
ger fremdeles  ved  ham,  og  kommer  tilsidst  sammen 
med  Zarine,  for  hvem  imidlertid  Stryange  har  op- 
ofret sin  Pligt.  Rethea  har  i  sin  Søster  Nitokre  en 
Fortrolig,  der  hører  hendes  Klager,  drøfter  med  hende 
Omstændighederne,  o.  s.  v.  Stryange  har  i  Lorano, 
den  Næstkommanderende,  en  Fortrolig,  der  af  ne- 
drige Bevæggrunde  frister  ham  til  Utroskab  og  sø- 
ger at  forberede  hans  Fordærvelse.     Tilsidst  opdages 

Planen,  der  gaar  ud  paa  at  holde  Stryanges  Ægte- 
forbindelse hemmelig  for  Zarine ,  og  saa  bortføre 
Eethea  som  et  Bytte  for  Lorano.  Stryange  stikker 
sig  angerfuld,  Lorano  lægges  i  Lænker;  Lasten  er 
straffet,  Dyden  forsonet,  Rethea  utrøstelig. 

Dette  er  en  tynd  og  mekanisk  Sammensætning, 
som  end  mere  lettes  derved,  at  Personerne  komme 
og  gaa,  give  Mode  og  afløses  paa  Scenen  uden  alt 
Motiv,  blot  fordi  Forfatteren  nu  bruger  den  ene  eller 
den  anden.  De  ere  selv  meget  reflekterende  og  lidet 
handlende.  Helten  er  intet  øieblik  sig  selv  mægtig. 
Det  hele  Drama  stivner  i  en  unaturlig  og  lidet  gri- 
bende Spænding.  Men  disse  Feil  ere  Artsmærker  for 
dette  Slags  Tragedier.  Corneille,  Eacine,  Voltaire 
give  det  omtrent  saaledes.  Det  var  just  ved  at  be- 
tragte dette  Arrangement,  at  Samtiden  fandt  sig 
orienteret  og  paa  tragisk  Grund. 

Men  Kritiken  havde  andre  Udsættelser.  Abra- 
hamson  påaviser  en  Del  Usandsynligheder  i  Situa- 
tionen, og  bemærker ,  at  der  er  atten  Monologer  i 
Stykket,  saa  at  næsten  Halvparten  af  Optrinene  ere 
Enetaler,  og  af  disse  ere  de  to  Trediedele  en  Side 
lange  eller  derover.  Baden  bemærker,  at  Sproget 
mangler  den  Anstændighed  og  Værdighed,  hvormed 
Sujetter  af  den  hoiere  Sfære  bør  udføres,  Han  fin- 
der, at  Stryanges  Lidenskab  kommer  altfor  brat  og 
umotiveret,  og  at  Zarine  langtfra  er  øm  nok,  at  hun 
mere  skulde  have  raadført  sig  med   sit   Hjerte   end 

med  sin  Sikkerhed,  og  at  hun  er  i  en  efter  Omstæn- 
dighederne ubegribelig  Uvidenhed  om  Stryanges  per- 
sonlige Forholde.  Derimod  roser  han  Lorano  som 
en  vel  udfort  Karaktertegning,  og  deraf  kan  man  se, 
at  Baden  ingenlunde  stiller  sine  Fordringer  hoit. 
Thi  Lorano  er  kun  et  Drivhjul,  der  endda  ikke  rigtig 
kommer  i  Gang,  og  Stykket  er  i  det  Hele  taget 
blottet  for  Karakterer ;  man  ser  kun  Forfatterens 
Hensigter  med  sine  Personnager,  som  ere  meget  ulær- 
villige og  stive  i  Ledene.  Stryange  taler  for  Dyden 
mod  Lasten,  og  kaster  sig  fra  den  ene  Side  til  den 
anden,  men  giver  saa  hurtigt  tabt ,  at  han  siden  ide- 
lig maa  gjore  det  Stykke  om  igjen ,  for  at  faa  Tiden 
til  at  gaa.  Under  alt  dette  tyndes  han  ud  til  et 
Intet,  og  er  fra  forst  til  sidst  en  Stymper.  Kethea 
svommer  stadigt  i  Taarer,  og  Zarine  har  gjennem 
den  hele  Historie  kun  den  Betænkelighed,  at  Stry- 
ange ei  vil  melde  Cyaxares  deres  Forbindelse.  Ioine- 
faldende  er  Diktionens  Mangel  paa  Adel  og  Holdning, 
og  her  er  kun  dette  Glimt  af  en  Digter,  at  der  gjen- 
nem enkelte  Scener  og  Kepliker  gaar  et  vist  Drag 
af  erotisk  Varme  og  Sødhed. 

Dette  Arbeides  Fremgang,  og  den  Indrømmelse 
af  Kritiken,  at  dets  Forfatter  havde  dermed  vist  An- 
læg for  Tragedien,  viser  os,  i  Forbindelse  med  nogle 
andre  Tidstegn,  hvilken  Magt  det  klassisk-franske 
Sorgespil  øvede  i  det  dannede  Publikum,  og  hvilken 
Fremme  dets  Overforelse  i  vort  Sprog  kunde  vente  sig. 

Brun  siger,  at  saavel  Hans  Majestæt  Kongen 
som  Deres  kongelige  Heiheder  benaadede  med  stor 
Gavmildhed  Zarines  ringe  Forfatter.  Hoffet,  Arve- 
prindsen,  „vor  store  Guldberg",  som  Brun  kaldte 
ham,  vare  henrykte.  Lobet  syntes  aabnet.  Det  var 
ikke  Kritiken,  og  heller  ikke  Ewald  og  hans  Tilhæn- 
gere, der  hemmede  det. 

Brun  var,  efter  Nyerups  Udtryk,  en  „hoffærdig 
og  myndig  Forfatter'';  han  kunde  ikke  taale  Kritik, 
—  han  kjendte  den  ikke.  Den  Skole,  hvori  en 
Forfatter  lærer  fornoden  Holdning  lige  over  for  Recen- 
senter, maa  stiftes  i  hans  egen  Selvudvikling,  —  der, 
hvor  han  under  Arbeidet  er  sin  egen  Lærer  og  strenge 
Paaminder.  Thi  saaledes  har  han  forud  gjennem- 
gaaet  de  Punkter,  hvorpaa  en  sand  Bedømmelse  kan 
henlede  Betragtningen.  Han  er  hjemmefra  fortrolig 
med  Kritiken.  I  ethvert  Tilfælde  kan  han,  om  han 
vil,  mode  den  med  Indsigt.  Og  naar  han  i  andre 
Maader  er  tilstrækkeligt  øvet  og  befæstet,  vil  en 
saadan  indre  Disciplin  virke  paa  hans  Forhold  under 
alle  ubefoiede  og  ondartede  Angreb.  Men  Brun 
havde  en  svag  Selvkritik.  Hoffærdig,  og  grisk  efter 
at  vække  Opsigt,  skaanede  han  sig  selv  under  Arbei- 
det, og  kunde  nu  ei  taale,  at  den  forsømte  Kritik' 
tog  sit  Mon  igjen  og  kom  ham  imøde  fra  fremmede 
Stemmer.  Længe  efter  skrev  han  i  Folkevennen: 
„Zarine  fandt  Bifald  ved  Hoffet,  hos  alle  Mæcenater 
og  det  tænkende  Publikum ,  men  ingenlunde  i  Jour- 

naler.  som  da  vare  beskjeftigede  med  at  opløfte 
Ewald  over  alt  det,  som  nærmede  sig  nogenlunde  til 
hans  Forfatter-Ære."  —  Brun  stod  for  denne  Sag 
vedvarende  i  Harnisk,  men  blev,  med  al  sin  Kamp- 
lyst, lidet  seiersæl. 

Imidlertid  var  det  ei  ham  selv,  men  en  af  hans 
Venner,  der  tog  til  Gjenmæle  mod  Kritiken  i  Kritisk 
Journal  Nr.  34,  1772.  O.  G.  Meyers  „Betænkning 
over  Kecensionen  af  Zarine",  blev  skreven  i  den  Tro, 
at  Angrebet  var  udgaaet  fra  Kredsen  i  Nergaards 
Kaffehus.  „Kecensionen,"  siger  Meyer,  „har  fra  Be- 
gyndelsen af  havt  Selvtillid  til  Fader  og  Magelighed 
til  Moder."  —  —  „Aldrig  have  de  forrige  Forfattere 
af  den  Kritiske  Journal  strax  anfaldet  en  Forfatter 
med  den  Haardhed,  hvormed  denne  Kec.  begynder. 
Endog  den  mest  tugtede  Stymper  har  altid  i  Begyn- 
delsen fundet  en  eller  anden  Modgift  for  Ærgrelse 
og  Mishaab.  Foretagendets  Vanskelighed,  forulykkede 
Forgjængeres  Exempel,  en  anstændig  Undskyldning, 
eller  andet  Sligt,  har  altid  lokket  den  uheldige  For- 
fatter modig  ind  i  Ilden ;  derved  følede  han  ei  Faren, 
og  allermest  tugtet,  følte  han  sig  dog  Kunstdommerne 
forbunden  for  deres  Artighed".  —  Meyer  bemærker 
i  -Øvrigt,  at  det  var  ei  Bruns  mindste  Ulykke  at  være 
født  Normand,  —  hvortil  kan  føies  den  Sætning  af 
Zetlitz,  efter  Bruns  egne  Optegnelser:  „En  Dansk 
gik  ham  altid  i  Forkjobet,  endog  naar  han  vilde 
prædike ;    og  Brun  gik  af  Fortvivlelse  en  Vei ,    som 

ingen  Dansk  havde  vovet  at  betræde,  og  skrev  Sorge- 
spillet Zarine". 

Med  Forsvaret  for  Zarine  indtraf  følgende  be- 
synderlige Misforstaaelse :  Meyer  troede  at  have  Abra- 
hamson  for  sig,  og  Recensenten  mente,  at  det  var 
Brun  selv,  som  svarede  ham.  Meyer  siger  i  Betænk- 
ningen: „Vistnok  havde  denne  Tragedie  fortjent  en 
kyndigere  og  mere  upartisk  Dommer,  og  hvem  skulde 
da  Zarines  og  Forfatterens  Elskere  hellere  have  on- 
sket  end  Baden?"  (som  havde  anmeldt,  at  han 
vilde  fratræde  den  kritiske  Tidende).  „Vistnok  havde 
denne  billige  Mand  holdt  en  udarbeidet  Kritik  for 
noget,  han  skyldte  en  Begynder  af  Hr.  Bruns  Haab 
og  et  saa  smukt  Geni".  —  Og  saa  var  det  netop 
Baden.  Denne  gav  sig  ei  tilkjende  i  sit  Tilsvar, 
men  følte  sig  ingenlunde  formildet.  Han  siger  i  Slut- 
ningen af  Repliken:  „Da  vi  befrygtede,  at  Publikums 
uindskrænkede  Bifald  let  kunde  fordærve  Forfatteren, 
skulde  han  advares  om,  hvad  han  var  sig  selv  skyl- 
dig for  at  naa  Hoiden  i  sin  Kunst;  og  at  den  Frygt, 
som  indgav  os  Advarselen,  ei  var  ugrundet,  er 
maaske  den  nye  Prove,  som  vi  agte  med  det  Første 
at  forelægge  vore  Læsere,  et  Bevis  paa". 

Baden  sigter  hermed  til  „Einer  Tambeskj  el- 
ver, et  Sorgespil  i  5  Optog,  til  Brug  for  den  kongl. 
danske  Skueplads,  ved  Johan  Nordahl  Brun ,  Medlem 
i  det  kongl.  norske  Videnskabers  Selskab."  Styk- 
ket udkom  i  Høsten  1772,    med   en  Dedikation   til 

Arveprindsen ,  som  Præses  for  det  kongl.  norske  Viden- 
skabers Selskab.  Man  ser  lier  den  besynderligste  Blan- 
ding af  Smiger  og  brammende  Norskhed:  „Maatte 
Deres  kongelige  Hoihed  opleve  lyksalig  den  Tid,  da 
Videnskaberne  i  mit  Fædreland  bære  modne  Frugter, 
da  skal  heldigere  Sangere  end  jeg,  norske  Sangere, 
som  altid  ere  for  stolte  og  for  redelige  til  at  hykle, 
opfylde  Dalene  med  Lovsange,  og  Bjergene  skulle 
svare,  og  Norges  Velgjorer  blive  udodelig." 

Dette  Skuespil  blev  ei  opfort,  og  derover  kan 
Ingen  undres.  Den  Trods  og  Myndighed,  hvormed 
her  en  TJndersaat ,  der  forherliges ,  staar  op  mod 
Kongemagten,  og  truer  den  ikke  blot  med  Udsigt  til 
aabenbart  Frafald,  men  endog  optræder  i  Kongens 
Gaard  med  Vaabenmagt,  var  under  den  Tids  For- 
holde et  altfor  stærkt  Stykke,  der  ei  kunde  dæm- 
pes ved  Udbrud  af  den  Loyalitet  mod  Kongehuset, 
som  Forfatteren  har  tilføiet.  Brun  siger,  at  han  ei 
undersegte  Aarsagen  til  at  Einar  ei  blev  opfort. 
Men  Enhver  kan  vide,  at  det  fra  hoiere  Sted  blev 
forbudt.  Baden,  i  Kritisk  Journal,  finder  den  en- 
sidige Kos,  som  i  Stykket  tildeles  Normændene,  over- 
dreven, og  klager  over,  at  de  Danske  ved  Siden  af 
gjorde  en  altfor  usel  Figur.  „Er  det  ved  saadanne 
Komplimenter,"  siger  han,  „man  knytter  Baand  mel- 
lem Nationer,  som  ikke  kunne  blive  stærkt  nok  for- 
bundne ?  Er  et  saadant  Stykke  bestemt  for  en  Skue- 
plads i  Kjobenhavn    eller  Stockholm?    Hvad  havde 

hans  Stykke  tabt,  om  han  havde  gjort  Danmark  til 
•Sverige  eller  et  andet  Naborige?"  (!)  „Dog,"  siger 
han  videre,  „politiske  Betragtninger  tilsidesatte,  Styk- 
ket er  i  sig  selv  svagt,  og  i  det  Hele  under  Zarine". 
Imidlertid  burde  Baden  have  seet,  at  Alexandrinen 
<er  benyttet  med  større  Frihed,  og  Diktionen  i  det 
Hele  mere  øvet. 

Stykkets  Gang  er  i  Korthed  følgende:  Harald 
Haardraade  vil  paaføre  Svend  Estridssøn  Krig.  Deri 
vil  Einar  Tambeskj elver  ei  samtykke :  Landet  behø- 
ver Eo.  Og  da  hans  Raad  ei  hjelper,  trænger  han 
frem  i  Kongsgaarden  med  en  Skare  Bevæbnede. 
Dette  sker  i  anden  Akt.  Første  Akt  indeholder  In- 
tet uden  vidtløftig  Tale,  hvori  en  Exposition  er  for- 
søgt, idet  Stykkets  Skurk,  Arne,  Kongens  første  Hof- 
mand, træder  op,  sværtende  Einar  for  Kongen.  Den 
tredie  Akt  er  igjen  udtværet  med  Samtaler,  der  kun 
løst  angaa  Hovedhandlingen.  Det  viser  sig,  at  Einars 
Søn  Endre  er  ligesaa  krigersk  som  Faderen  er  fre- 
delig. Fjerde  Akt  foregaar  i  Kirken,  hvorhen  Kon- 
gen har  kaldet  Einar  og  Sønnen,  for  at  tage  Løfte  af 
•dem  om  Deltagelse  i  Krigen.  Kongen  aabner  sin 
Broder  Hellig  Olafs  Skrin,  og  lader  Endre  sværge, 
at  han  vil  følge  med  paa  Toget.  Dette  sker  villigt 
af  Endre ,  der  nu  vil  gaa  til  sin  Fader  for  at  om- 
stemme ham.  Einar  træder  ind,  —  tror,  da  han 
ser  et  Lig,  at  det  er  Sønnens,  og  stormer  mod  Kon- 
gen med  blottet  Sværd,  skjont  tvende  Kvinder,  Dron- 

ningen  og  Endres  Hustru,  ere  tilstede.  Da  vender 
Endre  tilbage;  Einar  erkj ender  sin  Feil,  og  vil  nu  do 
efter  Loven.  I  femte  Akt  ser  man  Kongen  paa 
Tronen,  for  at  domme  Einar,  der  faar  Tilgivelse. 
Men  Arne  staar  imidlertid  udenfor  og  indbilder  Vag- 
ten, at  Kongens  Liv  er  i  Fare,  dræber  Endre,  og 
saarer  Einar  dødeligt  med  en  Pil.  Einar  tager  Af- 
sked, signer  Kongen  og  Biget,  og  dor. 

Man  ser,  at  Emnet  er  forvansket,  for  at  hæve 
Harald.  Men  Einar  har  tabt  derved,  og  Afgjorelsen 
afhænger  dels  af  et  Tilfælde,  dels  af  Bænker  uden- 
for Handlingen.  Einar  er  forfeilet  i  Et  og  Alt. 
Mærkelig  er  hans  Moraliseren  over  Krigens  Ulykker, 
Enkers  og  Ægtefællers  Graad,  Krøblinges  Nød,  — 
medens  han  igjen  maa  holdes  oppe  med  brammende 
Tale  ved  andre  Leiligheder.  Baden  siger,  Einar  er 
tegnet  med  saadanne  Farver,  som  bedre  passe  paa 
en  af  vore  Kanapé-Helte  fra  det  18de  Aarhundrede, 
end  paa  en  gammel  hærdet  norsk  Kæmpe  fra  det 
Ilte.  I  Bergliod,  Einars  Hustru,  ser  man  et  Forsøg 
paa  at  tegne  en  Saga-Kvinde  af  det  haardeste  Slags ;. 
men  det  er  et  livløst  Billede.  Og  Stykket  er  i  det 
Hele  uden  Varme  og  Interesse.  Abrahamson  har, 
flere  Aar  efter,  fundet  dette  Drama  en  stor  Del  bedre 
end  Zarine.  „Et  bedre  Anlæg, u  siger  han,  „en  fa- 
stere Gang  og  vel  tegnede  Karakterer,  men  fornem- 
melig en  stor  Del  lykkelige  Tanker  og  ypperlige  Vers 
udmærker    dette   Stvkke    for   Zarine/"     Han   undres 

over,  at  Stykket  ei  opføres,  og  at  Brun  „ei  bliver 
ved  at  lobe  paa  Banen".  —  —  „Man  turde  spaa, 
at  Hr.  Brun,  om  han  saaledes  blev  ved  at  stige,  da 
hans  fjerde  eller  femte  Stykke  vilde  faa  en  Fuld- 
kommenhed, som  satte  det  i  Rang  med  de  Mester- 
stykker, hvoraf  vore  Naboer  og  andre  fremmede  Na- 
tioner ere  stolte." 

Mod  Badens  Recension  optraadte  Brun  paa  en 
eftertrykkelig  Maade.  Allerede  i  Slutningen  af  1772 
var  han  reist  til  sit  Kald  Bynæsset,  og  det  følgende 
Aar  udkom  i  Trondhjem :  „Til  Nordmænd  om  Tro- 
skab mod  Kongen  og  Kjerlighed  til  Fædrenelandet,  i 
Anledning  af  Einer  Tambeskj elver,  ved  Johan  Nor- 
dahl Brun".  I  denne  veltalende  Apologi  stiller 
han  Sagen,  som  om  det  norske  Folk  var  angrebet  og 
gjort  mistænkt  i  hans  Person,  og  han  forudsætter,  at 
alle  Normænd  maa  bæve  af  Harme  over  den  Recen- 
sion, der  vover  at  tale  om,  at  han,  Einars  Digter, 
her  stillede  et  Billede  frem,  der  kunde  gjore  hans 
Loyalitet  mistænkt.  „I  Christiania,  hvor  man  gav 
Tambeskj  elvers  Forfatter  saa  hoitidelige  og  rorende 
Bevis  paa  det  varmeste  og  oprigtigste  Bifald,  kan 
jeg  forestille  mig,  hvor  opbragt  man  paa  mine  Vegne 
skal  være.  —  Men,  ærværdige  Landsmænd,  dommer 
ikke  et  helt  Folk  efter  en  ubetydelig  Sværm  af  mis- 
undelige Kunstdommere".  Og  nu  udbreder  han  sig 
over  Normænds  Kjerlighed  til  det  store  fælles  Fode- 
land, og  forsvarer  derunder,    saa  godt  han  kan,    sit 

Arbeide.  Mod  Slutningen  tilføier  han  en  saa  kaldet 
moralsk  Anmærkning:  „Er  det  ædelmodigt  at  hade 
og  forfølge  uden  Aarsag?  Hvorfor  skulde  Zarine  saa 
ilde  medhandles?  Kan  dog  den  Ære,  Zarine  forskaf- 
fede mig,  saa  længe  misundes?  Skal  Misundelsen 
følge  mig  lige  til  Bynæsset,  hvor  jeg  er  Kapellan  og 
har  hverken  Hus  eller  Jord,  og  knap  saa  meget  at 
leve  af,  at  jeg  i  gode  Aar  kan  undgaa  yderlig  Man- 
gel". Baden  svarede  herpaa  i  Den  Kritiske  Jour- 
nal i  en  beroligende  Tone,  —  paapeger  dog  den 
Svaghed,  der  undertiden  sees,  at  en  Autor  i  sin 
Sjels  Drukkenhed  gjor  sine  smaa  Kecensent-Krige  til 
National- Anliggender ,  —  minder  om,  at  han  selv  i 
Kecensionen  har  udtalt  sig  forvisset  om  Forfatterens 
Retsindisrhed,  —  ønsker  ham  saa  til  Lvkkenied  Be- 
fordringen  til  et  bedre  Kald,  —  samt  opmuntrer  ham 
til  at  „vedblive,  da  han  har  vist  saa  store  Prøver 
paa  Geni  og  Indsigt".  Men  Brun  havde  imidler- 
tid lovet,  aldrig  mere  at  skrive  for  Skuepladsen. 


Det  Foregaaende  har  havt  en  dobbelt  Hensigt, 
dels  at  gjøre  bekjendt  med  literære  Tilstande  og 
Frembringelser,  som  fortjene  Opmærksomhed,  dels 
at  give  Grundtræk  af  de  literære  Partiers  Stilling, 
da  det  norske  Selskab  stiftedes. 

Da  det  kongelige  Smags-Tribunal  hverken  kunde 

styre  eller  belive  den  literære  Virksomhed,  dannede 
der  sig,  ved  Siden  af  hint,  friere  Forbindelser  og 
Samfund,  under  Indflydelse  af  den  dengang  fast  over- 
alt i  Europa  herskende  belletristiske  Epidemi.  Vi 
kjende  de  gjærende  Elementer.  Til  Forbillederne 
fra  den  antike  og  fra  den  franske  Literatur  kom  fra 
England  den  Youngske  Pathos,  Thomsons  og  Popes 
skildrende  Stil,  Glimt  af  Shakespeare  og  Mac-Phersons 
Ossian,  samt  fra  Tydskland  den  Klopstockske  Be- 
stræbelse, der  paa  visse  Punkter  berørte  den  en- 
gelske. Det  allerede  erhvervede  literære  nationale 
Udbytte  i  Danmark  sattes  nu  for  en  stor  Del  ud  af 
Betragtning,  og  selv  Tullins  og  Stenersens  alvorlige 
Lyrik  blev  i  en  vis  Kreds  overseet.  Stærkest  viste 
sig  Symptomer  af  Klopstocks  Indflydelse,  begunstiget 
af  flere  sammenstødende  Omstændigheder:  „den  store 
Bardes"  Indkaldelse,  Hoffets  Tydskhed,  og  et  stort 
Antal  tydske  Literatorers  Ophold  i  Danmark.  Abra- 
hamson  kaldte  Klopstock  „denne,  den  nyeste  Tids  og 
maaske  alle  Tiders  største  Digter1'.  Og  den  Klop- 
stockske Poesi  skulde  nu  med  Kraft  sættes  igjennem 
ved  Ewald.  Tidligere  havde  et  Par  Norske  heldet 
til  denne  Smag;  nu  var  det  et  Samfund  af  Normænd, 
der  bestemt  satte  sig  derimod.  Bredal  hørte  egent- 
lig til  ingen  af  Partierne;  han  havde  sin  egen  Orm, 
det  lyriske  Skuespil,  og  har  for  Resten  aabenbart 
været  af  dem,  der  søgte  at  fremhjelpe  Ewald.  Det 
var  ikke  Bredals  Skyld,    at  Rolf  Krage   ei  blev   et 

Theaterstykke ;  men  han  kom  alligevel  til  at  bede 
derfor,  da  Zarine,  under  hans  Styrelse,  skulde  sættes 
i  Scene.  Denne  Tragedie  blev  nu  udtrykkeligt  sam- 
menlignet med  „Rolf  Krage",  og  sattes  dybt  under 
dette  af  Klopstock  fremkaldte  og  fremlagte  Forsøg  i 
hans  egen  Eetning. 

Mellem  Normændene  var  der  kun  En,  foruden 
de  Angjeldende,  som  tog  sig  af  disse  Sager,  og  det 
kun  for  „Zarines"  Vedkommende.  Der  er,  som  for 
bemærket,  ei  Tegn  til,  at  nogen  Norsk  har  villet 
hjelpe  paa  Bredals  Sag.  Ove  Gjerlev  Meyer  sig- 
tede allerede  i  sin  Betænkning  mod  Kritiken  over 
Zarine  til  Selskabet  i  Nergaards  Kaffehus,  hvor  Abra- 
hamson  og  Rosenstand  Goiske  søgte  hen,  og  hvor 
man  æsthetiserede ,  dramaturgiserede  og  politiserede 
for  Fode.  Det  var  Kjøbenhavns  eneste  Estaminet 
(da  der  ogsaa  blev  røget  Tobak) ,  indtil  man  fik  et 
Sidestykke  hos  Madame  Juel  i  Sværte-Gaden,  hvor 
O.  G.  Meyer,  Nordahl  Brun  og  nogle  flere  Normænd 
kom  sammen.  Disse  Lokaliteter  svare,  sombekjendt, 
til  Det  danske  Literatur-Selskab  og  Det  norske  lite- 
rære Selskab.  Det  første  var  i  Grunden,  efter  Hoved- 
medlemmernes Tendents  og  Virken,  ældre  end  det 
sidste,  som  netop  derved  fremkaldtes. 

Skjondt  det  norske  Selskab  i  Tradition  og  Skrift 
har  vundet  en  Anseelse,  hvorom  dets  Stiftere  ei 
kunde  have  nogen  Anelse,  er  det  dog  indtil  vore 
Dage  blevet  i  en  paafaldende  Grad  miskjenat,    selv 

af  Forfattere,  der  gaa  ud  paa  en  alvorlig  Undersø- 
gelse. I  og  for  sig  uskadelig,  skjønt  i  sin  Anven- 
delse ondartet,  er  den  Paastand ,  som  oftere  er  ble- 
ven fremsat,  at  dette  Selskab  gav  Anledning  til  det 
i  sin  Tid  i  Kjøbenhavn  herskende  Klub-Liv.  Sagen 
er,  at  den  fra  Paris  stammende  Skik,  at  besøge 
Kaffehuse  og  tilbringe  en  længere  Tid  af  Dagen  der, 
i  Danmark,  som  andensteds,  fremkaldte  Klub-Livet. 
Det  er  bekjendt,  at  man  ved  Kaffedrikkens  Indfø- 
relse i  Europa,  og  længe  efter,  virkelig  betragtede 
den  som  et  Vækkemiddel  for  de  aandelige  Kræfter, 
og  derfor  blev  Kaffehusene  et  Slags  Lycæer  for  Skjøn- 
aander  og  deres  Tilhængere.  Men  i  Forbindelse 
med  hin  Paastand  er  man  vedbleven  at  betragte  de 
Norskes  Kreds  som  et  Sæde  for  idel  Frivolitet  og 
idel  hensynsløs  Lystighed.  Jeg  har  før  omhandlet 
denne  Gjenstand,  og  vil  her  kun  bemærke,  at  et  al- 
vorligt Element  lader  sig  paavise  selv  der,  hvor  man 
maatte  søge  det  stærkeste  Udbrud  af  Kredsens  Sel- 
skabstone. Selv  den  muntre  Vibe  havde  et  Navn 
som  Elegiker;  og  selv  Wessel,  —  hvo  kan  miskj  ende 
Maadeholdet  i  hans  Spøg  og  et  Alvors -Træk  i  hans 
Billede?  Men  i  denne  Kreds,  var  Vittigheden,  Sal- 
tet, et  blandet  Arkanum  af  Alvor  og  Skjemt,  en 
Aare  af  Humor,  som  vistnok  kun  Enkelte  forstod  fra 
deres  Samliv  at  lede  ind  i  den  alvorlige  Digtning. 
Altfor  lidet  er  denne  Eiendommelighed  paaskjøn- 
net  af  danske  Forfattere ,   og   et   Overmaal   af  Mis- 

kj  endelse  finde  vi  hos  Zeuthen  i  hans  Afhandling 
„Om  den  Wesselske  Vittighed",  naar  han  siger: 
„Saa  eminent  Wessel  har  været  i  vittige  Indfald, 
saa  var  dog  hverken  hos  ham,  eller  vel  endog  mindre 
hos  nogen  af  de  andre  Compotatores ,  en  Nordahl 
Brun,  Vibe,  Fasting,  Søren  Monrad,  -en  virkelig 
hoiere  eller  dybere  Sands  for  den  evige  Skj enhed  og 
Sandhed.  Har  da  det  norske  Selskab,  især  gjennem 
Wessel,  været  ligesom  et  Væld  af  lystige  Indfald  og 
lavere  Vittigheder,  saa  har  det  neppe  været  noget 
Andet  og  Bedre". 

Blandt  de  forskjellige  forvirrende  Udsagn  om 
det  norske  Selskab  er  ogsaa  dette,  at  kalde  det  Wes- 
sels Skole.  Wessel  var  ei  den  Mand,  der  skulde 
stifte  en  Skole;  dertil  horer  et  mere  positivt  Virk- 
somheds-Præg, en  mere  omfattende  Stræben,  en  mere 
energisk  Fremtræden.  Men  Wessels  Personlighed, 
med  Lunets  Improvisationer,  med  sin  godmodige 
Sjels  Ligevegt,  med  sin  dannede  Aands  sunde  og 
ubestikkelige  Kritik,  var  vel  skikket  til  at  danne  et 
Støttepunkt,  en  ved  stiltiende  Overenskomst  kaaret 
Opmand  i  et  Selskab  som  dette. 

Var  Normændenes  Kreds  i  det  Hele  i  en  Periode, 
hvor  meget  og  mange  Slags  Hykleri  og  en  forskruet 
Opfatning  af  Poesi  og  Sprogkunst  gik  i  Svang,  en 
Forening  pro  sensu  communi,  saa  kan  man  vel  sige, 
at  Wessel  tydeligst  betegnede  dette  Forhold.  Og 
vel  er  det  saa,    at  yngre  Digtere  have  forelagt  ham 

deres  Arbeider,  og  sat  Pris  paa  hans  Dom,  hvorom 
blandt  Andet  Keins  Sargedigt  over  Wessel  vidner. 
Men  det  særegne  Wesselske  Præg  gjenfindes  kun  hos 
ganske  faa  af  den  Tids  norske  Forfattere.  Det 
Træk,  der  forbinder  disse  Sangere  og  kan  foranledige 
Benævnelsen  af  en  norsk  Digter-Skole  i  denne  Epoke, 
er  af  en  anden  Art  og  Beskaffenhed,  og  peger  paa 
et  Element,  der  netop  fattes  eller  er  skjult  hos  Wes- 
sel. Det  er  den  nationale  Grundtone,  som  ikke  blot 
efter  Tidernes  Leilighed  fremgaar  af  Emnernes  Valg 
og  af  mange  Egenheder  i  Digtersproget,  som  man 
kun  altfor  lidet  lægger  Mærke  til,  men  ogsaa,  og 
fornemmelig,  i  de  hyppige  Frembrud  af  dybere  hjem- 
lige Stemninger,  der  selv  under  deres  selskabelige 
Munterhed  kunde  gjore  sig  gjelclende ,  og  som  viste, 
at  Fjeldduften  og  Fjeldskyggen  havde  Magt  til  at 
naa  dem  paa  den  danske  Slette.  Blandt  Selskabets 
Fester  horte  nye  Medlemmers  Optagelse  og  Afskeds- 
lag for  de  bortdragende.  Ved  saadanne  Leiligheder 
kom  ret  det  alvorlige  Sind  frem  hos  de  muntre  Sel- 
skabsbrødre, og  den  Tanke,  der  aldrig  laa  dem 
fjern,  at  de  havde  et  Folks  Ære  og  Værdighed  at 
repræsentere  paa  fremmed  Grund,  synes  da  ligesom 
at  have  indviet  Festen. 

Altid  henvendte  disse  Normænd  sine  Tanker  til 
Fædrelandet,  og  vedvarende  var  deres  Forbindelse 
med  Hjemmet.  Derfor  optog  ogsaa  Selskabet  „fra- 
værende" Medlemmer,  blandt  hvilke  især  Claus  Fri- 

mann  bør  erindres.  Fra  Medlemmerne  i  Norge  kom 
der  jevnlig  Skrivelser  til  Brødrene  i  Kjobenhavn, 
hvor  Fædrelandets  Savn  og  Forhaabninger  dannede 
det  stærkeste  og  mest  omfattende  Foreningsbaand  i 
Forsamlingen.  Saaledes  havde  Selskabets  Stifter, 
O.  G.  Meyer,  givet  en  indtrængende  Forestilling  om  et 
norsk  Universitets  Oprettelse,  og  efter  Traditionen 
vedblev  denne  Gjenstand  at  være  et  Anliggende,  som 
i  det  norske  Selskab  ofte  kom  paa  Bane,  og  som 
det  bidrog  til  at  holde  i  Erindring.  Men  til  alt 
dette  maa  dog  føies  den  mærkelige  Omstændighed, 
at  de  Norske,  saavel  i  Selskabets  første  Aaringer 
som  senere,  optog  Danske  i  sin  Kreds.  Man  har  en 
varig  Erindring  derom,  da  et  dansk  Medlem  har  for- 
fattet en  af  de  smukkeste  Sange,  som  Laget  istemte 
til  Norges  Pris.  Kj endeligt  udviklede  sig  ogsaa  i 
den  Retning  hos  disse  vore  berømmelige  Landsmænd 
den  frie  omfattende  Aand,  der  var  Kredsens  rette 
Liv  og  Styrke.  Og  saaledes  opgik  i  deres  Forbund, 
midt  under  den  stærkeste  Følelse  af  det,  man  kal- 
der Norskhed,  Bevidstheden  om  det  Forædlende, 
Frugtbringende  i  Samklangen  af  aandelige  Bestræ- 
belser hos  de  tvende  Folk,  som  Frendskabet,  Sproget 
og  det  hele  Kultur-Liv  nærmest  forbinder. 

Det  har  neppe  fra  først  af  ligget  i  de  forenede 
Normænds  Plan ,  at  danne  et  literært  Samfund. 
Dette  Præg  fik  Selskabet  først  ved  dets  Fornyelse 
1774,    og  A.  Boye  har  antaget,    at   dermed   skulde 

dannes  et  Modstykke  til  Selskabet  for  de  skjønne 
Videnskaber.  Normændene  vilde  dog  ei  afbryde  For- 
bindelsen med  dette  Selskab.  De  ypperste  Digtere 
blandt  dem  arbeidede  endog  til  de  af  det  officielle 
Smags-Tribunal  udsatte  Pris-Opgaver.  Men  det  norske 
Selskab  var  deres  egentlige  Palæstra,  den  indre  Kreds 
for  deres  -Øvelser.  Og  her  have  de  vel  følt,  at  en 
friere  literær  Aand  end  den  udenfor  herskende  skulde 
befordres.  Naar  man  imidlertid  specielt  anstiller 
en  Sammenligning  mellem  det  danske  Selskab  for  de 
skjønne  Videnskaber  og  det  norske  literære  Selskab, 
da  ser  man  let  Modsætningen.  Det  første  Selskabs 
Oprettelse  var  en  ufri ,  i  sin  Sammensætning  urime- 
lig og  derfor  nemmende  Forholdsregel.  Det  norske 
Selskab  derimod  var  udviklet  af  indre  Kilder,  som 
ved  den  første  betimelige  Anledning  brød  frem. 
Det  danske  Selskab  bestod  af  Medlemmer,  som, 
uagtet  de  hverken  selv  vare  Poeter  eller  forstod  Poe- 
siens Væsen,  vilde  bestemme  Smagen  og  skaffe  en 
poetisk  Literatur  tilveie.  Det  norske  Selskab  der- 
imod havde  i  sin  Kjerne  et  Digter-Forbund,  for 
hvem  den  literære  Udvikling  var  et  Hovedanliggende. 
Her  forelæste  de  digtende  Medlemmer  deres  Arbeider, 
modtog  Vink,  diskuterede  Emner  og  Fremstilling. 
Saaledes  fortæller  Zetlitz,  at  hans  beskrivende  Digt 
„En  norsk  Vinter'-  blev  underkastet  Selskabets  Dom, 
og  skjønt  det  ei  blev  anseet  fortjent  til  Trykken  den- 
gang,   skede  dog  dets  Udgivelse  efter  en  Omarbeid- 

ning,  der  fulgte  de  Anvisninger,  som  Forfatteren  i 
Selskabet  havde  modtaget.  Ogsaa  det  norske  Selskab 
fremsatte  Opgaver,  —  men  Digtere  for  Digtere ,  og  i 
Bevidstheden  om,  at  Prøvelsen  var  uhildet,  Interes- 
sen hos  de  Deltagende  sand  og  levende.  Naar 
man,  som  Molbech,  slaar  disse  to  Selskaber  sammen, 
som  forenede  mod  Ewald,  da  er  dette  en  aabenbar 
Miskj endelse  af  den  hele  Situation. 


Til  det  norske  Selskab  knytter  sig  uadskilleligt 
Wessels  Navn,  og  hans  Hovedarbeide  var  af  samme 
Aar  som  Selskabets  Stiftelse.  For  ingen  af  de  an- 
dre Norske  i  Kjobenhavn  havde  denne  Kreds  en  saa- 
dan  Betydning  som  for  ham.  Blev  Selskabet  for 
Wessel  som  en  Havn,  der  danner  Eeisens  Afslutning 
og  et  varigt  Ly  for  den  So-trætte,  saa  var  det  igjen 
for  de  fleste  Andre  et  Udgangspunkt  for  den  længere 
Udfart,  et  Sted  for  Udrustning  og  Indøvelse.  Wes- 
sel fandt  et  Hjem  i  norske  Selskab  ogsaa  i  den  For- 
stand, at  dets  Aand  og  Tone  saaledes  svarede  til 
hans  Væsen,  at  han  i  Sandhed  kunde  fole  sig  hjem- 
lig der,  lade  sin  hele  Personligheds  Eiendommelighed 
fremtræde  frit  i  disse  Omgivelser. 

Alt  vidner  om,  at  denne  Personlighed  har  været 
tiltrækkende  og,  skjont  ganske  uden  Myndighed  og 
indgribende  Energi,  dog  har  udøvet  en  mild,  men 
afgj  ørende  Magt.    Ved  alle  tvivlsomme   Spørgsmaal 

hed  det  i  Kredsen:  „Hvor  er  Wessel?  Hvad  siger 
Wessel?"  I  ham  udtalte  sig  klarest  Selskabets 
hon  sens,  hos  ham  var  Godmodighed,  Fordragelighed, 
Karakterens  Ligevegt,  og  ikke  blot  den  harmløse 
Yittigheds  hoieste  Begavelse,  men  ogsaa  stedse,  i  al 
Dommen,  den  fyldestgjorte  Fordring:  svaviter  in 
modo. 

Om  nu  altsaa  end  Wessel,  ved  sin  Indtræden  i 
Selskabet,  gjennem  „Kjerlighed  uden  Strømper" 
havde  vundet  en  overlegen  Anseelse,  der  fremdeles 
tilhører  hans  Navn ,  og  som  vel  har  bidraget  til  at 
give  ham  en  udmærket  Plads  i  Kredsen,  er  dog 
hverken  derved,  eller  ved  hans  senere  Frembringel- 
ser, hans  Indflydelse  blandt  de  forenede  Normænd 
tilstrækkeligt  forklaret.  Som  literær  Kreds  var  det 
norske  Selskab  i  sin  bedste  Tid  tillige  et  bekvemt 
Udviklingssted  for  det  Personlige,  fordi  der  var  ind- 
rømmet den  Enkelte  et  frit  Svingerum,  medens  de 
gj  ensidige  Berøringspunkter  holdtes  i  livlig  Bevægelse. 
Det  er  her,  og  paa  intet  andet  Sted,  Wessels  Per- 
sonlighed træder  os  anskuelig  imøde.  Udenfor  dette 
Selskab  viger  han,  næsten  som  en  bortvandrende 
Gjest,  hvis  Hjemvei  er  ubekjendt,  tilbage  i  Mørket. 
Det  er  en  forunderlig,  uforklarlig  Omstændighed,  at 
hans  Samtidige  have  opbevaret  saa  faa  Træk  til  Op- 
lysning om  hans  øvrige  Liv,  og  især  at  Pram ,  der 
var  i  Besiddelse  af  mange  Data,  undlod  at  meddele 
de  nødvendige  Oplysninger,  som  det  heder  i  Fortalen 

J.  Welhaven's  Skrifter.     VIII.  14 


210  En  literær  Situation. 

til  Pragt-Udgaven    af  Wessels   Skrifter,    „for  ei   at 
gjøre  Fortællingen  mistænkt  for  Partiskhed". 

Wessels  Familie  nedstammer  fra  Holland.  Den 
første  norske  Wessel  var  en  Bergenser,  der  flyttede 
til  Trondhjem,  og  blev  Kaadmand  der.  Han  er  Fa- 
der til  Tordenskjold ,  foruden  til  elleve  andre  Søn- 
ner og  sex  Døtre.  Derom  lieder  det  i  den  gamle 
Vise: 

.,  Samme  Fader  avlede 

atten  fulde  Søskende: 

Døtre  sex,  og  Sønner  tolv, 

en  af  dem  var  Tordenskjold". 
Johan  Herman  Wessel,  Brodersøns  Søn  af  Tor- 
denskjold, og  Søn  af  Præsten  til  Vestby  Jonas  W.,  er 
født  den  6te  Oktober  1742,  og  var  saaledes  omtrent 
et  Aar  ældre  end  Ewald.  Fra  Kristianias  lærde 
Skole,  hvor  han  indkom  1 758,  blev  han  dimitteret  til 
Universitetet.  Han  blev  Student  1761,  og  tog  anden 
Examen  Aaret  efter.  Hans  første  Aar  i  Kjøbenhavn 
falder  ind  i  den  Tid,  da  Tullin  der  stod  i  den  høieste 
Anseelse,  —  da  Klopstocks  Indflydelse  begyndte  at 
gjøre  sig  gjeldende,  —  da  Selskabet  for  de  skjønne 
Videnskaber  ivrigst  tog  sig  af  Poesien ,  —  da  man 
overalt  drev  paa  en  forbedret  Smag  og  paa  Sprogets 
Udvikling.  De  heftige  Udtalelser  for  og  imod  Eimet 
falde  i  den  Tid,  og  i  det  Hele  den  belletristiske 
Gjæring  og  Travlhed,  der  blandt  Andet  udtrykker  sig 
i  Guldbergs  Afhandling:    „Hvad  Indflydelse  har  det 

i  de  smukke  Videnskaber,  naar  oplyste  Folk  stræbe 
at  overgaa  hinanden?"  Der  kan  ei  være  Tvivl  om, 
at  denne  Tidens  Retning  og  Tone  har  virket  paa 
Wessel,  og  i  Forbindelse  med  hans  Natur-Anlæg  le- 
det ham  ind  i  den  Art  af  Aands-Beskjeftigelse,  der 
blev  ham  egen.  Der  er  heller  ingen  Tvivl  om,  at 
Wessels  Hovedstudium  var  nyere  Sprog  og  deres  Li- 
teratur;  og  skjont  han  vistnok  har  havt  et  udmær- 
ket Sprog-Talent,  maa  han  tillige  være  gaaet  frem 
med  en  Udholdenhed,  som  man  vel  ellers  i  Almin- 
delighed frakjender  ham.  Det  er  bekjendt,  at  han 
til  Fuldkommenhed  talede  og  skrev  Fransk  og  En- 
gelsk, og  at  han  havde  et  udtommende  Bekj endt- 
skab  til,  hvad  der  i  disse  Sprog  og  i  Tyclsk  var  af- 
handlet om  Skjonliteraturen.  Det  italienske  Sprog  og 
dets  Literatur  blev  han  senere  fortrolig  med ,  og  i 
sine  sidste  Aar  lagde  han  sig  efter  Spansk.  Det  er 
af  Vigtighed  at  erindre  dette,  saavel  ved  Bedømmel- 
sen af  Wessels  Karakter  og  Levnet  som  under  Op- 
fatningen af  hans  Forfatterskab. 

1772  udkom  „Kjerlighed  uden  Strømper".  Wes- 
sel var  da  30  Aar,  og  ganske  ubekjendt  for  Publi- 
kum. Stykket  blev  ikke  strax  offentliggjort,  og  Wes- 
sel maatte,  dels  ved  Overtalelse,  dels  ved  Penge- 
trang, drives  til  at  lade  det  trykke.  Alene  dette 
Arbeide  er  for  enhver  i  saadanne  Ting  Erfaren  — 
foruden  Alt  hvad  derom  ellers  kan  siges  —  et  af- 
gj ørende  Vidnesbyrd    om   Modenheden  og   Selvstæn- 

(ligheden  af  Wessels  foregaaende  Studier  og  om 
frugtbare  Forarbeider  i  poetisk  Sprogkunst.  Skjent 
Digtet  vakte  en  Opsigt  som  intet  andet,  forandrede 
det  dog  ei  hans  Livs-Omstændigheder,  og  det  er 
sandsynligt,  at  han  har  havt  sit  hele  Underhold  ved 
Sprog-Information. 

Til  det  andet  Oplag  af  Kjerlighed  uden  Strøm- 
per, 1774,  foiede  han  Epilogen,  og  hans  næste 
Arbeider  ere  de  alvorlige  Digte :  „Ode  til  Noisornhed" 
og  ..Til  Søvnen",  der  begge  optoges  i  forste  Hefte  af 
Norske  Selskabs  Skrifter,  1775.  Aaret  efter  udkom 
og  opfortes  hans  Komedie  „Lykken  bedre  end  For- 
standen", et  velordnet  Situations-Stykke,  der  allige- 
vel bliver  uden  Virkning,  fordi  det  Væsentlige,  Frem- 
stillingens Liv  og  Lyst,  mangler.  Wessel  havde  ei 
det  indre  Kald  til  egentlig  dramatisk  Fremstilling; 
derfor  blev  hans  Skuespil  uden  Festivitas,  uden  det 
Lune,  der  ellers  var  ham  eget.  Ved  denne  Tid 
faldt  han  i  en  langvarig,  smertelig  Sygdom,  der  et 
helt  Aar  bandt  ham  til  Leiet,  og  hvorefter  han  ei 
ganske  vandt  sin  Helbred.  Et  Slags  Letargi  over- 
kom ham  nu,  og  det  blev  ham  endog  en  fysisk  Trang 
at  opsoge  det  Selskabsliv,  hvor  man  uden  mange 
Omstændigheder  kunde  nyde  en  pirrende  Drik.  Forst 
i  1778  fik  han  en  Art  fast  Post  og  Bestilling,  som 
I  Oversætter  ved  Skuepladsen ,  med  300  Kdl.  i  aarlig 
Indtægt.  I  denne  Stilling  har  Wessel  oversat  syv 
franske  Operetter. 

1780  indtraadte  den  Forandring  i  Wessels  For- 
holde, som  man  vel  mindst  havde  ventet.    Han  gif- 
tede sig.    Man  antager  ei,    at  det  skede  af  Tilboie- 
lighed,  skjont  heller  ikke  for  Penges  Skyld,  da  hans 
Hustru,  Anne  Cathrine  Bukj  er  fra  Kristiania ,  hverken 
havde    Arv    eller    Eie.     Fra  1781    har  man   „Gaf- 
felen",   og  fra   1783  „Brodne  Kar  i  alle  Lande".     I 
det   følgende    Aar    begyndte    hans   Ugeblad    „  Votre 
Serviteur  .Otiosis" ,  hvoraf  der  udkom  54,  i  Oktav  og 
meget  aabent  trykte  Halvarks-Numere ,  indeholdende 
komiske  Fortællinger.     I  disse  Digte  benytter  Wessel 
en  fri,    af  lange    og  korte  Linier  dannet  Versform, 
ypperlig    skikket   for  det    komiske    Indtryk.      Disse 
Arbeider  synes  ei  at  have  vundet  megen  Yndest  hos 
Publikum.    Man  har  ei  forstaaet  dem,  ei  kunnet  paa- 
skjonne  denne  lunefulde  Naivetets  Betydning  saavel 
for  den  sunde  Smag  som  for  Sprog-Udviklingen,  me- 
dens   det    hoitravende    Foredrag    stod    i    Anseelse. 
Ved  Siden  af  dette  Ugeblad  krydsede   hans   mange- 
haands  versificerede  Indfald  og  Inpromtuer  fra  Norske 
Selskab  ud  i  Almenheden,    og  bidrog  Sit  til  at  give 
Tonen,  saavel  i  den  snevrere  Kreds  som  udenfor,  ét 
oplivende  og,  som  saadant,  gavnligt  Element. 

Wessel  læste  og  skrev  i  sine  senere  Aar  for- 
nemmelig om  Natten ,  eller  i  den  tidlige  Morgen- 
stund. Han  vænnede  sig  til  ogsaa  om  Dagen  at  soge 
offentlige  Steder;  man  nævner  saaledes  et  Par  Vin- 
huse, hvor  han  sogte  hen  og  drak  Rodvin.    Mærke- 

ligt  er  det  især,  at  han,  efter  en  Anekdote  af  Rah- 
bek, ogsaa  undertiden  besøgte  Dreiers  Klub,  hvor 
det  norske  Selskabs  Modparti,  det  danske  Literatur- 
Selskab,  havde  sit  Hovedkvarter.  Hos  Klubverten 
Hemmert,  hvor  Familien  meget  yndede  ham,  fandt 
han  flere  Digtere  og  Kunstnere:  Zetlitz,  Rein,  Preis- 
ler, Gj  eistrup,  o.  PI.  Skjønt  han  saaledes  ei  var 
meget  hjemme,  er  der  dog  neppe  Grund  til  at  tro, 
at  hans  Husliv  egentlig  var  ulykkeligt.  Navnlig  ved 
man,  at  han  fandt  megen  Glæde  ved  sin  eneste  Sønr 
Jonas. 

Det  satiriske  Skuespil,  i  syv  Akter,  „Anno  7603", 
udkom  nogle  Maaneder  før  hans  Død,  og  behandler 
et  Emne,  som  i  vor  Tid  hyppigt  bringes  paa  Bane: 
Kvindernes  Emancipation.  Stykkets  Gang  er  triviel, 
og  Saltet  deri  noget  grovkornet.  Der  siges  i  Ud- 
gaven af  17b7,  at  dette  Arbeide  hører  til  dem,  „som 
Wessel  i  Live  forbød  at  bære  hans  Navn",  hvormed 
man  vel  kun  vil  antyde,  at  han  selv  tillagde  det 
ringe  Værdi.  Wessel  fik  i  sine  sidste  Levedage, 
medens  han  laa  dødssyg,  sin  Oprømthed  og  Munter- 
hed tilbage,  og  uventet  kom  derfor  hans  Endeligt  den 
29de  December  1785,  da  han  var  lidt  over  43  Aar 
gammel.  Hans  Jordefærd  bekostedes  af  det  norske 
Selskab,  og  han  blev  begravet  i  Nærheden  af  Ewald 
paa  Trinitatis  Kirkegaard. 

Pram  siger,  at  Wessels  ..Karakter  var  et  Slags 
Melankoli,    der    ikke   blev  opklaret  ved  de  oplivende 

Vittigheder,  der,  aldrig  sagte,  ofte  slap  ham  af  Mun- 
den, hvor  lidet  snaksom  han  end  var".  Ganske 
saaledes,  som  Melankoliker,  kan  han  dog  vel  ei  be- 
tragtes. Oprindeligt  har  han  vel  havt  et  aabent 
Sind,  der  kunde  i  enkelte  Oieblikke  vise  Frembrud  af 
tindrende  Munterhed.  Det  gaar  ikke  an  at  tage  de 
bekj endte  Udtryk,  hvori  han  lunefuld  skildrer  sig 
selv,  ganske  efter  Ordene.  Man  kommer  ei  saaledes 
til  at  elektrisere  sine  Omgivelser  med  improvisatorisk 
Lyst,  uden  at  man  selv  har  Lystfølelsen  i  Momentet. 
Og  heller  ikke  kan  man  blive  en  saa  gjennem-dannet 
Aand  som  Wessel  ved  „Intet  at  bestille".  Men 
hans  Liv  blev  forstemt  og  skygget,  og  kom  ikke  i 
den  fulde  Stramning.  Det  var  et  hemmot  Liv,  der 
i  Stedet  for  at  naa  den  rette  Frigj oreise,  hvortil  For- 
holdene ei  gav  noget  Stod,  holdt  sig  oppe  ved  Pallia- 
tiver. —  Wessel  var  af  Middelstørrelse,  skjødesies  i 
Dragt  og  Holdning.  Hans  Portræt  af  Juel  er  et  ta- 
lende Billede;  den  let-bevægede  lyse  Aand,  det  vit- 
tige Ingenium,  sees  her  i  umiskj endelige  Træk. 

Der  findes  neppe  nogen  større  Frembringelse  i 
vort  Sprogs  Literatur,  der  i  samme  Grad  som  „Kjer- 
lighed uden  Strømper",  og  med  saadan  Varighed,  er 
bleven  tilegnet  af  Publikum;  det  skulde  da  maaske 
være  „Peder  Paars".  Stykket  lærtes  udenad,  og  an- 
vendtes ved  allehaande  Leiligheder.  Det  har  i  Tale- 
brug afgivet  en  Samling  Vittigheder  og  snurrige  An- 
vendelser.    Men  Kjerlighed  uden  Strømper  er  ogsaa 

som  Kunstverk,  som  en  Frembringelse,  hvis  Plan  og 
-Giemed  er  fuldstændigt  realiseret,  saa  godt  som  ene- 
staaende  i  denne  Literatur -Epoke,  og  det  eneste  af 
dens  større  Digte,  der  i  alle  Dele  endnu  staar  for 
os  i  sin  oprindelige  Friskhed. 

Hvad  man  ved  Stykkets  Fremkomst,  og  noget 
senere,  enten  ikke  kunde  eller  blot  nødigt  vilde  se, 
at  det  var  en  almen  -  gjeldende  Parodi  paa  den 
fransk-klassiske  Tragedie ,  —  det  maa  nu  for  enhver 
dannet  Læser  vise  sig  ganske  tydeligt.  Pram  siger 
i  en  Anmærkning  til  Elegien  over  Wessel,  at  denne 
med  Kjerlighed  uden  Strømper  gik  den  Gottschedske 
plat-svulstige  Theatersmag  imøde.  Eahbek  og  Ko- 
senstand  Goiske  mene,  at  det  især  var  Voltaires 
„Zaire"  og  Bruns  „Zarine'%  der  af  Wessel  blev  pa- 
rodieret, og  det  er  klart  nok,  at  det  sidste  Sørge- 
spil i  Enkeltheder  bestemt  er  tilsigtet.  Men  hvorfor 
lukkede  man  -Giet  for  Parodiens  Almindelighed? 
Udgiveren  af  et  af  den  Tids  Anmelderblade  „For- 
tegnelse over  Trykkefrihedens  Skrifter",  har,  som  før 
bemærket,  røbet  Forholdet.  Det  var  æsthetisk  Maje- 
stætsforbrydelse  at  betvivle  den  franske  Tragedies 
Klassicitet  og  Mønsteragtighed.  Wessel  var  mere 
klarsynet.  Enhver  af  den  blendende  og  høit-anseede 
Kunstforms  Grundfeil  og  løse  Prunkmidler  har  han 
truffet  og  afdækket.  Det  staaende  Personale,  med 
Helt,  Heltinde,  og  deres  Fortrolige,  —  den  ensformige 
Sammensætning,  —  de  unaturlige  Kollisioner,  —  det 

stortalende,  rungende  Sprog  til  vedtagne,  efter  et 
vist  heroisk  Dekorum  koldt  afdæmpede  Følelser  og 
Lidenskaber,  —  de  pludselige  Synkninger  i  Foredraget, 
fra  stormende  Pathos  til  plat  Keflexion,  —  alt  dette 
har  han  paa  den  mest  slaaende  Vis  truffet  og  til 
forlystende  Beskuelse  fremstillet. 

Fabelen  selv,  Forviklingens  Interesse,  er  ei  det 
parodiske  Afbillede  af  nogen  bestemt  Tragedie ;  Paro- 
dien er  gjennemgribende.  For  at  tilfredsstille  Helt- 
indens Æresfølelse,  maa  Helten  just  begaa  det  Nedrige. 
At  staa  hos  en  Brudgom,  der  har  Stevler  paa,  er  for 
Heltinden  det  absolut  Uværdige  og  Fornedrende,  som 
fremfor  Alt  maa  opgives.  Men  at  stjæle  berøver  ei 
Helten  den  heroiske  Karakter,  naar  det  kun  sker  med 
Anstand.  Yed  en  saadan"  Belysning  af  det  tragiske 
point  dlionneur  gaar  Wessel  løs  paa  den  forgudede 
Corneille,  og  rammer  t.  Ex.  ligesaa  fuldt  „Le  Cid" 
som  Zarine.  Men  vistnok  traf  tillige  denne  Parodi 
hvad  der  laa  nærmest  for  Haanden,  og  her  slog  den 
to  Fluer  med  eet  Smæk,  „Zarine"  og  „Thronfølgen", 
Brun  og  Bredal.  Og  Sammenstillingen  var  i  sin 
Grund  vel  beføiet;  thi  den  heroiske  Operette  var  nær- 
beslægtet med  det  heroiske  Sørgespil.  Tillige  var 
der  noget  eget  Komisk  ved  det  Foretagende,  at  give 
den  endnu  kneisende  Brun  et  tremulerende  Paahæng 
af  den  allerede  noksom  ydmygede  Bredal. 

Jacob    Baden    har   i    Den  kritiske   Journal   be- 
mærket,   at  Alt  hvad  Wessel  berørte  blev  pudserligt 

under  hans  Hænder.  Og  denne  Tanke  kommer  letr 
naar  man  læser  Kjerlighed  uden  Strømper.  Figu- 
rerne ere  i  deres  hele  Væsen,  i  alle  deres  Betingel- 
ser, Latterligheder  og  Intet  uden  dette.  Midt  i  deres 
kunstige,  afmaalte  Repliker  og  Opera-Triller  ere  de 
tillige  vidende  om  deres  parodiske  Liv.  De  anstille, 
som  Rahbek  kalder  det,  Tilskuer-Betragtninger  over 
deres  Tilstand,  og  erkjende  deres  egen  lavere  Sfære, 
midt  i  det  heroiske  Drama.  Derved  komme  disse 
Personnager  til  at  spille  en  dobbelt  komisk  Rolle,  idet 
de  paa  een  Gang  fremstille  Parodien  og  docere  over 
dens  Væsen.  Uden  dette  geniale  og  egne  Slags  Pa- 
rabase  vilde  ogsaa  Ironien  havt  vanskeligt  ved  alle- 
steds at  trænge  igjennem,  fordi  den  Svulst  og  Una- 
tur, som  skulde  rammes,  allerede  i  Originalerne  var 
dreven  til  Yderlighed.  Men  af  denne  Figurernes 
Dobbelthed  fremgaar  saa  bestemte  og  sikre  Streiflys 
over  en  Mængde  opskruede  Livs-  og  Kunst-Tilstande, 
at  den  hele  Parodi  bliver  et  Vittighedsverk ,  som 
kan  nydes  selv  af  den,  der  ei  kjender  de  parodierede 
Forbilleder. 

Wessel  tænkte  ei  paa  at  skrive  for  Scenen.  Men 
man  vilde  endelig  have  Stykket  opført.  Saaledes 
gaves  det  1773  med  meget  Bifald  5  Gange  efter 
hinanden.  Det  var  et  Overmaal  af  L-øier,  at  Stykket 
i  høi  Grad  er  korrekt  efter  Tidens  Fordringer,  med 
de  tre  aristoteliske  Enheder,  med  den  klareste  Plan 
og  den  tragiske  Spidse,    og  saa  —  at  det  gaar  i  en 

Ruf,  Parodiens  aldrig  hvilende  Overgivenhed  er  over- 
alt saa  besindigt  tilmaalt,  saa  sikkert  svævende  paa 
den  yderste  Grændse  af  det  komisk  Virkende,  at  man 
ingensteds  fornemmer  nogen  Mathed  eller  nogen  Syn- 
ken til  det  uvittige  Platte.  Alligevel  kan  man 
spørge,  om  Digtet  i  det  Hele  vinder  noget  ved  Op- 
foreisen. Og  dette  kan  vel  ei  antages,  uden  forsaa- 
vidt  man  derved  frembringer  en  mere  livfuld  Recita- 
tion. Personerne  ere  komiske  Fantasmer.  Den  sce- 
niske Fremstilling  kan  vanskeligt  bringe  dem  til 
større  Anskuelighed,  men  vel  sætte  dem  udenfor 
Grændsen  af  deres  rette  Sfære. 

Wessel  havde,  ligesom  Holberg,  og  i  samme 
Alder  som  denne,  debuteret  med  et  betydeligt  og 
modent  Verk.  Men  der  siges  om  ham,  at  han  i  sine 
senere  sparsomme  Frembringelser  ei  kunde  holde, 
hvad  han  ved  sit  første  Arbeide  havde  lovet  Denne 
Anskuelse  gjentages  ofte.  Man  har  dadlet  hans  ko- 
miske Fortællinger  som  altfor  ubetydelige;  de  efter- 
lade ingen  Smag,  siger  man,  intet  Stof  til  nærmere 
Eftertanke,  —  ofte  finder  man  hans  Digressioner  og 
indskudte  Sætninger  ganske  ubeføiede  og  trættende. 
Men  paa  denne  Maade  kan  man  ei  opfatte  den 
Wesselske  Frembringelse  uden  ganske  at  mis- 
kjende  den.  Naar  man  i  det  Hele  gaar  ud  fra  den 
Dom,  at  der  blev  for  lidet  af  denne  Digter,  at  hans 
senere  Digtning  ei  svarede  til  den  vakte  Forventningr 
da  tager  man  hverken  ham  eller  Epoken  rigtigt.     Om 

Kjerlighecl  uden  Strømper  kan  i  en  vis  Forstand 
siges:  rapit  lectorem  in  medias  res;  thi  her  staar  den 
hele  Wessel  fix  og  færdig.  Skal  man  beklage,  at 
han  ikke  i  en  Sværm  af  umodne  Forfattere  var  med 
om  at  forelægge  Publikum  sine  Prøvestykker? 
Og  i  Wessels  Debut  er  dog  noget  Mere  end  Peder 
Paars.  Holbergs  poetiske  Diktion  har  i  dette  Digt, 
som  overalt  hos  ham,  noget  Ubearbeidet,  der  ei  pas- 
ser til  hans  Stils  øvrige  Virtuositet,  og  som  viser, 
at  øvelsens  nødvendige  Grundlag  dog  manglede. 
Men  Wessels  første  offentliggjorte  Arbeide  er  i  Et 
og  Alt  et  fuldendt  Verk.  Her  er  en  Prøve  paa  den 
Sikkerhed  i  et  opøvet  Talents  Vovestykker,  paa  den 
Fylde  og  Modenhed  i  Udførelsen,  som  i  alle  Kun- 
ster adskiller  Mesteren  fra  den  Ubefæstede  og  Stræ- 
bende. 

Og  her.  i  denne  sikre  Frembringelse,  er  den  i 
Samtiden  som  høiest  anerkj endte  Digtform  dømt  og 
underkjendt.  Dengang  skede  det  hyppigt,  at  Kri- 
tiken  oversaa  det  indre  Værd  i  et  poetisk  Verk.  me- 
dens man  gjorde  Væsen  af  og  kommenterede  over 
Smaadele  deraf.  Men  Wessel  afslører  den  heroiske 
Digt-Arts  Forfeilelse  ganske,  med  et  Kyk,  og  leverer 
i  det  Samme  et  Verk,  som  Kritiken  enten  maa  god- 
kjende  helt  og  holdent  eller,  i  sin  Blindhed,  ganske 
misbillige.  Lad  det  da  være  fuldkommen  nok,  at 
Wessel  havde  bragt  det  saa  vidt,  det  er:  videre  end 
enhver  Anden  i  Danmark  paa  den  Tid. 

Men  naar  vi  overveie  den  hele  Betydning  af 
hans  parodiske  Protest,  og  jevnføre  den  med  Alt 
hvad  vi  vide  om  hans  Karakter  og  Personlighed,  da 
staar  Wessel  for  os  som  en  poetisk  Natur,  der  ei 
kunde  finde  det  for  hans  Genius  passende  Anslag  i 
de  Toner,  som  bevægede  hans  Samtid.  Zeuthen  si- 
ger: „Det  Forkerte,  det,  som  ikke  er  sandt  og 
skjønt  og  godt,  følte  Wessel  vel  i  sin  Forkerthed; 
men  at  hans  Sands  for  det  Sande  og  Evige  har  været 
vakt  i  den  Grad,  at  han  kunde  kvæge  sig  selv  og 
Andre  ved  dets  Beskuelse  og  Fremstilling,  deraf  er 
vel  ei  ringeste  Spor  i  hans  Digte.  At  han  dog  havde 
et  Vist  eller  Ubekjendt,  hvoraf  der  ved  Udvikling 
kunde  være  blevet  noget  Betydeligt  af  lrøiere  Art, 
derom  vidner  idetmindste  hans  Ode  til  Søvnen." 
Ja  dette  kan  vistnok  paavises.  Poesiens  renere  og 
klarere,  med  Naturen  og  det  uforfalskede  Menneske- 
liv sammenstemmende  Væsen  foresvævede  ham  i  en 
Anelse,  som  han  ved  flere  Leiligheder  robede.  Da  i 
Norske  Selskab  forelæstes  Peter  Harbo  Frimanns 
Romance  „Axel  og  Valborg",  hvor  et  malende  ogT 
man  maa  sige,  for  den  Tid  monsteragtigt  Sted  til— 
vandt  sig  hele  Kredsens  Beundring,  vakte  Wessel 
ikke  mindre  Sensation  ved  den  Bemærkning,  at 
Kæmpevisens  simple  og  naturlige  Skildring  dog  gav 
det  sandere  og  smukkere. 

Wessel  havde  et  aabent,  klart-skuende  Blik,  en 
naiv  Foleise  for  det  Sande,   i   Forbindelse    med   en 

Aand,  der  var  skærpet  ved  kritisk  Studium,  og  som 
lod  ham  erkjende  alt  det  Forfeilede  i  disse  uklare 
Bestræbelser,  som  hans  Samtid  hyldede  og  sogte  at 
fremme.  Men  saaledes  gik  hans  Produktionskraft  op 
i  lutter  Negation.  De  gængse  literære  Illusioner 
lokkede  ham  ei;  men  hans  Sind  maatte  dog  lide  der- 
ved, fordi  han  paa  den  anden  Side  ei  havde  skaberisk 
Evne  nok  til  at  bryde  nye  Baner  og  tilkæmpe  sig 
den  Erhvervelse,  som  ei  var  i  det  Bestaaende,  og 
som  han  kun  fjernt  skimtede.  Og  dette  var  Ulykke 
nok.  Det  har  berøvet  ham  den  indre  Holdning  og 
Fortrøstning,  uden  hvilken  en  poetisk  Natur  aldrig 
kan  blive  frit  virkende  og  produktiv.  Han  greb  da 
den  Form  for  sin  Tanke,  der  stod  ham  til  fuld  Kaa- 
dighed;  Vittigheden  forlod  ham  ikke.  Hans  komiske 
Fortællinger  kunne  betragtes  som  lutter  Fortsættelser 
af  Kjerlighed  uden  Strømper.  Der  ligger  i  denne 
Kække  af  tilsyneladende  ubetydelige  Skildringer  en 
Protest  mod  alt  det  Hykleri  og  al  den  falske  Glim- 
mer, der  omgav  en  kun  meget  ringe  Kjerne,  i  flere 
af  den  Tids  mest  anseede  Poesier.  Hertil  horer,  at 
de  fleste  af  hine  Wesselske  Fortællinger  have  en 
saa  kaldet  Moral,  og  i  dennes  Beskaffenhed  rober  sig 
end  mere  den  træffende  Ironi  i  disse  Bagateller. 
Man  besværede  dengang  Digtningen  med  en  tor 
Fremstilling  af  trivielle  Sandheder;  den  almindelige 
Miskj endelse  af  Poesiens  Væsen  gav  Fabelen  og  den 
moralske   Fortælling  en   ufortjent  Anseelse.      Men  i 

"Wessels  Moraler   er  netop   det   yndede  fabula  docet 
parodieret. 

Naar  det  nu  lieder,  at  den  Forventning,  Wessel 
vakte  ved  Kjerlighed  uden  Strømper,  senere  skuffedes, 
da  bor  man  atter  med  Opmærksomhed  betragte  dette 
Digt,  og  man  vil  uden  Tvivl  finde,  at  det  neppe  rø- 
ber en  Forfatter,  der  fremdeles  skulde  stige  og  mod- 
nes. Det  synes  snarere  at  vise  en  Aand,  der  har 
fuldendt  sin  Kunst-Anskuelse,  og  slutter  med  en  af- 
gjørende  Mistillid  til  de  gjeldende  Monstre.  Man 
kan  ei  forlange  Mere  af  en  Enkelt.  Det  næste  Trin, 
"Wessel  skulde  have  gjort  hoiere  end  dette,  maatte 
have  fort  ham  ind  i  en  Sfære,  som  Poesien  først 
efter  en  gjennemgribende  Forandring  naaede.  Men 
hos  Wessel  kommer  det  attende  Aarhundredes  Poesi 
i  vort  Sprog  til  en  vigtig  Selvbetragtning,  —  og 
derfor  har  Digterens  Navn  Udødelighed,  skjønt  det 
ei  smykker  bindstærke  Arbeider.  Den  rytmiske 
Sprogkunst  naaede  allerede  ved  ham,  i  hans  Ketning, 
Fuldendelsen,  og  den  stof-tunge ,  brogede  Diktion  tabte 
ved  hans  lette,  naive  og  yndige  Stil  sin  Overvegt. 

Wessels  Aandsretning  og  Digtning  danner  den 
tydeligste  Modsætning  til  Ewald  og  hans  Skole. 
Dette  Forhold  maa  være  indlysende  for  Enhver,  der 
betragter  hin  Literatur- Periode.  Blandt  den  Tids 
norske  Poeter  af  den  ældre  Stamme  er  det  egentlig 
kun  Wessel,  der  kan  siges  hyppigt  at  have  stiklet 
paa   eller   skjemtet  med  den  Ewaldske   Digter- Stil. 

Han  gjer  dette  snart  i  Forbigaaende,  snart  mere  lige- 
frem med  Sigte  paa  Gjenstanden,  men  vistnok  stedse 
uden  al  Bitterhed  og  indenfor  Grændserne  af  den 
literære  Anstand.  I  Fortællingerne:  „Felix  qvem 
faciunt  etc.a  og  „Den  Druknede",  —  i  Bryllups- 
Versene  til  O.  Dumetius  og  til  Th.  Bartolin,  —  i 
det  parodiske  Geburtsdags-Carmen,  og  i  det  bekj  endte 
Rim  „over  Smagen ",  —  paa  ethvert  af  disse  Steder 
rinder  man  Hentydning  til  det  Ewaldske  Digtersprog, 
skjont  den  kun  en  enkelt  Gang  („Den  Druknede"), 
og  det  med  en  ganske  uskyldig  Betegning,  gjelder  et 
Udtryk  af  Ewald  selv.  Men  Wessel  har  fornemmelig 
i  sit  underlige  Skuespil  „Anno  7603"  taget  Sigte  paa 
Ewaldianernes  forskruede  Skrivemaade.  Her  —  tredie 
Akt,  første  Scene  —  indfores  et  Akademi  af  ynk- 
værdige Poeter,  hvis  Væsen  og  Virken  vistnok  frem- 
stiller en  almindelig  Arts-Karikatur,  men  i  hvis  Vers- 
Pre-ver  den  Ewaldske  Maneer  og  Fraseologi  er  til- 
strækkeligt betegnet.  Og  her  tager  Wessel  Anled- 
ning til  at  anbefale  Udtrykkets  naturlige  Klarhed  og 
Simpelhed,  i  Modsætning  til  den  saa  kaldte  hoiere 
Poesis  tomme  Ordbram. 

Ewald  og  Wessel  vare  jevnaldrende,,  og  de  danne 
med  hinanden  et  Slags  Balance  for  Epokens  poetiske 
Interesser.  Den  Wesselske  Negation  og  Ironi  kom 
just  beleiligt,  da  Ewalds  hoit-stemte,  rungende  Fore- 
drag, under  mangehaande  Misforstaaelse  og  umoden 
Efterligning,   truede   med   at  give  dansk  Digtekunst 

en  skjev  Gang,  et  forskruet  Præg.  Og  saaledes  er 
Wessels  Fortjeneste  af  Literatur-Ud viklingen  hoit  at 
skatte,  og  til  alle  Tider  mindeværdig. 


Det  norske  Selskabs  Samlinger  have  et  Indhold 
af  19  Poesier,  af  hvilke  2  ere  satiriske,  3  Heroider, 
3  elegiske,  og  Resten  blandede  Digte,  fornemmelig 
af  det  didaktiske,  skildrende  og  fortællende  Slags. 
Skjant  dette  Udbytte  af  Norske  Selskabs  literære 
Virksomhed  ei  synes  meget  stort  eller  omfattende, 
kan  det  dog  efter  Tidens  Leilighed  ei  kaldes  ganske 
ubetydeligt.  Selskabet  viser  her  sin  alvorlige  Side, 
og  betegner  tilstrækkeligt  sin  Sands  for  det  poetiske 
Foredrags  Klarhed  og  renere  Stil.  Blandt  den  ældre 
Stammes  Digt -Prøver  finde  vi  P.  H.  Frimanns  har- 
moniske Sangtone  og  hans  Broders  livlige  Opfatning- 
og  kjernefulde  Udtryk,  og  som  ny  Vext  af  Stammen 
fremtræder  her  lovende  Ungdoms-Arbeider  af  Zetlitz 
og  Bein.  Men  de  norske  Digtere  gik,  som  bekjendt, 
i  deres  poetiske  Virksomhed  ogsaa  udenfor  deres  nær- 
meste Kreds,  og  viste  sig  dels  hos  Selskabet  f.  d. 
skj.  Vid.,  dels  paa  egen  Haand  for  det  store  Publikum. 
Et  vist  kj endeligt  nationalt  Præg  er  hos  enhver 
af  disse  Forfattere,  og  næsten  alle  se  tilbage  paa 
Norske  Selskab   som  deres  rette  poetiske  Hjemstavn. 

Kun  et  Par  af  de  Normænd,   der   i   denne    Tid 
nævntes  som  Digtere,  manglede  poetisk  Anlæg.     De 

andre  vare  mere  eller  mindre  begavede  Sangere  fra 
Barskoven;  men  de  fremmede  Sangmestre  og  den 
udvortes  Tugt  fik  ogsaa  over  dem  Magt  og  Myndig- 
hed. Det  var,  som  før  bemærket,  hos  den  Tids 
belletristiske  Anmeldere,  Kritiei  og  Mæcenater  en 
stadig  Bestræbelse,  at  drive  paa  Udfyldningen  af  de 
aabne  Kum  i  den  gjeldende  poetiske  Fag-Liste. 
Deraf  kom  en  Hoben  Frembringelser,  som  det  stær- 
keste Bifald  i  Samtiden  ikke  har  kunnet  frelse  fra 
en  brat  paafolgende  Forglemmelse.  Man  maa  vel 
erindre  dette,  naar  man  selv  hos  de  mere  begavede 
Digtere  fra  denne  Periode  stoder  paa  Arbeider,  der 
i  en  mærkelig  Grad  synes  tvungne  og  forfeilede. 
Man  vil  da  undertiden  finde,  at  det  slette  Digt  i  sin 
Tid  er  fremkommet,  som  det  heder,  paa  Fleres  ud- 
trykkelige Forlangende  og  har,  ved  at  repræsentere 
en  hel  efterspurgt  Art,  udfyldt  et  dengang  foleligt 
Savn  i  Literaturen. 

1  sin  Anmeldelse  af  det  norske  Selskabs  første 
Digt-Samling  siger  Claus  Fasting,  efter  at  have 
omtalt  de  belærende  Poesiers  Overvegt  der:  „Vi 
mangle  i  de  øvrige  Dele  af  den  skjonne  Literatur 
ulige  mere.  Vi  have  Oder  og  Satirer,  men  vi  have 
ingen  Horats,  ingen  Déspreaux.  Vi  mangle  endnu 
Fabler,  endnu  Fortællinger,  vi  mene  poetiske,  endnu 
Idyller,  i  det  ringeste  som  Gessners,  endnu  Breve 
efter  Hamiltons  og  Chaulieus  Maade,  endnu  Komancer. 
Vi  mangle  en  Anakreon  og  en  Catul,    vi  mangle  en 

Kantate  som  Ino,  endskjont  vi  ei  mangle  Mesteren 
at  skrive  den.  Vi  mangle  en  Marmontel  til  vore 
Operetter,  og  en  Martial  til  vore  Epigrammer.  Tibul 
er  saa  berømt  for  sine  Elegier,  og  Ovid  for  sine  He- 
roider,  at  disse  Fag  ei  fortjene  mindre  Opmærksom- 
hed end  de  øvrige.  Alt  dette  mangle  vi.  Vi  ere 
forsikrede  om,  at  det  staar  alene  til  det  norske  Sel- 
skab at  afbjelpe  denne  Mangel.  Selskabet  har  saa 
mange  lærde  og  vittige  Medlemmer,  at  man  har  Ret 
til  at  fordre  alle  Slags  Arbeider  af  dem".  —  Sandelig 
et  overvættes  stærkt,  skjont  tillige  naivt  Forlangende  ! 
Selskabets  Medlemmer  bleve  dog  ei  ganske  ufølsomme 
for  saadanne  Tilskyndelser.  Claus  Fasting  blev  selv 
en  Martial  i  Epigrammet,  og  berørte  desuden  paa  sin 
korte  Forfatterbane  andre  Digt-Slags,  som  han  her 
har  nævnt.  Men  det  er  dog  langt,  fra,  at  hans 
Landsmænd  opfyldte  den  Forventning,  der  af  dem 
fordrede  „alle  Slags  Arbeider".  Man  kan  tvertimod 
i  Almindelighed  rose  disse  Digteres  Selvbegrænds- 
ning,  skjont  der  ogsaa  mellem  deres  Arbeider  findes 
Valg  af  Emner  og  Digtformer,  som  hore  til  de 
individuelle  Feilgreb. 

Blandt  de  mest  anseede  Fag,  hvori  Selskabet 
f.  d.  skj.  Vid.  udsatte  Pris-Opgaver,  vare  Læredigtet  og 
Oden.  Det  første  stod  dengang  i  en  stor  europæisk 
Yndest;  det  andet  fik  ved  Klopstocks  Autoritet  og 
Stilling  et  Slags  officiel  Indgang  i  Danmark.  Ved 
ham  blev  i  det  Hele  det  Sublime  indfort  i  vor  Lite- 

ratur.  Ogsaa  her  maatte  Digtekunsten  bekvemme 
sig  efter  en  Anskuelse,  der  var  opstaaet  og  næret 
udenfor  dens  egen  Kreds.  De  yderste  Forstands- 
Abstraktioner  og  Fornuft-Ideer  have  i  deres  nøgne 
Helhed  ingen  poetisk  Brugbarhed.  Men  man  troede 
dengang,  at  den  poetiske  Henrykkelse,  som  man  ved 
Selvbedrag  udgav  for  en  produktiv  Tilstand,  maatte 
indfinde  sig  der,  hvor  Betragtningen  slipper  op  og 
taber  sig  i  det  Blaa,  som  kaldtes  Himlenes  Himle. 
Den  hele  Forestilling  grunder  sig  næsten  paa  en  blot 
Ord-Skuffelse.  Det  syntes  at  ligge  saa  nær,  og  lyde 
saa  naturligt,  at  overfere  det  Heie  og  Ubegrændsede 
i  Tiden  og  Rummet  paa  en  Aands-Virksomhed ,  som 
man  havde  givet  Vinger  til  Attribut. 

Som  bekjendt,  stod  den  norske  Digter-Skole  i 
Opposition  mod  den  tydske  Ode -Stils  Indførelse  i 
Literaturen.  Derimod  synes  Normændene  at  have 
havt  en  Forkjerlighed  for  Læredigtet,  især  det  saa 
kaldte  beskrivende,  der  gav  dem  en  rig  Anledning 
til  at  dvæle  ved  deres  Klippelands  Natur -Scener  og 
Folkeliv,  skjont  man  ingenlunde  kan  sige,  at  disse 
Skildringer  høre  til  de  Norskes  bedste  Frembringelser. 
Grunden  hertil  ligger  uden  Tvivl  i  Læredigtets  den- 
gang vedtagne  Kunstform. 

Hvad  forstod  man  da  ved  et  Læredigt?  —  Efter 
den  navnkundige  Smagslærer  Batteux  er  Hensigten 
at  undervise,  men  saaledes,  at  Sandheden  prydes  og 
forskjennes,   uden  at  man  berøver  den  nogen  af  sine 

Kettigheder.  Materierne  ere  givne,  og  vente  af  Dig- 
teren en  ny,  tiltrækkende  Indklædning.  Her,  heder 
det,  ser  man  Sandheden  sat  paa  Vers,  medens  det  i 
al  anden  Poesi  er  Opdigtelsen,  der  versificeres.  Lære- 
digtet, sagde  man,  danner  en  af  de  vigtigste  poetiske 
Kubriker,  og  har  en  klassisk  Oprindelse.  Hesiods 
„Arbeider  og  Dage",  Virgils  „Landbrug",  Horats's 
Brev  til  Pisonerne,  og  Lukrets's  Digt  om  den  epiku- 
ræiske  Filosofi,  ere  lutter  Læredigte.  I  dette  Digt- 
Slags  foredrages  et  helt  System  af  Sandheder  og 
Lærdomme,  ikke  leilighedsvis,  men  som  Hovedsag  og 
i  Sammenhæng,  og  understottes  med  Grunde.  I  et 
saadant  Verk  blive  Lærdommene  ikke  blot  tydelige, 
men  tillige  indtagende. 

Man  syntes  her  at  have  den  videste  Mark  for 
Digtningen,  og  det  storste  Udvalg  af  nye  fremmede 
Monstre.  Fra  Hallers  Digte  om  det  Ondes  Udspring- 
og  om  Alperne,  og  til  Johan  Withoffs  Traktat  om 
det  Væsentlige  ved  Redeligheden,  —  fra  Popes  Af- 
handling om  Mennesket,  til  John  Dyers  Digt  om  Ul- 
den og  dens  Behandling,  med  stadigt  Hensyn  til 
Faareracernes  Forskjellighed,  —  var  der  mange  Trin 
og  Veie  at  betræde.  Man  vidste  blot  ikke,  at  de 
alle  laa  udenfor  Poesiens  Enemærker.  I  Læredigtene 
herskede  den  slette  Udforlighed,  som  man  dengang 
ansaa  for  poetisk  Grundighed,  og  som  ledede  til  pro- 
saisk Bredde  i  Detaillen,  fordi  man  vilde  udtomme 
sit  Emne  i  et  Foretagende,   hvor  dog  Poesiens  sam- 

lede  Kræfter  Intet  formaa.  I  de  didaktiske  Land- 
skabs-Skilderier var  Totalbilledet  næsten  altid  uop- 
fattet,  og  Fremstillingen  uden  Fjernheder,  uden  Duft 
og  Tone,  —  en  Sammenhoben  af  udsirede  Enkelt- 
heder, et  Slags  pralende  Inventarie  -  Liste  over  en 
Egns  Natur-Ting  og  Herligheder. 

Eahbek  har,  ved  at  omtale  et  af  den  norske 
Digterkredses  anseligste  Læredigte,  Hans  Bul  Is 
„Landsfaderen  og  Erobreren",  anført  et  mærkeligt 
Sted  af  Lord  Byron,  hvori  denne,  i  Anledning  af  en 
dadlende  Kritik  over  Pope,  tager  Læredigtet  eller, 
som  det  her  kaldes,  den  etniske  Poesi  saaledes  i 
Forsvar,  at  han  sætter  denne  Digt -Art  som  det 
Høieste  i  Poesien.  —  Byron  og  Læredigtet!  Vist- 
nok for  de  Fleste  en  paafaldende  Sammenstilling. 
Det  er  maaske  mere  bekjendt,  at  Schiller  og  Goethe 
have  anstillet  Betragtninger  over  dette  Digt -Slags, 
selv  forsagt  det,  og  overveiet  dets  Fremtid.  Men 
for  vor  Tids  dannede  Læsere  maa  det  især  være  vit- 
terligt, at  den  ethiske  Poesi  nu  er  meget  i  Flor,  og 
at  den  nyeste  Literatur  i  alle  Sprog  fremviser  nok 
af  Naturskildring.  Hvorledes  forholder  da  denne 
moderne  Digtning  sig  til  hine  Digtformer,  hvori  vore 
Landsmænd  at  forrige  Aarhundrede,  lige  fra  Tullin 
til  Jonas  Kein  og  Zetlitz,  med  saa  stor  Forkjerlighed 
og  Udholdenhed  arbeidede? 

Man  ser  endnu  hyppigt,  at  den  æsthetiske  Kri- 
tik,   idet   den  gaar  ud  fra  den  nyere  Tids  Opfatning 

af  Poesiens  Væsen,  kommer  til  en  Afgj  øreise,  hvor- 
efter den  etniske  Digtning  og  Naturskildringen  ude- 
lukkes fra  sand  Poesi.  Men  derunder  sigter  igjen 
Kritiken  uforvarende  paa  disse  Digt -Arters  ældre 
Former.  For  den  rette  Digter,  der  selv  ei  lader 
sig  hilde  af  nogen  Theori,  træder  Løsningen  af  saa- 
danne  Opgaver  ud  af  hans  Grundevne,  let  og  natur- 
ligt. Er  en  Verdens-Anskuelse,  en  Lære  for  Livet, 
kommen  i  et  saadant  Forhold  til  hans  Fantasi  og 
Følelse,  at  den  ganske  gjennemtrænger  dem ,  og 
kalder  dem  til  Udtalelse,  da  behøver  han  ei  at  se 
sig  om  efter  et  indhyllende  Gevandt  for  den  indre 
Fylde.  Og  har  Naturbilledet  hos  ham  vakt  Stem- 
ningen, da  kan  han  gjennem  denne  gjenfremstille 
det  saaledes,  at  det  hos  den  Modtagende  frembringer 
en  lignende  Virkning,  den  nemlig,  hvormed  Naturen 
saa  tit  ligesom  ved  en  stille  Tonekunst  tiltaler  Ge- 
myttets dybeste  Væsen.  Men  Sagen  er,  at  hine 
ældre  natur -skildrende  og  dogmatiserende  Poeter 
netop  vare  afhængige  af  en  vildledende  Theori,  hvis 
Anvendelse  gjennem  lange  Tider  havde  frembragt  de 
mange  Mønsterverker,  som  man  altid  havde  for  Gie. 
Poesien  stilledes  tjenende  under  Læren,  det  tørre,  i 
sig  selv  usmagelige  Indhold,  der  skulde  anrettes  til 
Nydelse  ved  Poesiens  liflige  Tilsætninger.  Man  hyl- 
dede Naturskildringen,  idet  man  tænkte:  Naturen 
er  belærende,  og  det  paa  de  forskjelligste  Maader,  i 
kameralistisk,    fysisk  og  religiøs  Henseende,  —  dens 

Skjonheder,  dens  yndige  eller  alvorlige  Former  komme 
Digteren  til  Hjelp,  naar  han  skal  fremhæve  og  ud- 
smykke  de  mange  skjulte  Lærdomme;  jo  flere  saa- 
danne  Egenheder  ved  Egnen  han  kan  fremstille,  og 
som  sirligst  afskildre,  jo  ypperligere  bliver  det  hele 
Billede. 

Alt  dette  maa  overveies  under  Betragtningen  af 
Kormændenes  didaktiske  Poesier,  der  med  hverandre 
indtage  i  vort  Sprogs  Skjonliteratur  et  saa  stort 
Parti  af  det  Indhold,  der  hurtigt  er  blevet  aflægs  og 
usmageligt.  Vi  kunne  ei  her  gaa  ind  paa  nogen 
imiere  Prøvelse  af  de  enkelte  Arbeider,  hvor  meget 
end  de  fleste  af  dem  i  sin  Tid  have  været  anseede 
og  bidraget  til  at  henlede  ikke  blot  Danskes,  men 
ogsaa  andre  Fremmedes  Opmærksomhed  paa  Norge. 
I  de  rent  dogmatiske  Arbeider  finde  vi  Alvorets, 
stundom  endog  den  tungsindige  Livs -Betragtnings 
Modvegt  til  den  Vittighed  og  Skjemt,  som  man  pleier 
tillægge  den  norske  Digter-Skole.  I  den  malende 
Poesi  er  der  nok  af  Vidnesbyrd  om  disse  Digteres 
aanclelige  Forbindelse  med  Hjemmets  Natur  og  om 
dennes  Kraft  til,  selv  under  en  misvisende  Kunst- 
form, at  vække  og  udvikle  det  poetiske  Ingenium. 
Men  dybere  og  klarere  viser  dette  Forhold  sig  i  de 
Arbeider,  hvor  det  ei  var  Digterens  Sag  og  -Øiemed 
at  belære  eller  skildre,  men  hvor  Sang  og  Afbillede 
kom  friskt  fra  Sjelen,  som  i  mange  lyriske  Digte  af 

J.  N.  Brun  og,  fremfor  Alt,  af  den  ypperlige  Claus 
Frimann. 

De  norske  Natur-Sceners  Mangfoldighed,  stor- 
ladne Karakter,  overraskende  Modsætninger,  gav 
Normændenes  Skildringer  fra  Hjemmet  en  egen  Ny- 
hed og  Interesse,  der  igjen  bidrog  til  at  holde  den 
hele  Genre  af  poetiske  Landskabs-Skilderier  i  An- 
seelse. Selskabet  for  de  skjonne  Videnskaber  kunde 
ei  faa  nok  af  den  Sort,  og  Selskabets  Sekretær  og 
Kritiker,  Jacob  Baden,  var  ivrig  i  at  anmelde  og 
rose  disse  nye  Frugter  paa  den  saa  hurtigt  frem- 
skudte Literaturgren. 

Det  norske  Selskabs  Stiftelses-Aar  bragte  poe- 
tiske Arbeider  af  fire  Normænd :  Brun,  Wessel,  Fa- 
sting og  St  o  ckfl  e  th.  Denne,  som  jeg  ei  for  har  om- 
talt, gjorde  sig  senere  ikke  lidet  bekjendt  ved  et 
Arbeide  i  den  malende  Poesi,  hvis  Emne  er  Sarp- 
Fossen.  Naar  man  kjender  denne  Digt-Arts  den- 
gang vedtagne  Udstyr,  kan  man  ogsaa  vide,  at  dette 
Natursyn  er  særdeles  uskikket  til  Stof  for  en  saadan 
Behandling.  Jacob  Baden  (Krit.  Journ.,  1777)  har 
havt  andre  Tanker;  han  mener,  at  Gjenstandens 
Valg  ei  kan  være  heldigere.  „Vi  ville  %  siger  han 
i  sin  Recension,  „forelægge  Læseren  den  Scene,  der 
fremstiller  et  Mastetræ,  revet  los  fra  sin  Flaade, 
som  kommer  ud  over  Sarpen ,  og  styrter  ned  i  dens 
Svælg.     Hvor  poetisk  er  ikke  den    hele  Forestilling, 

hvor   malende  Udtrykket,  hvor  norsk!"     Anderledes 
domme  vi  nu  om  disse  anpriste  Linier : 

»Af  lænkte  Flaade  løs  ved  sjelden  Vanheld  revet, 
var  nu  det  stolte  Træ  mod  Faldets  Munding  drevet, 
det  trækkes  voldsom  fort;  nu  Eoden  dykke  maa, 
men  pyramiderank  jeg  Toppen  ser  opstaa. 
Af  hule  Hvirvel-Svælg  den  lange  Krop  sig  hæver,  af 
igjentagne  Stod  hver  Strandens  Klippe  bæver;  men 
Sarpens  grumme  Nyk,  ved  Fyrrens  Modstand  vred, 
fordobler  Strømmens  Kraft,  og  styrter  Masten  ned. 
Strax  hvide  Bølge  høit  med  brudte  Stumper  spiller, 
og  splittet  tykke  Bul  i  stride  Rende  triller; 
med  Harm  ser  Eieren  forhaabet  høie  Pris 
i  kostbart  Lystsyn  nu  forvandlet  til  Forlis". 
Det  overordentlige  Bifald,    „Sarpen"  vandt,  be- 
vægede Stokfleth  til,   nogle  Aar  efter,    at  udgive  et 
Digt    af  lignende    Art ,    som    han    kalder    „Heydes 
Hytte",  og  som  angaar  en  af  Oberstlieutenant  Heyde 
foretagen    Oprydning  af  en  ufrugtbar  Strækning  ved 
Frederikshald.     Af  dette  Digts  Fortale  ser  man  bedst 
Digterens  og  Samtidens  Standpunkt  for  Betragtningen 
af  saadanne  Opgaver.     Forfatteren    beklager  nemlig, 
at  han   for    at    være    udforlig   mangler  den  nøieste 
Indsigt  i  Landhusholdning ;  dog  haaber  han,  at  Digtet 
vil  finde  Bifald  paa    en  Tid,    da    Landhusholdnings- 
Selskabet  belønner    ethvert   nyt  og  gavnligt  Foreta- 
gende, og  et  norsk  patriotisk  Selskab  ønsker  Beskrivelser 
over  Landsmænds  heldige  Arbeider.      Heydes  Hytte 

giver  ogsaa  Digteren  Anledning  til  lærerige  Be- 
skrivelser af  Udmarks  Bydning  og  Myrers  Udtapning; 
der  handles  om  Udsæd  af  de  første  Poteter,  ligesom 
og  om  Tjærebrænding  efter  en  ny  Invention,  hvorved 
Brænde  bespares   og  Tjæren   desuden   bliver  klarere. 

Thomas  Stokfleth  var  af  gammel  adelig  Slægt 
er  født  i  Gudbrandsdalen  1 743,  og  døde  som  Soren- 
skriver paa  Eker  1808.  Til  Norske  Selskabs  Sam- 
linger har  han  bidraget  mecl  en  Heroide:  „Philippa 
til  Erik".  Men  sit  poetiske  Talent  har  han  især  vist 
ved  det  bekj endte  Digt  „Heimatkomsten"  i  nordre 
Gndbrandsdals  Dialekt. 

Ikke  mindre  Berømmelse  end  Stokfleth  vandt 
Edvard  Colbjørnsen,  et  af  det  norske  Selskabs 
første  Medlemmer,  ved  sit  Digt  „Et  norsk  Foraar", 
efter  Thomsons  Maade,  indrykket  i  første  Hefte  af 
Norske  Selskabs  Samlinger.  Det  røber  ingen  poetisk 
Begavelse,  er  Forfatterens  eneste  Arbeide,  og  inde- 
holder en  Mængde  Natur-Scener,  malede  paa  den 
konventionelle  Maade,  og  ei  sammenfattede  til  et 
Billede,  men  stillede  i  Kække  hos  hverandre.  Til 
Fremstillingen  af  denne  Aarstid  vilde  den  Tids  Smag 
helst  have  arkadiske  Landskaber;  men  alligevel  gjorde 
Colbjørnsens  Digt  Lykke,  og  Fasting  siger  i  sin  An- 
meldelse: „Hr.  Colbjørnsen  har  valgt  Billeder  af  sit 
Fædreneland,  som  interessere  enhver  Patriot  langt 
mere  end  disse  fremmede  Billeder,  laante  af  en  Na- 
tur,   som    Ingen  kjender".       Colbjørnsen    var    født 

paa  øvre  Romerige  1752 ,  og  døde  1793  som  Re- 
gjeringsraad  paa  St.  Croix. 

I  samme  Hefte  som  Colbjørnsen,  fremtraadte 
Peter  Harboe  Frimann  med  Romancen  „Axel  og 
Valborg"  og  tvende  andre  Digte.  Noget  senere,  le- 
verede han,  ligesom  den  ældre  Broder,  Claus,  et  Ar- 
beide  til  den  i  Aaret  1775  af  Selskabet  f.  d.  skj.  Vid. 
for  et  malende  Digt  udsatte  Prisbelønning.  Mol- 
bech har  i  sin  Antologi  indtaget  det  officielle  Aver- 
tissement, hvorved  Opgaven  fremsattes,  og  da  det 
er  meget  mærkeligt,  gj engiver  jeg  det  her:  „Selska- 
bet udsætter  en  Belønning  af  50  Rd.  for  det  bedste 
Forsøg  i  den  malende  Poesi,  hvorved  Popes  Wind- 
sor Skov  kunde  tjene  som  Mønster.  Dertil  maatte 
udvælges  noget  Sted  i  de  danske  Stater,  som  ved  sin 
Yndighed,  eller  og  ved  sin  Skræksomhed,gjør  sig  mærk- 
værdigt. Som  i  det  første  Fald ,  Sundet  eller  et  af 
Lystslottene,  og  i  det  andet  Fald  Malstrømmen  eller 
Vandfaldet  Sarpen.  Man  kunde  ogsaa  vælge  noget 
Sted  i  Danmark  eller  Norge,  hvor  der  findes  mærk- 
værdige Levninger  af  Alderdommen,  eller  som  ud- 
mærker sig  ved  et  gammelt  Sagn ,  der  kunde  give 
Anledning  til  en  poetisk  Fortælling  eller  anden  Op- 
digtelse paa  Tickets  Maade  i  hans  Kensington  Garden." 

Foruden  Stokfleths  Digt  om  Sarpen  fremkaldte 
Selskabet  f.  d.  skj.  Vid.  to  beskrivende  Digte  af  P.  H. 
Frimann,  nemlig  „St.  Sunnevas  Kloster  paa  SelLø", 
og  „Hornelen",  samt  Broderens  Digt  over  denne  sidste 

Gjenstand.  Sarpen,  St.  Sunnevas  Kloster,  og  Claus 
Friraanns  Digt  over  Hornelen ,  fik  Prisen,  P.  H. 
Frimanns  Hornel  Accessit.  Med  disse  tvende  Digte 
er  der  indløbet  en  mærkelig  Omstændighed:  Rah- 
bek fortæller  i  Minerva,  1802,  4de  Bind,  at  Claus  Fr.s 
Hornel,  der  var  indsendt  til  Broderen  for  at  indle- 
veres, blev  forlagt,  og  at  P.  H.  Fr. ,  for  at  oprette 
Tabet,  skrev  det  andet  Digt.  Men  da  dette  var  tilstillet 
Selskabet,  gjenfandtes  det  første  Arbeide,  som  da 
alligevel  kom  tidligt  nok  til  Konkurrents.  Knuden 
er,  at  begge  Digte  en  Tid  lang  gik  under  Claus 
Frimanns  Navn.  En  anden  Mærkelighed  er  det,  at 
det  Arbeide,  som  blev  anseet  for  det  ringeste,  vir- 
kelig er  det  bedste,  —  ja  uden  Tvivl  det  ypperste  Digt, 
vi  have  i  dette  Skrift-Slags. 

Peter  Harboe  Frimann,  der  var  sex  Aar  yngre  end 
Broderen,  fik  tidligere  end  denne  et  Navn  i  Litera- 
turen.  Han  er  født  paa  SeLo  Præstegaard  1752,  og 
kom  til  Universitetet  i  sit  17de  Aar.  Efter  de  to 
første  Examina  fortsatte  han,  uden  at  vælge  noget 
Brødstudium,  sin  Uddannelse  ved  frie  Studier,  især 
i  de  klassiske  og  nyere  Literaturer.  Hans  tre  først- 
trykte Digte:  den  foran  nævnte  Romance,  „Ode  til 
Søvnen"  og  „Tanker  ved  en  Flod",  som  han  kalder 
en  Rapsodi,  vakte  store  Forventninger.  Dertil  kom 
de  tvende  malende  Digte,  —  og  dermed  var  hans  For- 
fatterbane sluttet.  I  sit  24de  Aar,  i  en  Alder,  da 
de  fleste   Digtere    endnu    ere  Begyndere,  opgav  han 

for  bestandigt  den  Kunst,  hvorved  han  havde  vun- 
det sin  Samtids  fulde  Bifald,  og  i  hvilken  han  alle- 
rede havde  naaet  en  sjelden  Færdighed.  Han  var 
Fuldmægtig  i  Finants-Kollegiet,  da  han  1780  reiste 
til  Holland  og  Frankrig,  og  var  et  Aar  borte.  Siden 
levede  han  i  sex  Aar  uden  Embede,  paa  Vartpenge. 
Derefter  blev  han  sendt  til  Stockholm  som  Gesandt- 
skabs-Attaché ,  var  siden  i  Petersburg  Legations- 
Sekretær,  og  endelig  Chargé  d'affaires  i  Stockholm, 
hvor  han  ganske  i  Nærheden  blev  Vidne  til  Mordet 
paa  Gustav  den  Tredie.  Fra  1795  tjente  han  i  35 
Aar  som  Expedition s-Sekretær  i  det  udenlandske  Mini- 
sterium. Han  døde  som  Konferentsraad  1839. 
Jeg  besøgte  ham  fire  Aar  før  hans  Død,  og  fandt  i 
ham  en  svag  Olding,  hos  hvem  Fædrelandets  Bille- 
der, der  havde  vakt  hans  Ungdoms  Sang,  næsten 
ganske  vare  udslettede. 

P.  H.  Frimanns  literære  Opdragelse  var  væsent- 
ligt fransk.  Denne  Indflydelse  mærker  man  tyde- 
ligt i  hans  Stils  Moderation  og  Elegants,  og  i  den 
Henseende  staar  han  blandt  de  norske  Forfattere 
nærmest  ved  Wessel  og  Fasting.  Han  benyttede 
sine  Forbilleder  med  en  for  den  Tid  sjelden  Selv- 
stændighed, og  blev  derved  selv  et  Mønster  i  poetisk 
Fremstilling.  Blandt  hans  Arbeider  har  man  især  lagt 
Mærke  til  Eomancen  „Axel  Thorsen"  og  det  skil- 
drende Digt  „Hornelen u.  Det  første  Arbeide  har 
smukke  Enkeltheder,   men  Emnets   Grundtone  er  ei 

truffen;  man  finder  her  moderne  Sentimentalitet  og 
lun  en  Ordrighed.  Dette  Misgreb,  som  Samtiden 
let  kunde  overse,  er  dog  blevet  bemærket  i  de  Nor- 
skes Kreds.  Ikke  blot  Wessel,  hvis  Dom  tidligere 
ør  anført,  men  ogsaa  Claus  Fasting  synes  at  have 
været  paa  det  rette  Spor:  „At  overgaa  den  første 
Mester",  siger  han,  „i  Plan,  Styrke,  Korthed,  Efter- 
tryk, i  hans  fortryllende  Enfoldighed  og  altid  voxende 
Interesse,  det  var  at  fordre  endnu  mere  end  et  Me- 
sterstykke, og  et  Mesterstykke  er  den  gamle  Vise 
uimodsigeligt,  saa  vist  som  den  sande  Poesi  er  til  alle 
Tider  den  samme,  saa  vist  som  dens  Former  og  ei 
dens  Væsen,  alene  Sproget  og  aldrig  Tankerne  ere 
foranderlige".  Saaledes  opfattede  Fasting  Kæmpe- 
visen. Men  i  den  Tid  var  der  neppe  Mange,  som 
ei  ubetinget  gav  Frimanns  Digt  Fortrinet. 

„Hornelen"  er  oftere  bleven  sammenstillet  og 
veiet  mod  Forfatterens  første  Digt  „St.  Sunnevas 
Kloster",  hvis  Emne  hører  til  den  romantisk  skjønne 
Egn,  som  var  Frimanns  Fødested.  Men  ved  at  skil- 
dre dette  er  han  falden  i  en  af  den  malende  Poesis 
almindelige  Feil,  som  dog  ingen  af  hans  Recensenter 
har  bemærket.  Digteren  ser  nemlig  og  fremstiller 
altfor  Meget  paa  een  Gang.  I  Landskabet,  som  er 
udmalet  med  alskens  Grønt  af  Vexter  og  Træer,  er 
der  baade  Hjort  og  Jæger,  Kvæghjorde  og  Elvefi- 
skere, —  ja,  der  er  endog  i  det  Parti  af  Fjorden, 
som  hører  til  Billedet,  baade  Delfiner  og  store  vand- 

sprudende  Hvaler,  og  desuden  Sogang  og  Seilere,  der 
have  Moie  nok  med  at  bjerge  sig.  Under  denne 
Mangfoldighed  af  Gjenstande  gaar  den  tilsigtede  Virk- 
ning tabt.  „Hornelen"  er  derimod  et  Billede  af 
en  mere  rolig  og  samlet  Komposition ,  hvortil  ogsaa 
selve  Stoffet  maatte  lede.  I  forrige  Aarhundrede  til- 
lagde man  hyppigt  enhver  af  Brodrene  denne  Digter- 
Titel:  ,.Hornelens  Sanger",  skjont  den  for  Claus 
Fr.  ei  er  meget  betegnende.  Men  Udtrykket 
„Hornel",  er  derved  idetmindste  blevet  et  Noget,  som 
den  læsende  Klasse  har  seet  trykt  eller  hørt  nævne, 
om  end  ikke  Alle  kunne  henføre  det  til  nogen  be- 
stemt Gjenstand. 

Paa  øen  Bremanger,  der  ligger  ved  Nordfjords 
Munding,  omtrent  tre  Mile  sondenfor  Stat,  stiger  dette 
Fjeld  til  en  betydelig  Høide  lige  op  af  Vandspeilet; 
langt  ude  paa  Havet  er  det  et  kj  endeligt  Sømærke, 
og  ved  Sol-Nedgang  skygger  det  vidt  over  Sundet  og 
Bygden.  Oppe  paa  Fjeldet  fremhæver  sig  fra  den 
øvrige  Klippemasse  det  vældige  Smalserhorn  ,  som 
Sagnet  giver  forskjellige  Udtydninger.  Hornelens 
Væg  er  glat  og  mørk,  og  dens  øverste  Kam  er  ud- 
skaaren  næsten  som  en  kreneleret  Mur-Tinde.  Sa- 
gaen fortæller,  at  Olaf  Tryggvesøn  har  besteget  dette 
Fjeld.  Og  det  forekommer  i  en  af  Kæmpeviserne 
om  Hellig  Olaf,  hvor  det  kaldes  Hornelummer.  Da 
Kongen  engang  her  sprængte  sig  et  Sund  paa  sin 
hurtige  Seilads,  kom  Trolden  ud  af  Fjeldet,  ograabte: 

„Sig,  Du  Mand  med  dit  hvide  Skjæg, 
hvi  splitter  Du  saa  min  Klippevæg?" 
Men  Olaf  svarede: 

„Stat,  Trold,   nu  evig  der  i  Sten, 

saa  gjer  Du  ei  nogen  Mand  mer  Men!" 

Dette  mægtige  Naturbillede  har  i  sig  selv  en  ro- 
lig Majestæt,  som  har  bragt  Digteren  til  at  holde 
sin  Skildring  mere  samlet.  Men  hans  Beskrivelse 
af  Lokaliteten  har,  mellem  adskillige  træffende  og 
interessante  Træk,  dog  de  uundgaaelige  Mærker  af 
Tidens  udsmykkede  og  skruede  Stil.  I  Stedet  for 
Kæmpevisens  Legende  har  Frimann  indbragt  en  Thors- 
Mythe,  hvori  en  Jette  fældes  og  forstenes.  Og  saa- 
ledes  har  han  idetmindste  opfyldt  to  af  Smags-Tri- 
bunalets Fordringer  :  Han  har  valgt  et  Sted,  som  ved 
sin  Skræksomhed  gjar  sig  mærkværdigt,  og  han  har 
i  Stoffet  fundet  Anledning  til  det  Slags  Episode, 
som  Programmet  kalder  „poetisk  Fortælling  eller 
anden  heldig  Opdigtelse". 

P.  H.  Frimann  er  den  eneste  af  de  norske,  med 
Ewald  jevnaldrende  Digtere,  hvis  Poesi  væsentligt 
kan  betegnes  som  sentimental.  Denne  Følsomhed 
stiger  dog  ei  til  Pathos,  men  har  mere  Vemodig- 
hedens Karakter,  tildels  med  erotiske  Motiver.  Det 
er  en  poetisk  Aare,  som  samtidigt  med  Frimann  netop 
glimter  frem  hos  Johan  Vibe,  og  som  siden  kun  giver 
et  og  andet  sparsomt  Livstegn  i  de  Norskes  Digtning, 
indtil  den  træder  tydeligt  frem  hos  Jonas  Rein.    Men 

først  hos  Baggesen  kommer  den  rigtige  Bevægelse, 
mindende  om  det  Frimannske  Tonefald.  Molbech  har 
i  sin  Antologi  paavist  dette,  og  dertil  føiet  føl- 
gende Bemærkning:  „Ingen  Digter  i  det  danske  Sprog 
før  Ewald  og  Frimann  har  opnaaet  enten  et  saa 
varmt  Udtryk  af  Følelsen  eller  en  saadan  Elegance 
og  Kenhed  i  den  lyriske  Diktion". 

Men  her   er  da  ogsaa   Leilighed  til   at   antyde 
den  Forskjellighed,    der    i    det  Hele  viser  sig  mel- 
lem  den  Ewaldske  og   den  norske   Digtnings  Sang- 
præg.      Frimanns    lyriske    Diktion    udtaler    Stem- 
ningen med  simplere  Midler.     Strofens    elegante  og 
tillige  melodiske  Beskaffenhed  fremgaar  af  selve  Mo- 
derationen i  Følelsens  Udtryk  og  af  Foredragets  har- 
moniske Jevnhed.     Det  er  det  samme  rene  Sangpræg, 
der  saa  meget   er  anprist  i  Ewalds  første  Kantate, 
men   som  kun  forekommer  episodisk  i  hans  senere 
fuldtonende  og  billedrige  Lyrik.     Det  maaerkj  endes, 
at  hverken  Frimann  eller  nogen  anden  af  de  paaføl- 
gende  norske  Sangere  kunde   altid   gjennemføre  hin 
Diktionens  klare  og  ædle  Simpelhed.     Men  den  var 
et  Maal  for  deres  Stræben,  og  den  kan  ei  bedre  be- 
tegnes end  ved  denne  Frimanns  Strofe: 
„Aander  sagte,  Vestenvinde, 
milde  Luft,  udgyd  din  lunkne  Strøm! 
Søde  Søvn,  omfavn  Selinde, 
mig  til  Held,  med  Lunas  bedste  Drøm! 

Flyder  sagte,  klare  Bække, 

Grene,  bæver  stille  nu! 

Ingen  Lyd  den  Dyrebare  vække! 

Se,  den  Skjønne  sover  nu".  — 

Til  at  opfatte  og  bestemme  den  ældre  Broder 
Claus  Primanns  Fortjenester  af  vor  poetiske  Lite- 
ratur  horer  der  ikke  blot  et  meget  større  Materiale, 
da  denne  Forfatter  gjennem  sit  lange  Liv  bevarede 
Sangens  Lyst  og  Evne,  og  blev  temmelig  produktiv, 
men  dertil  horer  fremfor  Alt  et  dybere  Indblik  i 
Poesiens  sande  Liv  og  Væsen.  Thi  Claus  Fr.s  Digt- 
ning er  stærkt  individualiseret,  baade  ved  hans  eget 
originale  Sanger-Talent  og  ved  de  Omgivelser,  hvori 
det  fornemmelig  fandt  sin  Udvikling.  Og  dernæst 
har  denne  Digter,  ved  Siden  af  en  stor  Klarhed  og 
Fylde  i  alle  Grundformer,  stundom  saa  megen  Usik- 
kerhed i  de  Dele,  der  hore  til  det  poetiske  Billedes 
yderste  Udførelse,  at  det  nok  kunde  vildlede  en  over- 
fladisk Betragtning.  Et  af  hans  Manuskripter,  som 
er  blevet  mig  meddelt,  viser  dog,  at  han  ogsaa  har 
anvendt  Omhu  i  Udarbeidelsen  af  sine  Vers.  Det  er 
Haandskriften  til  „Den  rare  Kone"  (Almuens  Sanger, 
S.  162).  Den  første  Kedaktion  er  svag  og  mat,  og 
rækker  ikke  rigtig  frem  til  det,  der  skulde  udtales. 
Ved  gjentagen  Omarbeiclelse  har  Emnet  faaet  Liv  og 
det  poetiske  Udtryk.  Men  Claus  Frimann  havde  ei 
Broderens  Sprogkunst,  —  og  da  han  forsøgte  sig  paa 
mangt  et  nyt  Felt,  maatte  det  falde  ham  vanskeli- 

gere  at  faa  Bugt  med  mangehaande  kolde  og  grund-pro- 
saiske Vendinger,  som  i  hin  Periode  kunde  indlobe 
selv  i  den  bedste  Digtning,  og  som  vise,  at  Sproget 
endnu  ei  var  tilstrækkeligt  stemt  og  ei  alsidigt  ind- 
spillet for  det  poetiske  Foredrag. 

Kjernen   af  Claus  Frimanns    Poesi    er   frisk    og 
liflig;    det   er   en  Digtning  uden  Forbillede,    ganske 
hans  egen.     Men  for  at  komme  dertil,  maatte  han  af- 
kaste det  Digter-Kostume,  hvori  han  som  Medlem  af 
de  studerende  Poeters  Orden  ofte  tungt  nok  bevægede 
sig.      Han   maatte   gaa  ind  i  Folket,  blive  Almuens 
Sanger;  da  fandt  han  sig  selv  i  sin  rette  Kraft.    Der- 
ved blev  han  fremragende  i  de  norske  Digteres  Kreds, 
uden  at  vide  det  selv,    uden   at   tænke   paa   nogen 
anden  Ære  end  den,   der  kunde  ligge  i  Fortjenesten 
af  at  have  talt  forstaaeligt ,   oplivende  og  belærende 
til  den  uoplyste  Folkeklasse.     Saaledes  kom  den  na- 
tionale    Digter-Skoles  Virksomhed   til  en  Udvikling, 
der   bragte    Literaturen   en   virkelig  ny  Frugt.     Thi 
Frimanns  Sange  for  Land- Almue  og  Sømænd  ere  ingen- 
lunde nedstemte  i  en  lavere  Forestillingskreds  eller 
udførte  i  en  usædvanlig  Sprogform.  Deres  lyriske  Tem- 
peratur  er    hoi  og  klar,    saavel   i   den  humoristiske 
Sang  som  i  Psalmen,  og  Skriftsprogets  bedste  Malm 
er  lagt  deri. 

Jeg  har  ved  mit  „Udvalg  af  Claus  Frimanns  Digte" 
søgt  at  fornye  Erindringen  om  denne  Folkets  Sanger*). 


En  af  de  mærkeligste  Mænd,  om  ikke  den  mærke- 
ligste, i  denne  norske  Digter-Række  er  Johan  Nor- 
dahl Brun,  der  ogsaa  en  Tid  lang  blev  anseet  som 
den  største  Poet  i  Rækken.  Men  den  Fylde,  han 
besad  af  poetiske  Grundkræfter,  blev  ei  rigtig  ud- 
viklet, og  han  forbrugte  et  stort  Fond  af  indre  Poesi 
i  andre  Retninger,  i  Livet  og  paa  Talerstolen.  Det 
var  en  Mand  af  usædvanlige  Dimensioner,  og  ved  at 
fornye  hans  literære  Erindring  kommer  man  uvil- 
kaarligt  til  at  lægge  særegen  Vegt  paa  hans  Per- 
sonlighed. Vi  have  seet  hans  myndige  Optræden, 
hvorved  der  dannedes  en  Kampplads  af  det  Svinge- 
rum, han  behovede.  Medens  han  her  stod  fortørnet 
og  udfordrende,  gik  hans  Modsætning  Wessel  ham 
lattermild  imode,  og  overvældede  ham  uden  Styrke- 
prøve. Nyerup  bemærker  med  Føje,  at  man  neppe  kan 
finde  to  mere  ulige  Personer  end  disse  tvende  sam- 
tidige Normænd.  Paa  Brun,  mener  han,  kan  an- 
vendes Ordene  i  Visen: 

„Her  kommer  den  Stolte  med  Brask  og  med  Bram, 
og  kneiser  som  Nordhavets  Bølge".  — 


*)  Se  Stykket  om  „Claus    Frimann"  i  det   foregaaende  6te 
Bind,  Side  192—209. 

„Var  Wessel",  siger  Nyerup  videre,  „lad,  flegma- 
tisk og  uvirksom,  saa  var  Brun  tvertimod  idel  Liv 
og  Fyr  og  Virksomhed;  var  hin  ligegyldig  for  Alt 
hvad  der  kan  kaldes  at  gjore  Lykke  i  Verden,  saa 
vidste  Brun  desto  bedre  Besked  med  Hof  og  med 
Forgemak,  og  da  han  smidig  rettede  sig  efter  Ti- 
dernes Leilighed,  og  derhos  var  af  Naturen  en  Mand 
med  et  smukt  Udvortes  og  udrustet  med  eminente 
Talenter  og  udmærkede  Gaver  for  Prædikestolen,  saa 
var  det  i  sin  Orden,  at  en  saaclan  Mand  maatte 
komme  frem  og  svinge  sig  i  Veiret."  Nogle  af  disse 
Træk,  hvis  Sandhed  man,  efter  Samtidens  Opfatning 
og  bestemte  Kjendsgjerninger,  ei  tor  benegte,  synes 
at  stride  mod  andre  Karaktermærker  hos  Brun.  Han, 
det  stridbare,  myndige  Kraftmenneske,  skulde  være 
en  smidig  Tjener  under  de  Store!  —  Smidighed  er  vel 
ei  det  rette  Ord.  Men  Brun  var  underdanig,  —  en 
Erke-Loyalist,  som  han  kaldtes;  Kongemagten  og 
dens  Omgivelser  var  for  ham,  ganske  efter  den  Tids 
norske  Tænkemaade,  noget  Helligt.  De  devote  Ytrin- 
ger, som  han,  ganske  i  Overensstemmelse  med  Ti- 
dens Tone,  henvendte  til  Kongen,  Arveprindsen  og 
Magthaverne,  der  afløste  Struensees  forhadte  Regi- 
mente, fremgik  hos  ham  af  et  Sind,  som  virkelig  var 
opfyldt  af  den  Folelse,  at  Normænds  Kraft  og  fri- 
baarne  Væsen  nærmest  maatte  vise  sig  som  en  frem- 
ragende, den  danske  Loyalitet  overbydende  Troskab 
mod  Kongehuset   og   det    Bestaaende.      Og  dernæst 


J.  Nordahl  Brun.  247 

vilde  han  frem  paa  den  Bane,  hvor  hans  stærke  Selv- 
følelse kaldte  ham  ud,  og  hvor  han  i  Sandhed  har 
ført  Aandens  tveeggede  Sværd,  men  vel  ogsaa  har 
bestaaet  mangen  Kamp  med  sig  selv,  med  sit  heftige 
Sind,  med  verdslig  Attraa,  der  fristede  ham  under 
Udøvelsen  af  den  geistlige  Myndighed.  Han  ligner 
Kingo  i  Karakter  og  Aandspræg ;  begges  aandelige 
Sange  have  stærke  Toner  af  en  kæmpende  Sjel,  der 
staar  i  Striden  med  andre  Vunder  end  de  alminde- 
lige Hud-Skrammer. 

Brun  er  født  i  Bynæssets  Præstegjeld,  i  Nær- 
heden afTrondhjem,  1745.  Hans  Moder,  en  gudfryg- 
tig Kone,  holdt  ham  til  Bogen,  og  da  han  var  11 
Aar  gammel,  havde  han  ved  hendes  Side  læst  den 
hele  Bibel  tvende  Gange.  Fra  denne  Opdragelse 
skrev  sig  hans  overordentlige  Bibelstyrke,  som  han 
senere  saa  stærkt  anvendte,  vistnok  ofte  med  Særhed 
og  Smagløshed,  men  i  det  Hele  med  indtrængende 
Fynd.  Saaledes  lagdes  tidligt  Grunden  til  hans  geist- 
lige Foredrag,  der  i  Norden  er  uden  Sidestykke,  og 
som  i  sine  bedste  Frembringelser  viser  en  Talekunst, 
hvori  vort  Sprogs  Malm  og  Kraft  mægtigt  er  aaben- 
baret. 

Som  opvoxende  Dreng  udviklede  Brun  en  stærk 
Legemsbygning  og  et  energisk  Sindelag;  han  var  en 
modig  og  sikker  Skiløber  og  en  øvet  Skytte.  Der- 
for tænkte  Forældrene  paa  at  anbringe  ham  i  Krigs- 
standen.    Men  en  Slægtning,   der  var  Præst,  hind- 

rede  det,  og  begyndte  at  forberede  ham  til  Univer- 
sitetet.     Efter  et  Aars  Ophold  i  Kjobenhavn  levede 
han  en  Tid  lang   som  Huslærer  i  Trondhjem.    Den 
theologiske  Examen,  som  han,  efter  sin  Biograf  Zet- 
litz's  naive  Ord,  betragtede  som  et  nødvendigt  Onde 
hk  han,  efter   3  Maaneders   Læsning,    med  ringeste 
Karakter.     Derpaa  gik  han  tilbage  til  Norge,  hvor 
han,  efter  Tullins  Monster,  skrev  et  Leiligheds-DM 
som  han  kaldte  Naturens  Navnedag.     Versene  vare 
et  Ragoffer  til  den  trondhjemske  Bisp  Gunnerus,  og 
da  denne  af  Struensee  blev  kaldet  til  Kjobenhavn  i 
et  Universitets-Anliggende,  tog  han  sin  Digter  med. 
Nu  indtraf  de  bekjendte  Omstændigheder    ved   hans 
tvende  Sørgespil,  og  imidlertid  blev  han  ansat  som 
Præst  i  sit  Fødested  Bynæsset. 

1774  blev  han  Sognepræst  til  Korskirken  i  Ber- 
gen.   1  denne  Stilling  kom  han  ind  i   flere  kirkelige 
Stridigheder,  og  virkede  i  det  Hele  som  en  Theolog 
af  det   gammel-ortodoxe  Præg.     Overalt  saa  man  1 
ham  en  myndig,  kampfør  og  kamplysten  Mand,  som 
imponerede,  hvor  han  viste  sig.      Han  var  en  Auto- 
ritet, hvis  Ord  gjaldt  og  ofte  cirkulerede  som  gang- 
bare   Repræsentative!-  for    Undersøgelse  og  Grund! 
1804  blev  han  Biskop  over  Bergens  Stift,  og  da  han 
i  den  Anledning  var  i  Kjøbenhavn,  for  at  ordineres 
med  flere  andre  udnævnte  Bisper,  tilfaldt  det  ham  at 
tale  efter  Vielsen.      Endnu   er  der  Sagn   om,   hvor- 
ledes   han    da    slog  Tilhorerne  med  sin  hellige  Be- 


J.  Nordahl  Brun.  249 

geistring  og  sin  Stemmes  Malm.  —  I  de  følgende  Krigs- 
Aar  var  han  med  en  stærk  Alderdoms  hele  Energi 
inde  i  den  politiske  Spænding;  han  belivede  Stem- 
ningen, han  holdt  Opmuntrings-Taler  og  skrev  Sol- 
dater-Viser. Da  en  engelsk  Orlogsmand  1808  viste 
sig  ved  Bergen,  forlod  han  sin  Bispegaard  og  begav 
sig  ud  til  Befæstningen.  Medens  nu  Kanonaden  fra 
den  Kamp,  hvori  en  af  hans  Sonner  som  Chef  paa  en 
Kanonbaad  deltog,  drønede  udenfor  Indløbet  mellem 
Fjeldene,  stod  han  paa  Havne-Batteriet,  og  opflam- 
mede med  sin  Tale  Krigsfolket,  der  skulde  modtage 
Fienden,  om  han  forsøgte  at  nærme  sig  Staden.  — 
Saa  djerv  en  Mand  var  Nordahl  Brun.  —  I  den  af- 
sidesliggende By,  mod  Slutningen  af  Krigen,  da  Alt 
blev  værre  og  værre,  saa  mangen  en  ængstet  Sjel  op 
til  ham  som  den,  der  nok,  naar  Nøden  var  størst,  kunde 
klare  det  Hele.  I  1813  hendte  det  endog,  at  en 
Deputation  af  Haandverkere  foreslog  ham  at  tage  fuldt 
Regimente  over  den  Del  af  Landet,  og  fore  Fol- 
ket an  til  Brød  eller  Død.  Han  oplevede  med  Sorg- 
den  Katastrofe,  der  skilte  Norge  fra  Danmark,  og 
døde  1816,  i  sit  72de  Aar. 

Bruns  poetiske  Virksomhed  fik  en  ny  Spore,  da 
Selskabet  for  de  skjønne  Videnskaber  i  Aaret  1788 
udsatte  en  Præmie  af  1000  Rbd.  for  et  dansk  Epos. 
Han  skrev  da  „Jonathan  og  David".  Men  dette  vidt- 
løftige, i  Alexandriner  forfattede  Digt  fandt  intet 
Fæste  i  Literaturen,  og  Baden,   som  gjennemgik  det 

i  en  skriftlig,  utrykt  Bedømmelse,  var  maaske  den 
eneste,  der  læste  det  til  Ende.  1791  forfattede  Brun 
et  Syngespil  i  Anledning  af  Kronprindsens  Formæ- 
ling, og  Aaret  efter  den  anti-republikanske  Komedie 
„Republiken  paa  øen".  Hertil  kan  foies  et  1802  i 
Bergen  udkommet  Skuespil  „Officeren",  som  uden 
Tvivl  er  af  Brun.  Alle  disse  Theaterstykker  ere  svage 
Arbeider  og  uden  poetisk  Betydning. 

Men  her  maa  vi  fornemmelig  tage  Hensyn  til 
den  Poesi-Samling  af  Brun,  der  udkom  i  Kjøbenhavn 
1791  under  Titel  „Mindre  Digte",  paa  Ny  udgiven  af 
hans  Søn,  Christen  Brun,  Kristiania,  1818.  Dette 
Bind  har  blandt  Andet  en  stor  Afdeling,  der  kaldes 
Menneske-Malerier,  og  som  for  den  største  Del  er 
prosaiske  Plade-Vers ,  af  det  Slags,  som  ogsaa  findes 
blandt  Tullins  samlede  Skrifter,  og  som  sidst  holdt 
til  i  den  Bergenske  Adresse-Avis.  Man  faar  her 
f.  Ex.  Efterretning  om,  at  Magasin-Forvalter  Joachim 
Nordahl  forestod  Bergens  Stiftamtstue  uden  Kaution, 
skjont  han  var  en  fattig  Mand,  —  at  Jomfru  Dorthea 
Rieck  var  en  Rose,  der  tidligt  begyndte  at  hænge 
med  Bladene,  —  at  Kjobmand  Svane  var  Farfader  til 
15  Børnebørn,  og  i  de  sidste  7  Aar  en  høit-plaget 
Smertesmand,  —  at  Elisabet  Geelmuyden  Gylden- 
krantz  talede  enfoldigt  og  borgerligt,  men  skrev  som 
en  længe  øvet  Embedsmand,  —  kort,  man  faar 
fuldt  op  at  vide  af  de  Ting,    som  Ingen  søger  i  en 

Digt-Samling.  Men  for  Hesten  indeholder  denne  Bog, 
tilligemed  hans  „Evangeliske  Sange",  de  Frembrin- 
gelser, hvorefter  Bruns  Digterværd  maa  bedommes. 
Enhver  kj ender  hans  Selskabs-Sange  „Bor  jeg  paa  det 
høie  Fjeld"  og  ..For  Norge,  Kæmpers  Fødeland",  og 
flere  af  hans  øvrige  Selskabs-Viser  erindres  endnu  af 
den  ældre  Slægt;  man  kjender  da  ogsaa  hans  raske, 
opblussende  Følelse  og  livfulde  Digtersprog.  Men 
under  Læsningen  af  hans  Digt-Samling  vil  dette  Ind- 
tryk ei  sjelden  forstyrres  ved  Poesier,  som  ere  pro- 
saisk anlagte,  samt  ved  forældede  eller  falske  Sprog- 
vendinger og  tomme  rhetoriske  Figurer,  som  Paro- 
nomasi  og  andre  Ordspil.  Bruns  poetiske  Skildring 
har  ofte  en  vis  Humor,  der  følger  af  hans  umiddel- 
bare Indgaaen  paa  Emnet.  Man  kan  glædes  ved  hans 
Fyndighed ;  men  da  maa  man  ogsaa  finde  sig  i  at  gaa 
ned  med  ham  i  den  pludselige  prosaiske  Synken,  der 
undertiden  følger  paa  det  hoieste  Opsving.  Saaledes 
have  ogsaa  hans  tvende  malende  Læredigte,  „Den 
norske  Agerdyrkning"  og  „Fiskerierne",  friske,  livlige  . 
Partier,  men  tillige  talrige  Mærker  af  denne  Digt- Arts 
almindelige  Grundfeil. 

Blandt  disse  „Mindre  Digte"  findes  en  enkelt 
Mindelse  fra  den  literære  Strids-Periode  mellem 
Norske  og  Danske.  Det  er  Indskriften  „  Under  Tul- 
lins  Portræt  (1782)".  Dette  Vers  indeholder  vist- 
nok en  Tanke,    der    vaktes  i  Normændenes  Kreds. 

Men  det  fremhæver    den   ogsaa  med   Ensidighed    og 
Overdrivelse : 

„For  tidligt  dode  Du,  for  tidligt  Danmark  haver 
forbrudt  sig  mod  dit  Stov  og  sat  en  Ewalds  Gaver 
fremfor  det  Liv  og  Lys,  der  hædrede  din  Sang. 
T  u  1 1  i  n !  Fornuft  til  Trods,  Du  fik  dog  anden  Kan  g. 
Men  naar  man  vaagner  op  af  disse  sode  Dromme, 
naar  Markhed,  Kvalm  og  Damp  for  sund  Forstand 

maa  rømme, 
naar  Folk  igjen  faa  Lyst  at  læse  og  forstaa, 
da  skal  Du  første  Sted  blandt  Skjaldre  hidtil  faa". — 
Brun  havde  sin  Styrke  i  det  egentlige  Sang-Digt, 
og  faa  af  Samtidens  Digtere  kunde  saaledes,  som  han, 
synge  af  fuldt  Bryst,  og  med  saa  frisk,  melodisk  Na- 
tur i  Foredraget.  Hans  Sange  ere  ikke  meget  tal- 
rige; men  de  bevæge  sig  i  de  forskjelligste  Ton- 
arter, altid  med  Stemningens  Liv  og  ægte  Klangpræg. 
Her  er  Sange  om  Livets  ømmere  Forhold,  digtede 
ligesom  til  en  Strengeleg,  —  og  her  er  glade  Selskabs- 
Viser,  istemte  med  en  rigtig  Opsangs  frie  Aandedræt. 
Hvor  Scenen  er  ude,  paa  Mark  eller  Fjeld,  der  har 
Sangen  ogsaa  en  sand  Frilufts-Tone  ,  snart  hvilende 
i  Natur-Beskuelsen,  snart  raskt  bevæget  mellem  vex- 
lende  Billeder.  Overalt  findes  Normands-Præget  og 
Glæde  over  Norge.  I  nogle  Sange,  som  ,,  Ubicunqve 
bene,  eller  min  Kones  Smag",  hersker  en  øm  idyllisk 
Eo,  med  enkelte  Mærker  af  Hyrde-Stilen.  Men  i 
Modsætning   dertil  kan  man  nævne  saadanne   Digte 

som  „En  norsk  Soldatersang"  og  „Den  norske  Gut". 
Det  første  af  disse  er  begeistret,  malmfuldt,  hel- 
støbt, —  det  andet  overstrømmende  af  ungdommelig 
Lyst,  specifikt  norsk,  saavel  i  Lokalfarve  som  Sprog- 
tone. De  Brunske  Sang-Digtes  tiltalende  Væsen,  og 
Bruns  Anseelse  i  det  afsondrede  Samfund,  som  Ber- 
gen dengang  dannede,  bevirkede,  at  hans  Poesi  gjen- 
nemtrængte  og  vedligeholdt  sig  i  enhver  Del  af  Be- 
folkningen, og  har  bidraget  Sit  til  at  at  udpræge  den 
eiendommeligt. 

Bruns  Personlighed  danner  en  af  mit  Hjemlivs 
tidligste  Erindringer.  Jeg  kom  ofte  til  ham  i 
Ærinde  for  min  Fader.  Men  jeg  stod  hver  Gang, 
i  den  gamle  Bispegaards  dunkle  Korridor,  med  en  vis 
Bæven  udenfor  hans  Dør ,  og  havde  stor  Lyst  til  at 
vende  om.  Under  sine  buskede  øienbryn  havde  han 
et  gjennemborende  Blik,  hans  Næse  var  krum  og 
skarpt  formet,  hans  Mund  fast  sammensluttet,  hans 
Hage  fremtrædende  og  stor.  Denne  mægtige  Skik- 
kelse bar  en  Paryk,  der  stod  steil  op  fra  Panden 
og  omgav  Nakken  med  entredobbelt  Ead  af  pudrede 
Krøller.  Trods  al  hans  Venlighed  kunde  jeg  dog  ei 
ganske  overvinde  min  Frygt.  Den  eneste  Prydelse 
i  hans  Kammer  var  en  Gibs-Buste,  hvis  Træk  jeg 
dybt  indprægede  mig.  Derfor  ved  jeg  ogsaa,  at  dette 
Hoved  var  Ewalds. 

Bruns  Begravelse  var  en  Sørgefest,  der  feiredes 
af  den  hele   Stad.      Befolkningen   var  i  Domkirken 

eller  i  dens  Nærhed.  Paa  en  Heide  over  Kirke- 
gaarden  løstes  Minut-Skud.  I  Havnen,  paa  Handels- 
Etablissementerne ,  endog  paa  Fjeldtoppene,  vaiede 
Sorgeflag.  Men  det  gjaldt  ikke  Digteren  blot,  det 
var  en  ærefrygtbydende,  usædvanlig  Personligheds 
Billede,  der  stod  for  Alles  Tanker. 


Vi  komme  nu  til  et  Navn,  der  paa  en  vis  Maade 
gjør  et  Brud  i  denne  ved  flere  Anknytninger  sam- 
menhængende Digter-Række.  Det  er  bekjendt,  at 
Normanden  Edvard  Storm  ei  horte  til  det  norske 
Selskab.  Men  dersom  denne  Omstændighed  end  ei 
kan  tages  som  noget  Tilfældigt,  vil  dog  dens  rette 
Grund  ei  kunne  angives.  I  en  af  sine  Fortaler  siger 
Storm:  „Den  guddommelige  Apollos  Børn  negtede 
mig  engang  Adgang  til  sin  Faders  Helligdom". 
Rahbek  har  formodet,  at  heri  kunde  være  en  Hen- 
tydning til  Norske  Selskab,  hvilket  Molbech  igjen  ci- 
terer i  sin  Antologi.  Men  Formodningen  falder  al- 
deles bort,  naar  man  kun  læser  den  af  Storm  til- 
føiede  Sætning:  „og  dette  burde  være  nok,  for  at  lade 
mig  føle,  at  jeg  ikke  var  kaldet  til  at  være  Digter", 
—  thi  Enhver  ved,  at  man  ei  behøvede  at  være 
Digter,  for  at  blive  Medlem  af  Norske  Selskab.  Men 
dertil  kommer,  at  Betydningen  af  det  citerede  Sted 
temmelig  sikkert  kan  paavises.  I  de  første  Linjer 
af  det  komiske  Heltedigt  „Bræger",  der  udkom  1774, 

havde  Storm  paakaldt  sin  norske  Muse,  der  „kvad 
med  Norriges  Tunge",  og  opfordret  Musen  til  nu 
at  bytte  Sprog  og  nedstige  til  Danmarks  Sletter. 
Digtet  blev  recenseret  i  Ny  kritisk  Journal,  og  der 
i  det  Hele  strengt  affærdiget;  navnlig  peger  Kec. 
et  Par  Gange  paa  „Norges  Tunge"  og  mener,  at 
altfor  meget  af  den  kommer  frem  i  Digtet.  Den 
pirrelige  Storm  har  ei  fundet  Behag  i  denne  Om- 
tale, og  derfor  siger  han,  idet  han  dedicerer  sit  „Ad- 
skilligt paa  Vers"  til  Mad.  A.  M.  Mehl:  „Et  af 
Deres  Smil  vil  bringe  mig  til  at  glemme  alle  Kunst- 
dommeres sure  Miner.  Deres  Bifald  vil  trøste  mig, 
om  endog  baade  Vildfarelse  og  Bitterhed  slaar  sig 
(som  tit  er  skeet)  sammen  for  at  kyse  en  Muse,  der 
ikke  har  lært  sig  at  synge  uden  ved  et  susende 
Vandfald,  eller  ved  en  ensom,  med  Gran  begroet 
norsk  Klippe,  og  som  slet  ikke  paastaar  at  være 
opdraget  enten  paa  Parnas  eller  i  Pindi  hoilærde 
Skygger".  —  Disse  Ytringer  stemme  med  hint  Sted 
af  Fortalen  til  samme  Bog.  Og  medens  det  vilde 
være  den  urimeligste  Antagelse,  at  Storm  for  sin 
Norskheds  Skyld  skulde  være  udelukket  af  Norske 
Selskab,  er  det  klart,  at  han  med  de  citerede  Ord 
kun  har  villet  sige:  „Kunstdommerne  negte  mig  en 
Plads  paa  det  danske  Parnas". 

Men  i  Forbindelse  hermed  maa  endnu  en  anden 
Ytring  af  Storm  komme  i  Betragtning.  I  sit  Minde- 
digt over  Ewald  siger  han  blandt  Andet: 

„Hans  Musa  overlod  en  lavere  Forfatter, 
med  misbrugt  Parodi  at  vække  Daarens  Latter. " 
Her,  bar  man  ment,  sigtes  til  „Kjerlighed  uden 
Strømper",  og  dermed  ogsaa  til  Wessels  Omgivelse  i 
Norske  Selskab.  Denne  Formodning  er  oftere  bleven 
gjentagen,  uagtet  allerede  Eecensenten  i  Lærde 
Efterretninger,  1786,  siger,  at  man  derved  „fornær- 
mer Hr.  Storms  Smag  og  Tænkemaade",  og  at  Ste- 
det maa  trækkes  efter  Haaret,  for  at  hentydes  paa 
Wessel.  Molbech  finder  Hentydningen  tvivlsom. 
Men  A.  E.  Boye  har  i  sin  Udgave  af  Storms  Digte 
vedtaget  den,  idet  han  mener,  at  „i  Sammenhæng 
med  det  Foregaaende  og  Efterfølgende  kan  hele  Ste- 
det neppe  sigte  andensteds  hen  end  til  Norske  Sel- 
skab (hvis  Medlem  Wessel  var,  men  Storm  ikke),  og 
til  dettes  anti-Ewaldske  Parti",  o.  s.  v.  Men  det 
er  just  denne  Digtets  Sammenhæng,  der  maa  fjerne 
Tanken  om  en  Hentydning  til  Wessels  Parodi.  Storm 
priser  Ewald,  fordi  han  var  Religionens  og  Dydens 
Sanger,  en  Aand,  der  forsmaaede  Efterabeise  af  fransk 
Letsindighed,  —  og  nu  heder  det: 

„Hans  Musa  overlod  en  lavere  Forfatter, 
med  misbrugt  Parodi  at  vække  Daarens  Latter. 
Hans  Digter-Evne  var  til  større  Maal  bestemt, 
end  med  Urenheds  Aand  og  mat,  tvetydigt  Skjemt 
at  smitte  Læserens  Indbildningskraft.    Han  brugte 
vel  Svøben  nu  og  da,  sin  Alders  Feil  at  tugte, 

men  ærbar,  som  en  Mand,  han  uden  Kaadhed  slog, 
og  ikkun  Daarlighed,  ei  Dyden  Skræk  indjog." 
Naar  der  spørges  om  en  speciel  Gjenstand  for 
disse  Linier,  da  kan  man  vistnok  anstille  mangehaande 
Gjetninger:  men  allermindst  kan  der  dog  gjettes 
paa  Wessels  ligesaa  ypperlige  og  navnkundige  som 
moralsk  ustraffelige  Digt.  Alligevel  pege  disse  Mis- 
forstaaelser  hen  paa  den  Omstændighed,  som  var 
bekjendt  i  Samtiden,  at  Storm  nærede  Uvilje  mod 
Wessel  og  Norske  Selskab.  Og  derom  har  man  yder- 
ligere Vidnesbyrd  i  de  Uddrag  af  Storms  Notits- 
bøger, som  ere  meddelte  af  L.  Daae  i  Illustr.  Ny- 
hedsblad, 1862,  Nr.  5.  Her  omtales  „norske  Af- 
skyeligheder hos  Barfreds,  et  Billede  paa  deres  Sel- 
skab". Og  der  er  antegnet,  at  Storm  to  Gange  har 
seet  Wessel  drukken.  Om  disse  Ytringer  komme  af  en 
ægte  dydig  Harme,  er  imidlertid  tvivlsomt,  da  man 
paa  samme  Sted  læser,  at  Storm  selv  har  deltaget 
i  svære  Drikkelag,  og  undertiden  endog  været  syg  af 
„Svir".  Hans  hele  Forhold  til  Norske  Selskab  synes 
end  mere  besynderligt  ved  disse  Optegnelser,  da  de 
udvise,  at  han,  samtidigt  med  hine  „Afskyeligheder", 
maa  have  staaet  i  nogen  Forbindelse  med  Selskabet. 
Idet  man  nu  med  Molbech  maa  antage,  at  Storms 
Uvilje  mod  Norske  Selskab  kan  have  havt  personlige 
Grunde,  som  i  sig  selv  ere  ligegyldige,  har  man  i 
denne  Sag  et  advarende  Exempel  paa  den  Benyttelse 

J.  Welhaven's  Skrifter.     VIII.  17 

af  smaalige  Anekdoter  og  Folkesnak,  der  har  vundet 
altfor  meget  Indpas  i  vor  Literatur-Historie. 

Der  er  i  Storms  Væsen  og  Poesi  god  Hjemmel 
for  den  Ytring  af  N.  M.  Petersen,  at  „han  dannede 
ligesom  en  Mellemmand  mellem  den  norske  og  danske 
Skole".  Vel  bragte  han  det  ikke  til  nogensomhelst 
Forening  af  begge ;  men  han  er  vistnok  tosidig.  Lige- 
som han  i  sit  personlige  Liv  paa  een  Gang  var  tro- 
fast Gudbrandsdjøl  og  indgroet' Kjobenhavner,  saa- 
ledes  viser  ogsaa  hans  Digtning  en  norsk  Bund  og 
nationale  Elementer,  sammen  med  eiendommeligt 
dansk  Foredrag  og  Ewaldsk  Paavirkning.  Neppe 
har  nogen  anden  af  disse  norske  Digtere  saa  dybt 
som  Storm  følt  sit  Ungdoms-Liv  besjelet  af  Hjembyg- 
dens Indtryk.  Og  skjønt  han  efter  sit  fem-og-ty vende 
Aar  stadigt  forblev  i  Danmark,  og  havde  liden  Om- 
gang med  norske  Aandsfæller,  vedligeholdt  han  dog 
til  sin  Død,  paa  flere  Maader,  en  inderlig  Forbindelse 
med  sit  Fædreland.  I  hans  Brevvexling  med  en 
Ungdoms-Ven  fra  Vaage  udtaler  sig  en  levende 
Længsel  efter  Hjemmet.  Og  blandt  de  mærkelige 
Tegn  paa  hans  Nationalfølelse  er  ogsaa  dette,  at 
mangen  norsk  Livvagtskarl  i  ham  fandt  en  paalidelig 
Ven  og  Kaadgiver. 

Storm  har  forsøgt  sig  i  mange  Digt- Arter,  og 
hans  poetiske  Nemme  var  temmelig  omfattende. 
Flere  af  hans  komiske  Fortællinger,  saavel  som  en 
stor  Del  af  hans  Sang-Poesi,  vise  blandt  Andet,    at 

lian  besad  hin  „Sands  for  det  Lystige,  Vittige,  Skjemte- 
fulde",  som  J.  L.  Heiberg  tillægger  den  norske  Digter- 
Skole.  Og  i  øvrigt,  —  med  saadanne  Digte  som 
„Æreporten",  „Thorvald  Vidforle",  „Zinklar- Visen" 
og  „Stærkodder",  vinder  Literaturen  et  virkeligt  Ud- 
bytte, medens  der  i  Storms  strengt  satiriske,  didak- 
tiske og  opbyggelige  Poesi  forholdsvis  kun  var  Lidet 
af  blivende  Værd.  Men  just  i  disse  Retninger  fandt 
Samtiden  hans  største  Fortjeneste.  Recensenten  i 
Efterretninger  om  lærde  Sager,  1796,  siger:  „I 
vore  Tanker  er  Læredigtet  og  den  filosofiske  Ode 
Storms  egentlige  Fag".  Og  uden  Tvivl  har  Digte- 
ren selv  været  af  samme  Mening.  I  alle  Fald  ser 
man  af  Fortalen  til  hans  samlede  Digte,  at  han  var 
nærved  at  forkaste  sine  Selskabs-Sange.  Storm  førtes 
efterhaanden  ved  Livs-Anskuelse  og  Kaar  til  de  al- 
vorlige Digt- Arter;  men  han  var  hildet  i  Samtidens 
æsthetiske  Theori,  som  just  paa  denne  Bane  maatte 
blive  misvisende.  Ewald  fandt,  skjont  tynget  og 
hemmet  af  Theorien,  det  poetiske  Anslag  og  Sang- 
tonen til  de  alvorlige  Emner.  Men  den  fulde  Betyd- 
ning af  denne  Genialitet  har  Storm,  med  al  sin  Be- 
undring for  Ewald,  neppe  forstaaet,  og  kun  enkelte 
Gange,  som  i  Bernstorfs  Vise  og  i  Hymnen  i  Anled- 
ning af  Kronprindsessens  Nedkomst,  gjengiver  han 
heldigt,  skjont  dæmpet,  Mesterens  lyriske  Foredrag. 
Størsteparten  af  Storms  alvorlige  Poesi  er  stemnings- 
løs,  og  prosaisk  anlagt.     Selv  hans    aandelige  Sange 

17* 

have,  trods  deres  oprigtige  Fromhed,  en  lav  Tempe- 
ratur, svarende  til  Tonen  i  den  evangelisk-kristelige 
Psalmebog,  i  hvis  Eedaktion  Storm  deltog. 

Storm  var  Moralist  og  god  Borger.  Men  i  de 
dertil  svarende  Udtalelser  fjernede  han  sig  i  det 
Hele  fra  sin  umiddelbare  Digterbegavelse  og  blev, 
som  saa  mange  af  hans  Samtidige,  uden  at  vide  det, 
mangen  Gang  triviel  af  moralsk  Iver,  og  tor  Stilist, 
hvor  han  vilde  være  Sanger,  —  ja ,  dette  er  endog 
vederfaret  ham  i  en  Retning,  hvor  ellers  hans  natur- 
lige Lune  giver  sig  tilkjende.  I  sine  Fabler  og  For- 
tællinger sparer  han  ofte  paa  Saltet,  og  lægger  des- 
mere Vegt  paa  en  tynd  og  tarvelig  Belæring.  Det 
er  derfor  intet  Under,  at  han  i  et  Epigram,  som  er 
opbevaret  af  Rahbek  og  gjengivet  af  N.  M.Petersen, 
kan  stikle  paa  Wessels  „  Votre  Serviteur" ,  hos  hvem 
der  visselig  Intet  er  at  lære.  Som  Borgerven  og 
didaktisk  Poet  virkede  Storm  for  de  filantropiske  og 
patriotiske  Ideer,  der  mod  Slutningen  af  forrige  Aar- 
hundrede  kom  i  Gang  i  Danmark;  han  besang  Skrive- 
frihed  og  Indfødsret,  —  det  sidste  Emne  endog  i  to 
Arbeider,  af  hvilke  det  ene,  prisbelønnet  af  Danske 
Literatur-Selskab,  er  et  Læredigt  i  fire  Sange  og  in 
optima  formå.  Den  mandige  Alvors-Aand,  som  Mol- 
bech med  Rette  tillægger  ham,  kom  vistnok  for  Da- 
gen i  Storms  rhetoriske  Poesi;  og  naar  man  i  det 
Hele  nu  finder  den  bunden  til  en  forældet  Smags- 
lære,   kan  man  dog  ei  overse  de  Punkter,   hvor  den 

hæver  sig  til  den  Udtrykkets  Fynd  og  det  Liv  i 
friske  Billedformer,  der  saa  ofte  traadte  frem  i  de 
Norskes  raisonnerende  Digtning.  Saaledes  t.  Ex.  i 
Mindedigtet  over  Ewald,  hvor  han  udtaler  sin  Over- 
bevisning om  Syngespillets  Gyldighed: 

„Musik  og  Digtekunst  er  Sostre.     Hver  for  sig 
kan  virke  Under  nok,  og  være  seierrig. 
Foruden  Ord  og  Pen  den  blotte  Tone  taler, 
den  græder,  fryder  sig,  beundrer,  lokker,  maler. 
Og  Sjelen  horer  det,  og  -Øret  det  forstaar, 
saa  tit  fra  spændte  Streng  en  vældig  Tanke  gaar. 
Men  naar  Euterpes  Ven  med  Skalden  sig  forener, 
naar  hin  udtrykker  stærkt,  hvad  denne  dristig  mener, 
naar,  Scheibe!  Ewalds  Kraft  af  din  Fortryllelse 
bli'r  understøttet,  hvor  henrives  Hjerterne! 
Hver  Dæmning  brydes  da,    ret    som  naar  tvende 

Strømme 
forenes  i  sit  Lob,  og  Marken  oversvømme; 
de  rykke  Træer  op,  de  rulle  Stene  frem, 
og  den  forbauste  Dal  kan  neppe  rumme  dem."  — 
Storms  første  Arbeide  paa  Tryk  er  det  komiske 
Heltedigt  „Bræger",    i  sex   Sange   og  i  Hexametre. 
Helten  er  en  Klokker,    der  gaar  ud  for  at  samle  de 
ham  tilkommende  Paaske-Æg,  men  gjør  et  Fald  ved 
Hjemkomsten  og  knuser  derved  sin  Skat.     Scenen  er 
sjellandsk,    og  Situationerne  i  det  Hele  danske,  men 
Hovedfiguren  er  tagen  efter  en  Klokker  i  Vaage,  og 
med  ham    ere   en  Del  andre  gudbrandsdalske  Sager 

uforvarende  indkomne  i  Skildringen.  Digtets  komiske 
Virkning  udeblev  paa  alle  Punkter.  Fortællingen  er 
udtværet,  og  Hexametrene  slette.  Storm  har  senere 
selv  forkastet  dette  Arbeide.  Men  et  paafølgende 
komisk  Fragment,  „Gribling  eller  Journal-Feiden",  er 
dog  ei  blevet  bedre  end  „Bræger".  Man  ser,  at 
Storms  skjemtsomme  Evne,  der  især  ytrer  sig  i  hans 
Sang-Poesi  og  i  nogle  af  hans  smaa  Fortællinger, 
slog  feil,  naar  den  skulde  gjøre  Tjeneste  i  større  Ud- 
arbeidelser. 

Under  Navn  af  Erland  Siverssen  udgav  Storm 
sin  første  Digt-Samling :  ..Adskilligt  paa  Vers",  1775, 
indeholdende,  som  han  siger  i  Fortalen,  „Smaadig- 
ter  (sic)  over  allehaande  Materier";  det  er  Oder,  deri- 
blandt Efterligninger  af  Horats,  Idyller,  aandelige 
Sange,  og  en  enkelt  Satire.  Storm  fremhæver  ved 
denne  Leilighed  udtrykkeligt  sin  Nationalitet,  og  taler 
om  sin  „selvgjorte  Fløite"  og  om  sin  „Harpe,  som 
Ingen  uden  hans  egen  uøvede  Haand  har  stemt". 
Men  heri  er  en  Selvskuffelse.  Denne  Digtnings 
Emner  og  Materiale  har  vistnok  undertiden  ret  megen 
Xorskhed.  Sangtonen  derimod  og  det  hele  Foredrag 
er  dannet  efter  fremmede  Mønstre.  Hænderne  ere 
Esaus,  Røsten  Jakobs.  Saaledes  har  selv  Oden  til 
Jutulsbjerget,  hvor  Storm  besynger  sin  første  Kjer- 
lighed, den  udstafferede  Hyrde-Poesis  sædvanlige  Kjen- 
detegn.  Endelig  viser  denne  Digt-Samling  en  Egen- 
hed,   som    tilhører  Storms  Ungdoms-Poesi,    og  som 

han  siden  ganske  opgav :  sandselig  Yppighed  i  erotisk 
Skildring.  „Kjerligheds-Templet",  Idyllen  „Steinar 
og  Astrid",  og  „Badet",  synes  at  være  nærved,  hvad 
Storm  selv  strengt  har  dadlet,  at  „smitte  Læserens 
Indbildningskraft". 

Storm  udgav  1785  i  „Samlede  Digte"  de  poe- 
tiske Arbeider,  som  han  for  Eftertiden  vilde  ved- 
kj  endes.  Af  dette  Udvalg,  og  af  Bekj  endelserne  i 
Fortalen,  ser  man,  at  han  med  Alvor  har  tænkt  over 
Digtekunsten  og  sit  Kald  til  at  dyrke  den.  Han 
nærmer  sig  Ewald  i  den  Henseende,  at  han  betrag- 
tede Poesien  som  en  Hovedsag,  og  at  han  har  fort 
et  virkeligt  indre  Digter-Liv.  Men  hans  Selvkritik 
manglede  dels  et  dybere  Anlægs  Grundvold,  dels  den 
Hjelp,  som  ligger  i  et  frugtbart  ledende  Princip, 
men  som  Tidsalderen  ei  kunde  give  ham.  Des-mere 
rober  sig  den  herskende  Maneers  Misvisning,  hvor 
Storm  just  har  grebet  sig  an,  for  at  yde  det 
Bedste.  Saaledes  i  det  skildrende  Digt  „Jondalen". 
Denne  Dal  dannes  af  en  Revne  i  en  bred  Fjeld-Ryg, 
der  adskiller  Vaage  og  Dovre.  Natur-Scenen  er  her, 
som  man  godt  kan  forestille  sig,  nordisk  stormægtig 
og  pragtfuld.  Men  Storm  har  ved  alskens  fremmed 
Prunk  og  Pomp  sogt  at  overbyde  Virkeligheden.  Der 
er  i  Dalen  en  mærkelig  Hule.  Denne  vælger  Dig- 
teren til  Bolig  for  et  Væsen,  han  selv  har  dannet, 
som  han  kalder  Nymfen  Jona  og  sammenligner  med 
Thetis.     Hun   er   hans  Egeria,    og   aabenbarer   ham 

tilsidst,  at  Hulen  i  Jøndalen  egentlig  er  et  Pantheon 
for  de  norske  Sangere.  Denne  Hule  har  da  Digte- 
ren udstyret  paa  det  Rigeste.  I  Digtets  Forerindring 
siger  lian:  „Der  kan  Ingen  fortænke  mig  for  den 
Ødselhed,  hvormed  jeg  udsirer  det  Indvendige  i  Jø- 
nas  Bolig.  Guld,  Sølv  og  Ædelstene  koste  en  Dig- 
ter Intet,  kun  at  han  med  Smag  vælger  af  Naturens 
store  Forraad,  hvad  han  behover  til  sit  øiemed." 
Det  kommer  da  an  paa,  hvad  Storm  har  forstaaet 
ved  Smag.  Og  derom  giver  Digtet  tilstrækkelig  Op- 
lysning. Til  en  Prøve  kan  man  mærke  sig,  hvor- 
ledes den  norske  Huldre,  Nymfen  Jøna,  er  ud- 
stafferet : 

„Et  blegrødt  Taft  fra  Skuldren  flagred  ned 
til  Saalen,  som  var  med  Guldlidser  bundet, 
om  trinde  velskabt  Beltested 
et  søgrønt  Baand  vellystigen  var  vundet. 
I  kruset  Lok  balsamisk  Rose  skimred, 
paa  Alabaster-Arm  Smaragd  og  Onyx  glimred". 
Den  mærkeligste  Del  af  Storms  Poesi  og,    saa- 
vidt  man  ved,    hans  tidligste  Vers    er  upaatvivleligt 
den  Samling  af  Folkedigte,    han   har  skrevet  i  gud- 
brandsdalsk  Dialekt.     Her  er  megen  uforfalsket  Glæde 
over  Natur  og  Bonde-Liv,  men  ogsaa  Ytringer  af  hin 
krasse    Sandselighed ,     hvormed    blandt    Andet    det 
slemme  Nattefrieri  ganske  uforblommet  er  besunget. 
I  disse   Digte,    der   vistnok    ei    overalt   bevare  den 
fuldkomne  Troskab  i  Kostumet  eller  den  naive  Tone 

i  Foredraget,    har  dog  Storm   udviklet   en  eiendom- 
melig  poetisk  Kraft,    som   han    i    ingen    af  sine  til 
Skriftsproget  henhørende  Poesier  har  naaet.      Dette 
Forhold   viser,    til    hvilken    Grad  hin   Tids  poetiske 
Kunst-Stil  endnu  har  været  ubekvem  for  Udtrykket 
af  de  Stemninger  og  Tilstande,    der,    uden  at  være 
indsungne  i  de  herskende  Tonarter,  fordrede  Poesiens 
umiddelbare  Udfoldelse.     Og  her  tilbyder  Claus  Fri- 
manns  Folkedigte  en  interessant  Sammenligning;  thi 
denne   Digters    Talent   viser    sig   saa    meget    storre 
deri,  at  han,  uden  at  opgive  Skriftsproget,  dog  kunde 
danne   i   Sandhed   dybere    Fremstillinger    af    og   for 
Folkelivet,  end  Storm,  der,  for  at  opnaa  nogen  Virk- 
ning paa  denne  Bane,    maatte  unddrage  Literaturen 
sine  bedste  Vers.     Disse   Stormske  Folkeviser   bleve 
ellers  foranledigede   ved    et  Exempel,    som  Stokfleth 
med   sit  Digt    „Heimatkomsten"    havde    givet    ham. 
Men   dette  Arbeide  er  igjen,    efter  Forfatterens  Er- 
klæring, blevet  offentliggjort  af  en  Grund,   som  i  alle 
Fald  ligger  udenfor  Poesien.     Han  vilde  nemlig  der- 
ved vise  den   uvelkomne   Portion  af  de  danske  Em- 
bedsmænd i  Norge  Vanskeligheden  af  at  finde  ud  af 
det  med  Normændene.      „Den   Danske  skal",    siger 
han,    „fra   sin    egen  Besværlighed    i    at   forstaa  den 
haarde  Mundart  slutte  sig  til  Umuligheden   for  Hal- 
lingdolen  at  forstaa  det  sirlige  danske  Sprog". 

Blandt    Storms    uheldigste    Arbeider    maa   man 
henregne  de  Digte,  som   han  skrev  med  filantropisk 

Hensyn  til  Almuens  Tarv.  Efterslægts-Selskabet  fik 
den  Ide,  at  bidrage  til  Fortrængelsen  af  de  skadelige 
Almue-Viser  ved  uformærket  at  spille  Menigmand 
nyttigere  Sange  i  Hænderne.  Storm  skrev  da  nye 
Viser,  der  solgtes,  ligesom  det  gamle  trykte  Gods, 
ved  Gade-Trafiken.  Men  Almuen  kunde  ikke  lide 
dem,  og  vilde  ikke  kjøbe  dem,  —  de  vare  altfor 
moralske  og  tørre.  Der  var  dog  eet  Flyveblad,  som 
heri  gjorde  Undtagelse,  nemlig  Zinklar- Visen ,  der 
langt  mere  end  noget  andet  Stormsk  Digt  har  gjort 
Forfatteren  navnkundig.  Det  første  Oplag,  1786,  af 
2000  Exemplarer,  blev  hurtigt  udsolgt,  og  Visen  er 
siden,  som  bekjendt,  gaaet  over  i  allehaande  Læse- 
bøger og  poetiske  Exempel-Samlinger.  Kahbek  for- 
synede den  i  sin  Tilskuer,  1792,  Nr.  22,  med  en 
fuldstændig,  lovprisende  Kommentar.  I  Tidsskriftet 
Athene,  B.  9,  S.  89,  siges  den  at  staa  høit  over  Alt, 
hvad  Storms  Samtidige  frembragte.  Denne  Dom  er 
usand  og  overdreven.  Men  Zinklar- Visen  er,  med 
sin  poetiske  Grundstemning,  raske  Sangtone  og  liv- 
fulde Skildring,  et  af  de  fiere  Tegn  fra  den  Tid,  der 
bebudede  en  forestaaende  Nydannelse  i  den  poetiske 
Literatur. 

Edvard  Storm  er  født  1749  i  Vaage  i  Gud- 
brandsdalen,  hvor  hans  Fader  var  Præst.  1765  blev 
han  Student,  men  tilbragte  flere  Ungdoms-Aar  i  sit 
Hjem.  Fra  1774  opholdt  han  sig  uafbrudt  i  Kjø- 
benhavn.      I  de  sidste   12  Aar  af  hans  Liv  var  det 

hans  Sædvane  at  tilbringe  nogle  af  Ugens  Aftener  i 
Dreiers  Klub.  Der  saa  man  ham  altid  i  en  bestemt 
Krog,  ved  et  Bord,  hvor  han  havde  arvet  Pladsen 
efter  Theatermaler  Peter  Cramer.  Om  dette  Bord 
samledes  efterhaanden  11  Andre,  der  saaledes  med 
Storm  afsluttede  sig  til  en  munter  Tafelrunde,  for 
hvilken  han  skrev  sit  spøgefulde  Digt  „Gildeskraa 
for  de  Tolv,  eller  Love  for  Fostbrodrelaget".  Det  i 
Aaret  1786  stiftede  Selskab  for  Efterslægten  antog 
ham  til  Opsynsmand  og  Lærer  for  dets  Borgerskole. 
I  denne  Stilling  virkede  han  med  megen  Nidkjerhed, 
og  vandt  almindelig  Yndest.  Og  her  blev  Oehlen- 
schlager  hans  Lærling.  Kort  for  sin  Dod  udnævn- 
tes han  til  Theater-Direktor.  Som  Bestyrer  for 
Efterslægts-Skolen  havde  han  to  smaa  Værelser  til 
Gaarden;  men  der  levede  han  i  en  tilfreds  Tarvelig- 
hed, fortrolig  med  en  svagelig  Helbreds  Plager,  og 
selv  munter  under  dem.  I  de  sidste  Aar  af  sit  Liv 
led  Storm  meget  af  en  Bryst- Sygdom ,  som  endte 
hans  Dage  i  Sommeren  1794.  —  En  Samling  af 
hans  Digte  er  udgiven  i  Kjøbenhavn  af  Adolph 
Boye,  1832. 

Storm  er  den  sidste  af  de  norske  Digtere,  der 
nærmest  kan  kaldes  Ewalds  Samtidige.  Den  næste 
norskfødte  Digter  er  Christen  Henriksen  Pram.  Men 
denne  Normand,  der  blev  en  meget  frugtbar  Forfat- 
ter i  de  forskjelligste  Fag,  maa  jeg  dog  udsondre  af 
nærværende   Række.     Han  kom   i    sit   8de   Aar   til 

Danmark,  der  siden  blev  hans  Hjem.  Hans  hele 
Opdragelse  var  dansk,  og  hans  poetiske  Arbeider 
havde  kun  faa  og  uvæsentlige  Antydninger  af  norsk 
Nationalitet. 


J.  L.  Heiberg  har  benævnt  den  Tilstand  i  Li- 
teraturen,  der  omfatter  saavel  Pram  som  de  tvende 
sidste  norske  Digtere,  jeg  her  skal  omtale,  „Stabili- 
teten" ,  ved  hvilket  Udtryk  betegnes  et  Slags  Inte- 
rim, der  optages  af  Frembringelser  i  de  Retninger, 
som  enten  af  de  norske  Digtere  eller  af  Ewald  vare 
angivne.  Paa  dette  Stadium,  som  for  Resten  ei  be- 
stemt kan  begrændses,  vil  man,  blandt  andre  Tids- 
tegn,  blive  var  et  vist  Hang  til  det  Elegiske,  der 
fandt  sin  Modvegt  i  den  muntre  Vise-Poesi,  som 
havde  en  end  større  Almindelighed.  Og  i  disse 
Modsætninger  har  man  netop  seet  Følger  af  Ewalds 
og  af  Norske  Selskabs  Indflydelse.  Skjønt  denne 
Opfatning  af  Forholdet  hverken  er  skarp  eller  ud- 
tømmende ,  da  ogsaa  det  Elegiske  kommer  frem  i 
Norske  Selskabs  tidligste  Poesi,  og  da  andre,  tildels 
udenfor  vor  Literatur  liggende  Hensyn  her  maatte 
tages  med,  kan  man  dog  paa  denne  Maade  antyde 
Hovedsagen.  Begge  Retninger,  den  elegiske  saavel 
som  den  joviale,  tilligemed  deres  mangehaande  Kryds- 
ninger,  fik  endelig,    baade    hver  for  sig  og  i  deres 

Sammensmeltning,    en    eiendommelig    Bearbeidelse  i 
Baggesens  Digtning. 

Den  mest  anseede  og  oftest  nævnte  Elegiker  i 
hin  Mellemtid  var  Jonas  Rein.  Den  melankolske 
Poesi  var  hans  specielle  Fag.  Om  sig  selv  sagde 
han:  „Jeg,  som  var  til  tidlig  Vemod  fed",  og  Zet- 
litz  kalder  ham  „den  sande  Sorgs  ulignelige  Sanger". 
Rein  var  en  Præstesan,  fedt  i  Surendalen  i  Trond- 
hjems  Stift  1760.  Han  blev  Student  1777,  tog  der- 
efter baade  den  theologiske  og  den  saakaldte  store 
filologiske  Examen,  og  opholdt  sig  ved  Universitetet 
lige  til  1791 ,  stadigt  syslende  med  Liter atur  og 
Sprog-Studium.  Blandt  de  norske  Selskabsbrødre 
synes  han,  med  sin  triste  Sang  og  med  sit  dæmpede 
Væsen,  at  være  en  fremmed  Skikkelse,  og  naar  man 
betragter  Norske  Selskab  efter  den  gængse  Opfat- 
ning, skulde  man  allermindst  tro,  hvad  der  dog  var 
Tilfældet,  at  han  yndede  denne  Kreds  og  søgte  den 
gjerne.  Vel  var  et  alvorligt  Træk  altid  kj  endeligt  i 
Selskabets  Fysionomi,  og  i  dets  poetiske  Samlinger 
forekommer  nok  af  elegisk  Digtning.  Men  dets 
Grundretning  og  egne  Samlivs-Tone,  —  hvorledes, 
kunde  man  sige,  forligtes  disse  med  Keins  Karak- 
ter? Ogsaa  her  faarmanSyn  for,  at  Norske  Selskab 
har  været  bedre  end  sit  Rygte.  Rein  havde  ligesaa 
vist  strenge  Sæder  som  omfattende  og  dybe  literære 
Interesser,  og  han  har  selv  meddelt  sin  Biograf 
Lyder  Sagen,  at  Norske  Selskab  var  hans  Aftentimers 

behageligste  Asyl.  Her  „knæsatte"  Wessel  ham,  og 
gav  hans  literære  Bestræbelse  veiledende  Vink,  — 
her  fandt  han  de  velgj  ørende  Indtryk,  hvis  Erindring 
længe  efter  kunde  formilde  hans  Tungsindighed. 
Det  er  kun  retfærdigt,  at  holde  dette  Billede  mod 
saadanne  Angivelser  som  Storms  Notits  om  de  norske 
„Afskyeligheder",  og  mod  den  gangbare  Sætning,  at 
Selskabet  just  paa  den  Tid  henfaldt  i  Afmagt.  Og 
man  vil  derved  kunne  danne  sig  en  sandere  Forestil- 
ling om  den  Aand,  der,  trods  al  tilfældig  „Afskyelig- 
hed", var  herskende  i  dette  Selskabs-Liv. 

Som  Digter  optraadte  Eein,  1786,  forst  med  en 
Tragedie:  „Hagen  og  Axel",  der  behandler  det  be- 
kjendteEmne:  Axels  og  Valborgs  Kjerlighed  og  Ad- 
skillelse. Men  det  Dramatiske  var  ei  lians  Sag,  og 
Tragedien  kom  hurtigt  i  Glemsel.  Senere  lagde  han 
Planen  til  et  andet  større  Digt,  der  skulde  blive  et 
Epos  over  Gustav  Adolf;  men  dette  Foretagende 
svandt  ind  til  et  Slags  religiøs-historisk  Kantate. 

Hos  Jonas  Rein  var  den  elegiske  Poesi  indledet 
af  en  Hypokondri,  der  plagede  ham  legemligt  og  af- 
prægede sig  i  hans  Karakter.  Dette  fysiske  Anlæg 
var  uden  Tvivl  hos  ham  noget  stærkere  end  det  poe- 
tiske, og  derfor  har  hans  Klagedigtning  i  det  Hele 
ei  den  fulde  Gyldighed,  dergjelder  for  Digtekunstens 
Domstol.  Hans  Poesi  mangler  just  det  rette  per- 
sonlige Prægl;  han  har  intet  bestemt  Digter-Fysio- 
nomi.     Med    dette    svagere  Ingenium    forbandt   han 

dog  en  høi  Grad  af  Modtagelighed  for  vækkende  og 
stemmende  Indtryk,  et  aabent  poetisk  Nemme ,  der 
gav  ham  et  mægtigt  Hang  baade  til  Studiet  af  poetisk 
Literatur  og  til  egen  Digtning.  Medens  nu  denne 
Tilboielighed  og  alvorlige  Stræben  meget  udvidede 
hans  æsthetiske  Omdomme  og  Sprogkunsten  i  hans 
Foredrag,  bleve  dog  hans  Frembringelser,  idet  de 
manglede  Idealitetens  dybere  Grund,  lettelig  bundne 
og  tyngede  af  de  mørkladne  Stemninger,  der  frem- 
kaldte dem.  Der  er  i  de  fleste  af  Reins  Poesier  en 
vis  uvederkvægelig  Tørhed,  som  den  lyriske  Digtning 
mindst  af  Alt  kan  taale.  Kun  faa  Straaler  falde 
igjennem  denne  formørkede  Himmel,  der  har  mere 
jevnt  Graaveir  end  Uveirsskyer.  Eeins  poetiske  Sorg 
dvæler  ogsaa  altfor  meget  ved  det  Slags  Trængsler, 
der  aldrig  burde  indklædes  i  Poesi,  naar  Digteren  ei 
forstaar  at  gjore  dem  almen-interessante.  Herhen 
hore  hans  hyppige  Klager  over  den  slette  Verden, 
der  havde  negtet  ham  Opfyldelsen  af  noisomme  For- 
haabninger,  og  over  Daarerne,  der  gik  ham  en  høi 
Gang. 

Denne  vrantne  Sentimentalitet  har  uden  Tvivl  i 
Grunden  trættet  hans  Samtid,  og  der  er  vel  faa  Dig- 
tere af  noget  Navn,  hvis  Frembringelser  ere  glemte 
inden  saa  ganske  kort  Tid  som  hans. 

Eein  valgte  ofte  norske  landlige  Scener  til  Emner 
for  Arbeider  i  den  yndede  malende  Poesi,  og  man 
kan  se,    at  han  hai   følt  sig  hendragen  til  Naturen. 

Derfor  er  det  mærkeligt ,  at  de  norske  Egnes  snart 
storladne,  snart  milde  Samklang  med  de  alvorlige  og 
vemodige  Sinds-Stemninger  ei  anderledes  have  kunnet 
befrugte  og  forklare  hans  Melankoli.  Men  ogsaa  her 
maa  man  tage  Hensyn  til  den  herskende  Tidssmag, 
som  indtil  det  Utrolige  har  kunnet  forvirre  og  blinde 
Synet  for  Natur-Billedet.  Hvor  paafaldende  er 
det  dog  ikke,  at  en  Aand  som  Reins,  med  sin  Trang 
til  at  finde  Sørgmodighedens  Lindring  i  Naturen,  har 
kunnet  overse  den  Trøst,  der  frembød  sig,  og  i  Stedet 
for  den  lindrende  Virkelighed  gribe  til  tomme  og 
uvedkommende  Opfindelser!  I  et  Digt,  som  han  endog 
kalder  „Barnlig  Glæde",  og  hvori  han  fremstiller  En- 
kelthederne af  et  rigt  og  skjont  norsk  Landskab,  har 
han,  som  han  siger,  for  at  lette  sit  bekymrede  Hjerte, 
ei  vidst  noget  bedre  Raad,  end  at  danne  sig  Minder 
for  klassiske  Oldtids-Sangere,  som  han  tænker  sig 
hensatte  mellem  Natur-Scenerne  i  den  nordiske  Egn. 
Homer,  Virgil,  Horats,  Ovid,  Anakreon  og  Tibul 
have  saaledes  faaet  Monumenter  i  disse  Lunde  og 
Bjerghaller, 

„hvor  Bækken  gaar  frem  med  ensrislende  Lyd 
og  Sjelen  hendysses  i  sorgblandet  Fryd".  — 
Medens  Rein  befandt  sig  i  en  geistlig  Virkekreds, 
der  fordrede  hans  bedste  Kræfter,  troede  han  at  burde 
opgive  Poesien.  Han  siger  i  den  Anledning  (180(3): 
„Ved  Vanen  vistnok  mere  end  et  virkeligt  Kald  er 
Lyst  til  Digtekunsten,  jeg  tilstaar  det,   bleven   mig 

lidenskabelig.  Uden  Tvivl  er  det  derfor  ærlig  Mands 
Færd  at  bryde  overtvert  med  et  Arbeide,  der  kunde 
svække  Lysten  og  borttage  Tiden  fra  pligtmæssigt 
og  helligt  Kald".  Dog  skrev  han  endnu  af  og  til 
Digte,  der  findes  adspredte  i  Blade  og  Tidsskrifter, 
blandt  Andet  i  „Den  norske  Tilskuer",  som  han  til- 
ligemed Christian  Magnus  Falsen  og  Herman  Foss 
udgav  i  Bergen.  Reins  første  Digt-Samling,  2  Dele, 
udkom  1802,  den  anden  og  sidste  1810. 

Skjont  den  mørke  Sinds-Stemning,  der  er  til- 
boielig  til  at  se  Alt  gjennem  en  dunkel  Rude,  i  Ål- 
mindelighed  er  Grundlaget  for  Reins  Digtning,  har 
han  dog  skrevet  Adskilligt,  hvori  en,  vel  alvorlig,  men 
dog  lysere  og  mere  frigjort  Livs-Anskuelse  kommer 
til  Orde.  I  disse  Arbeider  finder  man  ofte  en  sikker 
og  mandig  Tone,  et  klart,  omhyggeligt  behandlet 
Foredrag;  thi  Rein  var  for  sin  Tid  en  meget  sleben, 
om  ei  just  melodios  Vers-Kunstner.  I  denne  Dik- 
tionens Klarhed  har  ingen  af  hans  Samtidige  været 
hans  Overmand,  og  heri  følger  han  den  Stræben,  der 
nærmest  udgik  fra  det  norske  Selskab.  Naar  man 
sammenligner  saadanne  Digte  af  Rein  som  „Den 
frie  Mand",  „Ode  til  Sandhed",  „Gud  i  Naturen", 
med  Storms  alvorlige  Digtning,  da  maa  man  give 
hine  et  stort  Fortrin,  saavel  i  poetisk  Meditation 
som  i  Foredragets  Kunst.  Tonen  i  hans  bedre  ele- 
giske Digte,  og  det  mildt-flydende  Foredrag,  der  ud- 

■1.  Welhaven's  Skrifter.     VIII.  18 

mærker  dem,    kan  betegnes  ved  følgende  Strofer  af 
„En  Faders  Sang  ved  sin  moderløse  Datters  Vuggeu  : 

„Sov,  bedste  Pige,  sødelig, 
savn  ei  din  omme  Moders  Pleie! 
Hun  svæver  venlig  om  dit  Leie, 
som  Engel  hun  omsvæver  Dig. 
End  ei  min  Sorg  dit  Hjerte  saarer, 
frit  tor  jeg  end  udgræde  den; 
Du  smiler  kun  til  mine  Taarer, 
naar  blid  Du  vaagner  op  igjen. 

O  elskte  Billed,  som  Du  bær! 
Kald  Mindet  om  de  svundne  Dage, 
kald  mig  det  troligen  tilbage, 
hvad  jeg  har  tabt,  mig  daglig  lær! 
Saa  var  det  Smil,  hvormed  hun  talte, 
og  lovede  at  være  min; 
din  Blidhed  hendes  Aasyn  malte, 
og  hendes  Uskyld  var  som  din.k- 

Rein  blev  1791  udnævnt  til  Præst  i  Kautokeino 
i  Finmarken,  men  tiltraadte  ei  Kaldet,  da  General- 
auditor Wessel  (Digterens  Broder),  som  havde  Kalds- 
ret til  Skjeberg,  gav  ham  det  residerende  Kapellani 
der.  Medens  han  levede  her,  tilfreds  med  sine  Kaar, 
og  paa  en  Tid,  da  hans  poetiske  Klage  næsten  var 
forstummet,    tabte  han  ved  en  pludselig  Ulykke  sin 

unge  Hustru,  som  han  elskede  høit.  Jeg  har  hørt 
sige,  at  han  en  Morgen  vaagnede  halvt  afmægtig,  og 
fandt  hende  ved  sin  Side  død  af  Blomsterduften  fra 
Potteplanterne,  der  stod  i  Værelset.  To  Aar  efter 
indgik  han  et  nyt  Ægteskab,  der,  som  hans  Biograf 
udtrykker  sig,  igjen  forsonede  ham  med  Livet.  I 
Aaret  1800  blev  han  Sognepræst  til  Eidanger,  og 
1808  til  Nykirken  i  Bergen,  hvor  han  nød  ualminde- 
lig Anseelse  og  blev  søgt  som  en  meget  begavet 
Taler.  Han  var,  som  bekjendt,  Medlem  af  Rigsfor- 
samlingen paa  Eidsvold.  I  de  sidste  Aar  af  sit  Liv 
henfaldt  han  til  den  sorteste  Melankoli,  og  var  be- 
standigt sygelig.  I  denne  Tilstand  viste  han  sig  ofte 
bitter  og  menneskefiendsk.  Ganske  sløv  og  affældig 
døde  han  1821. 


En  fra  Jonas  Rein  meget  forskjellig  Digter- 
Personlighed  er  Jens  Zetlitz.  Det  er  Sorgens  og 
Glædens  Sanger,  der  staa  ved  Siden  af  hinanden  i 
Literaturen  som  i  Livet;  thi  de  vare  jevnaldrende  og 
Venner,  og  Samtiden  gav  dem  hine  Navne,  der  be- 
tegne den  stærke  Modsætning.  Men  i  Zetlitz's 
Digternatur  er  der,  som  i  et  kortfattet  Begreb,  en 
Forening  af  den  norske  Digter -Skoles  mest  frem- 
ragende Eiendommeligheder,  og  denne  Egenskab  er 
dobbelt  mærkelig  hos  den  Personlighed,  der  netop 
slutter  Rækken,  —  thi  Zetlitz  var  et  Aar  yngre  end 

18* 

Rein.  Hos  Zetlitz  findes  ogsaa,  i  hyppige  Udfald 
mod  den  klopstockske  Digter-Stil,  en  Efterklang  af 
de  Norskes  Strid  med  Ewaldianerne.  Naar  man  i 
-Øvrigt  forestiller  sig,  hvad  der  karakteriserer  Wessel, 
Brun,  Claus  Frimann  og  Storm,  da  ser  man,  med 
noget  Bekjendtskab  til  Zetlitz,  lettelig,  at  hans  Digt- 
ning, uden  at  det  er  kommet  saaledes  paa  Efterlig- 
ningens Vei,  har  Træk,  der  minde  om  enhver  af  disse 
Digteres  poetiske  Væsen.  Man  kan  deraf  drage  den 
Slutning,  at  han  i  sit  Natur-Anlæg  maa  have  havt 
et  stærkt  og  alsidigt  Nationalpræg,  skjjønt  man  ei 
kan  sige,  at  hans  Poesi  i  egentlig  national  Retning 
naaede  nogen  sand  Fuldendelse.  Zetlitz  har  hverken 
Nordahl  Bruns  umiddelbare  Kraft  eller  Claus  Fri- 
nianns  geniale  Blik  og  fyndige  Humor.  Men  han 
har  en  Bevægelighed  og  en  Friskhed,  der  henfører 
ham  til  enhver  af  den  nordiske  Sangs  Naturkilder. 

Zetlitz's  Lyrik  har,  med  al  sin  Mangfoldighed, 
en  oprømt  Grundkarakter,  og  derfor  fremtræder  den 
for  en  stor  Del  i  den  muntre  Vise-Poesi,  som  i  Slut- 
ningen af  forrige  Aarhundrede  stod  i  heieste  Flor, 
og  som  dyrkedes  af  de  fleste  norske  Digtere.  Brun 
var  en  stor  Mester  i  Vise-Faget,  og  selv  den  morali- 
serende Storm  skrev  Gilde-Sange,  der  vare  lystige 
nok.  Naar  man  i  vor  Tid  betragter  hine  hyppige 
Lovsange  til  et  Gildes  Nydelser,  til  Vinens  og  ofte 
endog  til  Madens  Pris,  skulde  man  næsten  tro,  at 
Folk    dengang   førte    et   langt   mere   overdaadigt  og 

glimrende  Liv  end  nu.  Men  det  forholder  sig  dog 
ikke  saaledes.  De  selskabelige  Fornoielser,  og  i  det 
Hele  Fordringerne  til  Livets  behagelige  Nydelse, 
vare  dengang  kun  mere  tarvelige.  Den  Tvivl  og 
Kritik,  der  er  vore  Dages  Særkjende,  og  som  følger 
os  overalt,  selv  ind  i  de  Tilstande,  hvor  Nydelsen  af 
-Øieblikket  skulde  være  uforstyrret,  var  dengang  ei 
meget  udviklet.  Fordi  det  er  saa  kj endeligt,  at  al 
saadan  nemmende  Betragtning  er  fjernet  fra  hine 
Glædestegn,  have  de  endnu  noget  Tiltrækkende  for 
denne  Slægt,  der  er  uddreven  af  sine  Fædres  Paradis. 
Men  vor  Tid  har,  til  Erstatning  for  det  Tabte,  faaet  en 
skarpere  Sands  for  Samlivets  hoiere  Hensyn  og  Frug- 
ter, og  derfor  have  vi  meget  at  udsætte  paa  denne 
letsindige  Fornøjelighed  og  paa  de  Ophævelser,  der 
gjøres  over  Ting,  som  vi  ei  kunne  tillægge  nogen 
tilsvarende  Betydning. 

Hin  selskabelige  Epikuræisme  havde  ingen  sand 
Hjemmel  i  det  virkelige  Liv.  Man  forkyndte  i  de  lystige 
Viser  en  Levnets-Filosofi,  der  hverken  kunde  eller  burde 
holde  Stik.  Man  søgte  at  synge  sig  ind  i  Forestillingen 
om  en  Livs-Lykke,  der  skulde  bestaa  i  ligegyldig  Fjer- 
nelse fra  al  dybere  Trang  og  Stræben,  og  endelig 
skulde  Pokalen  være  den  sidste,  afgjørende  Instants, 
om  Virkeligheden  alligevel  indstillede  .sig  med  sin 
strenge  Fordring.  Man  kan  vistnok  bemærke,  at 
saadanne  Sanges  frivole  Sætninger  dog  ei  skulle  tages 
ligefrem  som  Troesbekj endelser,    men  at  derimod  en 

vis  ironisk  Opfatning  af  Livet  her  driver  sit  Spil. 
Alligevel  er  det  klart,  at  mange  af  disse  Viser  udtale 
en  Tids-Aand,  der  altfor  meget  var  fjernet  fra  det 
Livs-Alvor,  som  ogsaa  for  Poesien  er  den  frugtbareste 
og  reneste  Spiregrund. 

Zetlitz  synger  som  den  gladeste  blandt  de  glade; 
men  han  hører  ingenlunde  til  de  letfærdigste  Vise- 
Digtere  i  denne  Periode.  Den  uformorkede  Livs- 
nydelse i  de  kordiale  Kredse,  den  rene  Lystighed,  er 
hans  Hovedsag,  og  hans  Gilde -Poesi  gaar  sjelden 
udenfor  denne  Sfære.  I  enkelte  Viser  er  hans  Fore- 
drag og  Tone  fuldkommen  Bellmansk;  saaledes  i 
Elegien  over  en  vis  Lukas  fra  Piseck,  der  opnaaede 
en  Alder  af  115  Aar  og  havde  i  sit  Liv  gjennem- 
gaaet  25,700  Perialer.  Men  Digteren  finder  det  til- 
lige nodvendigt,  i  en  vidtloftig  Note  at  kommentere 
over  sin  Forherligelse  af  denne  Helt. 

Zetlitz's  Gilde-Sange  have  ei  sjelden  erotiske 
Strofer;  men  de  angaa  kun  den  lykkelige  Kjerlighed. 
Hans  elskede  Elisa  har  kredentset  Vinen,  og  han 
tommer  den  til  hendes  Ære.  Her  er  intet  Suk  og 
ingen  Længsel,  Forholdet  tillader  ingen  Sentimenta- 
litet og  ingen  Tanke,  der  er  uforenelig  med  et 
Glædesbæger.  Det  friske,  overstrømmende  Væld  af 
Munterhed  og  Livslyst,  der  laa  i  denne  Digters  Væ- 
sen, har  givet  hans  Drikkeviser  den  ægte  lyriske 
Temperatur  og  Klang,  der  af  hans  Tids  Glædskabs- 
Sangere  sjelden   i   samme  Grad  blev  naaet.      Dertil 

kommer,  at  den  løse  Morals  Paradoxer,  der  ere  uad- 
skillelige fra  hele  dette  Vise-Fag,  af  Zetlitz  ofte 
foredrages  med  en  Vittighed  og  et  Lune,  der  forstaar 
at  lege  med  Skinnet  og  gjennemfore  det  i  geniale 
Sofismer.  I  denne  Evnes  umiddelbare  Ytringsmaade 
staar  han  overhoved  indtil  Forvexling  nær  ved  Wes- 
sel. Det  er  da  intet  Under,  at  Zetlitz's  Viser  vare 
i  saa  stor  Anseelse,  og  bleve  saa  gjerne  sungne.  Og 
hvo  kj ender  ikke  idetmindste  følgende  Sang-Begyn- 
delser: „Hvor  saare  Lidet  vil  der  til,  for  lykkelig  at 
være",  —  „Mit  fulde  Glas  og  Sangens  raske  Toner",— 
„At  Slyngler  hæves  til  Ærens  Top",  —  „Til  Brit- 
tens Strande  Evan  kom" ,  —  „Til  Jordens  Lykke 
blev  Druen  til",  —  „Jeg  synger  gjerne  om  Kon- 
gers Magt". 

Naar  man  kj  ender  Zetlitz's  Styrke  i  den  joviale 
Poesi,  eller  blot  ved,  hvor  meget  han,  blandt  Andet 
som  flink  Efterligner  af  Wessels  komiske  Fortællin- 
ger, var  skattet  i  Samtiden,  maa  det  synes  underligt, 
at  Eecensenten  i  Lærde  Efterretninger  for  1790,  No.  2, 
kan  ytre  den  Dom,  at  det  Alvorlige  er  det,  der  lyk- 
kes Zetlitz  bedst.  Imidlertid  ser  man  dog,  at  fiere 
af  hans  Skjemtedigte,  som  t.  Ex.  den  parodiske 
Heroide  „Nille  Volmersdatter  til  Peder  Paars",  ere 
matte  og  forfeilede,  medens  der  i  hans  alvorlige  Poesi 
findes  Digte,  der  for  sin  Tid  endog  kunne  kaldes  ud- 
mærkede. Zetlitz  stod  noget  tilbage  i  Smag  og  lite- 
rær  Uddannelse.      Men    denne    finere   Aands- Kultur 

kan  nok  behøves  til  Poesiens  saakaldte  lette  Genre, 
der  fremfor  Alt  kræver,  at  Digtet  skal,  ved  Oplos- 
ning af  Gjenstanden,  virkelig  udbringe  dens  flygtige 
Elementer.  Denne  Operation,  der  vistnok  kan  fore- 
gaa  ligesom  ved  et  Geniets  Naturspil,  er  ellers  ikke 
let.  I  mange  af  sine  Sang-Digte,  og  i  den  ypperlige 
komiske  Fortælling:  „Væddeløbet",  har  Zetlitz  løst 
Opgaven.  Men  der  var  i  hans  Udvikling  ingen 
Garanti  for,  at  det  altid  vilde  lykkes.  Hans  poe- 
tiske Alsidighed  viser  sig  i  den  lyriske  Kraft,  hvor- 
med han  i  modsatte  Eetninger  tilegner  sig  og  be- 
handler sine  Emner.  Men  skjont  den  joviale  Poesi 
uden  Tvivl  laa  hans  Natur  nærmest,  er  dog  hans 
Synken  mod  det  Platte  mere  kj  endelig  her  end  i 
hans  alvorlige  Digtning.  Denne  er  vistnok  hverken 
dyb  i  Tanken  eller  meget  fantasi-rig.  Men  den  røber 
overalt  en  aaben,  sund  og  freidig  Aancl,  den  dvæler 
ved  de  almindelige  ethiske  Modsætninger,  den  er 
filantropisk,  og  den  er  patriotisk  eller,  om  man  vil, 
norsk  gjennem  den  hele  Skala,  —  fra  Tilfredsheden 
med  et  tarveligt  Hjems  Goder  indtil  den  mest  run- 
gende Lovprisning  af  Norges  Herlighed.  Ingen  har 
drevet  det  videre  end  Zetlitz  i  denne  Opløftelse  af 
Nationaliteten,  hvori  Landets  Natur,  Folkets  Karakter, 
dets  gamle  Historie  og  nedarvede  Friheder  tillægges 
den  høieste  Glorie.  I  den  Digt-Gruppe,  som  Zet- 
litz selv  kalder  Nationalsange,  er  der  dog,  ved  Siden 

af  de  meget  stortalende  Sager,   flere  Digte,    der  ud- 
mærke sig  ved  et  mildt  og  fordringsløst  Foredrag. 

Ligesom  Claus  Frimann,  har  Zetlitz  udgivet  en 
egen  Digt-Samling,  der  specielt  er  bestemt  for  Al- 
muen; dens  Titel  er:  „Sange  for  den  norske  Bonde- 
stand". I  Fortalen  til  denne  Samling,  der  udkom 
i  Bergen  1795,  antager  Forfatteren,  at  En  eller  An- 
den vil  gjore  ham  følgende  Bebreidelse:  ..Hvor 
længe  ville  Normænd  adskille  sig  fra  sine  danske 
Brødre?  Hvorfor  ere  disse  Sange  ikke  almindelige 
for  begge  Rigers  Bondestand?  Og  fremfor  Alt,  hvor- 
for er  alt  det,  som  hædres  i  Hæders-Sangen,  norskt?" 
Og  hertil  svares:  „Det  er  nødvendigt  at  kjende 
den  Kreds,  man  vil  undervise  eller  more,  og  jo  mere 
Nogen  i  det  Enkelte  kan  træffe  den,  dens  Skikke, 
Luner,  Meninger,  jo  nærmere  kommer  man  sit  Maal. 
Jeg  skulde  paa  Grund  heraf  foragte  mig  selv,  om 
jeg,  for  den  Ære  at  læses  i  to  Riger,  havde  udsat 
mig  for  at  blive  unyttig  for  begge".  1  den  strenge 
Anvendelse  af  disse  Sætninger  er  lagt  en  stor  Hin- 
dring, for  at  denne  Digtning  i  virkelig  poetisk  For- 
stand kunde  blive  vellykket.  Zetlitz  stod  i  den  falske 
Formening,  at  han  bedst  opnaaede  sit  -Oiemed  ved 
at  optage  i  Sang  og  Skildring  allehaande  provincielle 
Egenheder,  selv  om  disse  ei  vare  poetisk  brugelige. 
Han  udhæver  paa  denne  Maade  Enkelthederne  ved 
Bonde-Husholdningen,  saadanne  som  en  Agerpløinings 
Haandgreb  eller  en  Melkebods  Indretninger,  og  frem- 

sætter  dem  i  Sang-Strofer,  skjønt  derved  ei  er  ud- 
kommet noget  beskueligt  Billede  af  den  hele  Bedrift. 
Det  er  saaledes  langt  fra,  at  Zetlitz's  Almue-Digte 
have  naaet  den  Fortrinlighed,  som  findes  hos  Fri- 
manns;  thi  dennes  Digtning  for  det  norske  Folk 
bærer  et  meget  dybere  og  klarere  Nationalpræg, 
medens  den  tillige  ved  sine  ægte  poetiske  Egenskaber 
maa  have  Interesse  for  det  hele  Norden.  Frimann 
fandt  den  sande  Poesi  ved  at  sætte  sig  digtende  hen 
i  Folkets  Kreds ;  Zetlitz  derimod  forlod  snarere  Poe- 
sien ved  at  synge  for  Bondestanden,  hvis  Opfatning 
af  Sang  og  Digt  han  i  Grunden  har  misforstaaet. 
Han  har  i  denne  Sag  forvexlet  det  Prosaiske  med 
det  Fattelige.  Men  deri  ligger  tillige  et  Vidnesbyrd 
om,  at  hans  Digternatur  manglede  det  dybere  Anlæg, 
der  aabenbarer  sig  hos  Frimann.  Med  alt  dette 
har  dog  Zetlitz's  lyriske  Evne  i  denne  Folkebogs 
egentlige  Sang-Digte  stundom  kunnet  beseire  de  pro- 
saiske Hensyn,  hvorefter  denne  Digtning  i  Alminde- 
lighed er  anlagt. 

Jens  Zetlitz  er  født  i  Stavanger  1761,  og  blev 
dimitteret  fra  Bergens  Skole  1780.  Han  maatte, 
som  saa  mange  andre  norske  Studenter,  forlade  Kjø- 
benhavn,  for  en  Tid  lang  som  Huslærer  at  søge  Er- 
hverv i  sit  Hjem.  1789  tog  han  theologisk  Examen, 
og  blev  Aaret  efter  Kapellan  hos  Sognepræsten  til 
Ly  i  Kristianssands  Stift.  1811  fik  han  Hvideseids 
Sognekald,  hvor  han  døde  1821.     Han  stod  i  stadig 

venskabelig  Forbindelse  med  Nordahl  Brun,  der  havde 
understøttet  ham  i  hans  Ungdom,  og  hvis  Biografi 
han  udgav,  medens  Biskopen  endnu  levede.  For- 
uden sin  første  Digt-Samling,  som,  dediceret  til  Brun, 
udkom  1789,  og  Almue- Sangene  fra  1795,  skrev 
Zetlitz  efter  den  Tid  enkelte,  tildels  længere  Poesier 
i  den  malende  Genre;  men  han  udgav  aldrig  nogen 
Fortsættelse  af  sine  tidligere  Digt-Samlinger.  Denne 
udkom  først  efter  hans  Død,  da  C.  Schwach  besør- 
gede en  fuldstændig  Samling  af  hans  Digte  i  to  Bind, 
Kristiania,  1825. 


Da  nu  de  Norskes  Digtning  i  Slutningen  af  det 
18de  Aarhundrede  efter  dens  Hovedmænd  og  Hoved- 
former er  fremstillet,  kan  man  et  øieblik  standse 
ved  en  Oversigt  over  den  hele  Virksomhed.  Denne 
er  allerede  mærkelig  ved  det  større  Antal  norske 
Digtere,  der  vækker  Opsigt  i  Samtiden.  Suhm  siger 
blandt  Andet  i  sit  Berømmelses-Digt  over  Norge: 

„For  Normand  skaldet  Fjeld 

mer  end  Parnassus  er. 

Foruden  Helikon  og  Lærdoms  faste  Sæde, 

ved  egen  Aand  opmuntret, 

ved  egen  Aand  henreven 

han  dem  alt  overgaar, 

der  midt  i  Musers  Bolig, 

ved  Siden  af  Apoll, 

i  Lærdoms  Ly  nu  bo". 

Men  idet  Suhni  endnu  1776  udtrykker  sig  saa- 
ledes,  har  han  vel  ei  dermed  tænkt  paa  nogen  sær- 
egen Epoke  i  Poesien  eller  nogen  følgerig  Bevægelse 
i  Skjonliteraturen;  han  har  kun  taget  Hensyn  til  den 
Opmærksomhed,  som  saa  mange  norske  Digteres 
samtidige  Optræden  i  den  for  Resten  lidet  udviklede 
Fælles-Literatur  maatte  vække.  Forst  i  en  senere 
Tid  har  man  betragtet  denne  norske  Poesi  mere 
pragmatisk.  Men  dermed  har  man  ogsaa  udbredt 
hin  odiøse  Synsmaade,  som.  hvor  meget  den  end  er 
bleven  gangbar,  dog  ei  kan  bestaa  for  en  nøiere  Prø- 
velse. Man  har  sat  Udgangspunktet  for  den  literatur- 
historiske  Udsigt,  hvortil  hine  norske  Digteres  Frem- 
bringelser give  Anledning,  i  det  norske  literære  Sel- 
skabs Væsen  og  Virken.  Men  meget  ofte  afsluttes 
den  hele  Betragtning  i  selve  dette  Udgangspunkt,  — 
som  om  den  saa  kaldte  norske  Digter-Skoles  Betyd- 
ning alene  var  at  søge  i  det,  der  udgives  for  Sel- 
skabets Tendents.  Man  kan  vistnok  betragte  dette 
Selskab  som  Foreningspunktet  for  literære  Bestræbel- 
ser, der  tilhore  den  norske  Poesi  i  den  saa  kaldte 
Ewaldske  Periode;  men  saa  maa  man  ogsaa  erindre, 
at  her  kræves  en  literær -historisk  Opfatning.  Der 
maa  ei  gjores  unødig  Skandale  med  dette  Forhold, 
til  hvis  Overveielse  man  længe  har  havt  det  frieste 
Stade.  Men  endnu  vedligeholdes  hos  danske  For- 
fattere den  overordentlige  Ensidighed,  der  har  frem- 
stillet Hovedsagen    i    de    norske  Digteres  Samvirken 

som  et  af  bornerede  og  onde  Anskuelser  udgaaet 
Fiendskab  mod  den  „lidende"  Ewald  og  mod  hans 
hele  Poesi.  I  de  nyere  Skrifter,  der  berøre  dette 
Emne  (N.  M.  Petersen,  J.  Levin),  findes  den  Tanke 
betegnet,  at  Norske  Selskab  var  en  Forening  til 
Ewalds  Bespottelse,  og  at  Selskabet  derfor  ved  hans 
Død  1781  tabte  al  Betydning. 

Den  voldsomme  Anklage  mod  de  Norskes  op- 
rindelige Forhold  til  Ewald  maa  bortfalde,  naar  den 
holdes  mod  de  virkelige  Kjendsgjerninger.  Man 
ser  vel ,  at  tvende  Normænds ,  N.  K.  Bredals  og 
J.  N.  Bruns  Sammenstod  med  danske  Kecensenter, 
hvorunder  ogsaa  Ewalds  Navn  kom  paa  Bane,  gav 
en  ydre  Anledning  til  Norske  Selskabs  Stiftelse.  Men 
da  ser  man  tillige,  at  de  nævnte  Normænd  ogsaa 
blandt  danske  Literatorer  havde  et  Digter-Ry,  og  at 
det  netop  var  i  deres  Landsmænds  Kreds,  at  denne 
deres  Anseelse  tog  mest  Skade.  Den  eneste  literær- 
historisk  anstændige  Bedømmelse  af  Sagen  maa  gaa 
ud  paa,  at  Norske  Selskab  eller,  om  man  vil,  en 
Del  af  dets  Medlemmer  har  til  Ewald  og  hans  Digt- 
ning fra  først  af  staaet  i  det  Slags  Forhold,  der 
overalt  naturligt  og  retmæssigt  kan  danne  sig  i 
Literaturen  under  et  Sammenstød  af  modsatte  An- 
skuelser. 

Men  have  endog  de  Norske  i  denne  Menings- 
Strid,  der  mere  var  rettet  mod  det  danske  Literatur- 
Selskab  end  personligt  mod  Ewald,  gjort  sig  skyldige 

i  noget  enkelt  Overgreb  eller  i  nogen  Ensidighed,  og 
kan  man  endog  her,  ved  Siden  af  den  lose  Tradition, 
paavise  en  og  anden  haandskreven  utilbørlig  Vers- 
Stump,  —  da  er  det  ogsaa  givet,  forst,  at  der  i  det 
modsatte  Parti  var  udfordrende  Forbitrelse,  og  der- 
næst, at  en  vis  senere  Behandling  af  de  hidhorende 
literære  Tilstande  har  taget  rigelig  Gjengjeld  ved  at 
tillægge  den  Ewaldske  Poesi  en  Glands,  mod  hvilken 
Omgivelserne  henfalde  i  Dunkelhed  og  Kinghed. 

Men  da  jeg  nu  oftere  har  dvælet  ved  den  en- 
sidige Molbechske  Opfattelse,  som  har  faaet  et  Slags 
Hævd,  maa  jeg  ogsaa  anføre  den  modsatte  Anskuelse, 
som  er  udtalt  af  J.  L.  Heiberg  (Udsigt  over  den 
danske  skjønne  Literatur):  „Den  norske  Digter- 
Skoles  Ide",  siger  han,  „var  at  lade  den  danske 
lyriske  Poesi  udvikle  sig  paa  en  naturlig  Maade  af 
den  almindelig  danske,  ved  Holberg  grundlagte 
Literatur,  og  altsaa  forst  at  fremme  dens  Udvikling 
til  Udtrykkets  Simpelhed,  Klarhed,  Korrekthed  og 
Elegants,  —  fremdeles  at  vedligeholde  den  af  Holberg 
saa  kraftigt  og  til  saa  stor  national  Betydning  vakte 
Sands  for  det  Lystige,  Vittige,  Skjemtefulde,  —  endelig 
med  Hensyn  til  disse  Formaal  at  lade  den  franske 
og  tildels  engelske  Literatur,  der  i  saa  meget  stem- 
mede overens  med  den  danske  Nationalaand  og  alle- 
rede af  Holberg  var  benyttet  til  dennes  Udvikling, 
faa  Indflydelse  paa  Literaturen,  men  derimod  ude- 
lukke Indflydelsen  af  den  tydske  Literatur,  der  i  sin 

daværende  Form  var  antinational  i  Danmark,  og  hvis 
tilforn  skadelige  Virkning  paa  Danmarks  Sprog  og 
Nationalitet  Holberg  med  Flid  havde  bortfjernet. 
Denne  Idee,  som  den  norske  Digter-Skole  søgte  at 
realisere,  fortjener  derfor  i  hoieste  Grad  at  kaldes 
dansk  og  national,  hvorimod  de  to  andre  daværende 
Magter  i  Literaturen,  nemlig  Selskabet  for  de  skjonne 
Videnskaber  og  den  danske  Digter  Ewald,  maa,  i 
Modsætning  til  den  norske  Digter-Skole,  kaldes  mindre 
dansk  nationale,  forsaavidt  som  de  ignorerede  den  af 
Holberg  lagte  Grundvold  for  Literaturens  videre  Ud- 
dannelse, havde  mindre  Omhu  for  det  Simple,  Klare, 
Korrekte,  Elegante  i  Udtrykket  end  for  det  Pathetiske 
og  Hoitravende,  forsmaaede  det  Lystige,  Vittige  og 
Skjemtefulde,  og  lode  den  tydske  Literatur  i  Stedet 
for  den  franske  indvirke  paa  deres  Frembringelser". 

Hvad  der  vel  ved  første  -Oiekast  synes  mest 
paafaldende  i  Heibergs  Dom  er  dette,  at  de  Norskes 
Digtning  sættes  i  ligefrem  Forbindelse  med  dansk 
Nationalitet.  Thi  umiskjendelig  er  Norskhedens  Tone 
og  Farve  hos  hine  Digtere,  og  dog  opfattes  deres 
Frembringelser  af  den  danske  fine  Æsthetiker,  der 
sandelig  ei  har  Ord  for  at  være  nogen  Norskheds- 
Ivrer,  som  stemmende  med  og  befordrende  den  rette 
nationale  Udvikling  i  dansk  Literatur.  Men  dette 
vil  dog  ei  undre  Nogen,  der  tænker  over  de  Betin- 
gelser, som  ere  dybt  givne  i  de  tvende  Folks  fælles 
Kulturgrund.     Hvad  der  med  aandig  Frihed  og  Frem- 

gang  hæver  sig  hos  et  af  Folkene  fra  disse  Forud- 
sætninger, det  er  tilegneligt  og  til  sand  Fremme  fol- 
det andets  Udvikling.  Selviskheden  eller  Selv- 
opgivelsen til  begge  Sider  ere  kun  Goldhedens  mod- 
satte Yderligheder.  Man  kan  saaledes  i  Hovedsagen 
tiltræde  Heibergs  Opfatning  af  de  norske  Digteres 
Betydning,  uden  at  man  derfor  behover  at  lægge  saa 
megen  Vegt  paa  deres  Forhold  til  Holberg.  I  Eien- 
dommeligheden  af  Holbergs  Lune  er  der  vistnok  et 
Træk,  som  tilhorer  den  norske  Folkekarakter,  og  vi 
gjenfinde  det  hos  flere  af  de  senere  norske  Digtere, 
saavel  som  i  deres  Samlivs-Tone.  Men  Heiberg  til- 
foier  selv,  at  det  ikke  er  det  Holbergske  Præg,  som 
her -fornyer  sig  eller  tages  til  Monster.  Disse  Dig- 
teres Vid  og  Skjemt  er  tvertimod  snart  Subjektivi- 
tetens umiddelbare,  nærmeste  Udtryksmaade,  snart 
indvirkende  i  og  udviklet  af  lyriske  Stemninger,  som 
vare  fremmede  for  Holberg.  Ogsaa  Heiberg  har 
taget  altfor  lidet  Hensyn  til  det  store  Kvantum  af 
literær  Frembringelse,  som  i  Slutningen  af  forrige 
Aarhundrede  dannes  af  de  norske  Digteres  alvorlige 
Poesi.  Rahbek  har  derimod  betegnet  det,  med  Hen- 
visning til  en  Recension ,  hvoraf  jeg  foran  har  givet 
et  Citat,  som  jeg  her  vil  gjentage:  „Det  var  ikke 
blot  ved  at  skjemte  lidt  med  de  Personer,  som  sang 
i  de  ha-stemte  Toner,  ikke  blot  ved  træffende  Per- 
siflage  og  Parodier,  hvormed  Normændene  forfulgte 
Ewaldianerne  uden  Ewalds  Aand,  disse  slaviske  Efter- 

lignere,  der  efterabede  den  store  Digters  Feil  i  de 
Stykker,  hvor  han  søgte  Høihed,  uden  at  Emnet  be- 
geistrede  ham  dertil,  —  de  udøvede  denne  velgjø- 
rende  Indflydelse ;  men  det  var  fornemmelig  ved  selv 
at  yde  noget  Bedre,  ved  at  vise  vore  Digtere,  at 
man  kan  være  høi,  ædel,  rørende,  uden  at  over- 
drive" o.  s.  v. 

I  hin  Tidsalder,  hvis  Aandsliv  prægede  sig  i 
gamle,  udbragte  Former,  medens  Virkeligheden  hver- 
ken frembød  de  store  Impulser  til  Sang  eller  en 
Ideernes  Strømning,  dyb  nok  til  nogen  gjennem- 
gribende  poetisk  Keform,  bragte  dog  de  Norskes 
Digtning  et  positivt  Udbytte,  ved  at  knytte  den  stræ- 
bende Sprogkunst  til  nye  Stoffer,  og  ved  at  besjele 
disse  med  en  alvorlig ,  levende  Interesse.  Det 
gjelcler  som  et  Tegn  for  hin  Periodes  æsthetiske  Op- 
fatning, at  der  manglede  Sands  for  det  indre  Poetiske 
i  Digtningen.  Saaledes  heder  det  i  Jens  Hvas's 
Oversættelse  af  Batteux:  „Et  Vers  er  poetisk,  naar 
det  har  faaet  en  vis  Prydelse,  af  hvad  Slags  det  og 
er,  naar  en  bunden  Tale  har  en  Høihed,  en  Styrke, 
en  Angenemhed  i  Ordene,  Vendingerne,  Klangen, 
som  man  ei  finder  hos  samme  Slags,  naar  den  bliver 
afhandlet  i  løs  Stil".  —  Den  norske  Poesi,  der  vist- 
nok bærer  sine  Mærker  af  den  overfladiske  Doktrin, 
har  dog  tillige  gjennembrudt  den  med  en  frisk  Digt- 
ning, der  udgik  af  Stemning  og  Oplevelse.  Denne 
Vext  paa  Virkelighedens  Mark  var   et  sandt  Frem- 

skridt,  og  i  dens  Former  ser  man,  gjennem  alle  tids- 
mæssige Udskeielser  og  Feilgreb,  de  norske  Digteres 
Sands  for  at  vedligeholde  det  indre  Eiendommelige  i 
den  danske  Poesi.  Det  tor  da  nok  siges,  at  dens 
Udvikling  i  denne  sin  Overgangs-Periode  fandt  i  den 
norske  Digterkreds  et  beskyttende  Hegn  og  væsentlige 
Betingelser  for  en  naturlig  Fremgang. 

Dette  kan  siges,  uden  at  der  fratages  Ewald 
Noget  af  den  Ros,  der  i  Sandhed  tilkommer  ham. 
Lad  det  være  givet,  at  Ewald  var  den  Tids  største 
poetiske  Ingenium  i  vort  Norden.  Men  saa  maa  det 
tillige  erkjendes,  at  hans  Virken  havde  sin  Misvisning, 
uden  at  den  paa  den  anden  Side  var  i  Stand  til  at 
gjennemtrænge  Samtiden  saaledes,  at  nogensomhelst 
falsk  eller  ufrugtbar  Retning  i  Literaturen  derved 
blev  afbrudt.  Ewald  var  et  Fænomen,  der  fandt 
uforberedte  Betragtere,  og  egentlig  forst  gjorde  al- 
mindelig Opsigt  i  det  Samme  det  forsvandt.  Den 
ildfulde,  nedbrudte  Digter  lignede  et  brændende  Vrag, 
der  oplyser  Kysten  og  forbauser  den,  medens  det  for- 
tæres og  synker.  Men  var  Overraskelsen  dengang 
større  end  den  besindige  Betragtning,  maatte  man 
dog  nu  kunne  opfatte  baade  ham  og  hans  Omgivelser 
med  et  roligere  Blik. 

IV. 
Efterskrift  om  Ewald. 


Det  er  intet  let  Foretagende,  at  fremstille  Ewalds 
Digter -Liv.  Vanskeligheden  kommer  dels  af  hans 
Levnets  og  Karakters  forunderlige  Modsætninger,  dels 
af  de  mange  forvirrede,  men  saa  godt  som  altid  paa 
Forherligelse  anlagte  Skildringer,  der  efterhaanden 
have  samlet  sig  om  hans  Navn.  Dersom  man  for- 
domsfrit  betragter  hans  Digtning,  da  vil  man  finde, 
at  Indtrykket  deraf  neppe  svarer  til  det  Ry,  der  har 
loftet  Ewald  til  en  fast  eventyrlig  Hoicle  af  Digter- 
Anseelse.  Den  naturlige  Reaktion,  som  pleier  følge 
paa  saadanne  Overdrivelser,  vilde  maaske  i  en  Periode 
med  levende  literære  Interesser  have  ledet  til  en 
streng  Revision  af  det  hele  vidtloftige  Literatur-Stof, 
som  her  frembyder  sig.  Men  vor  Tid  har  ikke 
dette  Præg. 

Der  var  en  anden  Tid,   som   ligger  os  saa  nær, 
da   Skjenliteratur,    Poesi,    var   en   bevægende   Magt 

mellem  Samfundets  Oplyste,  da  man  endnu  talte  om 
Digterens  bellige  Kald,  —  da  det  troskyldigt  sagdes,  at 
han  ofrede  paa  Musernes  Alter,  og  da  selv  hans  ube- 
tydelige Offer  kunde  med  varig  Virkning,  som  en  sod 
Duft,  gjennemtrænge  Samtiden.  I  den  Tids  Efter- 
skin  staa  endnu  i  Danmark  de  faa  Gamle,  der  vare 
unge  med  Ewalds  lykkelige  Arving  Oehlenschlåger, 
og  hos  hvem  Sang-Digte  af  „Balders  Død",  og  „Rung- 
steds Lyksaligheder",  gjenklinge  som  Tonerne  af  en 
Trylleharpe. 

Hin  Periode  har  efterladt  enkelte  Liter atur- 
Minder,  der  med  Anseelse  rage  ind  i  vor  Tid,  og 
holdes  i  Hævd  af  den  nærværende  Slægt.  Det 
traditionelle  Forfatter-Ry  fremkalder,  i  Forbindelse 
med  vore  Dages  Bogmager -Industri,  nye  Optryk  af 
de  gamle  Frembringelser,  der  spredes  om  i  den  mo- 
derne Læsekreds,  hvor  de  dog  for  de  Fleste  vedblive 
at  være  lukkede  Boger.  Det  er  for  Mængden  som 
en  Ceremoni,  hvormed  man  flytter  et  jordfæstet  an- 
seligt Lig,  for  nu  igjen,  med  større  Pomp  maaske, 
at  vise  det  en  Ære,  og  faa  det  bedre  gjemt. 

Ewalds  Verker  ere  atter  omstrøede  i  vort  Sprog- 
samfund. Den  nye  Udgave  er  frembragt  med  Nøi- 
agtighed  og  Fuldstændighed.  Men  det  er  vel  tvivl- 
somt, om  dette  betegner  en  Trang  hos  de  Læsende 
til  nu  for  Alvor  at  fordybe  sig  i  den  Ewaldske  Poesi 
eller  at  omslutte  den  med  en  Interesse,  der  kunde 
svare  til  det  Arbeide  at  revidere   al   tidligere  Opfat- 

ning  og  Behandling  af  denne  Digtning.  Tør  man  i 
det  Hele  regne  paa  Opmærksomhed  for  Emnet  hos 
denne  Slægt,  da  er  det  dog  ei  sandsynligt,  at  den  vil 
holde  ud  ved  en  streng  Undersøgelse,  skjontden  strax 
kan  være  rede  til  en  overskuende  Betragtning. 

Jeg  har  allerede  ved  flere  Leiligheder  omhandlet 
Ewalds  Digtning,  og  endog  dvælet  ved  enkelte  af 
hans  Arbeider,  hvilket  var  en  Følge  af  mit  -Øiemed 
at  belyse  Epokens  literære  Forholde.  Og  dette  Hen- 
syn er,  til  Opfatningen  af  Ewald,  endog  af  overveiende 
Vigtighed;  thi  vil  man  med  eet  Udtryk  betegne 
Skjevheden  og  Overdrivelsen  i  den  gængse  lovtalende 
Skildring  af  hans  Liv  og  Virken,  da  er  det  dette,  at 
man  har  bragt  ham  ud  af  Situation.  Hans  Person- 
lighed er  som  oftest  skildret  saaledes,  at  det  nød- 
vendigt Betegnende  deri  paa  visse  Punkter  er  nedsat 
til  Tilfældigheder,  omskrevet  til  Slag  af  Skjebnen  og 
uforskyldt  Nød.  Hans  Poesi  er  sat  noget  nær  ved 
Spidsen  af  det  Uforlignelige,  og  kun  ved  tynde,  bri- 
stende Traade  knyttet  til  sine  Forudsætninger  og 
Omgivelser.  Man  har  med  Bitterhed  moraliseret  over 
andre  samtidige  Digteres  belletristiske  Klub-Liv  og 
Drikkegilder,  og  seet  der  et  Hjem  for  de  fiendske 
Aander,  som  forfulgte  Ewald.  I  samme  Nu  er  man 
gledet  let  hen  over  hans  egne  Forvildelser,  hvori 
hans  Nød  havde  tilstrækkelig  Grund.  Medens  man 
med  Haan  omtaler  en  norsk  Digtning  som  oprunden 
af  en  Punschebolles  Dunster,  priser  man  saa  høit  den 

Ewaldske  Pathos,  som  man,  naar  Skandal  skal 
gjelde,  kunde  udlede  fra  en  lignende  Kastale.  — 
Men  fremfor  Alt  maa  det  erindres,  at  en  lovtalende 
Kritik  har  forgrebet  sig  paa  selve  det  riterær-historiske 
Standpunkt  for  Betragtningen  af  Ewalds  Fortj eneste. 
Naar  saaledes  Molbech  betegner  ham  som  Udformer 
af  et  ubearbeidet  og  ubekvemt  Sprog,  —  som  den  danske 
alvorlige  Poesis  egentlige  Skaber,  —  ja,  som  den 
Digter,  hvorfra  vort  Sprogs  hele  nyere  Poesi,  som  til 
sin  Kilde,  maa  henfores,  —  da  ser  man  strax,  at 
Orienteringen  er  opgiven,  og  det  sande  historiske 
Forhold  skudt  tilside. 

Den  lyrisk-pathetiske  Sentimentalitet  kom  ved 
Ewald  til  Anseelse  i  vor  Literatur.  Den  laa  i  hans 
personlige  Tilstand,  og  dannede  Hovedtrækket  i  hans 
Poesi.  Denne  manglede  fra  forst  af  ungdommelig 
Friskhed,  og  kunde  ingensinde  med  fuld  Klarhed  eller 
Fortrolighed  slutte  sig  til  det  virkelige  Liv.  Hans 
Digtnings  Karakter  træder  allerede  fuldstændig  og 
tydelig  frem  i  hans  første  Kantater  og  i  „Adam  og 
Eva,  eller  den  ulykkelige  -Prøve".  Kantaten  i  An- 
ledning af  Frederik  den  Femtes  Død  er  anprist  nok, 
og  Molbech  udsletter  med  den  Tullins  Lyrik,  ei  at 
tale  om  Stenersens.  Men  Oehlenschlåger  tilstaar,  at 
dette  Arbeide  i  Chorene  er  svulstig-sentimentalt,  me- 
dens Recitativerne  ere  bedre,  ihvorvel  saadanne  Per- 
sonifikationer som  Lyksaligheden,  Videnskaberne,  Taal- 
modigheden,  Dyden,  optræde  syngende. 

Maaske  var  det  samme  Aar,  176fi,  at  Ewald, 
paavirket  af  Milton,  skrev  det  første  Udkast  til  et 
dramatisk  Digt,  i  een  Akt,  om  Syndefaldet  og  de 
Faldnes  Frelse,  —  et  Emne,  som  han  først  havde 
gjennemtænkt  til  Udarbeidelse  af  en  Ode  over  Guds 
Algodhed.  Stykket  blev  indleveret  til  Selskabet  for 
de  skjønne  Videnskaber,  som  kun  vilde  tilstaa  det 
en  underhaands  Belønning  i  Penge.  Ewald  tog  det 
da  tilbage,  studerede  et  Par  Aar  latinske  Digtere, 
Corneille  og  Klopstock,  og  fandt  saa,  at  hans  Udkast 
var  et  „vanskabt  Foster".  Derfor  omarbeidede  han 
det  fuldstændigt,  og  saaledes  fremkom  Fem-akts- 
Dramaet  „Adam  og  Eva",  1769.  Den  tydske  Mesters 
Indflydelse  paa  Ewald  var  nu  saa  stor,  at  en  Klop- 
stocksk  Figur,  Abdiel  Abadonna,  bragtes  ind  i  Digtet, 
skjønt  den  efter  Ewalds  egen  Dom  staar  overflødig, 
—  „men",  siger  han,  „den  Forfængelighed,  at  pryde 
mit  Stykke  med  en  Tanke,  laant  af  Tydsklands  store 
Digter,  var  altfor  forforende".  Efter  at  han  havde 
læst  Klopstocks  Messias  fjerde  Gang,  og  Ossian,  og 
Noget  af  Shakespeare  efter  Wieland,  gjennemgik  han 
sit  Arbeide  paa  Ny.  „Jeg  berigede  det  nu",  siger 
ban,  „med  en  stor  Del  Billeder,  som  jeg  enten  laante 
af  disse  mine  Mønstre  eller  selv  sammensatte,  uden 
at  have  Hjerte  til  at  udslette  de  Almensteder,  den 
Metafysik,  de  Antitheser  og  de  øvrige  deklamatoriske 
Prydelser,  som  jeg  engang  havde  anbragt  deri." 
C.  Hauch  har  gjennemgaaet  dette  Stykke  i  en  æsthe- 

tisk  Undersøgelse,  hvori  ban  viser,  at  Emnet  selv 
er  uskikket  til  Skuespil,  og  at  den  dramatiske  Ud- 
førelse er  svag  og  forfeilet;  dog  finder  han  paa  sine 
Steder  en  fortrinligt  anlagt  Motivering,  og  i  enkelte 
Scener  Ytringer  af  dramatisk  Kunst.  En  lignende 
Bedømmelse  blev  allerede  given  i  Alm.  dansk  literær 
Journal,  1780.  Kec.  mener,  at  det  oprindelige  Ode- 
Stof,  der  nu  kommer  Irem  i  lange  Monologer,  burde 
udsondres,  og  bearbeides  til  Læredigte.  Han  påa- 
viser de  optrædende  Aanders  Uvirksomhed  og  deres 
Mangel  paa  Karakter  og  Holdning,  han  dadler  de 
mange  indskudte  Anmærkninger,  der  i  prosaisk  Be- 
retning indeholder,  hvad  der  enten  burde  fremstilles 
eller  overlades  Læserens  Fantasi,  o.  s.  v.  Men  er 
nu  Stykkets  dramatiske  Svaghed  tydelig  nok,  maa 
man  tillige  bemærke,  at  Læseren  her,  paa  Paradisets 
Grund,  strax  gjor  Afkald  paa  de  strengere  dramatiske 
Fordringer.  Man  forlanger  ei  den  forviklede  Hand- 
ling, og  ei  den  dybt  anlagte  Karakter,  af  disse  Ny- 
skabte  og  af  de  halv-allegoriske  Figurer,  der  omgive 
dem.  Man  har  her  kun  en  dramatisk  Overflade;  det 
er  idel  Ode-Stof,  fordelt  i  Monolog  og  Dialog  og  i 
de  tilfoiede  Mellemsange,  der  ere  sublime  Kantater. 
Men  „Adam  og  Eva"  danner  Centret  af  Ewalds 
pathetiske  Poesi.  Hans  svulmende  Aands  Fylde 
aabner  sig  her  i  det  mægtigste  Væld.  Det  var  et 
dobbelt  Misgreb  af  Ewald,  at  gjennemtrænge  dette 
Stof  med  „Metafysik  og  Antithesert;,  og  at  indbringe 

det  i  et  Dramas  Former.  Men  Verket  er  den  tyde- 
ligste Aabenbaring  af  hans  hele  Digter-Karakter,  i 
dens  Grundmangel  som  i  clens  eiendommelige  Styrke. 
Ewald  kunde  ikke  digte  uden  at  sætte  sig  hen  i 
en  sitrende  Henrykkelse,  hvis  Udtryk  mangen  Gang- 
synes  at  betegne  Aandens  Spænding  i  et  Overmaal 
af  Lidelse.  Deraf  kommer  den  Eiendommelighed  ved 
Ewalds  Digtersprog,  at  han  til  at  skildre  Glæden 
hyppigt  bruger  Vendinger,  der  nærmest  tilhore  Smer- 
ten og  Sønderknuselsen.  Hos  Ewald  er  Udtrykket 
„den  søde  Smerte",  der  ideligt  gjentager  sig  i  hans 
Skrifter,  kun  en  Omskrivning  for  Glæden.  Hvor  han 
er  henrykt,  lader  han  sin  Følelse  rase,  svulme,  brænde 
i  de  gyldne  Strenge.    Han  siger: 

„O  sog  da,  min  Kalliope! 

søg  Kilden  til  min  sode  Smerte 

i  dette  hede  Gysende, 

der  kryber  i  mit  fulde  Hjerte!"  — 
eller : 

„I  bævende  og  sitrende  Akkorder, 

og  nu  i  svage,  halv-afbrudte  Toner, 

slaar  Sangen  i  sin  Lyst,  og  dør".  — 
Den  nyere  Digtekunst  har  ganske  forladt  det 
Slags  Pathos  i  Diktionen,  der  blev  fast  Maneer  hos 
Ewalds  Efterlignere.  Dette  hans  pathetiske  Foredrag 
blev  sig  selv  ligt  fast  gjennem  alle  hans  Frem- 
bringelser. Selv  hvor  han  digter  en  Idyl,  eller  skildrer 
borgerlige  Forholde,  og  Scener  af  Almue-Livet,  ved- 
ligeholder han  sit  hoit-spændte  Digtersprog. 

Det  harer  til  de  mærkelige  Modsætninger  i 
Ewalds  Karakterbillede ,  at  han  forbandt  en  bru- 
sende, umættelig  Sandselighed  med  Trang  og  Evne 
til  religiøs  Oploftelse.  Denne  himmelvendte  Svulmen 
af  hans  Gemyts-Liv  steg,  da  han  folte  sin  jordiske 
Lykke  forskjertset,  skjont  hans  brændende  Sind,  som 
han  siger,  „endnu  higede  og  kæmpede  gjennem 
Imaginationens  Anfegtelser".  Mangen  Strofe  af 
Ewald  har  et  Udtryk,  der  bringer  os  til  at  tænke 
paa  en  Martyrs  Ekstase  og  Svanesang,  medens  han 
staar  bunden  mellem  Luerne  og  ser  Himlen  aabne 
sig.  Det  kan  dog  neppe  siges,  at  Ewalds  Religiøsitet 
havde  de  dybere  Sjele-Erfaringers  Forvisning  og  lin- 
drende Varme.  Den  poetiske  Pathos,  og  selv  en 
vedtagen  studeret  Ketning  for  dens  Udbrud,  bestemte 
hans  religiøse  Syner,  i  Stedet  for  at  disse,  i  det 
sande  Forhold,  frit  skulde  have  udformet  hans  Poesi. 
Men  derfor  kom  kan  ogsaa  paa  denne  Bane  ind  under 
Klopstocks  Indflydelse,  og  kom  til  en  hellig  Digtning, 
der  var  udstyret  med  Antitheser  og  Metafysik.  Den 
verkbrudne,  af  det  jordiske  Haab  forladte  Digter  hen- 
førtes fra  alle  Sider  til  en  Betragtning  af  Digte- 
kunsten, hvorefter  den  mere  er  Fremstillingen  af 
sublime  Tankeløb  end  en  aandigt  opfattet  Virkelig- 
heds Gjenbillede. 

Man  kan  sige,  at  den  af  Ewald  bestemt  udtalte, 
og  tillige  i  hans  Personlighed  begrundede  Forestilling 
om  Poesiens  Idealitet  vedligeholdt  et   stærkt  Præg  i 

vort  Sprogs  Literatur,  saa  længe  Ewald  betragtedes 
som  Monster  for  dansk  Digtekunst,  det  vil  sige  li- 
geindtil  Vendepunktet  ved  Oehlenschlager.  Den 
Ewaldske  sublime  Digtning  virkede  ved  overraskende 
Midler.  Og  skjønt  den  blev  bekæmpet,  og  tik  sin 
Modvegt,  beholdt  den  dog  Anseelsen  og  dette  vel- 
bekjendte,  vildledende  Navn:  høiere  Poesi.  Det  kan 
indrømmes,  at  Digtekunsten  ved  Ewald  erhvervede 
sig  en  Adel  i  Tone  og  Holdning,  der  fordybede  det 
Alvors-Præg,  som  Tullin  havde  begyndt  at  give  den. 
Men  saa  maa  det  ogsaa  erkjendes,  at  der  selv  i  denne 
ædlere  og  fyldigere  Digter -Stil,  i  dens  staaende 
Fraseologi  og  rhetoriske  Sving,  allerede  laa  en  Ten- 
dents  til  den  brammende  Udvorteshed  og  Skin- 
Begeistring,  der  betegner  en  senere  Periodes  Ode- 
Poesi. 

Selv  hos  Ewalds  ivrigste  Lovtalere  kan  man 
læse  mellem  Linierne  den  Sætning,  som  J.  L.  Hei- 
berg tydeligt  har  udtalt,  at  Ewald  i  Et  og  Alt  er  at 
betragte  som  Lyriker.  Og  da  denne  Synsmaade  uden 
Tvivl  er  rigtig,  ligger  det  nærmest  at  omtale  den 
Del  af  hans  Digtning,  der  ligefrem  anmelder  sig  som 
lyrisk  eller  som  Sang-Poesi.  Og  her  bemærker  man 
let  fire  Klasser  af  Digte,  hvortil  det  hele  Antal  kan 
henføres:  1)  egentlige  umiddelbare  Stemnings-Digte ; 
2)  Leiligheds-Digte  med  selvvalgte  Emner;  3)  Digte, 
skrevne  efter  Anmodning,  men  i  hans  eget  Navn, 
som     Kantater    ved    Hof-    og    Universitets  -  Fester ; 

4)  Digte,  skrevne  i  Andres  Navn,  efter  Bestilling, 
som  Bryllups-Vers,  Grav-Vers.  De  tre  sidste  Digt- 
klasser udgjøre  det  langt  overveiende  Antal,  og  neppe 
har  nogen  bekjendt  Digter  i  Danmark  efter  Ewald 
fortjent  i  høiere  Grad,  end  han,  at  hede  Leiligheds- 
Poet.  Han  kjendte  vel  som  oftest  kun  lidet  til  de 
særegne  Omstændigheder  ved  den  Leilighed,  der  blev 
hans  Emne,  og  derfor,  kunde  man  sige,  fremhæver  han 
kun  dens  almindelige  Side,  medens  dens  eget  poetiske 
Moment  falder  bort.  Men  dette  følger  af  hans 
hele  Poesis  abstrakte  Karakter.  Det  gjaldt  just  at 
komme  ud  over  Leiligheden ;  dens  egentlige  Virke- 
ligheds-Præg var  for  ham  det  Trivielle,  Uanvendelige. 
Han  greb  Leiligheden,  for  at  udpræge  en  vis  Tanke- 
række, der  havde  Gyldighed  i  hans  Digter-Bevidsthed, 
og  ei  sjelden  udspinder  han  en  saadan  Eeflexion  saa 
langt,  at  der  først  mod  Slutningen  bliver  Plads  til 
det  Emne,  han  egentlig  vil  besynge. 

Der  er  en  mærkelig  Forskjel  mellem  de  Fest- 
Sange  og  Lykønsknings-Vers,  Ewald  skrev  til  Konge- 
huset, og  de  Leiligheds- Digte,  han  i  Andres  Navn 
forfattede  ved  borgerlige  Anledninger.  I  hine  Poe- 
sier til  Hoffet  er  der  i  Almindelighed  megen  Bom- 
bast, og  kun  lidet  Spor  af  nogen  sand  Følelse.  Her 
maatte  den  arme  Digter  holde  sig  til  Sagen,  —  de 
høie  Personer  taalte  ikke  at  behandles  i  Forbigaaende; 
men  tillige  skulde  Foredraget  udstyres  med  al  mulig 
Pragt  og  Veltalenhed.     Og   hvilke  Storheder   havde 

han  her  at  besynge !  Kong  Christian  den  7de,  Enke- 
dronning Juliane  og  Arveprinds  Frederik!  I  saa- 
danne  Digte  rykker  Ewald  ind  paa  Klopstocks  Felt, 
og  benytter  den  opskruede  Deklamation  i  den  tydske 
Digters  Ode-Stil.  Til  Juliane  synger  saaledes  Ewald 
blandt  Andet: 

„Ror  mig  med  magisk  Kraft,  omskab  mig,  Sanggudinde, 
som  Janus  eller  Inos  Vægtere, 
at  jeg  uhindret  maa  beskue  min  Heltinde ! 
Oploft  min  Sang  saa  hoit  som  Rygtet  raaber! 
Og  at  jeg  foler  det,  jeg  ser  og  haaber, 
udrust  mig  med  tidobbelt  Følelse!"  o.  s.  v. 

Nogle  af  disse  Sange  til  Kongehuset  skrev  ogsaa 
Ewald  frivilligt,  af  egen  bitterlig  Tilskyndelse;  han 
vidste,  at  der  oppe  paa  Slottet  gik  en  Sølv-Tallerken 
rundt  ved  Taffelet,  for  at  opsamle  de  Gaver,  som 
man  vilde  unde  ham.  Blandt  Ewalds  øvrige  Lei- 
ligheds-Digte  udmærke  flere  sig  ved  en  varm  In- 
derlighed og  derved,  at  de  give  en  sand  poetisk  Op- 
loftelse af  Anledningens  Grundtanke.  Ewald  havde 
altid  i  sit  ensomme  Liv  og  i  den  Grublen,  hvortil 
Savn  og  Smerte  ledede  ham,  denne  poetiske  Ekstase 
og  disse  Tankebilleder  i  Beredskab,  der  udgjorde  hans 
afpillede  Livs  eneste  Prydelser.  Og  derfor  kunde 
ingen  Anfordring  udenfra  finde  ham  ganske  uforberedt. 
Han  fremstiller  selv  sit  Forhold  som  Leiligheds- 
Digter  saaledes,  at  han  sjelden  eller  aldrig  har  brugt 
den  Gjenstand,  som  Anledningen  tilbod  ham,  ander- 

ledes  end  „som  et  Vehiculum  enten  for  Guddommens 
Pris  eller  for  en  og  anden  moralsk  Sandhed,  hvis 
Indskærpelse  kunde  gjore  Digtet  nyttigt".  Ewald 
kom  dog  paa  denne  Vei,  ligesaa  vel  som  hans  mo- 
raliserende Medpoeter,  stundom  et  godt  Stykke  uden- 
for Poesiens  Enemærker,  og  det  lieit-spændte  Fore- 
drag er  langt  fra  at  skjule  saadanne  Misgreb.  Der 
er  flere  tilbagevendende  Yndlingspunkter  i  hans  Livs- 
Betragtning,  der  ligefrem  hore  til  Trivialiteterne  i 
hin  Tids  Pligt-  og  Lyksaligheds-Lære,  og  hvortil 
man  ei  længere  knytter  det  poetiske  Udtryk. 

Neppe  har  nogen  anden  Digter  saa  ofte  nævnt 
Dyden  som  Ewald.  Han  brugte  dette  Udtryk  endog 
paa  Steder  og  i  Forbindelser,  hvor  det  for  vor  Be- 
tragtning synes  at  tabe  sin  Betydning.  Kolf  Krages 
Kæmper  stride  for  Dyden,  og  Balder  synger  om  Dy- 
dens Henrykkelse,  som  om  den  var  Et  med  hans 
omme  Sværmeri.  Intet  Under  da,  at  de  Forlovede 
Herr  Ebbesen  og  Jomfru  Hulegaard,  Herr  Paludan 
og  Jomfru  Lonborg,  m.  FL,  ogsaa  vare  Dydens  Sla- 
ver, og  sammenknyttedes  saa  vel  af  Dydens  Baand 
som  af  Elskovs  kjælne  Lænker.  Men  vistnok  er 
her,  under  den  moraliserende  Tendents,  mangen  fri 
Udflugt,  der  ganske  passer  til  Ewalds  vingede  Genius. 
Og  selv  hans  upoetiske  Raisonnement  har  et  for  ham 
eiendommeligt  Præg,  en  egen  Klangfylde.  Dertil 
kommer,  at  hans  Tankeliv  let  gik  op  i  det  Sym- 
boliske,  og  var  meget  ofte  en  stadig  Anskuen.    Saa- 

ledes  kunde  hans  Moraliseren,  ham  ubevidst,  blive 
forblommet  og  billedrig  endog  der,  hvor  den  udenfor 
hans  Digter-Liv  liggende  Anledning  i  sig  selv  intet 
Stof  frembød  for  en  saadan  Behandling. 

Man  gjor  undertiden  opmærksom  paa  de  hyppige 
Spor  af  en  oprindelig  Glædesfylde  i  Ewalds,  den 
melankolske  Digters,  Natur.  Han  syntes,  heder  det, 
at  være  skabt  til  at  blive  Glædens  Sanger,  men  hans 
Tilskikkelse  vilde  det  anderledes,  —  og  derfor,  mener 
man,  fik  hans  Digt-Produktion  en  anden  Vending. 
Det  er  i  alle  Fald  saa,  at  man  ei  kj ender  noget 
Digt  af  Ewald,  hvori  en  ublandet  Livsnydelse  udtaler 
sig.  —  „Har  jeg  nogen  Tid",  siger  han,  „kunnet 
skildre  noget  af  Glæden  med  Sandhed  og  Styrke,  da 
har  det  været  dens  Taarer  og  ikke  dens  Latter;  naar 
jeg  undertiden  har  forsagt  at  skildre  enten  en  Sel- 
skabeligheds eller  Elskovs  eller  en  blomstrende  Egns 
eller  andre  slige  Gjenstandes  smilende  Behag,  da  har 
jeg  ikke  vidst  det  selv,  for  jeg  fandt  min  Tone  kla- 
gende, og  ufrivillige  Taarer  dryppede  hede  fra  de 
-Øine,  der  havde  bestemt  sig  til  at  smile".  —  Til 
saadanne  Ytringer,  der  have  god  Hjemmel  i  Ewalds 
lyriske  Digtning ,  kan  man  føie  Modsætningen  i 
hans  Omgangsvenners  Ytringer  om  hans  selskabe- 
lige Liv  og  Talenter.  Hans  Underholdning,  heder 
det,  havde  Intet  af  den  melankolske  Stemning,  der 
gaar  igjennem  hans  Digte,  —  hans  Tale  var  vittig 
og  venlig,  og  fuld  af  improviserede  Tankebilleder. 

Men  Modsætningen  er  vistnok  kun  tilsyneladende. 
Ewalds  Natur  var  lidenskabelig,  hans  Livslyst,  da 
han  endnu  kunde  slippe  den  los,  var  brusende,  over- 
stadig. Hans  Higen  gik  oprindeligt  langt  ud  over 
detMaal  af  Tilfredsstillelse,  som  den  ham  omgivende 
Virkelighed,  endog  under  gunstige  Omstændigheder, 
kunde  byde.  En  saadan  Sjel  kan  i  -Øieblikket  be- 
finde sig  paa  Oprømthedens,  den  spillende  Munter- 
heds, Stadium,  —  men  det  er  snart  tilbagelagt.  Og 
hverken  i  den  ensomme  Besindelses  eller  den  higende 
Attraas  Momenter  kan  man  af  en  saaledes  Bevæget 
vente  en  Digtning,  der  har  Glædens,  den  uforstyrrede 
Tilfredsheds,  Udtryk.  Om  Ewald  havde  formaaet 
anderledes  at  beherske  sin  Sandselighed ,  —  om  han 
aldrig  var  bleven  nødlidende  og  smertefuld,  —  hans 
Poesi  var  dog  i  Grunden  bleven  den  samme :  pathetisk- 
sentimental,  Udtrykket  af  en  higende,  urolig  og  der- 
for melankolsk  Aand. 

Det  er  i  flere  Henseender  værdt  at  lægge  Mærke 
til,  at  Ewald  i  sine  lyriske  Udbrud  yderst  sjelden 
vender  Blikket  mod  sine  egne  timelige  Smertes- 
Tilstande  ,  hans  Kval  er  mere  hvad  man  kalder 
objektiv,  han  vender  den  mod  almindelige  Menneske- 
og  Natur-Optrin ;  men  her  kan  han  ogsaa  være  tung- 
sindig og  mørkladen.  Denne  Selvforglemmelse  staar 
vistnok  ogsaa  i  Forbindelse  med  Ewalds  hele  An- 
skuelse af  Poesien;  men  den  henviser  tillige  til  den 
Dobbelthed,   hvori   hans   Liv,    med    saa   forskjellige 

Kaar,  var  stillet:  dybt  nedbøiet,  og  dog  opstigende. 
Og  i  Sandhed,  Ewalds  Nød,  da  han  følte  sig  stærk 
som  Digter,  var  i  sin  hele  Beskaffenhed  upoetisk. 
Indtryk  fra  den,  eller  dens  Afpræg,  kunde  vanskeligt 
forbinde  sig  med  den  Opløftelse,  der  tilhørte  hans 
indre  Væsen,  uden  ganske  at  forstyrre  den.  Denne 
stolte,  opstræbende  Karakter  maatte  jo  finde  sig  i, 
hvad  der  endog  falder  haardt  at  fortælle :  Nysgjerrige 
Mennesker,  der  gik  til  hans  Bolig,  for  at  betragte 
ham,  lagde  en  ringe  Sølvmynt  paa  hans  Seng,  naar 
de  havde  seet  nok  af  hans  Nød,  og  Ewald  havde 
lært  sig  til  at  bøie  sit  ædle,  fmt-dannede  Hoved  til 
Tak,  hver  Gang  en  saadan  Skjerv  faldt  paa  hans 
Leie.  Det  var  upaatvivleligt  alene  Følelsen  af,  at 
hans  Poesi  med  oprindelig  Kraft  og  Adel  kunde  holde 
sig  udenfor  alt  dette,  som  var  Ewalds  eneste  Stotte 
i  Ydmygelsen.  Derfor  kan  der  ogsaa  i  Ytringerne 
af  hans  digteriske  Melankoli  gjøres  nyttige  Studier 
af  ethvert  poetisk  Gemyt,  der  ligger  i  en  uklar  Strid 
med  sig  selv  og  sine  Omgivelser,  og  staar  i  Begreb 
med  at  anse  Verden  som  en  Jammerdal.  Betragt 
de  bedste  af  hans  Frembringelser,  de  Livsbilleder, 
som  man  kan  kalde  rene  Stemnings-Digte!  Dette 
Smertelige,  der  gjennemtrænger  dem,  er  som  en 
klar-dunkel  Skumring,  der  baade  har  Varme  og  Be- 
skuelighed. 

Men  i  denne  Ewalds  sentimentale  Tonefylde,  der 
danner  hans  poetiske  Grund-Evne,  og  hvortil  vistnok 

tvingende  Livs  -  Forholde  idelig  førte  ham  tilbage, 
naar  hans  Gemyts-Liv  søgte  ud  i  andre  Retninger, 
—  i  denne  overveiende  Pathos  ligger  ogsaa  hans 
Digterkalds  Begrændsning,  og  Grunden  til  Misgrebene 
i  hans  Poesi.  Ewalds  Digterharpe  blev,  trods  Alt 
hvad  hans  Lovtalere  udtænke,  for  at  forherlige  den, 
ingenlunde  rigt  bestrenget;  men  det  er  dens  over- 
ordentlige Velklang,  dens  aandfulde,  rene  og  gjennem- 
spillede  Foredrag  i  de  Tonarter,  den  behersker,  der 
hæver  Ewald  over  den  lavere  Rang,  som  Literaturens 
talrige  sentimentale  Monokordspillere  indtage.  Det 
er  en  vanskelig  og  vistnok  ufrugtbar  Undersøgelse, 
at  grunde  over,  hvor  langt  Ewald  vel  i  flersidig 
Digter-Udvikling  kunde  have  bragt  det  under,  som 
det  heder,  gunstigere  Omstændigheder.  Dersom  No- 
get her,  ved  Siden  af  hans  Grund-Eiendommelighed, 
skal  komme  i  afgj ørende  Betragtning,  da  maa  det 
være  Beskaffenheden  af  de  Forbilleder,  hvortil  han 
ved  Omgivelsernes  og  hans  egne  Tendentsers  forenede 
Magt  fandt  sig  hendragen.  I  denne  Henseende 
kunde  det  være  nok  at  nævne  Klopstock,  som  i  den 
tyd  ske  Kreds,  der  allerede  tidligt  omgav  Ewald,  stod 
som  Poesiens  fuldendte  Inkarnation,  som  alle  Tiders 
største  Digter-Genius  —  Klopstock,  der  var  indkaldt 
til  Danmark,  for  at  kaste  Glands  paa  et  Hof,  hvortil 
den  danske  Loyalitet  med  et  Slags  Tilbedelse  skuede 
op.  Men  Klopstock  var  igjen  paavirket  af  Milton, 
den  blinde,   forfulgte  Sanger,    der  med  anspændende 

Visioner  søgte  at  hæve  sig  over  en  Virkelighed, 
hvori  han  fandt  sig  fattig  og  forladt.  Og  Klopstock 
tog  ødet  til  Basis  for  sin  Poesi:  det  ode  Himmel- 
rum for  Kristendommens  Forherligelse,  —  den  ro- 
merske Digtnings  Gemyts-øde  for  sin  Lyrik,  —  det 
historiske  øde  for  sin  Barde-Fiktion.  En  forbausende, 
rytmisk-kcld  Ensformighed  kom  fra  disse  Udgangs- 
punkter over  i  Klopstocks  Digtning,  der  blev  Ewalds 
ypperste  Monster.  Man  nævner  vel  ogsaa  andre 
Foi  billeder,  der  i  en  for  Ewalds  Udvikling  afgjorende 
Periode  indvirkede  paa  lians  Frembringelser.  Hans 
Biograf  Molbech  omtaler  saaledes  Shakespeare  og 
Ossian.  Men  snart,  hvor  det  gjelder  at  sikre  Ewald 
Originaliteten,  siges  der,  at  han  kun  hentede  Lidet 
fra  disse,  —  snart  igjen,  hvor  det  kommer  an  paa 
at  vise  Storheden  i  hans  poetiske  Kompositioner, 
heder  det,  at  de  tydeligt  have  indvirket  paa  hans 
Digtning.  Tydeligt  er  det,  at  Ewald  var  langt  fra 
det  Shakespearske,  hvis  Alvor  er  forbundet  med  stor- 
artet, rigt-vexlende  Humor.  Men  det  Mac-Pher- 
sonske  Makverks  golde  Hjøitidelighed  og  taagede 
Luftsyner  ere  unegteligt  saa  meget  svarende  til  Klop- 
stocks Digtersprog  og  Imagination,  og  hyldedes  med 
saa  megen  Beundring  af  hans  Skole,  at  man  ei  kan 
tvivle  om,  at  ogsaa  denne  Impuls  har  været  med- 
bestemmende til  at  Ewalds  Digterbegavelse  fik  den 
monotone  Udvikling. 

Ligesom    man    fra    den    Tid   fast   i    al  Verdens 

Literatur  kan  stede  paa  poetiske  Sager,  der  ere  blotte 
Efterligninger  eller  Omskrivninger  af  antike  Møn- 
ster-Digte ,  uden  at  dette  forringede  Arbeidets  An- 
seelse, —  thi  Klassikerne  vare  de  uforlignelige,  uop- 
naaelige,  og  denne  Bestræbelse  for  at  komme  dem 
nær  var  jevngod  med  Selvvirken,  —  saaledes  var 
nu  Klopstock  Klassikeren,  den  store  Enestaaende, 
hvis  Næihed  man,  plagierende  og  efterdigtende,  med 
al  Ære  kunde  søge.  Klopstocks  Indflydelse  har  her, 
ved  at  fastholde  Evalds  naturlige  Bevægelighed  i  en 
snever,  skjønt  ved  Begrebsforvirring  tilsyneladende 
ubegrændset  Sfære,  saa  meget  hemmet  hans  Udvik- 
lingskraft,  at  det  neppe  kan  ansees  erstattet  ved  den 
Opøvelse  i  Diktionens,  i  Digtersprogets  Høihed  og 
Adel,  som  Ewald  fornemmelig  siges  at  have  naaet 
i  den  tydske  Digters  Skole.  Dette  Slags  Disciplin 
var  i  sig  selv  farlig,  fordi  Klopstocks  Stil,  med  sin 
hele  Fornemhed,  i  Grunden  var  rhetorisk  tilstudset 
og  kold.  Men  for  Ewald  var  den  dobbelt  betænkelig, 
fordi  hans  mægtigt  strømmende,  ligesom  i  et  snevert 
Leie  inddæmmede  Gemytsfylde  og  Pathos  nu  søgte 
saa  meget  mere  vildsomt  frem  i  det  Klopstockske 
Ode-Sprogs  brusende  Ord-Bølger. 

Ewald  kan  v ære  liflig  og  høi.  Han  har  den  rette 
poetiske  Tunge.  Men  hans  høit-spændte  Foredrag 
er,  som  bekjendt,  meget  for  ofte  bedøvende,  menings- 
los  Bombast.  Selv  hans  Beundrere  have  maattet 
erkjende  dette.    Kun  har  man  paa  forskjellig  Maade 

søgt  at  forklare  og  formilde  denne  Kjendsgjerning. 
Saaledes  t.  Ex.  Oehlenschlåger,  i  de  efter  hans  Død 
udgivne  Forelæsninger  over  Ewald  og  Schiller.  ,.Den 
vildledede,  sentimentale,  melankolske  Digter- Yngling" 
siger  han,  „søger  Ensomheden,  og  sukker;  han  er 
utilfreds  med  hvad  der  omgiver  ham,  og  finder  en- 
hver Gjenstand  for  ringe  til  sin  Digtning.  Han  ska- 
ber sig  Ideer,  uden  at  have  Noget  at  skabe  af, 
han  puster  sig  op,  for  at  være  stor;  saaledes  falder 
han  til  Svulst  og  Overspændthed.  Betragte  vi  Ewalds 
Liv,  hans  Tid  og  Karakter,  saa  er  det  intet  Under, 
at  vi  i  hans  Digte,  især  de  første,  finde  denne  Feil. 
Han  maatte  begynde  med  Svulst,  saa  meget  mere,  da 
han  var  den  egentlige  høiere  danske  Poesis  Begynder 
og  Skaber;  thi  de  enkelte  Træk,  vi  finde  hos  Tullin 
af  høiere  Digter-Evne,  vare  ikke  nok  til  at  gjore 
Epoke  for  Efterverdenen,  om  han  ogsaa,  som  den 
bedste  i  sin  Tid,  gjorde  Epoke  i  Ticlen."  —  Dette 
meget  overfladiske  Eaisonnement,  der  henfører  Ud- 
skeielsen  eller  Opskrueisen  i  Ewalds  lyrisk-patheti- 
ske  Foredrag  til  de  almindelige  Koreiser  i  en  endnu 
umoden  Digter-Stræben,  oplyser  i  Grunden  Intet,  og 
er  faktisk  urigtigt,  forsaavidt  som  det  lægger  Vegt 
paa,  at  det  især  var  i  sine  tidligste  Digte,  Ewald  viste 
Tegn  af  Svulst  i  Fremstillingen.  Denne  Antagelse 
gjenfinder  man  ofte  i  Literaturen  om  Ewald.  Men 
den  er  ei  holdbar.  Ewalds  Kantate  ved  Frederik  den 
Femtes   Død    er   mere  jevn  og  naturlig  i  Udtrykket 

end  noget  af  hans  senere  Arbeider  af  samme  Slags, 
og  hvor  meget  man  end  kan  indrømme,  at  hans 
Foredrag  til  visse  Sider  efterhaanden  forædles,  saa 
er  det  dog  vist,  at  hans  tiltagende  Virtuositet  i  Sprog- 
behandlingen ingenlunde  gik  i  den  Retning,  der  for- 
skyder en  overspændt  Deklamation.  I  sit  kraftigste 
Digter- Aar  skrev  han  følgende  Arie: 

„Naar  rædsomme  Toner 

hellig-stille  sniger 

i  de  gyldne  Strenge, 

og  afbrudt  og  længe 

bæve  i  det  Dybe, 

fandt  jeg  Vellyst  krybe 

kold  omkring  mit  Bryst; 

naar  de  langsomt  stige, 

løbe  let,  og  stige, 

sitre  Lyst,  og  stige, 

sværme,  rase,  trænge 

hoit  til  Guders  Trone, 

kvaltes  jeg  af  Lyst.'-  — 
Men  saadanne  forskruede   Klagevendinger  findes 
ofte  nok,  selv  i  hans  bedste  Arbeider. 

En  egen  Følge  af  hans  Forhold  til  Klopstock 
var  det,  at  han  undertiden  brugte  den  rimløse  Strofe- 
bygning efter  antike  Mønstere.  Under  denne  Form 
fjernede  han  sig  mest  fra  den  oprindelige  gemyts- 
varme  Digtergrund,  og  ingensteds  er  den  tomme 
Ord-Pomp  mere  fremtrædende.    Denne  Maneer,  som 

begjærligt  blev  optagen  af  tørre  Dilettanter,  stod  i 
Strid  med  Ewalds  eiendommelige  Sanger-Talent,  der, 
som  bekjendt,  fremtonede  i  Diktionens  romantisk- 
melodiske Kunst,  med  Fylde  i  Versformen,  med  Kraft 
og  Ynde  i  de  strofiske  Rim-Forbindelser.  Det 
er  vel  til  Alles  Forundring,  hvad  Oehlenschlager  i 
Anledning  af  hin  antike  Ode-Stil  anfører:  „Hvo  har 
et  Øre",  udbryder  han,  „som  ikke  i  disse  Ewaldske 
Vers  fornemmer  uendeligt  mere  Velklang  end  det 
blotte  Rim  kan  give?  Den  Kunst"  heder  det  vi- 
dere, „hvormed  Ewald  forstod  at  behandle  Sproget 
allerede  den  Tid,  er  høist  beundringsværdig;  dog 
skylde  vi  Sandheden  at  tilstaa,  at  denne  Opfindelse 
i  det  danske  Sprog  meget  havde  den  udodelige  Klop- 
stock  at  takke,  som  var  foregaaet  Ewald  med  sit 
store  Exempel  i  det  tydske."  —  Sprogkunsten  var 
her,  i  Forhold  til  dens  Anvendelse  i  Ewalds  høist 
melodiske  rimede  Stantser,  kun  ringe,  og  Opfindelsen 
i  det  danske  Sprog  var  i  alle  Fald  ei  Ewalds.  Ste- 
nersen,  Tyge  Rothe  og  Flere  havde  tidligere  øvet 
den,  og  Debatten  om  det  rimfrie  Vers's  Værd  og 
Skjønhed  havde  endog  vakt  Opsigt  i  det  danske 
Publikum.  Det  Fyndigste,  man  havde  udfundet  til 
Stotte  for  Klopstocks  Reform,  var  dette,  at  den  poeti- 
ske Tanke  saaledes  fik  større  Frihed,  efterdi  det 
nemlig  antoges,  at  Rimet  kun  var  en  Tvang  og  en 
Skranke  for  Digtningen.  Vor  Forundring  maa  stige, 
naar  vi  se  Oehlenschlager,  i  Bedømmelsen  af  Ewalds 

Poesi,  omtrent  gaa  ind  paa  den  samme  Betragtning. 
„Vort  Sprog"  siger  han  ..er  fattigt  paa  Rim,  hvilket 
er  Aarsag  i  at  Digteren  midt  i  Begeistringen  maa 
søge  dem,derved  kjoles,  og  altsaa  paa  en  kunstig  Maade 
maa  sætte  sig  i  Begeistring  igjen,  hvilket  undertiden 
mislykkes."  Vi  kunne  ei  her  gaa  ind  paa  den  for- 
længst udfegtede  Strid  om  Rimets  Karakter  i  den 
nyere  Poesi,  og  om  dets  Betydning  som  en  væsentlig 
Bestanddel,  ei  som  noget  Udvortes,  for  den  Digt-Or- 
ganisme, hvoraf  det  udformes.  Det  maa  være  nok, 
at  paavise  Rimets  Hævd  og  overveiende  Anvendelse, 
fremfor  det  blotte  Rytmiske,  i  den  lyriske  Poesi,  — 
hvorom  da  Oehlenschlåger  selv  er  et  levende  Vidne. 
Det  Ewaldske  Forbillede  har  i  dette  Punkt  kun 
havt  en  stakket  Eftervirkning,  og  er  neppe  kjendeligt 
i  den  nyere  Poesi. 

Mellem  Ewalds  lyriske  Digte  er  der  især  to, 
som  tilforkjellige  Sider  smukt  betegne  hans  Ingenium 
og  Digtekunst.  Det  ene  er  Oden  til  Indfødsretten, 
—  et  selsomt  Emne,  der  i  sin  Tid  fandt  nok  af 
Sangere.  Man  satte  sig  i  Begeistring  over  en  For- 
ordning, der  jo  ei  burde  betragtes  som  nogen  stor 
og  opofrende  Gjerning  af  Monarken.  Men  her  har 
dog  Ewald  udbragt  et  fuldtonende  og  tankerigt,  skj  ont 
vistnok  paa  sine  Steder  overspændt,  Poem.  Det  andet 
Digt  er  det  bekj endte  „Rungsteds  Lyksaligheder",  — 
en  Frugt  af  et  mildt  Sommer-Livs  lindrende  Indtryk. 
I  nogle   Aar  boede   Ewald  i  Rungsted   Kro ,  mellem 

Kjøbenhavn  og  Helsingør,  hos  gode  Mennesker,  der 
pleiede  ham  og  fik  ham  kjer.  Her  sad  han  ofte  paa 
en  Hoi  ved  Stranden,  og  saa  ud  over  Øresund. 
Man  har  siden  reist  en  Sten  paa  dette  Sted,  til  hans 
Erindring.  Men  alle  de  nærmeste  Omgivelser  ere 
forandrede;  den  deilige  Underskov,  det  blomstrende 
Krat,  der  omduftede  ham,  ere  forlængst  bortfjernede. 
Alt  har  været  skjønnere,  lunere  og  mildere,  da  han 
sang  i  kjolende  Skygger,  i  Mørke,  som  Roser  ud- 
brede. 

1773  skrev  Ewald  „Balders  Død",  og  indgav 
derpaa  Stykket  til  Smags-Tribunalets  Bedømmelse, 
efter  at  det  dog  først  var  gjennemseet  af  hans  Mentor. 
Carstens.  Denne  anbefalede  det  som  et  Arbeide, 
der,  „saaledes  som  det  er ,  og  som  det,  ved  en  maa- 
delig  Forbedring  kan  blive,  fortjener  ikke  alene  et 
Sted  i  Selskabets  Samlinger,  men  ogsaa  at  belønnes 
med  en  Pris  til  et  virkeligt  Genies  Opmuntring". 
Ewalds  nærmeste  Foranledning  til  dette  Verk  var 
vel  den  gjennem  Theater-Direktør  Bredal  udsatte 
Præmie  af  200  Rd.  for  et  Skuespil  i  tre  Akter, 
hvortil  man  helst,  —  efter  den  Tilboielighed  for 
Syngespil,  som  trods  al  Indsigelse  fra  visse  Smags- 
mænd  havde  begyndt  at  vise  sig  hos  Publikum,  — 
ønskede  et  Drama  med  indskudte  Arier.  Der  til— 
føiedes,  at  Kongen,  „til  gode  Hoveders  des  større 
Opmuntring,  ved  en  Gave  af  sin  egen  Kasse  vilde 
betænke  Forfatteren    af  det   mest   bifaldte  Stykke". 

Ewald  havde  Aaret  før,  paa  Bredals  Anmodning, 
oversat  „Philemon  og  Baucis"  efter  Pfeffel,  og  ud- 
styret dette  Skuespil  med  originale  Sang-Digte.  Det 
synes  da  rimeligt,  at  Bredal,  der  fremdeles  var  ivrig 
i  Faget,  vilde,  trods  alt  andet  Mellemværende,  tage 
sig  af  Ewalds  Arbeide  af  lignende  Art.  Her  gjaldt 
det  altsaa  at  fremkalde  et  lyrisk  Drama,  og  man 
vidste  dengang,  hvad  dermed  skulde  forstaaes, 
nemlig  et  Drama,  hvis  Form  enten  er  en  Vexel  af 
musikalsk  Recitativ  og  sangbar  Strofe  (Metastasios 
Opera),  eller  Dialog  til  Fremsigelse,  afvexlende  med 
Sang.  Nu  for  Tiden  har  man  derimod  oftere  seet, 
at  Uvidenhed  og  Begrebsforvirring  anvender  Be- 
nævnelsen lyrisk  Drama  paa  saadanne  dramatiske 
Misdannelser,  hvori  sentimental  poetisk  Deklamation 
skal  gjore  Udslaget,  medens  Kompositionen,  Hand- 
lingen og  Karakter-Skildringen  er  svag  og  forfeilet. 
Det  rette  lyriske  Drama  indrømmer  vel  en  skitseret 
Tegning,  men  ingenlunde  Svaghed  i  det  egentlig 
Dramatiske.  Dette  maa  fremhæves,  naar  Talen  er 
om  Ewalds  Balder,  hvis  dramatiske  Grundmangler 
man  har  villet  dække  med  den  Betragtning,  at  det 
er  et  heroisk  Skuespil  med  indlagte  Sangpartier. 

Naar  man  soger  Grunden  til  at  Ewald  paa  Ny 
tog  Emnet  af  Nordens  Oldtid ,  da  føres  man  igjen 
tilbage  til  den  tydske  Indflydelse.  Til  de  Reformer, 
hvormed  Klopstock  vilde  indbringe  en  Omdannelse 
i  den  tydske  poetiske  Literatur,   hørte,   som  jeg  før 

har  sagt,  hans  forhastede  Optagen  af  dramatiske 
Stoffer  fra  den  dunkle  germaniske  Oldtid,  der  især 
dengang  kun  stod  for  Betragtningen  i  taagede  Om- 
rids, hvis  Magt  til  at  befrugte  Digter- Aanden  blot 
kunde  være  ringe.  Saaledes  dannede  Klopstock,  uden 
alt  dramatisk  Talent,  og  af  de  ubekvemmeste  Emner, 
et  eget  Slags  fædrelandsk  Skuespil,  som  han  kaldte 
„Bardiet"  efter  den  tynde  og  svævende  Forestilling 
om  et  Bardevæsen,  som  han  af  Løse  Antydninger  af 
Tacitus,  Strabo  og  Diodor,  med  Tilhjelp  af  enkelte 
Glimt  fra  vort  Nordens  Oldtid,  selv  maatte  bringe 
tilveie.  Klopstock  fik  baade  Tydskere  og  Danske, 
nemlig  Ewald  og  hans  Tilhængere,  til  at  slaa  ind 
paa  dette  overspændte  Væsen,  og  med  Udtrykkene 
Barde  og  Barde-Sang  forbandt  Klopstocks  Skole  i  Dan- 
mark Forestillingen  om  hoiere  Digterkald  og  Digtning, 
ligesaa  vist  som  Oppositionen  derved  betegnede  en 
forskruet  Stræben,  paa  anden  Haand,  efter  at  over- 
byde de  poetiske  gjeldende  Monstre  ved  Efterligning 
af  en  dunkel  og  barbarisk  Tidsalders  grovslagne 
Billeder.  —  Rolf  Krage  blev,  som  før  bemærket, 
skreven  efter  Klopstocks  umiddelbare  Tilskyndelse,  og 
under  Paavirkning  af  hans  nylig  udkomne  Bardiet 
„Hermans-Schlachtu.  Derefter  gjorde  Ewald  Begyn- 
delsen til  en  Fortælling  og  et  Skuespil  Frode,  og  til 
en  Tragedie  Helge.  Og  endelig  fremtræder  Balders 
Dod,  der  ansees  som  Kulminationen  af  hans  Digt- 
ning. „Suhms  Bog  om  Odin" ,  siger  Molbech,  „var 
udkommen  1771;  denne,  den  prosaiske  Edda  og  Saxo's 

Historie   have   været   Hovedkilderne ,    hvoraf   Ewald 
dannede  sig  Fabelen  i  sit  tragiske  Drama." 

Ved  Kolf  Krage  er  det  selv  af  Ewalds  Beun- 
drere indrømmet,  at  Fremstillingen  forstyrres  af  mo- 
derne Synsmaader  og  overspændte  moralske  Følelser, 
der  indbringes  som  Motiver  for  Personernes  Hand- 
linger, skjønt  de  ere  fremmede  for  de  skildrede  Tider 
og  i  Strid  med  de  historiske  Træk.  Men  man  har 
tillige  sagt:  det  er  poetisk  ligegyldigt,  at  Ewald  ei 
har  truffet  Kostumet,  og  har  arbeidet  efter  Kilder, 
hvori  Emnet  allerede  var  omdannet  eller  fordunklet, 
—  ligegyldigt,  naar  Ewald  alligevel  har  forstaaet 
deraf  at  udbringe  et  selvstændigt  Verk.  Man  har 
da  mindet  om  Shakespeare,  og  om  alskens  ældre  naive 
Dramaer,  der  ere  byggede  paa  eventyrlige  Krønikers 
Gjengivelse  af  det  Historiske.  —  Men  Shakespeares 
Omdigtning  af  saadanne  Stoffer  er  helt  gjennem- 
ført  i  en  romantisk  Tidsalders  poetiske  Medium,  og 
de  handlende  Personer  holdes,  om  end  udenfor  det 
historiske  Kostume,  dog  psykologisk  i  Karakter. 
Ewald  er  derimod  selv  skuffet  i  sit  Standpunkt;  han 
tror  sig  paa  det  Kostume-rigtiges  Grund,  fremhenter 
Alt  hvad  overkommes  kan ,  for  at  betegne  den  givne 
Handlings  Tid,  Sted  og  Livs-Forholde,  og  i  alt  dette 
indblander  han  dog  sin  Periodes  misvisende  Opfat- 
ninger, og  gjennemforer  Fremstillingen  i  Mediet 
af  Pudder-Tidens  udhamrede  Levnets- Visdom.     Heri 

viser  det  sig,  at  Ewalds  Arbeider  i  denne  Ketning 
netop  mangle  den  poetiske  Selvstændighed,  og  man 
bemærker  Grundmangelen  i    hans  Digter-Syn. 

Balders  Død  indeholder  nok  af  Beviser  for  denne 
Sætning.  —  Hvor  parodisk  klinger  følgende  Udbrud 
i  Thors,  den  opbragte  Tordenguds,  Mund: 

„Naar  Sjelen  ei  vil  vinde, 
men  villig  lod  sig  binde 
af  Elskovs  Tyranni, 
skal  selv  paa  Vennens  Læbe 
Eaad  blive  Gift  og  dræbe 
den,  som  han  vil  befri. 
Nei,  Sjelen  kan  ei  vinde, 
som  villig  lod  sig  binde 
af  Elskovs  Tyranni."  — 

eller  Balders  Keflexion  over  det  skuffede  Haab: 

„Først  blender  Haabets  Glands  vort  .Øie, 
da  synes  Alting  blidt  og  trygt. 

De  matte  Straaler 

skal  snart  forgaa, 

som  -Øiet  taaler 

at  stirre  paa. 
Bese  vi  Haabet  altfor  nøie, 
forsvinder  det  i  Tvivl  og  Frygt."  — 
eller  i  følgende  Kepliker  mellem  Hother  og  Nanna: 

„Hother. 
—    —    —    —    —    O  Nanna, 
Kan  Du  belønne  Dyd?  Kan  Du  forglemme 
din  Hother  og  —  med  Tiden  —  elske  Balder? 

Nanna. 
O  ti,  o  ti,  min  Hother! 
Hother. 

Han  er  dydig, 
han  elsker  Dig,  og  Odin  er  hans  Fader."  — 
Men  den  lovtalende  Kritik  har  ikke  blot  over- 
seet  eller  skjult  denne  betydelige  Mislighed,  men 
den  har  endog,  efter  mangehaande  let  beseirede  Be- 
tænkeligheder og  Reservationer,  udtalt  det  fast  utro- 
lige Skjøn,  at  Balder  ogsaa  i  det  Dramatiske  er  et 
mesterligt  Arbeide. 

Gangen  i  denne  Digtning  maa  jeg  forudsætte 
som  bekjendt,  eller  jeg  maa  i  alle  Fald  overlade  til 
Enhver  at  gjore  sig  bekjendt  med  den.  Her  kan 
jeg  blot  dvæle  ved  visse  Hovedpunkter,  for  derigjen- 
nem  ogsaa  ved  dette  Arbeide  at  betragte  Ewalds 
sande  Digter-Karakter. 

Det  dramatisk  Forfeilede  i  „Balders  Død"  ligger 
først  og  fremst  i  den  Maade,  hvorpaa  Ewald  har 
taget  Grundstoffet,  som  er  Balders  ulykkelige  Kjer- 
lighed til  Nanna,  der  elsker  og  er  gjenelsket  af  Ho- 
ther. Disse  tre  Personers  Elskov  staar  gjennem  hele 
Stykket  paa  den  lyriske  Spidse ,  —  den  kan  paa 
intet  Punkt  bringes   over  i  Handling.     Selv  de  øie- 

blikkelige  Frembrud  af  Skinsyge,  hvis  Motiver  ligge 
i  blot  Scene-Arrangement,  blive  ørkesløse  for  Ud- 
viklingen af  Dramaet,  hvis  Gang  og  Oplosning  alene 
styres  af  et  udvortes  Maskineri,  dannet  af  Loke  og 
Valkyrier,  hvilket  igjen  falder  fra  hinanden,  da  et 
Fatum  tilsidst,  ved  Hjælp  af  det  Tilfældige,  at  Bal- 
der uforsigtig  render  i  Hothers  fortryllede  Spyd,  maa 
gjøre  Udslaget.  Saaledes  bliver  Loke,  der  optræder 
som  Stykkets  dæmonisk  fristende  Magt,  tilsidst  lige- 
saa  løs  og  overflødig  som  Dramaets  egentlige  Kraft- 
figur Thor,  der  ved  et  ganske  overordentligt  Mis- 
greb er  hensat  som  det  magtesløse  Organ  for  en  selve 
Stykkets  Ide  angribende  Reflexion  over  det  Uværdige 
og  Farlige  i  en  Halv-Guds  klynkende  Elskov. 

Ganske  udramatisk  stillet,  og  forfeilet,  er  Stykkets 
Hovedperson  Balder.  Han  har  intet  -Oieblik  Magt 
over  Nannas  Hjerte,  og  hun  siger  ham  det  idelig; 
men  alligevel  stræber  han,  som  en  almindelig  paa- 
trængende, afvist  Frier,  stedse  paa  Ny,  snart  bøn- 
ligt, snart  med  lidenskabelig  Heftighed,  at  vinde 
hendes  Gunst.  Han  er  der  kun,  for  at  udtale  den 
ulykkelige  Elskers  "Kvaler.  Og,  det  kan  ikke  negtes, 
Balder  har  tillige  et  Træk  af  Enfoldighed;  han  mis- 
forstanr  hos  Nanna  nogle  Tegn  af  Velvilje,  Taknem- 
melighed og  Yndest,  og  tager  det  for  Rørelser  af 
en  begyndende  ømhed.  Saadant  gjør  jo  en  rigtig 
Elsker  aldrig.      Det  er  et  af  de  farlige  Steder,  hvor 

den  tragiske  Pathos  bærer  i  sig  Ironien.  Enhver  har 
her  Erindringen  ved  Haanden  om  ulykkelige  Beilere, 
der,  idet  de  bortvises,  modtage  Vedkommendes  For- 
sikkring  om  uskrømtet  Venskab  og  Høiagtelse. 
Under  alt  dette  se  vi,  med  noget  Kjendskab  til  Ewalds 
Liv,  at  Balder  er  et  Udkast  af  Digterens  eget  indre 
Billede.  Han  er  subjektivt  betagen  under  Skildringen, 
i  Stedet  for  at  være  frit  skuende.  Ewald  er  Balder, 
og  Valkyrien  Kota  indvier  ham,  da  hans  Nanna  har 
forskudt  ham,  „til  Kamp,  til  Saar,  til  Fald  og  Mørke". 
Det  er  ikke  muligt  at  forbinde  nogetsomhelst 
holdbart  Begreb  om  dramatisk  Komposition  med  den 
Antagelse,  at  „Balders  Død"  fyldestgjør  endog  blot  de 
simpleste  Fordringer  til  en  saadan.  Ligefra  Grund- 
motivets Stilling  i  Forhold  til  den  dramatiske  Op- 
gave, og  til  Scene-Skiftningen,  der  enten  er  ganske 
umotiveret  eller  betinget  af  uvedkommende  Paafund, 
viser  Stykket  en  usammenhængende  og  forvirret  Frem- 
bringelse i  den  Art,  hvortil  det  skal  henhøre.  Der  findes 
ogsaa  blandt  Ewalds  Beundrere  og  lovprisende  Kom- 
mentatorer enkelte,  der  have  havt  dette  Indtryk  af 
Ewalds  heroiske  Drama,  skjønt  de  igjen  paa  alle 
Maader  soge  at  bortforklare  det.  Selv  Molbech  er 
her  i  kj  endelig  Forlegenhed.  Hovedpunkterne  over- 
ser han  gjerne ,  og  skriver  om  de  dramatiske  Digt- 
Arters  Natur  og  Væsen,  indtil  han  finder  en  Side, 
hvor  det  Ewaldske  Drama  kan  gaa  ind  som  en  Nuance 
eller  en  original  Anvendelse,  —  og  nu  er  Lovtalen  af 

sig  selv  ved  Haanden.  Imidlertid  gjore  dog  ogsaa 
Betænkeligheder  sig  gjaldende;  men  disse  søger  lian 
snart  at  henstille  i  det  Tvivlsomme,  snart  at  ind- 
klæde i  lemfældige  Omsvøb.  „Der  kunde  spørges", 
siger  han,  „om  Ewald  var  en  med  Kunstens  Udførelse 
ligesaa  fortrolig,  som  han  var  en  inspireret  Digter? 
eller  om  han  altid  var  i  Stand  til  at  udøve  det  Herre- 
dømme af  Forstand  og  Besindighed  over  Sjelens  høie 
Tankeflugt,  Følelsens  blussende  Lidenskab,  uden 
hvilket  Digteren  ei  kan  frembringe  et  udenfor  de 
lyriske  Former  gaaende,  udviklet  og  fuldendt  Kunst- 
verk  ?  —  Balders  isolerede  Lidenskab  synes  at  være 
for  svag  til  at  begrunde  en  høiere  tragisk,  dramatisk 
Interesse.  Tragediens  Principer  ere  ikke  stærkt  nok 
udviklede,  det  episke  Element  er  svagere,  det  lyriske 
desto  mere  fremherskende".  —  Men,  som  om  han 
heri  er  gaaen  for  vidt,  bemærker  han  et  andet  Sted : 
„Hvor  lidet  dog  Sangenes  lyriske  Bestanddel  er  nogen 
væsentlig  og  integrerende  Del  af  dette  Drama,  viser 
sig  deraf,  at  de  næsten  overalt  kunne  for  Læseren  og 
Tilskuerne  falde  bort,  uden  at  Stykkets  dramatiske 
Gang  og  Indhold  taber  noget;  Sangene  kunne  for- 
andres til  reciterende  Monologer  eller  Dialoger".  — 
Og  denne  Dom  kan  vel  gjelde.  Men  den  leder 
nærmest  til  en  Betragtning,  der  ei  er  meget  gunstig 
for  denne  Del  af  Ewalds  Komposition. 

De  fleste  af  disse  Sang-Digte  høre  aabenbart  til 
de  svageste  Vers,  Digteren  nogensinde  har  frembragt. 

J.  Welhaveu's  Skrifter.       VIII.  2 1 

Og  Grunden  hertil  ligger  klart  for  jØie,  Det  er  nem- 
lig ikke  paa  dem,  Stykkets  lyrisk-pathetiske  Vegt 
hviler,  —  det  er  Dialogen  selv,  som  har  dette  Ud- 
tryk; den  udtommer  i  et  hoit-spændt,  af  svulmende 
Lidenskab  overstrømmende  Foredrag  den  hele  Fylde 
af  sentimental  Lyrik,  hvortil  Stemningen  eller  Situa- 
tionen giver  Anledning,  og  Strofen  bliver  da  let  den 
svagere  Efterklang,  eller  endog  et  parodisk  Udtryk 
for  en  tilheftet  Kefiexion.  Den  egentlig  lyriske 
Form  viser  saaledes  ofte  Foredragets  Synken  og  ei 
dets  Stigen.  Denne  paafaldende  Svaghed  i  Stykket 
har  vel  foranlediget  Carstens's  Ytringer  i  et  Brev  til 
Luxdorf,  hvor  han  siger:  „Digteren  har  denne  Gang 
nedladt  sig  noget  fra  sin  hoie  Flugt,  og  er  saa  fatte- 
lig, som  man  kan  ønske".  Men  der  er  i  „Balders 
Død",  i  Expositionen,  i  enkelte  Sang-Strofer  og  blandt 
Monologerne,  Prøver  paa  en  Digter-Stil,  der  ud- 
trykker Fantasiens  og  Følelsens  dybeste  Kraft  og 
Sprogets  stærkeste  Klangfylde.  Det  hele  Yerk  efter- 
lader et  Indtryk  som  efter  et  stort,  tonende  Melo- 
drama. Men  deri  ligger  ogsaa  dets  egentlige  Virk- 
ning; man  maa  slippe  dets  Former,  og  lade  det  virke 
ligesom  fra  en  ubestemt  Fjernhed. 

Særdeles  mærkelig  er  Oehlenschlågers  Bedøm- 
melse af  „Balders  Død",  i  hans  Forelæsninger  over 
Ewald.  Han  er  her  i  kj endelig  Frygt  for,  at  man 
skal  anse  ham  hildet  i  sin  Dom  derved,  at  han  selv 
har  behandlet  samme  Emne,    og  det  er  derfor  gjen- 

nem  de  forsigtigste  Overgange,  og  paa  Beundringens 
mange  Omveie,  han  endelig  kommer  til  den  egent- 
lige Kjendelse.  Ewalds  Benyttelse  af  Troen  paa 
Fatum  finder  han  i  enhver  Henseende  forfeilet,  da 
selv  Læseren,  for  at  have  Interesse  af  Opløsningen, 
maa  vedkjende  sig  den.  Balder,  Guden,  staar  under 
Mennesket  Hother;  hin  er  hverken  som  Gud  eller 
Menneske  passende  stillet,  —  for  svag  til  det  Første, 
for  betydningsfuldt  omgiven  og  paavirket  for  at  være 
det  Sidste.  Kjerligheden  er  ei  for  ham  det  Opløf- 
tende, men  en  Djævlevinge,  der  fører  ham  til  Hel. 
Stykkets  Plan,  siger  han,  er  slet:  „det  er  en  mes- 
terlig Udførelse  af  en  forfeilet  Plan".  Endelig  be- 
mærker han  om  sit  eget  Digt  Balder  hin  Gode,  at 
han  betragter  det  mere  som  et  Studium  end  som  et 
færdigt  Produkt;  det  mangler  altfor  meget  naiv  Kraft 
og  Menneske-Karakter,  og  staar  tilbage  for  Ewalds 
i  poetisk  Diktion. 

Disse  Oehlenschlagerske  Ytringer  ere  i  flere  Hen- 
seender mærkelige,  især  naar  man  sammenholder 
dem  med  hans  tidligere,  noget  anderledes  lydende 
Bekjendelser  om  hans  Digtnings  Forhold  til  Ewald. 
Særdeles  paafaldende  forekommer  mig  dog  den 
Vending,  hvorefter  det  Ewaldske  Digt  skal  fremvise 
den  grove  Modsætning:  en  slet  Plan  og  en  mesterlig 
Udførelse.  Gjennem  Udførelsen  se  vi  jo  Planen, 
og  dennes  vaklende  Forhold  og  dramatiske  Uklarhed 
trækker  sig  paa  alle  Punkter  lige  ud  i  Foredraget,  gjor 

det  monotont,  hvor  det  skal  være  varieret,  berøver 
det  Individualitetens  og  de  vexlende  Stemningers  dy- 
bere Præg,  og  indbringer  Mathed  i  Sang-Strofen. 

Men  al  saadan  Skjelnen  mellem  Plan  og  Udfø- 
relse er  uhjemlet  og  misvisende.  Kan  den  Opfat- 
tende under  Tilegnelsen  paa  lige  Maade  falde  fra 
hinanden,  og  dog  alligevel  finde  Tilfredsstillelse,  da 
er  han  udenfor  det  Æsthetiske.  Et  Digterverk,  hvis 
Plan  i  Forhold  til  dets  Ide  er  uklar,  eller  endog 
forfeilet,  kan  ved  intet  Middel  for  Resten  frembringe 
den  sikre  og  ublandede  Virkning,  hvorpaa  dets  hele 
Værd  beror.  Sammenligningen  mellem  Oehlen- 
schlagers  og  Ewalds  Digt  er  et  Thema,  der  oftere  har 
været  paa  Bane,  —  og  til  Forherligelse  af  Ewald  har  man 
ogsaa  sogt  at  bringe  hans  Arbeide  under  den  my- 
thisk-symboliske  Belysning,  hvori  man  har  seet  det 
Oehlenschlågerske  Digts  Storhed.  Men  dette  har  i 
Sandhed  et  fra  Ewalds  hoist  forskjelligt  Præg.  Oehlen- 
schlågers  Balder  er  egentlig  blevet  et  didaktisk 
Digt,  hvori  en  hel  Verdens-Anskuelse  skal  udvikles 
og  forkyndes,  og  just  af  denne  Grund  kan  det  ansees 
som  det  koldeste  af  hans  mythiske  Digte.  En  Digter 
maa  ei  forsøge  at  bringe  Ur-Poesiens  naive  Personi- 
fikationer tilbage  til  deres  Tankegrund,  fordi  han 
derved  slukker  deres  poetiske  Tilværelse.  De  iboende 
Ideer  lokke  ham  dertil  med  deres  klar-dunkle  Hylle; 
men  af  Opløsningen  fremkommer  kun  det  mythiske 
Livs  caput  mortuum  i  tørre  Begreber.     Det  er  lige- 

som  at  omsætte  et  Digt  i  Prosa.  Enhver  dybere 
gaaencle  Digtning  indeholder  en  symbolisk  Betydning; 
men  det  er  just  Begrebets  Billedform,  Sløret,  som 
danner  Digtets  Væsen.  Havde  Ewald  kjendt  en 
nyere,  filosofisk  Mythe-Tydning,  da  havde  han  uden 
Tvivl,  med  sit  Hang  til  Reflexion,  ogsaa  slaaet  ind 
paa  samme  Vei  som  Oehlenschlager.  Men  nu  har 
han  aabenbart  i  Balders  Død  blot  søgt  et  Emne  for 
en  hos  ham  herskende  lyrisk  Stemning,  og  i  det 
Høieste  udbragt  et  Slags  heroisk  Idyl,  hvori  der  er 
liden  Handling,  maaske  endnu  mindre  Karakter- 
tegning, og  i  ethvert  Fald  kun  saa  megen  Berøring 
med  det  Mythisk-Symboliske ,  at  man  kan  se ,  han 
har  misforstaaet  det. 

Blandt  Hovedpunkterne  for  den  almindelige  Op- 
fatning af  Ewalds  Balder  maa  endnu  dette  medtages, 
at  man  har  betragtet  baade  dets  Foredrag  og  Digter- 
sprog og  dets  ydre  Kunstform  som  et  Tegn  paa  hans 
Originalitet  og  Selvstændighed  lige  over  for  de  fransk- 
tragiske Forbilleder.  Og  her  gjør  Oehlenschlager  op- 
mærksom paa  hans  Fortjeneste  af  at  ombytte  Alexan- 
drinen  med  det  rimfrie  jambiske  Versemaal.  Hertil 
kan  føies,  at  der  stod  en  frisk  Skræk  af  „Kjerlighed 
uden  Strømper",  der  for  det  Første  maatte  advare 
mod  Alexandrinens  Anvendelse  i  det  Heroiske. 
Molbech  mener,  at  der  hører  en  sjelden  Finhed  hos 
Læseren  til  at  fatte  den  antike  Simplicitet  i  „Bal- 
ders Død",    der  bringer  os  nær  til  den  græske  Tra- 

gedies  Form,  om  ei  til  dens  Aand.  Men,  med  alt 
dette  vil  man  finde,  at  Ewalds  Balder  endog  i  en 
betydelig  Grad  har  Spor  af  den  fransk-tragiske  Smags 
Paavirkning.  Man  har  *her  baade  Konfidenten  Thor 
og  Skurken  Loke,  og,  hvad  der  er  mere,  man  har  en 
Stoffet  aldeles  uvedkommende  pompøs  Forhandling- 
om  Dyd  og  Ære ,  der  ei  kan  findes  stærkere  hos 
Corneille.  Dertil  kommer  de  for  det  Fransk-tragiske 
eiendommelige  Smaa-Knuder,  som  frembringes  ved  at 
Personerne  sværge  dyre  Eder.  Alle  sværge  i  „Bal- 
ders Død" :  Balder,  Nanna,  Thor,  Loke,  Valkyrierne, 
Hother.  Men  enhver  af  disse  Personers  Eder  ere 
•ørkesløse,  fordi  Fatum  binder  og  løser  Alt.  Ewalds 
Balder  er  i  sin  Kunst-Art  og  sit  Foredrag  en  Blån- 
ding  af  Bardieten  og  fransk-tragisk  Digtning,  nær- 
mest formet  efter  dennes  Nærpaarørende,  Metastasios 
Opera.  Men  vistnok  er  Sang-Elementet  alt  for  lidet 
gjennemgribende,  og  det  falder  som  oftest  ganske 
udenfor  Stykkets  heroiske  Karakter. 

Som  Modstykker  til  denne  Bedømmelse  vil  jeg  til 
Slutning  meddele  nogle  Ytringer  af  bekj  endte  Forfattere. 

C.  A.  Thortsen:  „Det  halvt  mythologiske 
Stof  gav  Ewald  passende  Anledning  til  at  hæve  den 
dramatiske  Handling  ved  Diktionens  høie  Flugt  og 
hoitidelige  Alvor  og  ved  den  glimrende  Lyrik,  hvor- 
med Stykket  paa  harmonisk  Maade  er  gjennemvævet. 
Kompositionen  udmærker  sig  ved  en  ædel  Simpelhed, 
saa  at  Intet  afdrager  Opmærksomheden  fra  den  tra- 

giske,  baade  med  moralsk  og  fatalistisk  Nødvendig- 
hed sig  udviklende  Katastrofe.  Intet  forstyrrer  det 
rene  Indtryk  af  Karaktererne,  der  ere  tegnede  med 
stærke  og  sikre  Træk",  o.  s.  v. 

F.  Barfod  (Fædrelandske  Fortællinger):  „I  Bal- 
ders Dod  er  Handlingen  udviklet  med  ædel  Simpel- 
hed, medens  Karaktererne  ere  tegnede  med  sikre 
og  kraftige  Træk,  og  det  Hele  gjennemglodet  af  en 
storartet,  glimrende  Lyrik". 

N.  M.  Petersen:  „Denne  vidunderlige  Digt- 
ning, en  Sammensmeltning  af  Heroisme,  Sentimenta- 
litet og  den  overordentligste  Lyrik,  hvortil  endnu 
kom  Anvendelse  afmythiske,  hidtil  næsten  ubekjendte 
Forestillinger",  o.  s.  v. 

Saadanne  Domme  afsiges  ligesom  efter  vedtagne 
Formler;  den  ene  Forfatter  gjentager  den  anden,  og 
der  er  ingen  Grund  til  at  mene,  at  Nedskriveren 
forst  har  underkastet  sig  Læsningens  og  Qverveiel- 
sens  Arbeide. 

„Balders  Dod"  har  ved  sammentrædende  Om- 
stændigheder af  forskjellig  Art,  gjennem  Tilhængere 
og  Modstandere,  ved  sit  sceniske  Udstyr,  ved  For- 
fatterens Livs-Kaar,  ved  samtidigt  literært  Partivæsen, 
ved  paafolgende  lovtalende  Kritik,  ved  Bestræbelserne 
for  Ewalds  Apotheose,  og  —  Ingen  vil  negte  det  — 
ogsaa  ved  sit  Præg  af  poetisk  Liv  og  subjektiv  Gre- 
bethed, —  ved  alt  dette  faaet  en  saadan  eiendomme- 
lig  Anseelse  i  vort  Sprogs  Literatur-Historie,  at  man, 

under  en  udførligere  Fremstilling  af  dette  Arbeides 
Beskaffenhed  og  Skjebne,  har  vanskeligt  ved  at  finde 
den  rette  Afslutning.  Af  en  særegen  Interesse  for 
os  er  ogsaa  den  Omstændighed,  at  man  fra  dette 
Verk,  som  fra  en  Borg,  man  troede  fuldkommen  be- 
fæstet, har  rettet  det  værste  Angreb  mod  det  saa 
kaldte  norske  Parti  i  dets  Forhold  til  Ewald,  skjont 
man  i  Grunden  mangler  gyldig  Hjemmel  for  at  ud- 
hæve dette  Punkt  som  et,  der  især  har  været  truet. 
Jeg  vil  her  til  min  Fremstilling  af  dette  Dramas 
poetiske  Karakter  endnu  føie  nogle  Meddelelser  om 
dets  Fremkomst  og  Historie,  hvoraf  enkelte  Træk  ere 
betegnende  for  Epokens  Smags-Forholde  og  literære 
Væsen.  Som  bemærket,  blev  Stykket  indsendt  til 
Selskabet  for  de  skjonne  Videnskaber ,  med  det  For- 
slag af  Carstens,  som  Schlegel  tiltraadte,  at  der  skulde 
tilstaaes  Forfatteren  en  overordentlig  Belønning  af 
50  Rd.,  og  Stykket  indtages  blandt  Selskabets  For- 
søg. Man  havde  imidlertid  Adskilligt  at  udsætte 
paa  Planen,  og  lod  offentlig  bekjendtgjøre:  „at  det 
udgivne  heroiske  Syngespil  viste  i  det  poetiske  Ud- 
tryk saa  megen  Styrke,  at  man  havde  tilkjendt  det  en 
overordentlig  Pris".  Selskabets  Dom  er  bleven  an- 
seet  som  en  Ytring  af  dets  Udygtighed  til  at  fatte 
Digtets  sande  Fortjeneste.  Men  man  ser  jo  nu .  at 
ogsaa  Oehlenschlager  har  dadlet  Planen,  og  sat  Frem- 
bringelsens Styrke  i  det  poetiske  Udtryk.  ..Balders 
Død"    blev   optaget  i  Selskabets    Skrifter,    med   en 

Forandring,  efter  Carstens's  Raad,  af  Slutnings-Scenen, 
som  man  har  fundet  uheldig,  men  som  dog  idet- 
mindste  kan  være  jevngod  med  en  anden,  af  Ewald 
udtænkt  Katastrofe,  der  kan  eftersees  i  Liebenbergs 
Udgave  af  Ewalds  Skrifter.  Journalpressen  fra  den 
Tid  er  i  det  Hele  maadeholdende  i  sin  Berømmelse 
af  „Balders  Død".  Men  ikke  engang  Jacob  Badens 
Ros,  —  der  taler  om  „Digterens  opfindsomme  Aand, 
de  mesterligt  tegnede  Karakterer,  det  værdige,  stærke, 
harmoniske  Udtryk,  der  altid  er  sig  selv  ligt" ,  —  og 
som  sætter  dette  Stykke  „blandt  Hr.  Ewalds  bedste", 
er  fyldestgjørende  for  Molbech. 

Theater-Direktionen  var  strax  villig  til  at  an- 
tage Stykket  til  Opførelse ,  og  overdrog  Kapelmester 
Scalabrini  at  forfatte  Musiken,  der  dog  ei  blev  fær- 
dig. Siden  fik  en  anden  Komponist  Arbeidet,  men 
tilbageholdt  sin  Komposition.  Efter  disse  Fatalite- 
ter blev  „Balders  Død"  1778  opført,  uden  Musik, 
paa  Hof-Theatret,  ved  hvilken  Leilighed  Kongehuset 
overraskede  med  sin  Nærværelse.  Nogle  yngre  Skue- 
spillere, deriblandt  Schwartz  og  Rosing,  havde  for- 
anstaltet denne  Opførelse,  som  Ewald  bivaanede, 
hvorefter  han  blev  indbuden  til  et  Aftengilde,  og 
skrev  ved  den  Leilighed  sin  Selskabs-Sang  „Alfader 
saa  sin  fromme  Balder".  Stykket  gjorde ,  som  det 
heder,  overordentlig  Lykke ,  hvortil  den  forgudede 
smukke  Skuespillerinde  Caroline  Walthers  Udførelse 
af  Nannas  Parti  meget  bidrog.     En  Ewaldianer  skrev 

i  Adresse- A visen :  „Husets  Piller  bævede  ved  de  ti- 
fold gjentagne  høit  dundrende  Skrald".  Kort  etter 
kom  Balder  paa  den  kongelige  Skueplads,  og  dette 
gav  endelig  Anledning  til  at  man  overdrog  Hartmann 
at  sætte  Stykket  i  Musik.  Saaledes  opførtes  det 
fuldstændigt  i  Begyndelsen  af  Aaret  1779,  og  siden 
7  Gange  samme  Aar,  een  Gang  1804,  efter  12  Aars 
Hvile,  og  endelig,  med  Udeladelse  af  det  Meste  af 
Musiken,  1816. 

..Balders  Død"  har  aldrig  i  vort  Sprogs  Læse- 
kreds havt  et  Liv,  der  blot  nogenlunde  kan  siges  at 
svare  til  Stykkets  By.  Det  er  efterhaanden  skruet 
op  til  denne  klassiske  Heide,  der  ogsaa  i  andre  Lite- 
raturer  indtages  af  Verker,  hvis  Udødelighed  i  Sand- 
hed er  en  Bortrykkelse  fra  det  virkelige  Liv  tilHøi- 
der,  hvor  ødet  hersker,  —  hvortil  Alle  se  op,  men 
hvor  Ingen  vil  bygge  Pauluner. 

„Fiskerne,"  det  sidste  af  Ewalds  større  Arbeider, 
er  et  Vidnesbyrd  om,  hvor  stærkt  dog  hans  Aands- 
Liv  kunde  røre  sig  i  det  nedbrudte  Legeme.  Det 
var  i  Sommeren  1778.  Han  var,  fordi  hans  Tilstand 
fordrede  næsten  en  Barnepleie,  flyttet  ind  til  Staden 
fra  Fiskerleiet  Søbækshus,  og  klagede  nu  ei  blot  over 
store  legemlige  Lidelser,  men  tillige  over  en  voxende 
Melankoli,  der,  som  han  siger,  hemmede  hans  Ind- 
bildningskraft. Emnet  til  Fiskerne  blev  taget  af  en 
simpel,  kun  tre  Aar  gammel,  i  Mallings  Store  og 
gode  Handlinger  beskreven  Begivenhed.     Nogle  sjel- 

landske  Fiskere  havde  i  en  Storm  reddet  fra  et  stran- 
det Vrag  Skipperen,  der  var  den  eneste  tilovers- 
blevne af  Mandskabet.  Det  er  af  saadanne  Stoffer 
man  danner  pathetiske  Sange  og  Komancer.  Men 
Ewald  gjorde  heraf  et  dramatisk  Stykke,  med  ind- 
lagte Sang-Digte.  Ogsaa  her  er  den  dramatiske  Kon- 
ception svag,  og  Planen  ubehjelpelig  i  sit  hele  Anlæg. 
„Hvori  bestaar",  siger  Oehlenschlåger,  „det  Digte- 
riske i  den  virkelige  Tildragelse?  Det  at  fattige  Fi- 
skere, selv  nedtyngede  af  Armod  og  Mangel,  dog  have 
aabne  Hjerter  og  beredvillige  Arme  til  deres  Med- 
menneskers Redning,  er  det  Moralske,  men  det  er 
endnu  ei  det  Poetiske  deri.  Den  idylliske  Huskreds 
i  Hytten,  Stormens  Hvin  paa  Havet,  det  modige  For- 
sæt, som  Tvivl  og  Frygt  øjeblikkeligt  rokker,  og  ende- 
lig den  lyriske  Udflugt  paa  Bølgen,  som  bliver  be- 
lønnet med  en  lykkelig  Tilbagekomst:  dette  er  Dig- 
tet". —  —  „Havde  Ewald  ladet  det  blive  derved, 
saa  havde  Stykket  ved  mesterlig  Behandling  af  alt 
det  Poetiske,  som  Sujettet  gav  ham,  været  fuldkom- 
ment. Vi  kunne  læse  den  første  Akt,  og  Slutningen 
af  den  anden,  som  en  saadan  dramatisk-lyrisk  Idyl, 
og  den  store  Handlingens  Enhed,  nemlig  den  truende 
Død  og  Faren,  der  modstride  hinanden  paa  Strand- 
bredden og  paa  Dybet,  indtil  Dyd  og  Opofrelse  sei- 
rer,  havde  da  havt  sin  Gang  rent  og  ubeskaaret;" 
—  —  „men  dette  har  Ewald  ikke  holdt  nok  for  et 
Skuespil,  og  det  har  bragt  ham  til  at  forbinde  Hoved- 

handlingen  med  en  Episode,  som  fylder  Begyndelsen 
af  anden  og  hele  fjerde  Akt,  og  som  er  uheldig,  fordi 
den  er  altfor  ubetydelig  mod  Begyndelsen,  og  usam- 
menhængende dermed.  Hvorledes  kan  Opløsningen 
af  tvende  forelskede  Pars  Trætte  interessere  os,  efter 
det  vigtige  tragiske  Forhold,  hvori  det  gjaldt  Mod  og 
Opofrelse  og  Næstens  dyre  Liv?  For  at  give  Dyden 
sin  Lon  har  ogsaa  Digteren  været  nødt  til  at  ind- 
bringe en  aldeles  ørkesløs  Person  i  Stykket,  nemlig 
Odelheim."  —  „Saa  lykkeligt  og  godt,"  siger  Oehlen- 
schlåger  videre,  ..som  det  ogsaa  i  Virkeligheden  kunde 
være,  at  en  rig  Mand  begavede  de  Fattige,  saa  upoe- 
tisk er  det  dog,  naar  han  blot  kommer  som  en  Deus 
ex  machina".  Endelig  fremsætter  Oehlenschlåger  en 
anden  Plan  for  Stykket,  hvorefter  han  tror  det  vilde 
faa  dramatisk  Holdning. 

Denne  Oehlenschlågers  Dom  er  vistnok  meget 
forskjellig  fra  de  ubetingede  Lovtaler,  som  ogsaa  her 
tildeles  Ewald,  f.  Ex.  af  hans  Velynder  Cramer,  der 
kalder  Fiskerne  et  simpelt  Sujet,  behandlet  med  den 
fineste  dramatiske  Kunst.  Men  dog  strider  man 
mindre  ivrigt  for  „Fiskerne"  end  for  Balder.  Selv 
Molbech  nævner  i  Forbigaaende  de  mindre  heldige 
Sider,  det,  som  Drama  betragtet,  fremviser.  Men 
Sagen  er,  at  ogsaa  „Fiskerne"  giver  Vidnesbyrd  om 
Ewalds  Mangel  paa  dramatisk  Syn.  Den  sande 
Skuespil-Digter  ser  strax  det  Dramatiske  i  Stoffet; 
det  tiltaler  ham    umiddelbart,    og   i   samme  -Øieblik 

begynder  en  Udvikling  af  alle  de  Betingelser,  det 
indeholder  for  en  Handlings  Knuder  og  deres  Løs- 
ning. Dette  er  Komposition :  en  gjensidig  og  samti- 
dig Gjennemtrængen  af  formende  Kraft  og  spire- 
dygtigt Stof.  Den,  der  ukaldet  kaster  sig  paa  det 
Dramatiske,  mangler  den  første  Betingelse :  Synet. 
Intet  sikrer  ham  for  at  gribe  feil  af  Stoffet.  Og 
finder  han  end  paa  de  ubestemte  poetiske  Stemnin- 
gers Vei  et  dramatisk  bekvemt  Emne,  da  træffer  han 
dog  ei  Spiren  deri,  men  maa  skaffe  sig  selv  abstrakte 
dramatiske  Intentioner,  hvormed  han  nu  udenfra  søger 
at  arbeide  sig  ind  i  Stoffet,  hvis  egentlige  Liv,  hvis 
Bekvemhed  til  dramatisk  Udfoldelse  og  Afslutning 
derunder  forstyrres. 

Man  har  dadlet,  og  det  med  god  Beføielse,  at 
Ewalds  Fiskere  og  Fiskerinder,  Almuefolk  fra  Horn- 
bæk, bevæge  sig  i  Forestillinger  og  tale  et  Sprog, 
der  ikke  blot  er  langt  over,  men  fremmed  for  deres 
egen  Virkeligheds-Kreds.  Og  her  fremhæver  Molbech 
til  Ewalds  Forsvar,  at  „den  høie  Tankeflugt,  der  var 
egen  for  hans  Aand,  og  den  svulmende  Fylde  af  be- 
geistret  Følelse,  der  uophørligt  trængte  og  udvidede 
hans  Bryst,  tillod  ham  saare  sjelden  i  en  digtende 
Virken  at  stige  ned  til  den  jevne  Sprogtone,  hvor 
Overgangen  danner  sig  fra  den  poetiske  Diktion  til 
den  prosaiske".  I  Dansk  lit.  Journal,  1750,  siger 
Abrahamson:  „Den  Digter,  hvis  Geni  har  drevet 
ham  og  stedse  driver  ham  til  den  høiere  Digtekunst, 

til  Sørgespillet  og  Oden,  lian  finder  en  uendeligt  større 
Vanskelighed,  naar  han  skal  nedlade  sig  til  de  la- 
veste Eegioner  af  Mennesketanker".  Men  selv  heri 
se  vi  Ewalds  Mangel  paa  dramatisk  Talent,  som, 
hvor  det  er  levende,  strax  optager  det  Individuelle, 
det  Karakteristiske,  og  forstaar  at  gjennemføre  det, 
indtil  den  fulde  Betydning,  indenfor  Kunstgrændsen, 
er  naaet.  Disse  forædlede  Fiskere,  som  Molbech 
kalder  dem,  fore  et  Sprog,  der  berøver  dem  Person- 
lighed og  sand  Idealitet,  nedsætter  Betegningen  af 
deres  Liv  og  Virken  til  lost  Attribut,  og  gjør  dem 
selv  til  Talerør  for  en  fremmed,  skjont  vistnok  vel- 
talende Eost. 

Grundfeilen  i  Stykkets  dramatiske  Anlæg  er  iøine- 
faldende.  Vor  høieste  Interesse  er  knyttet  til  de 
Skibbrudne,  hvis  Dødsfare  er  stillet  i  Nærheden  af 
Scenen,  og  hvis  Skjebne  hvert  øieblik  kræver  Afgjo- 
relse.  Men  denne  forhales  ved  en  Forvikling,  der  er 
uinteressant,  fordi  den,  udtværet  og  svagt  begrundet, 
egentlig  kun  blotter  Digterens  Anstrengelse  for  at 
holde  igjen,  skaffe  dramatisk  Bredde,  —  medens 
Emnet  netop  har  Hast.  Saaledes  bliver  den  ud- 
spundne Tvist  mellem  de  Elskende  i  Hytten  smaalig 
og  pinlig.  Abrahamson  har  blandt  Andet  seet  et 
Fortrin  deri,  at  de  handlende  Personer  „sættes  i  de 
smaa  Forlegenheder,  der  holde  Stykkets  Gang  le- 
vende". Men  Forlegenhederne  ere  selv  uden  dra- 
matisk Liv    og    uden    Virkning;    de    opstaa   mellem 

Personligheder,  der  vistnok  af  Forfatteren  ere  tænkte 
med  forskjelligt  Karakterpræg,  men  dog  ei  bragte  til 
Individualitet  i  Fremstillingen.  Og  derfor  bliver  disse 
Knuders  Losning,  der  i  og  for  sig  er  en  mat  Tilgift 
til  den  egentlige  Katastrofe,  end  mere  afmægtig. 

I  „Fiskerne"  har  en  egen,  ellers  kun  i  enkelte 
Ode-Digte  fremtrædende  Side  af  Ewalds  Gemyts-Liv 
fundet  sit  stærkeste  Udtryk.  Det  er  hans  varme  Fø- 
lelse for  patriotiske  Ideer,  som  her  fremtræder  ren 
og  fri,  fordi  han  ei,  smigrende  og  lovsyngende,  behø- 
vede at  knytte  dem  til  Kongehusets  og  et  fordærvet 
Hofs  lidet  berømmelige  Personligheder.  Ytringerne 
af  denne  patriotiske  Følelse  fremkommer  fornemme- 
lig i  Stykkets  Sang-Digte,  der  i  Friskhed,  Tankeliv, 
Sprogform,  kort  i  Alt,  langt  overgaa  Stroferne  i 
Balders  Død,  og  høre  til  Ewalds  ypperligste  lyriske 
Digtning,  og  have  sit  Høidepunkt  i  den  bekjendte, 
endnu  i  fuldt  Liv  aandende  og  tonende  Folkesang  om 
Danmarks  og  Norges  Sø-Hæder. 

„Fiskerne" ,  der  paa  det  Nærmeste  afslutter 
Ewalds  poetiske  Liv  og  Levnet,  henviser  ogsaa  til 
en  Sfære  af  friske  Paavirkninger,  til  en  Dvælen  mel- 
lem store  og  tiltalende  Natur-Optrin,  der  pleier  at 
være  særdeles  vækkende  for  poetiske  Anlæg,  men 
hvori  Ewald  først  kom  ind  mod  Heldingen  af  sit  Liv. 
Og  det  er  derfor  ikke  uden  Interesse,  at  holde  Bil- 
ledet af  saadanne  Omgivelser,  som  fremtræde  i  „Fi- 
skerne", imod  den  Scene,  der  indesluttede  hans  Barn- 

dom  og  bidrog  til  det  Præg  i  hans  Aands-Liv,  som. 
trods  Krigs-Livets  Optrin  og  en  brusende  Ungdoms 
Indtryk,  mere  og  mere  udformede  sig  i  hans  Poesi. 
Digterens  Fader  var  Theologen  Enevold  Ewald, 
bekjendt  af  sin  bibelske  Konkordants ,  en  pietistisk- 
alvorlig og  streng  Olding,  en  ægte  Repræsentant  for 
Christian  den  6tes  Tidsalder.  I  hans  dunkle  ,  glæde- 
løse Hus  udviklede  sig  hos  det  hoit-begavede  Barn 
en  rugende  Aand,  der  idelig  stræbte  ud  mod  det 
Vidunderlige  og  Fantastiske.  I  de  Tider  var  et 
Præstehus  af  den  rette  Art  en  rig,  skjønt  skummel, 
Drømmeverden  for  en  vordende  Digters  barnlige 
Forestillinger.  Studerekammerets  dunkle  Helligdom, 
med  de  stumme  Folianter,  Familieværelsets  gammel- 
dags Rolighed,  der  kun  blev  afbrudt  ved  huslige  An- 
dagts--© velser  og  en  dæmpet,  tungsindig  Sjels-Oplof- 
telse,  —  det  er  i  saadanne  Omgivelser,  at  en  gemyt- 
lig Barnesjel  paa  een  Gang  knuges  af  en  Anelse  om 
Livets  Alvor  og  Savn,  og  anspændes  til  fantastiske 
Omdannelser  af  det  Givne. 

Saaledes  var  ogsaa  for  Ewald  Hjemmet  og  dets 
nærmeste  Omgivelse  tidligt,  som  han  selv  beretter, 
blevet  en  eventyrlig  Verden,  hvis  spændende  Indtryk, 
hvis  melankolske  Aand  drog  ind  i  hans  Digter-Liv, 
med  Overmagt  over  alle  andre  Indtryk.  Hans  senere, 
ofte  gjentagne  Ophold  i  en  frodig  Natur,  —  i  Nær- 
heden af  Bageskoven,  i  kjolende  Skygger,  i  Mørke, 
som  Roser  udbrede,  ved  den  friske  Strand,  hvor  Sei- 

lernes  Vrimmel  farer  forbi,  mellem  en  kraftig,  sund 
Befolkning,  —  kunde  ei  give  ham  noget  Motiv,  der 
var  i  Stand  til  at  danne  en  ny  Vending  i  hans  indre 
poetiske  Liv.  Og  dog  var  det  en  Egenhed  ved 
ham,  at  han  gjerne  pleiede  Omgang  med  Almuefolk 
I  Kroerne  paa  Strandveien  ved  Helsingør  fandt  man 
om  Vinteren  Ewald  undertiden  sidde  stille  ved  Ovnen 
og  varme  sig,  medens  Stuen  var  fuld  af  Bønder  og 
Tummel.  Der  var  hos  ham  en  barnlig  Tilboielighed 
til  at  nærme  sig  disse  Mennesker,  og  blive  afholdt 
af  dem.  Han  saa  deres  Færd  og  Bedrift,  han  levede  sig 
ind  i  alle  deres  Forholde.  Men  ogsaa  i  „Fiskerne", 
i  Idyllen  mellem  Hytterne,  indrykker  det  Sublime, 
falder  der  en  fremmed  Skygning  af  hans  Poesis  me- 
lankolsk-hoitidelige  Skumringer.  Her  alligevel,  og 
især  i  Stykkets  Sang-Digte,  er  Hovedudbyttet  af  hans 
heldende  Dags  Indtryk,  fra  en  Sol-Side,  hvor  milde 
Mennesker  og  en  vækkende  Natur  beredede  ham 
nogle  Hvilestunder. 

Saaledes  have  vi  seet  Hovedformerne  af  den 
Digtning,  der  fornemmelig  betegner  Ewalds  Ky.  Men 
endnu  er  der  et  Par  større  Arbeider  at  nævne,  som 
ogsaa  i  Tiden  ligge  et  Stykke  tilbage  i  Rækken,  og 
som  jeg  ei  ganske  kan  forbigaa.  Det  er  „Harlekin 
Patriot"  og  „Pebersvendene". 

Dette  sidste  Skuespil,  i  Prosa,  er  tidligt  kommet 
i  Glemsel.  Det  gjorde  ved  sin  Fremkomst  paa  Tryk, 
1773,  som  paa  Theatret,  tynd  Lykke,  og  bliver  selv 

af  Ewalds  varmeste  Beundrere  kun  omtalt  i  Forbi- 
gaaende.  Det  gaar,  ligesom  en  Afhandling  af  Ewald: 
„Philets  Forslag  om  Pebersvende"  (1771),  ud  paa  at 
vise  den  ugifte  Stands  Utilladelighed  for  dem,  der 
virkelig  ere  i  Stand  til  at  stifte  Familie.  Men  det 
er  kj  edeligt,  langtrukket,  og  i  det  Hele  uden  al  For- 
tjeneste. 

Ewalds  Harlekin  Patriot  nævnes  oftere,  og  løf- 
tes endog  undertiden  ret  meget  heit.  Abrahamson 
siger :  „Kolf  Krage  i  det  Alvorlige  og  Harlekin 
Patriot  i  det  Komiske  ere  Daniens  Hæder".  Rahbek 
kalder  det  et  ypperligt  Stykke,  og  mener,  at  det 
maaske  har  en  ikke  ugrundet  Fordring  paa  det  øverste 
Sted  blandt  Digterens  Mesterverker.  Pram  antager 
endog,  at  det  kan  stilles  ved  Siden  af  „Kjerlighed 
uden  Strømper".  Det  udkom  1772,  under  Titel: 
„Harleqvin  Patriot  eller  den  uægte  Patriotisme,  en 
comisk  Comedie  i  tre  Handlinger  paa  Vers."  Ewald 
vil  i  dette  Stykke  satirisere  over  den  Skrivesyge,  som 
Trykkefriheden  i  den  Struenseeske  Periode  havde 
foranlediget ,  ligesom  over  den  deraf  fulgte  Epidemi 
at  fremkomme  med  Projekter  til  Samfunds-Reformer. 
Endvidere  stikler  han  paa  det  Had  mod  Tydskheden, 
som  var  opstaaet  ved  et  udansk  Ministeriums  Frem- 
gangsmaade.  Man  ser,  at  Emnet  paa  det  Nær- 
meste staar  i  Kredsen  af  de  Holbergske  Sujetter.  Og 
Molbech  finder  ogsaa  Stykkets  Ide  heldig.  Men  selv 
han  er  særdeles  forsigtig  i  de  Udtryk,   hvormed  han 

tildeler  det  et  meget  betinget  Bifald.  Han  siger,  at 
Ewald  tog  Sagen  fra  den  mere  alvorlig-sarkastiske 
Side  end  fra  den  poetisk-lunefulde,  og  at  Stykket 
derfor  strax  blev  modtaget  med  Lunkenhed,  ja  blev 
endog  længe  ubilligen  overseet  og  udsat.  Men 
sandelig,  saavel  De  brutale  Klappere  som  Harlekin 
Patriot  er  det  klareste,  uafviseligste  Vidnesbyrd  om, 
at  Ewalds  Evne  laa  ganske  udenfor  det  Komiske. 
Og  derom  har  man  yderligere  et  træffende  Vink  i 
den  Selvbekjendelse,  at  han  under  saadant  Forfatter- 
skab altid  har  været  plaget  af  det  bitreste,  fortræde- 
ligste Lune. 

Og  hvorfra  komme  da,  kan  man  spørge,  Betin- 
gelserne for  den  komiske  Produktion  ?  —  Holberg 
fordrev  sit  slette  Lune  ved  at  skrive  Skjemt.  Men 
han  udtaler  ogsaa  det  mindeværdige  Ord,  at  Kome- 
diens Sjel  er  Festivitas,  Oprømthed,  —  hvoraf  der  i 
disse  Ewaldske  Arbeider  ei  findes  en  Gnist. 

Oehlenschlager  har  i  sine  Forelæsninger  gjennem- 
gaaet  Harlekin  Patriot,  og  kommer  endelig  til  føl- 
gende Slutning:  „Vi  kunne  ei  anse  Stykket  for  et 
komisk  Drama,  fordi  det  mangler  Handling,  Karakter- 
tegning, Illusion  og  komisk  Natur".  Enhver,  der 
har  gjennemlæst  dette  Arbeide,  maa  underskrive 
hans  Dom. 

Gjennem  Ewalds  Eftermæle  høres  det  Omkvæd: 
Han  var  forud  for  sin  Tidsalder,  —  i  Samtiden  fandt 
han  Miskjendelse,  —  forst  Eftertiden  har  forstaaet 
at  opfatte  ham.  I  enhver  af  disse  Sætninger  er  der 
noget  Usandt  og  Misvisende.  Ewald  var,  trods  No- 
gen, sin  Tids  Barn.  Han  saa  sig  omgiven  af  en 
Skare  Tilhængere  og  Beundrere,  der  ved  alle  Leilig- 
heder  oploftede  hans  Eos.  Og  Eftertiden  har  i  største 
Parten  af  den  hidhorende  Livs-Skildring  og  æsthe- 
tiske  Kritik  saaledes  udmalet  hans  Billede,  at  det 
neppe  kan  kaldes  en  sand  Gjengivelse.  Det  er  uvist, 
om  denne  Opfatning  herefter  væsentligt  vil  kunne 
forandres.  Literatur- Historien  faar,  som  alt  andet 
Historisk,  efterhaanden  sine  staaende  Fordomme,  der 
vinde  Hævd  som  Kjendsgjerninger,  og  udtrænge,  ved 
idelig  Fornyelse,  den  sandere  Opfatning  blandt  Kriti- 
kens Paradoxer.  Over  de  verdenshistoriske  Fremstil- 
linger hviler  der  dog  en  almindelig,  vedvarende  In- 
teresse, som  gj-er,  at  et  Eftersyn,  der  blotter  de 
vildledende  Domme,  omsider  kan  blive  afgjorende. 
Men  i  Literatur-Historien  vil  dette  sjeldnere  indtræffe, 
og  allermindst,  hvor  det  gjelder  Frembringelser,  der 
i  det  Hele  ere  henlagte  i  Skrift-Verdenens  Arkiver, 
uden  at  have  noget  virkeligt  Liv  gjennem  Slægterne. 
Ewalds  Navn  vil  maaske  for  bestandigt  være  knyt- 
tet til  hine  og  lignende  Sætninger,  hvor  meget  end 
den  prøvende  Betragtning  af  hans  Poesi  indskrænker 
eller  betinger  dem.     Det  er  imidlertid  værdt  at  lægge 

Mærke  til ,  at  man  alene  ved  at  samle  hans  Lovta- 
leres Indrømmelser,  og  holde  disse  imod  den  Ros, 
som  ei  dermed  kan  bestaa,  strax  faar  et  Billede,  der 
er  forskjelligt  fra  den  gjeldende  Opfatning  af  hans 
Frembringelser  og  Digter-Karakter. 

Men  om  det  end  nu  er  for  sent,  at  bringe  en 
forandret  Betragtning  af  Ewald  til  almindelig  og  sik- 
ker Anerkjendelse,  saa  kan  det  dog  ei  negtes,  at  den 
fortsatte  Provelse  ogsaa  her  maa  have  sin  Adkomst. 
Og  neppe  vil  man  betvivle,  at  den  sandere  Fremstil- 
ling af  dette  Digter-Liv  i  virkelig  Interesse  maatte 
overtræffe  den  opskruede  Afskildring,  hvori  man  har 
sogt  som  bedst  at  gjengive  det.  Ja,  vi  se  det  alle- 
rede af  M.  Hammerichs  „Ewalds  Levnet" ,  hvor  saa 
meget  af  det  uhjemlede  Udstyr  er  sluppet,  og  en 
klarere  Beskuelighed  vunden. 

Hvad  betyder  den  Sætning,  at  Ewald  var  over 
eller  forud  for  sin  Samtid  ?  —  Dette  Sporgsmaal  er  af 
Vigtighed.  Det  maatte  nærmere  prøves  og  bestem- 
mes; thi  det  angaar  ikke  blot  Ewald,  men  tillige 
hans  hele  digtende  Omgivelse,  dens  Tendentser  og 
Frembringelser.  Det  er  et  Sporgsmaal,  der  gjelder 
hele  Epokens  æsthetiske  Karakter.  Ewald  har  ved 
fiere  Leiligheder  nedtegnet  sine  Anskuelser  om  Poe- 
siens Væsen  og  -Oiemed,  og  vi  se  overalt,  at  han  af 
Varme  for  sin  Kunst  satte  den  over  enhver  anden. 
Men  det  er  tillige  fuldkommen  tydeligt,  at  hans  Fore- 
stillinger om  Dio-tninsfens  Kald  or-  Forhold  til  Moral- 

lære  og  Religiøsitet,  og  i  det  Hele  til  -Øiemed  uden- 
for dens  egen  Kreds,  vare  i  Et  og  Alt  skole-rette ,  i 
den  Tids  Aand.  Lad  Nogen  forsøge  at  holde  Jacob 
Badens ,  Suhms  eller  Claus  Fastings  Æstketik  mod 
Ewalds,  og  man  skal  snart  se,  at  denne  sidste  ei 
medfører  noget  Nyt.  Derfor  er  det  ogsaa  mærkeligt, 
at  Ewaldianeren  Abrahamson  var  en  af  de  første, 
der  fra  det  gamle  doktrinære  Standpunkt  modsatte 
sig  Oehlenschlågers  Ketning,  og  kom  derved  ind  paa 
en  fast  utrolig  Miskj endelse  af  Kjernen  i  denne  poe- 
tiske Reform. 

Men  maaske  Ewald  i  sin  Kunst-Øvelse,  i  selve 
sin  Digtning,  ligesom  Holberg,  satte  sig  ud  over  Theo- 
rien,  og  var  poetisk  fri?  —  Til  Svar  derpaa  kan  jeg 
ogsaa  her  anføre  Molbechs  Ytring:  „Vi  kunne  ei 
negte,  at  ogsaa  Ewald  blot  har  skrevet  faa  Digte, 
hvori  vi  ikke  spore  den  samme  Forestilling,  at  Dig- 
teren forsætlig  maa  give  sine  poetiske  Frembringelser 
en  ethisk  Retning,  en  forudbestemt  praktisk,  religiøs, 
moralsk  eller  politisk  Tendents,  hvorved  de  skulle 
opfylde  en  eller  anden  dem  given  og  tillagt  Bestem- 
melse, foruden  den,  de  ved  sig  selv  eller  som  Ver- 
ker  af  Kunsten  have  at  opfylde'".  —  Denne  Bekjen- 
delse  er  afgjorende,  og  ophæver  Paastanden  om  Ewalds 
Overlegenhed  i  det  angivne  Forhold.  Thi  jo  mere 
det  indrømmes,  at  Ewalds  Grundkraft  var  Pathos,  og 
at  hans  egentlige  Overlegenhed  i  Digtekunsten  ud- 
trykker sig  i  den    lyriske  Svulmen    og    stærke  Beto- 

ning,  des-mere  tydeligt  er  det,  i  hvilken  Grad  han 
derhos  var  hildet  af  Tidens  æsthetiske  Fordomme. 
Derfor  give  ogsaa  nogle  af  hans  høit-stemte  Ode- 
Digte,  hvor  tillige  en  abstrakt,  triviel  Moral  foredra- 
ges, en  i  sig  mere  uformelig  og  holdningsløs  Pro- 
duktion end  Epokens  egentlige  Læredigte,  der  dog 
fyldestgjorde  sin  Arts  Betingelser.  Derfor  kan  intet 
poetisk  Misgreb  være  større  end  Ewalds,  naar  han 
paa  een  Gang  udstyrer  den  nordiske  Oldtids  Helte 
og  Guder  med  en  hensynsløs  Lidenskabs  Ild,  og  til- 
lige lader  dem  være  Organer  for  det  attende  Aar- 
hundredes  Pligtlære  og  tørre  Dydsbegreber. 

Ewald  var,  fremfor  nogen  anden  af  den  Tids 
Digtere,  i  Sandhed  en  kæmpende  Sjel.  Den  Kraft, 
han  anvendte,  kom  fra  et  Overmaal  i  hans  higende 
Følelses-Liv.  Men  de  Hemmelser  af  Samtidens  Aand, 
som  han  skulde  overvinde,  besad  en  Magt,  mod  hvil- 
ken hans  Ingenium  ei  var  væbnet.  Han  manglede 
den  opløsende  Evne,  der  snart  som  Skarpsindighed 
trænger  ind  i  Begrebernes  hemmelige  Overgange, 
snart  som  ironisk  Blik  træffer  Misforholdet  og  Tve- 
tydigheden i  det  Bestaaende.  Saaledes  rankede  hans 
Følelse  sig,  snart  selsomt  forvreden,  snart  pludseligt 
druetung,  opad  Systemet,  men  kunde  hverken  skjule 
eller  sønderbryde  det.  Ewalds  Digtning  bar,  trods 
al  sin  Spændkraft  og  indre  Lutrings-Evne,  Samtidens 
mest  upoetiske  Aag,  —  bar  det,  selv  hvor  man  pleier 
se  ham   paa    sin  Banes    hoiest   stigende  Gang,    der, 

hvor  han  ogsaa  selv  satte  sit  høieste  Formaal,  i  For- 
herligelsen af  det  Hellige,  Keligiøse.  Hans  hibelske 
Drama  viser  dette  tydeligt.  Selv  en  Theologi,  der 
var  gaaet  op  i  dogmatisk  Torhed  og  Aands-Tvang, 
maatte  han,  tilligemed  sin  Sjels  poetiske  Varme  og 
Begeistring,  overfore  i  sit  Digt. 

Gjennem  alle  Beretninger  om  Ewalds  Personlig- 
hed og  Digter-Liv  gaar  Bekjendelsen  om  hans  store 
Afhængighed  af  ydre  Paavirkning  og  af  fremmede 
Personligheders  Indftydelse  paa  Gangen  i  hans  aande- 
lige  Udvikling.  Denne  Kjendsgjerning,  og  dens 
ioinefaldende  Følger  for  den  hele  Ewaldske  Poesi, 
har  uden  Tvivl  bragt  Molbech  til  den  meget  beteg- 
nende Tvivl  om,  hvorledes  Ewald  som  Geni  nærmere 
skal  bestemmes.  Han  tyr  her  til  vidtløftige  Cita- 
ter af  dette  Begrebs  Udvikling  i  Jean  Pauls  Vor- 
schule  der  Aesthetik,  og  finder  nu,  at  det  vilde 
være  altfor  indsrænkende,  om  man  opstillede  Ewald 
som  Talent.  Men  derefter  tilføier  han:  „Et  andet 
Spørgsmaal  er  det,  om  denne  Digter,  med  alle  hans 
sjeldne  Evner,  dog  ei  kunde  henregnes  til  Jean  Pauls 
passive  Genier,  —  til  de  Digtere,  som  ere  rigere 
paa  modtagende  end  paa  skabende  Geni,  uden  at 
dette  medfører,  at  de  ganske  mangle  det  sidste,  men 
som  i  deres  Skaben  fattes  hin  geniale  Besindighed, 
der  alene  vaagner  ved  en  Samling  af  alle  og  af  store 
Kræfter.  Om  saadanne  passive  Genier  siger  Jean 
Paul  videre,  at  en  usynlig  Kjæde  fængsler  Halvdelen 

af  deres  Lemmer,  naar  de  selv  ville  skabe  Noget,  og 
de  danne  noget  Andet  eller  Mindre  end  de  vilde;  de 
herske  i  Følelsen  med  besindig  Fantasi  over  alle 
Kræfter,  men  i  Opfindelsen  bortrives  de  af  en  Bikraft, 
der  drager  dem  ned  til  en  lavere  Tilværelse,  hvor  de 
mangen  Gang  sige  noget  Andet  end  hvad  de  ville, 
noget  Andet  end  hvad  de  have  følt  og  tænkt."  — 
Og  Molbech  mener  nu,  at  vi  hermed  maaske  ei  ville 
være  langt  fra  Anvendelsen  paa  Ewald ,  ligesom  han 
ved  en  anden  Leilighed  har  ment  det  Samme  om 
Pram.  Dog  vil  han  heller  bestemme  Ewald  som 
ufuldendt  Geni. 

Men  hele  dette  llaisonnement  er  svævende  og 
uholdbart.  Dersom  man  vil  med  Udtrykket  Geni 
forbinde  noget  Begreb,  der  skal  holde  det  ud  fra  de 
nærmest-liggende  Begreber,  da  er  passivt  Geni  en 
Modsigelse,  og  efter  Jean  Paul  falder  det  dels  sam- 
men med,  dels  under  Talentet.  Ligeledes  er  Udtryk- 
ket „ufuldendt  Geni",  naar  det  ei  skal  sigte  til  visse 
givne  Hindringer  for  det  Væsentliges  Udfoldelse,  en 
forvirrende  Betegning.  Ewald  blev  afhængig  og 
eftergivende  lige  i  Centret  af  sin  Virken,  —  dette 
er  vistnok  af  Vegt.  Altid  maatte  han  støtte  sig  til 
en  Autoritet;  først  igjennem  en  saadan  fik  hans  Ar- 
beide  sin  Retning  og  Afslutning.  Denne  Afhængig- 
hed bevirkede,  at  han  lod  Carstens  foretage  rene 
Stil-Rettelser  i  hans  Poesi.  Hige  Maade  er  det 
mærkeligt,  at  det  næsten  altid  var  ydre  Anledninger, 

der  enkeltvis  fremkaldte  hans  Digtning  og  betingede 
dens  Form-Karakter.  Hovedmassen  af  hans  egentlige 
Lyrik  er  Leiligheds-Digtning  efter  Bestilling.  Og 
ved  Foranstaltninger  i  Theatervæsenet  bragtes  han 
ind  paa  det  Dramatiske,  hvortil  ei  hans  Naturkald 
henviste  ham.  Men  mest  oplysende  i  denne  Hen- 
seende er  atter  hans  Forhold  til  Klopstock.  Thi  om 
det  end  er  klart,  at  Ewalds  Digter-Stil  har  sin  Eien- 
dommelighed  i  Former  og  Tonefald,  kan  det  dog  ei 
negtes,  at  Afhængigheden  angik  Hovedting,  og  føltes 
af  Ewald  med  villig  Underkastelse.  Dette  Forhold 
bestemte  ham  i  Valget  af  Stoffer  og  poetiske  Ton- 
arter, det  skuffede  ham  i  hans  Udsigter  over  Digt- 
ningens Hoider,  og  begrændsede  hans  Horisont,  just 
hvor  han  troede  den  udvidet.  Ligesom  han  blot  paa 
et  indskrænket  Felt  hentede  poetisk  Næring  fra  det 
virkelige  Liv,  saaledes  gjengav  han  det  ogsaa  blot  en- 
sidigt, under  et  fixeret  Skyggefald.  Og  at  han  brugte 
denne  ensformige  Gehalt  til  Forsøg  i  forskjellige 
Digt-Slags,  hvor  netop  hans  Indskrænkning  mere  og 
mere  kom  tilsjme,  kan  alene  ved  en  Skuffelse  udgives 
som  Bevis  for  hans  Evnes  Omfang. 

1  Karakteren  af  hans  Stemnings-Liv,  og  i  hans 
Lyrik,  der  udtrykker  hans  hele  tonende  Indre,  kjen- 
des  hans  fulde,  i  Samtiden  eminente  Digter-Betyd- 
ning, og  med  den  tillige  Grændserne  for  hans  poe- 
tiske Ingenium.  Men  her  er  ogsaa  den  underbare 
poetiske  Fylde.    Ved  Læsningen  af  Ewalds  alvorlige 

Digte  føler  man  sig  ligesom  beaandet  af  noget  Hoi- 
tidsfuldt.  Snart  i  lys-dunkle  Stemninger,  snart  i 
mægtigt  higende  Skuen,  meddeler  han  sine  Emner  et 
Skjær  af  overjordisk  Indvielse,  —  og  saaledes  kaldte 
de  ham  til  Digtning.  Hvor  han  ei  har  magtet 
Fremstillingen,  —  hvor  dens  Forhold  og  Former  svig- 
tede ham,  hviler  dog  en  Betoning  af  dette  hans  Digter- 
Aands  magiske  Væsen  over  Billedet.  Man  fornem- 
mer det  i  Rolf  Krake,  i  Balders  Dod,  i  Fiskerne, 
hvor  det  gjennemtrænger  de  usikre  Skikkelser.  — 
Det  er  denne  Magt  hos  Ewald,  der  har  grebet 
Oehlenschlager ,  og  det  var  i  Sandhed  en  Magt  fra 
Poesiens  evige  Verden. 

Men  Ewald  har  fra  en  anden  Side  en  indgri- 
bende Mærkelighed  i  Liter atur-Historien.  Dette 
Digter-Liv  bidrog  mægtigt  til  at  forandre  de  her- 
skende Anskuelser  om  Betingelsen  for  poetisk  Syssel 
og  Udvikling. 

Ved  en  Digter  tænkte  Almenheden  sig  i  vort 
Norden,  for  Ewalds  Tid,  blot  en  begavet  Natur,  som 
i  ledige  Timer  havde  ualmindelige  Midler  til  at  ud- 
fylde Tiden  med,  —  som  kunde  sætte  sig  hen  og 
poetere,  medens  Andre  søgte  de  sædvanlige  Adspre- 
delser. Den  var  den  bedste  og  fuldkomneste  Poet, 
som  kunde  sirligst  udsmykke  et  for  behandlet  Stof, 
eller  et  nyt,  der  syntes  bekvemt  til  denne  Politur. 
Man  sværmede  for  Vers ,  men  tænkte  sig  ikke,  at 
den  sande  poetiske  Evne  ogsaa  maatte  betinge  Dig- 

terens  Tilværelse,  og  give  hans  hele  Betragtning  af 
Virkeligheden  en  egen  Ketning.  Idet  man  troede, 
at  Poesien  lejlighedsvis  godt  kunde  træde  i  Forbund 
med  de  tørreste  Forstands-Emner,  og  meddele  dem 
en  vis  ydre  Beskuelighed ,  var  man  endnu  langt  fra 
at  fatte  dens  Værd,  som  en  i  sin  Kjerne  og  Udvik- 
ling lige  selvstændig  Form  for  aandelig  Virksomhed. 
Man  havde  meget  moderate  Forestillinger  om  Geniet, 
og  man  nævnte  det  desto  oftere.  Charlotte  Biehl  var 
et  Geni,  —  Bredal  og  O.  G.  Meyer  vare  ligeledes 
Genier.  Det  var  paa  Tide ,  at  der  fremstod  en  Per- 
sonlighed, der  for  Alvor  var  Digter,  —  der  satte  sin 
hele  Sjel  paa  dette  Punkt.  Der  maatte  et  helt, 
udelt  Menneske-Liv  til,  for  at  angive,  mellem  de 
mange  lose  Tone-Lob,  en  stærk,  gjennemgribende 
Grund-Tone,  og  for  at  vise  Billedet  af  en  Kunst,  der, 
ligesaa  vel  som  enhver  anden,  forst  kræver  Lære-Aar 
og  dernæst  vedvarende  Udvikling. 

Men  dette  er  ikke  Alt.  Den  Digter,  der  skulde 
vise,  hvad  Magt  der  er  i  Poesien ,  maatte  være  bar 
for  al  Livs-Lykke,  og  undvære  fast  Alt,  uden  Digt- 
ningens Gave;  hans  Liv  maatte  være  trykket  og 
smertefuldt  for  at  det  kunde  vise  sig,  at  der  er  en 
Styrke-Kilde  i  Digtekunsten  ogsaa  for  det  Indre,  hvoraf 
den  udvælder,  hvor  meget  det  end  er  saaret  og  kla- 
gende. Dette  synes  os  nødvendigt,  for  at  dog  en 
Kreds  i  Almenheden  kunde  danne  sig,  der  levede  i 
sand  Forstaaelse  med  Poesien.     Og  vil  man  tydeligt 

se,  at  det  nu  var  den  haie  Tid,  da  kan  man  hen- 
vende sig  til  Ewalds  Samtidige,  Johan  Clemens  Tode, 
Udgiver  af  den  literære  Tidende  „Kritik  og  Anti- 
kritik".  Denne  Mand,  der  var  en  maadelig,  halv- 
poleret  Poet,  og  som  aldrig  blev  ganske  fortrolig 
med  det  danske  Sprog,  hørte  dog  til  de  Stemme- 
givende  i  Literaturen,  og  fordrede  som  saadan,  under- 
støttet af  en  herskende  Opinion,  inden  endnu  Ewalds 
Exempel  havde  virket,  et  Prohibitiv- System ,  hvor- 
efter ingen  Andre  skulde  agtes  for  Digtere  end  de, 
der  tillige  havde  drevet  et  Brod-Studium.  Under 
sin  belletristiske  Censur  anbringer  han  tillige  en  fa- 
kultetsmæssig,  hvorefter  man  først  maatte  godtgjore, 
at  man  var  en  duelig  Theolog ,  Læge  eller  Jurist, 
inden  man  lod  Noget  trykke  „i  de  skjonne  Viden- 
skaber". For  denne  Fordring  kunde  vel  Ewald 
bestaa,  efterdi  han  var  theologisk  Kandidat  med 
bedste  Karakter.  Men  hans  hele  Liv  og  Virken  var 
alligevel  en  Protest  mod  den  forunderlige,  aandlose, 
men  saa  hyppigt  tilbagevendende  Anskuelse,  hvorpaa 
Todes  Forslag  er  grundet.  Det  dobbelte  Særsyn, 
at  Ewalds  usle  Tilværelse  var  gjennemtrængt  og  lof- 
tet af  Poesien,  og  at  han  dertil  kun  var  Poet,  og 
tog  sin  Kunst  med  et  ansvarsfuldt  Embedes  Alvor,  — 
dette  var  mærkeligt  og  afgj -ørende. 

Thi  Ewald  var  som  Digter  ogsaa  deri  betydnings- 
fuld, at  han  dybt  erkjendte  Poesiens  Kunst-Fordring. 
Da  han  ved  Enden   af  sit  Liv  overskuede  sin  Digt- 

ning,  følte  han,  at  denne  var  udgaaet  fra  et  Natur- 
kald. Men  han  tilfeier,  at  det  altid  faldt  ham  van- 
skeligt at  udarbeide  sine  Vers.  Hanskjelner  mellem 
den  Færdighed,  han  efterhaanden  naaede,  og  det, 
han  kalder  „det  mere  Indvortes  af  Poesien".  Han 
finder  Spiren  til  sin  Udvikling  i  en  „tidlig  levende 
Indbildningskraft  og  det  overmaade  varme  Hjerte." 
Da  han  som  Femten-aarig  kom  til  Universitetet, 
var  Poesien  ham  fremmed;  den  var  ham  ligegyldig. 
En  Poet,  siger  han,  og  en  Versemager  var  ham  Et 
og  det  Samme.  Det  var  gaaet  ham,  som  det  gik 
Holberg:  de  latinske  og  græske  Digtere  havde  ikke 
gjort  det  ringeste  Indtryk  paa  ham,  og  deres  Mester- 
lighed var  ham  en  ubegribelig  Sag.  Ikke  engang 
den  tidligt  frembrydende  Kjerlighed  bragte  ham  til 
Digtning,  skjønt  han  paastaar,  at  den  drev  ham  til 
et  eventyrligt  eller,  om  man  vil,  romantisk  Foreta- 
gende. Ved  en  tilfældig  Tilskyndelse  udenfra,  som 
han  modstræbende  adlød,  og  siden  ved  aandeligt 
Arbeide,  kom  han  ind  i  Poesien,  hvorigjennem  nu 
hans  indre  Lidenskab,  hans  svulmende  Gemytsfylde 
fandt  Udvei.  Men  Poesien  vedblev  at  være  ham  et 
anspændende  Arbeide.  Ingen  taler  stærkere  end 
han  om  Begeistringens  Rasen,  om  Poesiens  Henryk- 
kelser og  svimlende  Flugt.  Vil  man  tage  ham  lige 
efter  saadanne  Udtryk,  da  bliver  han  en  Støtte  fol- 
den gamle  Lære  om  Ekstasen ,  som  den  rette  Til- 
stand for  sand  poetisk  Virksomhed.     Men  disse  Ud- 

brud  af  hans  brusende  Digtersprog  opveies  igjen  ved 
rolige  Bekj endelser.  „Man  bør,"  siger  han,  „være 
nogenledes  kold,  for  at  kunne  skildre  sin  Ild",  —  og 
han  tilfoier:  „mig  kunde  forst  Aar,  Erfaring  og  Li- 
delser af  kjole  til  Skildrer". 

Ewald  arbeidede  alvorligt  i  Tankens  og  Sprogets 
Gruber.  Af  hans  mange  efterladte  Koncepter  ser 
man,  hvor  omhyggeligt  han  mangen  Gang  har  ud- 
formet sit  mindste  Digt,  hvorledes  han  har  vendt  og 
atter  vendt  den  Tanke,  han  vilde  give  Udtryk.  Man 
ser,  hvorledes  Ewalds  Tankefylde  har  svulmet  under 
dette  Arbeide,  —  hvorledes  det  skjonnere  Tonefald, 
den  klarere  Sprogvending  er  fremkommet  ud  af  og 
samtidigt  med  lutrede  Forestillinger  og  anskueligere 
Billeder.  —  Ja,  naar  vi  erindre,  hvorledes  Ewald 
kunde  hengive  sig  til  Ode-Stilens  Overstadighed  og 
dunkle  Bombast,  maa  vi  paa  den  anden  Side,  ogsaa 
ved  hine  mærkelige  Aktstykker,  der  fore  os  lige  ind 
i  en  sand  Digters  inderste  Virksomheds-Kreds,  er- 
kjende,  at  den  for  Ewald  egne  Tankevegt,  ikke  min- 
dre end  det  Fuldtonende  i  hans  Sprogkunst,  noie  er 
betinget  af  hans   alvorlige   Selvkritik. 

Saaledes  var  Ewald,  indenfor  sin  rette  Begrænds- 
ning,  stor  som  tankefuld  Digter,  og  deri  et  Monster 
for  sin  Tid.  Ingen  af  hans  samtidige  Sprogfæller 
fornam,  som  han,  en  poetisk  Rorelses  Hemmeligheder, 
—  ingen  kunde,  som  han,  fastholde  en  Stemning,  og 
fremarbeide  og  indtone  den  i  Foredraget. 

